
Premières lettres du traictiet de Tournay. 


(22 octobre 1478.) 


MaxiMiLieN et MaRYE, par la grasce de Dieu, duc et 
ducesse d’Aultrice, de Bourgongne, de Lotrieq, de Bra- 
bant, de Lembourg, de Luxembourg et de Gheldres, 
comte de Flandres, de Artois, de Bourgongne, Palatin 
de Hainau, de Hollande, de Zelande, de Namur, de 
Zutphen, marquis du $. Empire, seigneur et dame de 
Frise, de Salins et de Malines. À tous ceulx quy ces 
presentes lettres verront, salut : Comme pour certaines 
causes a ce nous mouvans ; ayons fait prendre et ‘met- 
tre en notre main éornme a nous acquis et confisquez 
touttes les rentes heritables, fiefs , terres, censes, reve- 
nus} pensions a Vie et aultres heritages et biens quel- 
conques que ceulx de la ville et cité de Tournay et du 
pays et bailliage de Tournesis, S. Amand et des apper- 
tenances avoient en nos païs et seignouries et certaine 
partie de iceulx donné, fait lever et apprehender, et 
aussy a cause de la guerre, ne avons vollu souffrir ne 
permettre que on leur menast de nos dits pays ne lais- 
sast passer parmy yceulx aulcuns vivres, denrées ou 
marthandises ne en nos dits pays les laissier commu- 
niquer marchandement -ne aultrement. Et soit ainsy que 
les provosts, jurez, escevins, esgardeurs, doyens et 
soubs doyens, bourgois, manans et comunaultés de la 

‘ville et cité de Tournay, du povoir et banlieue de 
de ycelle, pour eulx et yceulx du dit pays et bailliage 
de Tournesis, Saint Amand èt les appertenances, quy 
auparavant avoient accoustumé hanter et converser en 
nos dits pays dont sont environnez et en yceulx fait 
pluseurs acquets. Nous ayans fait offrir se nostre plai- 
sir est de lever nostre main et tous aultres empesce- 
mens mis en leurs dits biens a cause de la guerre et 
leur en octroyer la jouissance, et aussy permectre la 
hantise, conversacion et communicacion de nos dits 
pays et subjetcs, ils nous promettoient que durant le 
temps de ceste presente treve, ou aultres treves ou 
guerre quy cy apres polvoit advenir ou estre faicte ne 
souffriront, procureront ne feront faire directement ou 
indirectement par quelque voye où maniere que ce 
soit, par leurs manans et subjects ou aultres estans en 
la dite ville et povoir de Tourmesis, guerre a nous, nos 
pays et subjects, ne aussy ne recepvront ne sustien- 
dront en la dite ville, ne aultrement, garnison de 
gens d'armes éoubs umbre de la garde de la ville ou 
aultrement et ne bailleront passage a aulcuns gens 
d'armes. Et bailleront desores en avant entiere joys- 
sante a nos subjects et aultres quy ont tenu nostre 
party de tous leurs heritaiges et biens quelconques, que 
ilz sont et ont es dites villes de Tournay et bailliage 
de Tournesis, Saint Amand et les appertenances et les 
laisseront desormais hanter et converser en la. dite 
cité et bailliage, et les y tiendront et feront tenir 
seurs, comé en tamps de bone et ferme paix ; 5 eta 
faire et acomplir kes choses avant dictes et cescune de 
ycelles, sans aulcunement les enfraindre ou souffrir en- 
fraindre, se obligeront , a payne de perdre perpetuel- 
lement tous les biens que le corps de la ville come 

les particuliers, nisnans et habitans'enr'ycélle, ont gisans 
en nos pays et séignouries. Éesquels biens ils consen- 
tirontt ‘au dit cas estre ‘a nous comis'et confisquez sans 
ce que au cas dessus dit ils y puissent jamais clamer 
aulcun droit, renonceront quand a ce a tous rélieve- 
mens et provisions que ils poulroient chy apres im- 
petrer du Roy, et aultres choses: quelconques quy ai- 
dier ‘les poulroïént au contrairé. Et sups fout nous 
bäilleront” leurs lettres patentes ‘en nous requerrans 
humblément que nostre- plaisir fust à ce les recepvoir 
et sur tout teur ottroyer nos lettres en fourme deue. 
SAVOIR FAISONS que sups les choses dessus dites consi- 
dereës et en sups ycelles bon advis et meure delibera- 
cion dé: conseil aux dits provosts, jurez, escévins, es- 
gerdeurs ; doyens et soubs doyens, bourgois, manans 
ét corannaulté de Îa'ville et cité da Tournay, povoir 
et'baïlieue de ycelle; inclinans favorablement a leur 
dite tsupplicaéion et requestre et moyennant les pro- 
messes et seuretez avant dictes et cescuné de ycelles, 
avons pour eulx et pour ceulx du dit pays et bailliage 
dé Tournesis, Saint Amand et les appartenances ottroyé, 
accordé et ‘consenty , et par ces presentes, nonobstant 
ja guerré et ce quy en despend, ottroyons, accordons 
et consentons les points et articles cy apres declarez : 

FE Premierement, que les dits bourgois, manans et 
habitans de la ville et cité de Tournay et du dit bail- 
Hage de Tournesis yront et converseront doresnavant 
et durant le temps de la presente guerre et des tre- 
ves quy y sont, et des aultres se aulcunes en estoient 
accordees cy apres en nos pays, a nos subjects et par- 
tout ailleurs ou bon leur semblera, frequenteront mar- 
chandement et aultrement nos dites terres et seigneu- 
ries. Et semblablement nos dits subjects aront es dite 

ville, cité, povoir de Tournay et pays de Tournesis et 
avoecq les manans et habitans en. ycelle ville’, povoir 
et bailliage communicacion, hantise et conversacion les 
ungs avec les aultres, come il ant eu et avoient par cy 
devant en temps de bonne et sceure paix, sans , que 
auleun destourbier leur puist estre faict, mis ou ns 
en corps ne.en biens. 

I. Item que durant le temps dessus dit, nous A 
rons les dits de Tournay et pays de Tournesis en. nos 
dits pays et seigneurie en touttes seuretés sans ‘leur 
faire ne souffrir estre faict par. nos dits subjects ou 
aultres aulcune guerre et les y garderont de touttes 
prinses, courses et destrousses de ennemis et sy. ne 
soustenrons ne souffrirons estre soustenu en. nos dits 
pays personne aulcune quy en ,ycelluy nostre pays ou 
ailleurs es . dit. povoir de Tournay et bailliages . de 
Tournaisis, .sups eulx ou leurs biens feroient. :ou..au- 
roient fait aulcun arrest, prinse, destourbier ou domai- 
ge, mais les ferons pugnir par justice, et constrain- 
dre par prinse de corps, vente et explicacion de leurs 
biens jusques a pleine restitucion; et sy garderons les 
dits de Tournay et Tournesis de lettres de marque, 
contremarques accordées ou a accorder pour raison de 
aulcunes entrefaultes advenues par aultres que par ceulx 
des dites villes, cités et povoir de Tournay et des dits 
bailliages et aussy les preserverons de touttes aultres 
entreprinses et nouvellitez a eulx prejudiciables et quy 
leur pourroient estre faictes cy apres par aulcuns de 
nos subjects, moyennant et parmy ce que les dits de 
Tournay et Tournesis feront et seront tenus de faire 
le samblable a nos dits subjects. 

III. Item avons en oultre, par ces presentes, levé et 
osté, levons et ostons a pur et a plain nostre dicte 

main quy mise et. assise avoit esté a. tous les: biens. des 
dits de Tournay et Tournesis, tant rentes heritables et 
viageres , fiefs , heritages, censes , revenus, :profis et 
emoluemens de yeeulx come debtes, marchandises et 
aultres biens: quels que ils soient en nos dits pays et 
seigneuries, en tel estat qu'ils soient de. present,. et voul- 
lons que de tous les dits biens a eulx: prins et: saisis 
quy sont encore en sstre .quy leur: -competent et appar- 
tiennent ïils ayent la plaine et entiere joissance et 
main levée come a eulx et a leur droit .appertenans, 
nonobstant quelconques donacions ou quittance que par 
maniere. de: recompense ou aultrement ou avons faict 
par cy devant ou ferons ‘cy apres, que ne voullons 
tenir ou, sortir effect ne que ceulx a quy ils ont estet 
OU. seroient ‘donné en prouffitent ,. pourveu. toutevoies 
que les dits. ayans obtenu lettres de recompense: de 
nous sups les biens des dits de Tournay. quy. ayent, fait 
mettre les dites lettres a execucion durant ceste pre- 
sente division , demourront paisibles de tous les meu- 
bles que ils aroût prins et apprehendé par vertu de 
ycelles lettres de recompense, ensemble aussy des. frais 
et levées des rentes heritables appartenans aux dits 
de Tournay que ils aront au moyen des dites lettres 
de recompenses receues et exploitiés. En accordant aux 
dits de Tournay, pays et bailliage de Tournesis et Saint 
Amand que les dits biens et de tous aultres que ils 
ont et auront en nos dits pays et seigneuries, ils puis- 
sent dorescnavant francement et paisiblement, durant le 
temps dessus dit, joir ct user sans aulcuns empesce- 
ment, ce entendu toutesvoies que les dits de Tournay 
et pays de Tournesis quy tiegnent de nous fiefs et 
arrierces ficfs nous serviront et feront servir seloneq la 
qualité des dits ficfs touttes et quantes fois que il ap- 
partiendra. 

EV: tem que paréïllément nos subiects, quels que 
ils soient -ou aultres quy ont tenu nostre party, joiront 
plenertieñt et ‘paisiblement des biens meubles, heritages, 
rentes, débtes et marchandises que ils ont es dites cités 
et povoir de Tourrey et pays de Tournesis. Et ce n’est 
point nostre intencion que ce present traictiet face ou 
demeurant prejudiee a&es dits de Tournay et pays de 
Tournesis touchant lé’ traïctiet general de la paix, se 
_ talcune sen faisoït cy apres, mais en joiront et polront 
prouficter eome'les aultres. Touttes lesquelles choses et 
cescune de ycellés nous avons promis et promecttons en 
bonne foy et parolle de Prince de entretenir et accom- 
plir, sans aultrement enfraindre ne aller a l’encontre 
per quelque voye ou maniere que ce soit, pourveu tout- 
tesvoyes que :les dits de Tournay ne feront , pourcache- 
ront, solliciteront ou proeureront faire, ne feront faire, 
pourcachier, solliciter ow procurer aulcunement chose 
quy nous peust porter prejudice ne a nos dits pays, 
terres et seignéuries. Et donnons en mandement a nos 
amez et féaulx ‘les presidens et gens de nos chambres 
de Conseil en Brabant et en Flandres, a nostre gou- 
verneur de Lille et Douai, a nostre grand bailly de 
Haynauk, a nostre souverain baïlly de Flandres et a 
tous nos aultres justiciers et officiers quy ce regarde- 
ront, que le contenu en es dites presentes ils publyent 
et denoncent ou facent publyer et denonchier partout 
ou il appartiendra, et le dit contenu entretiennent, gar- 
dent et observent, ou facent entretenir, garder et 
observer inviolablement de poinct en poinct, sans aul- 
cunement aller ne souffrir aller au contraire. Et pour 
ce que de ces meismes presentes l’on poulra avoir 
affaire en pluseurs et divers lieux, nous voullons et 
ottroyons que au vidimus faict soubs scel autentique 

ou ceppye collacionnée et signée de ung de: aes secre- 
taires, foy soit adjoustée come a ce presént original, 
En tesmoing de ce, nous avons faict mettre noatre. scel 
a .ces presentes, données en nostre ville de Bruxelles ke 
xx jour d'octobre l'an de grasce mil nni°. séixante 
dix wit; ainsy signés, sups le ply : Par. monsieur le 
duc et madame la ducesse, les contes de Saint Pol 
et de Cymay, premier chambrelang ; le seigneur de 
Wyeres, cief du grand conseil; le seigaeur de la Gru- 
thuse, chevalier d'honneur; le seigneur de Champvans, 
president de Bourgogne, le seigneur de la id no 
et aultres presens et le secretaire Aumeat, 


La seconde lettre da traictiet. 
(derdier joer d'vetobre 1478) 


MaxmmiLien et Manye ete. Come par nos aultres let. 
tres patentes et pour les causes et consideracions con- 
tenues en ycelles, avons, avoecq les provosts, jurez, 
escevins, esgardeurs, doyens, souldoyens, bourgois, 
manans et comunaulté de la ville et eité de Tournay 
et du povoir et banlieue d'icelle, pour eulx et eeulx 
des bailliages de Tournesis, Saint Amand «et les appen- 
dances, fait, consenti et accordé certain traictiet de 
hantise et communication de entre nos subjects et eulx, 
seloncq la fourme et maniere et soubz. les promesses 
et considitions plus a plain contenues et declarées 
tant en nos dictes lettres patentes que en celles que les 
dits de Tournay nous ont pour ce.bailliées et expe- 
diées en datte du xxn° jour de en present moys de 
octobre, et il soit ainsy que les dits de Tournny. pour 
le bien, sceuretet et entretenement du. dit traictiet 
nous ayent tres humblement supplyet.. et requis que 

nostre ‘plaisir soit leur faire interpretacion, eselaircir 
et declarer nostre voulloir et intencion de et sups 
deux poings et articles contenus es dites lettres 
quy de prime face poulroient recepvoir aulcun obscur 
entendement assavoir : Premierement, sur ce que par 
nos dites lettres nous leur avons consenty et accordé 
que ils yront et converseront desoresenavant durant le 
temps de ceste presente guerre et des treves quy y 
sont et de aultres se aulcunes en estoient accordées cy 
apres , ens nos pays avoecq nos subjects et par tout 
ailleurs ou bon leur semblera, frequenteront marchan- 
dement et aultrement nos dits pays, terres et seigneu- 
ries par cspecial en tamps de guerre ou de treves 
non marchandes; et le aultre poinct sur ce que tou- 
chent la main levée et retour a leurs biens que leur 
avons consenty et accordé, nous avons observé que les 
ayant obtenu lettres de recompense de nous sups leurs 
dits biens quy ayent fait mettre ‘leur dictés lettres a 
execucion durant ceste presente division demouront pai- 
sibles de tous les meubles que il auront prins et apre- 
hendé par vertu deicelles lettres de recompense, en- 
semble des frais et leveez des rentes hcritables appar- 
tenant aus dits de Tournay dont aulcuns soubz coul- 
leur de ce que ils voulroient maintenir que rentes et 
pensions viageres sont tenues et reputez pour meubles, 
poulroient entendre que par les dons ou quittances 
qu’il ont eue de nous des dites rentes ou des deniers 
et sorts principaux que il leur auroient estet payés et 
remboursés en vertu de nos dites lettres de don ou 
recompense, Îles dits de Tournay ne debvroient retour- 
ner a la joissance des dites rentes , quy seroit fort a 
leur tres grand interest, prejudice ou damage, attendu 
que le principal de leurs revenus est et consiste en ren- 


APPENDICES. .-ÿ 


tes viageres et plus poulroit estre sups nous, si par 
nous ‘leur y estoit sups ce pourveu : SAVOIR FAISONS 
que nous, obtemperant a leur dicte requeste et affin 
de mettre le dit traictiet en plus cler entendement-et 
que de tant mieulx il soit gardé ‘en observance, avons 
declaré et declarons que nostre intencion en tant que 
il touche le premier poinct, est que se on retournoit a 
la gherre, que Dieux ne voeille, ou que entre le Roy 
et nous, les pays, séigneuries et subiects. de ung party 
et.de aultre eust treves non marchandes, nous ne en: 
tendons par nos dessus: dictes lettres avoir ‘:interdÿt ne 
deffendre aus dits de: Tournay et pays de’ Tournesis , 
Saint Amand et les appendances que ils ne puissent ve- 
nir, hanter, converser et communiquer en nos dits pays 
et avoecq nos subjects et partout ailleurs ou bon leur 
semblera., marchandement et aultrement. Sauf touttes 
voyes que es dits temps de guerre ou de treves non 
marchandes aulcuns marchans ou aultres de la dite 
ville, :povoir, banlieue, Tournesis, Saint Amand et les 
appertenances se advanchoient de mener ou faire mener 
ou conduire aulcunes leurs denrées ou marchandises dont 
aulcun peril, perte ou inconvenient léur en advenist par 
nos gens de guerre, nos subjects on aultres quelconques, 
que par ce moyen on ne poulra dire , alleguer ne preten- 
dre le dit traictiet estre aulcunement enfraint de nostre part 
ne en estre tenu, mais en ce cas leur ferons faire et 
administrer justice de ceulx nos subjects qui leur aroient 
fait les dits empescemens en nos dits païs, si avant que 
il appartiendra par raison, pourveu touttesvoyes que 
les dits de Tournay, bailliage de Tournesis, Saint 
Amand, et les appartenances ne polront mener, con:- 
duire ou faire mener et conduire aulcunes denrées et 
marchandises deffendues, come chevaulx , harnais, me- 
MÉM. T. III. 2. 

tal, ‘ferrailles, pouldres, salpetres et touttes aultres 
choses servantes a la guerre. Auquel cas les dits ma: 
nans ou conduisans Jes dites denrées -et marchandises 
ensemble ycelles marchandises seront de prinse; ét 
pourveu aussy quil ne feront faire ou pourcachier. cho- 
ses prejudiciables a nous, nos dits pays, seigneuries et 
subjects, ‘et moyennant que au dit temps de guerres 
ou treves :non marchandes, il ne poulront mener :aul- 
cunes marchandises quelles que elles soyent, de aulcu- 
nes de nos bonnes villes au party de France, mais 
seront tenus de les mener premiers au dit. Tournay 
et dudit Tournay en France. Et seront aussy tenus :au 
dit tamps de guerre ou de:treves quelles que elles ‘soient, 
de a lentnée et yssue de nos bonnes willes -estans sups 
les frontieres, demander congiet et déclarer. que il se 
ront de Tournay et quel nombre et quel. marchandise 
ils voulront ‘faire a -l'entrer ou yssir de :n0s :dites 
villes. se 6 à ; fi 

Et :pareillement touchant le second poinct, avons dé- 
claré et ‘déclarons :que soubz la reservacion faicte en 
nos dites lettres des méubles que arions donné appar- 
tenans aus. dits de Tournay et pays ‘de Tournesis, 
Saint Amand :et les appendances, nous ne eritendgns y 
comprendre les ‘rentes viageres ou sorts ‘et. deniers 
principaulx ‘des dites rentes, dus quelles rentes viage- 
res Jes dits de Tournay, Tournesis et Saint Amand 
retourneronit non obstant quelconques dons ou:quitan- 
ces que en avons ‘faictes ne racats de rentes se aul- 
cuns ‘en estoient faits, sauf les levées et termes des 
dites rentes esceues avant la date de nos dites :lettres 
de main levée, quy demeureront au ‘prouffist de ceulx 
quy en ont eu les dons de nous. Et de eeste presente 
declaration les dits ‘de Tournay nous bailleront :leurs 

lettres de recepissé par lesquelles ils agreeront et se 
tenront contens des choses contenues en ces dites pre- 
sentes. Et pour ce que de ycelles lon poulra avoir a 
faire en plusieurs lieulx, nous voullons que au vidimus 
fait soubs scel .autentique ou coppye collacionnée et 
signée par l’un de nos secretaires, foy soit adjoustée 
eome a ce present original. En tesmoing de ce nous 
avons faict mettre nostre scel a ces dictes presentes. 
Donné er nostre ville de Bruxelles, le derrenier. jour de 
octobre lan de grace mil quatre cens soixante dix et wit. 
— Et sups le ply : par mons. et mad. la ducesse, les com- 
tes de Saint Pol et de Chimay, premier chambrelar, le 
seigneur de Wieres,, cief du grand conseil, le comte de 
Winocestre, seigneur de la Gruthuse, chevalier d'honneur; 
le seigneur de Champvans, president de Bourgogne, et 
aultres presens, et le secretaire Aumon. 


. Lettwes contre le dit treictiet. 
(huit décembre 1478.) 


Maxmmnien er Manvye, etc. À nostre amé.et féal con- 
seiller et provost de Mons, en nostre pays de Haynaukt, 
Jehan Aubert, comis a inventoryer, prendre, saisir et re- 
cepvoir les deniers des biens appertenans a ceulx de Four- 
nay, Tournesis et aultres tenans le party a nous con- 
traire, estant en nostre dit pays de Haynault, sallut et 
dilleetion. H est venu a nostre congnoissance qué plu- 
seurs personnes nos subjects , demourans en aulcuns 
villaiges de yceluÿ nostre pays sont redevables a pluseurs 
géns, manans et habitans au dit Fournay, a cause des 
rentes heritables, pensions ou rentes viageres et censes 
de terres, prets et pasturages que ils ont au dit pays. 
Lesquelles debtes, a eause des presentes guerres et divi- 

sions nous appertiennent a cause que yceulx manans du 
dit Tournay ont tenu party a nous contraire et fait tous 
esplois de guerre a l'encontre de nous et de nos subjetcs 
et ne ont ycelles debtes peu estre par vous receues pour 
ce que la pluspart des villaiges de notre dit pays de 
Haynau, tant en la castelenye de Ath que aultre part, ont 
estet ars et brullez et les bonnes gens du plat pays les plu- 
seurs prisonniers au dit lieu de Tournay et les aultres es- 
paysez et allez demourer en nostre pays de Flandres et 
ailleurs querrir leur vivres, desquels en y a quy a present 
sont retournez sur leurs lieux, et quand on leur a demandet 
le deu que ils doivent a ceulx de Tournay, dient que a 
ceulx a quy ils sont tenus et obligiet maintiennent et 
dyent que soubz umbre de traictiet que ceulx de Tour: 
nay ont avoecq nous que il revendront au leur ainsy come 
ils le troevent, come que les termes des dites debtes sont 
esceues et espirées auparavant du jour du dit traictiet, 
en quoy nous seriesmes fort interessez de nostre droit 
a nostre tres grand interrests et domaige se sups ce n’y 
estoit pourvu : Pour ce est il que nous, ces choses 
considerées en meur advis et deliberacion, vous man- 
dons et enjoignons expressement que vous vous trans- 
portez ou envoyez vos comis incontinent et a touttes 
dilligences en tous les villaiges et lieux en nostre dit 
pays de Haynault ou vous entendez que il y a aulcuns 
redevables aus dit Tournay et Tournesis, a cause de 
leurs rentes, heritages, pensions ou rentes viageres, 
censes ou aultres parties de debtes a eulx deues des ter- 
mes esceus et espirez auparavant de la dacte du dit 
traictiet, et vous infourmez bien deuement et dilligem- 
ment des dites debtes. Et ce fait mandez et faictes. venir 
yceulx debteurs en vous donnant povoir, authorité et 
mandement especial par ces presentes de povoir ap- 

pointier et traictier avoecque les dits debteurs seloncq la 
faculté de leur chevance. Et de recepvoir pour et a nostre 
proufist ce que possible vous sera. Et a ce constrain- 
dre et faire constraindre tons yceulx debteurs a vous 
payer les deniers que il en debveront par touttes voyes 
deues et raisonnables et come. pour nos propres debtes; 
pour les dits deniers quy en venront, rendre bon 
compte et reliqua en la chambre de nos comptes a Ma- 
lines. Mandons en oultre et comanidons a tous nos jus- 
ticiers, officiers et subjects de nostre dit pays de 
Haynault a vous en ce faisant et leurs dépendances 
estre obey et entendu dilligamment et vous baillent 
conseil , comfort et assistance et prison se mestier est, 
et vous en requerrez, car ainsy nous plaist il. Donné 
en nostre ville de Bruxelles le wittiesme jour de de- 
cembre, l'an de grasce mil quatre cens soixante dix 
wit. Ainsy signé par mons‘}le duc et mad° la ducesse ; 
a la relacion du Conseil : Margoget. 

Les pièces qui vont suivre ne forment qu’une partie de 
lPappendice ajouté au manuscrit du chroniqueur tour- 
naisien. Les autres, se rattachant assez peu à l'histoire 
de Tournai et d’ailleurs n'étant pas inédites , auraient 
inutilement grossi le volume. Nous nous sommes conten- 
té d'en transcrire les titres. | 


Les sept couplets qui s'ensieuent furent envoyez en la 
ville de Tournay durant la guerre dont le dessusd. Kalen- 
drier fait mention en la première année d'icelle, c'est a 
seavoir en l’an 1477, du lez et quartier du Pays de Hainau. 


Tournay jadis noble cité, 
Bruyt Romain digne de cronicque, 
Dont te vient telle ennormité 
De trayson faulse et iniqué 
Que d’avoir prins gent tirannique 
Pour meurdrir ton pere et ta mere, 
Flandres, Haynault, ta vye antique, 
Ta fin t'en sera trop amere. 


O tres maldicte ingratitude, 
Pechiet peruers, criant vengence , 
Tournay ou est de sens l'estude 
Et de prudence l'abondance , 
Dont solloyez auoir l’usance, 

Tu te fies es fleurs de lys, 
Mais la teuthonique alliance 
En doeil changera tes delis. 


Vyue Bourgongne et ses aidans! 
Viue quy Bourguignon sera ! 
J'espere, auant que il soit dix ans, 
Que fortune retournera. 

Tournay, Tournay le temps venra . 
Que tu madiras ton emprise ; 


Pugnicion t'en aduenpa, .- . 


Car tu seras nue et desprise. 


Renuoyer te faulra tôn Roy. ; 

Düquel penses auoir aïde, 

Sa tirannie et grand desroÿy 
Ne te ‘fera quelque subside ; fe 
Retourner luy fauldra sa bride: 
L’Aigle gentil ét‘les Lions : ‘ "" " 
Feront en brief come je tuide, ? 
Fuyr Franchois par millions  ‘‘‘"" 


Notte bien ce que ÿje:te dis: :…. 
Quy pense ‘a la fini ikiest sages ‘: 
Se bien entendoies :mes :dits,. 1  ‘l 
Tu cognoistroies ton:oultragé:; : : 

‘Quel bien, ' quel pronfist, quel gipage 
Te poelt venir du .Roy ‘franchois ? * 
Finablement honte et damage, :  :": : 
Car-ung tiran ‘est tou franc choix: :. 


_…-Adüise toy auant:ta fins: :: ::: 
En brief te fauldra, rendre conte: . 
Prinse.seras de ung:tour sy:fin .:. 
Que tu en. arras doeil et honte. .: .: 
.1Riens ad:te :vaulront Roy né:fDntei: :: 
-: On t'appelle.a present .Tournay, : : 
Mais poar vérité :te nacompte-.. : :. : 
Que :nomée iseras: : tour-n'aÿs ‘1 


Je te conseille pour le mieulx,. 
Appercheuant ta grand discorde , - 
Que tu faces ta paix aulx dieulx; | 
Et puis en linge, au col la corde ,. ». 
Cryé au bon Duc : _misericordet 
Preste a recepuoir mort ou.vye, 
_ Heureuse sera, s’il l’accorde : . .… 
Je te dis vraye prophecye. 

Lesquels couplés envoyez en ladite ville, auloun reto- 
rissien de ycelle fist les -douxe quy s ensieuvent et les en- 
voya audit pays pour dir Ars | 


Se jadis fus dicte noble cité, 
Et bien digne d’estre mise en cronicque, 
À present croist ma grande felicité, 
Ma renomée et bruyt tres, autenticque. 
Franchoise suys, la plus france et antique 
Que l’on troeve pour seir a table ronde; 
De trayson et fausseté iniçque 
Demeurée la plus nette du monde, 


Ingratitude a moy attribuez . 

Quy me redonde hault los et bonheur; 

Tous mes biens sont et seront. tribuez 

Au noble Roy, mon souvérain seigneur 
Mon, sôul désir est qu'il soit le grignear 
Sups vous aultres quy prenes vos delis”. 

A mesdire del abisme d'honneur. 

Et du patron des nobles fleurs de ls, 


Vous esperez, auant qu'il soit dix ans, 
Faire de moy griefve pugnicions :: * 
O vous, adjoings flamens et ‘allemans;, : 
Que je despite aussy vostre Lion! . 
Le duc Gueldrois, vostre. grand campion, 
Par grasce Dieu cy gist mors en mes mines; 
Ramenbrez vous de cette. occision ,- :. 
Aussy d'Espieres et du Pont a Bouvinés. 


ll procede de grande ennormité 
De mesdire du plus noble du monde, 
Et de rage me avoir exorté —— 
De delaissier quand a luy me tiengs monde ; 
Ains subuertir me lairoye parfonde 
Que habandonner le noble Roy Loys ; 
Car Tournay suys sans tourner ne estre immonde, 
Plus reluisant que n'est la fleur de lis. 

Quel follye présumer faîre ditz 
Qu’en brief terme me faulra rendre conte! 
Quy est celluy qui verra mes escriptz? 
Est-il marchant , villain, gentil ou conte? 
Je mesbabis de ce que n’avez honte. , 
De tant parler encontre les Franchois … 
Et contre moy, que cescu de vous. donte : 
-Yceulx gaignant tout le pays d'Artois! 


. Vostre conseïl.pour vous meismes prenez , 
Se voulez vivre et faire sagement : 

C'est que touttes' ‘VOS erreurs déposez 

Et venez faire au Roy léal serment. 

Ne attendez tant qu'il prenge vangement 

De luy offrir foy, service et homaige, 

Sans vous attendre a l’Aigle aulcunement ; 
Car j'ay espoir qu’il arra son plumaige. 


Ce prophecye en contre vous approce 
. Quil vous saura tous mener en exil, 
Et recepuoir mainte dure reproce | 
Du plus villain jusques au plus gentil. 
St n’est que auant que soyez pris au bril, 
Pryez mercy en toute humillité 
Pour euiter le dolleteux péril 
Du brach du Roy vainquant vostre durté. 


Advisez vous, gentils bourgois, marchans, 
Et paysans de Haynault bas et hault, 
Et vous rendez au Roy obéissans 
Ou vous auez maïnt griefs et durs assaults. 
Car son dit bras contre les plus fors vault, 
Tant est aspre, puissant et vallereux ; 
Faisant de lieu en aultre legier sault 
En sucumbant les fols presomptueux.' 


Vous auez veu les Princes du Royaulme 
Le habandonner par leur oultrecuidance ; 
Dont force fut quil presist son heaulme , 
Se. deffendant par armes et puissance ; 

Requerant Dieu que par sa pourueance 

À ung cescun il rendit son guerdon; 

Les ungs sont mors, les aultres sans cheuance 
Et les aulcuns luy ont requis pardon. 


Recordez vous du cardinal Ballue, 
Dou connestable aussy semblablement ; 
Le ung d'iceulx est en estroite mue, 
En grand misère et annuyeulx: tourment ; 


Et le second fut par le parlement 
Jugié à mort, dont la tieste est coppée 


Come traistre auquel ame finement 
Fust ostée, present cescun l’espée, 


Vostre grand duc en a perdu la vye 
Devant Nainsy en ses rebellions; 
Che bien sauez, or nel oublyez mye, 
Car vous verrez aultres pugnicions. 
Le Roy regnant sups touttes régions 
Vous moustera sa puissance absollue, 
Affin de viure en paix come esperons, 
Admoderant vo vye dissolue. | 


Que pense donc faire le Duc d’Aultrice ? 
Voet il gaigner le royaulme de France? 
Se ferre bien et garde qu'il ne glisce, 

Ou il sera pesé en no ballance. 

Il est josne pour combattre a oultrance 
Le grand pasteur de la crestienneté ; 
S'il ne se rend, faisant obeissance , 

Se mettera hors de félicité. 

Aultre envoy fait en This l'en soient dix et 
du léez et mere de re de ; : 


Le Roy ‘de France garde 1 un à bacq _ 
S'il ne s’est rendu Turlupin; : 
Ou il s'est bouté en ung sacq; 
Ou dedans ung canebutin. 
Il a sy grand peur de butin 
Que sy loing quil voit la ru ; 
Il tire et tira son cemin, .. 
Arriere du duc de, Bourgongne. 


. Recreant Roy, niande en ung lieu * 
Tes rois et tes petits pions, 0 
Sans parjurer la Pasque Dieu 

Et se approce les horrions. 

Tu trouveras les fors lions 

Pour garder ‘honneur et noblesce, _: 
Avoecq maint gentils campions, 

Car ta tirannye nous blesce. 


Le sang de ton frère germain 
Que tu as fait a tort murdrir, 
Crye vengance au Dieu haultain, 
C'est assez pour toy esbaubir. 
Egalement tu doibs morrir 
Que coyon quy occist son frère ; 
En honte et en dolleur courir, 

Car tu as comis vitupere. 


Se tu estois sorti en loy, 
Tu yrois a sursum corda, 
Faulx Roy, sans honneur et sans foy, 
Une fois il t'en mescherra. 
Le noble duc t'en pugnira 
À l’aide du Roy de gloire, 
Quy reallement luy donra 
Seloncq son bon droit la victoire. 

Finablement, gentils sauldars, 
Aflin quil soit de nous recors, 
Combatons d’espées et de.ars 
Ce faulx Roy, car c’est mesaccords. 
Gardons diligamment le corps 
De ce bori et redoubté prince, 

Le plus Corrageux ét plus fors 
Quy soit en cent mille provinces. 


Response audit envoy. 


Fastrouleur et gasteur de quartes, 
Que de eloquence honys le art, 
Ahers sanglantes fieures quartes, 
Car tu ne es que ung meschant coquart. 
Et te mesles de pois au lard 
Mengier, et de boire boullye, 
Sans plus demonstrer ta follye. 


Tu parles de Rois et pions, 
Mais ce n’est que par oyr dire; 
Assez mieulx congnois frans pions 
Quetelleurs tout prests de mal dire. 
Quy ne se scevent escondire 
De parler des vollans chigognes 
Come toy, c'est fait de yurognes. 


Le ung dist rescreant est le Roy, 
Le aultre le nomé faulx mourdreur, 
Traytre, parjure ; quel desroy 

De sy digne et noble seigneur! 
Toy versiffieur, fol menteur, 

Quy a mis tes criesmes par rolles 
Delaisse tes faulses parolles. 


Pense avec tes meutins mesghans, 
Sans en riens des Princes marler; 
Quy n'est regle que de marchans, 
C'est adont vous debuez mesker. 

De trois savez bien a parler 
Ausquels avez eult affaire, 
Recepuans denrée ordinaire, 


APPENDKES, 
Le ung desquels estoit vieswarier, 
Marchandant tres legierement; 
Le second graseieux fruitier, 


“Mais son fruit vendoit chierement ; | 


‘Et le tierch subtil et prudent 
Marchant de drap quy s’en hardy 


Vendre a tous par un merquedy. 


Le vieswarier- ayant surcos, 
Robbes lachiées auix costez, 
Et capperons a longs picots, 
Quy moult estoient assotez  . 
Vous vendy come à peu amez_ 
Pour le Roy aussy pour les miens 
Roidement viesware a Amiens: . 


Le fruitier quy n'’estoit rebours, 
Ayant nepples pour vous restraindre, 
Sans avoir verdeaux ne rambours, 
Ne chucrées pour le soif estaindre, 
Poire d'angoisse, sans se faindre, 
Vous Jiura et bons et maulvais , 

Gros et lours croques a Beauvais. 


Et le drappier estant sortis : 
De draps de diuerses coulleurs, 
À vous allez en ses cordis 
Vendit sans ja chercher ailleurs; 
Et Hura tant pour grans seigneurs 
Que pour Guïllaume ou pour Jehan 
Toutes ses sortes a Rouan. 


Dont on prye au moustier pour enlx, 


Quy marchandent sur terre et mer, 
Et non pour paillars ne precheux 
Quy ne servent que a blasmer. 

Le Roy ou va drasme de amer, 
Pour tant vendez aulx ou oignons 
Se serez marchands Bourgheignons. 

Sensieuent trente couplets en fourme de canthique nou- 
viel par Moulinet, chanoine de Vallenchiennes et arra- 
teur du duo d’Aultrice aprés que les Franchois eulrent 
desseigiet la ville de Threouane et mis ledit duo et son 
armée en fuyte estant devant ycelle avoeq prins et emmenez 
pluseurs seigneurs et aultres des gens de ycelluy lequel al- 
lez a Aire a garant et les gens de guerre de France 
partis avoecq leur proye les Flamens se rassamblerent et 
retournèrent a leur fort, ou les francs archiers de France 
habandonnez desd. gens de guerre, pilloient et butinoient 
sups lesquels lesd. Flamens ferirent et en firent grand 
oocision et neantmoings led. siège demoura levé sans 
plus y tenir parog:par lesdits Bourghegnons et fut cette 
journée de deux victoires, la première aux Franchois et la 
seconde aux Bourghegnons le XXVWVII° du moys d’aoust l’an 
mil KIII° soixante dix noef quy fut environ chinq semai- 
nes apres les treves de ung an expirées dont mention est 
faicte au Kallendrier de la guerre de Tournay chy degant 
escript. | 


Chante, Clyo, jue de ta musette, 
Et si te accorde à la harpe orpheenne; 
Chante Amphion, desgorge ta voisette 
Qui de ta harpe assez propre et doulcette 
Edifiant la cité thebeenne 
Chante Mercure, à la vergne auréenne, 
Qui les cent yeux Argus fist sommeiller 
Vechi le temps qu'on se doit resveiller. 


etc. etc. 


On peut trouver les vingt-neuf autres couplets dans 
les OEuvres de Molinet. 

Response audit cantique faiote et ‘composée en la ville 
de Tournay par le dessus d. Johannes Nicollay, auteur du 
Kallendrier de la guerre de la d. ville come dessus appert. 


Sups, Boréas, avance tes soufflets, 
Assamble vents, fais Aquillo destaindre : 
Surus, Nothus, chifflez de vos chifilets, 

Il faut souffler contre ces mattoufilets 

Quy sefforcent du bruyt franchois ‘estaindre; 
Sups, Zephirus, et Cirehius sans faindre 
Donnez fort vent plus que ne aves apris: 
Il est besoing, on souffle pour le prix. 


Soufilez, flagos, challemelles, buisines, 
Trompes, clarons, pipescorps et cornets; 
Soufllez bons cops, comères et voisines, 

En visetant ly une l’aultre en gesine 
Jongleurs, questeurs , tryachers, fragornets, 
 Quy de mentir n'auez coer ne corps nets, 
Pipeurs, baïeurs sans foy et sans convent, 
Nous mouldrons bien, le moulin a bon vent. 


Un grand souffleur soufflant a gheulle bée 
. Nous a soufflet, poussant a plaine joe, 

Que des Franchois la puissance est tumbée, 
L'honneur gasté, la puissance essorbée. 
France a l'espoir romput, gisant en boe 
Possible n'est que jamais se ravoe 
Ne que son bruyt ne son estat recoeuure, 
Ung tel soufflet doit estre mis en oeuvre. 


Il a soufflé d’un vent villain et ort 
Coment Franchois ont esté ravallez 
Et par follye ou par maulvais enhort 
Ont enduré terrible vent du nort. 
Et durement ont estet trondellez. . 
Tuez, plumez, tarabusquiez, pillez ; 
Oncques Franchois ne veirent tel ducase, 
C'est grand pitié coment on les fricasse. 

Pour bien loer ce notable souffleur 
C'est ung venteur de ordre puante alayne, 
C’est des haulx vens le oultre passe et la fleur, 
C'est ung riffleur, geugleur, escorniffleur 
Et boursouffleur mentant a gheulle playne, 
Chantast de Helaine ou de la chastelaine 
Sups voix villaïne et sans'aultruy blasmer 
Tet veut soûef le pomiroit frire amer. 


: Viengs cha, souffleur de fantosmes et songes, 
Rattripeleur de Jlangaiges coraus, | 
Duyst ton soufflet avoir nom à menchonges 
Tu as soufflet par faghos et par bonges 
Mil fatras dont il n'est encore nuls 
Souklle coment depuis le tamps Tournus 


“Tel brach ne fut pour donner la souffrance 


Que aujourd'huy ont les gens d'armes de France. 


Tu as soufflet dont tu doibs avoir honte 
Que les Franchois ont perdu chinq cens lances 
Et le supplus, ce dis tu, fut bien dompte 
Certes, soufflet, tu en scez mal le compte. 
La disme part n’en fist quelques samblances 
Et se on mettoit en deux justes balances 
Le gaing del ung et del aultre la perte, 
On jugeroit de ta menchonge apperte. 


Tu as soufflé come tieste parloiré : 
Des francs archiers plus de sept mifle mors. 
En invitant Flamens a venir boire 
Des vins frians én lieu de crauentoire 
Le goust te plaist, nya nul malvais mort. 
Or hoiuent fort se attendent le remort 
Du vin franchois ce que ils ont assayé 
Boiuent assez, l’escot est bien payé. 


Tu as soufflé de ton gosier pagnais 
Le infortune des dorez esporons; 
Souffle celle d'Amiens et de Beauvais 
De Nus, Morach et Nansy tu t'en tais 
Que f'en fais tu tes exortacions. 

Pour ton César et tes fiers Scipions 
Faire amer paix et cremer tel loyer e 
Que eult toñ dieu Mars, que tant sollois prisier. 


Tu deffoulles Franchois et despestielles, 
Defflayelles et pilles en tes dis, 
Ratripielles et refais tes grousielles, 
Tes fourcielles et jureur de voyelles, 
Cheus des sielles mas, flatris, pourbondis, 
‘Cent mille occis es chincq lieus dessus dits, 
Noircis, pourris, sans ceulx avoeq leurs signes 
Du pont d'Espieres et du Pont à Bouvines. 


Souffle coment ceulx la furent chargiez, 
Cachiez, lanchiez, royez, tailliez, cousus, 
Desharnesquiez, estrilliez, desfroisiez, 
Hochiez, guinguiez, debrelesquiez, perchiez, 
Noyez, grilliez, escabochiez, pendus, 
Tissus, batus, estendus, derompus, 

Confus, vaincus, nobles et paysans, 
Foebles et fors, jusques aux plus vaillans. 


On perchoit bien, soufflet, à quoy tu tens; 
Tu voels flatter tes povres Flamengs , 
Aussy fais tu tes gens darmes tous tamps; 
Pense coment ils en seront contens, 
Quand tels tresors verront en tes mugots; 
Ne te plains point se pour tous tes fagos 
Te font present sans trait de canjuet 
De deux ou trois plumes de picauet. 


France a perdut aulcuns petis ponets 
Et gaigniet roys, chevalliers et alphins ; 
Lhonneur n’est point a ces pietons peu nets, 
À ces paillars desquirez et grillets. | 
Les beaux trais sont aux nobles come or fin, 
Tels a prins France et mis en ses coflins : 
Si elle tiroit encore ung sy fel cop, 
Esquiecq et mat te trouueroys à COp. 

Tu as soufflé a ta malle vergogne 
Que le prince d'Orrenge, de tous poings, 
A reconquis le pays de Bourgongne ; 
Or verité le contraire tesmoigne. 
Tout 6st au Roy, hault et bas, près et loings 
Mais se ne voeels au fort croire tiesmoings 
Dignes de foy, bien te conseilleray : 
Va jusque a la, sen rapporte le vray. 


Ton vent soubtil, en soufflant coyement, 
À vollu mordre en maiesté royalle, 
Pour exauchier le aultry couronnement, 
De élection le noble tenement, 
En alleguant haultesse imperialle. 
Mieulx doit auoir loenge especialle 
Quy donne aulx gens de santé recouvrance ; 
Or dis quy cest, fors le seul Roy de France. 


Le roy Midas auoit belles orreilles 
Quand a la harpe il preffera la flute ; 
Tout tel es tu, soufflet, quy tout broueilles 
Que aulx limoges tu preferes corneilles 


. Et aulx vertus toute œuvre dissolute : 


Ou tu es yvre ou fol toupich que blute, 
Quand tous tes dis dont tu as largement 
Ne sont furnis de un seul vray jugement. 


Mais tu yes fol folliant, quoy con die, 
Sy non des fols que on appelle fols sages, 
Quy nuyÿt et jour mettent leur estudye 
A bouter gens en une malladye ; 
Quyÿ tousiours voelt oyr nouveaulx messages. 
On voit ces fols ayant doubles visaiges 


_ Soufflet ung vent par dictier ou ballades, 


Quy vauit clistere a bourse de mallades. 


Je crois que Liex, le senescal Artus, 
Te a retenu a gaiges et a bien faits, 
Pour le loer come plain de virtus, 
Ayans fors brachs, donnant grans cops tortus, 

. Dont Lansselot et Garain sont deffais. , 
Liex.se cotvroit de tels lots contrefais, 
: Mais al estouf le malheureux trompeur 
‘Laissoft clieoir son espée de peur. 
‘On voit coment tes yaïllans piquepaires, 
Tes flif, flaf, flouf, haquebutiers ,: canoniers , 
- Ont, en jouant de leurs jeulx ordinaires, 
Prins Therouenne, et come reuenaires 
Ont tout rapuy et vaissielle et deniers, 
Et prins chinq <ens des plus grans prisonniers 
Dont France auoit eslevé les nourices; 
C'est de cela que tes gens sont sy rices. 


Pleust orre a Dieu, soufflet, que je cogneusse 
Ton quy, ton quel, ton estre et ta demeure, 
Et que jamais plus rimer je ne deusse 
Ne ballader quelque part que je feusse, 
Tant que avoecq toy arroye estet ung heure, 
Pour toy moustrer que on doit mettre au deseure 
La verité et deprimer le faulx, : 
Sans moissonner aultry blet de sa faulx. 


Or souffle assez, soufflet, car je me tasne 
De plus respondre aulx vens de tes wideurs; 
Fay bruyt des tiengs, pourbondis Therouanne, 
Fay lun cheval, l’aultre mullet ou asne; 

Dis ce que voels, tu yes Roy des bourdeurs, 
Architrompeur, prince des ghiffauldeurs , 

Pour abuser le monde de langages; 

Adieu, soufflet, prens ces mots pour tes gages. 


Explicit. 
Chy après s’ensieult le épitaphe du Roy Loys de France, 
onziesme de ce nom, que Dieu absolle et nous tous , faicte 
et composée en chinoq couplets wittains. 


Loys onzicsme fus de ce nom Roy de France; 
Moult me greua fortune, au tamps de mon enfance : 
Charles, mon père, Roy septiesme me escacha, 
Hors du Royaulme fus jusques il trespassa ; 

En Flandres, en Brabant longement fus tenu 
Par le duc. Bourgheignon:Phelippe . soustenu, 
Présent lequel fut puis sacré. et couronné 

Et en pompe et triumphe a Paris. enmené, 


Je eslévay basses gens et mis en‘hault estat, 


‘ Dont les seigneurs de France en heulrent le coer mat; 


Mon royaulme trouvay entier et pacificque 
Jusques le entreprinse dicte le bien publicque, 
Que Charles, mon seul frère, et aultres misrent sus; 


‘Mais, loenges a Dieu, jé en vins a mon dessus 


Et demouray puissant en la fin sups eulx tous, 
Tant que mes ennemis domptay et mis dessoubs. 


Chinquante mille anglez que le Roy d'Angleterre 
Edouart amena pour envahir ma terre, 
Sans faire effusion de sang ne perdre place 
Fis briefment partir, Dieu en donna la grasce. 
A Picquigny se fist la veue de nous deux, 
Dont le duc bourguegnon Charles fut peu joyeulx, 


: Quy pour France grever l'auoit promeu venir, 


Comme il fut magnifeste apres son departir. 


Je conquis Roussillon, Sardaine, en peu d’espasse, 
Pluseurs villes d'Artois, Bourgongne haulte et basse, 
En ma main mis Provence, Guise et le Maine 
Et adcrus de tous lez mon royaulme et domaine; 
Aulx églises donnay grand somes en maint lieu, 

En rentes et deniers, en gret l’ayt rechut Dieu; 
Aulx Flamens donnay paix en mariant mon fils, 
En la fin de mes jours ce singulier bien fis. 


Tous ne ay mal contenté ne a tous n’ay compleu, 
Je ay mon regne conduit come a Dieu a pleu. 
À Montilz trespassay de aoust en fin du moys, 
En l'an mil quatre cens quatre vingts avoecq troys ; 
Je ordonnay que mon corps fut mis soubs ceste lame; 
Priez ua seul Seigneur que il lui plaise avoir le ame, 
Et que Charles mon fils regner après moy puysse, 
Longuement et en paix du Royaulme joysse. 

Amen. 

S’ensieult une lettres du duc de Aultrice, se disant roy 
des Roumains, lesquelles apres la paix par luy enfrainte 
et non pouant parachiefuer son entreprinse, il enuoia au roy 
Charles de France par ung sien herault contenant ceste 
fourme : : 
| (A Bruges, le dernier jour de jaillet 1486.) 

Sensieult les lettres du roy Charles de France responsi- 
ues a celles dudit Maximilien duc d’Aultrice, lesquelles un 
moys apres lui furent enuoyées de par le Roy et son conseil 
contenant ceste forme: our | 

(A Bruxelles le dernier jour de aoust 1496.) 


Ces deux lettres, postérieures de quatre ans au traité 
d'Arras, n'offrent pas d'intérêt pour l’histoire de Tour- 
nai. Elles sont au surplus imprimées dans les Docu- 
ments inédits publiés par les soins du ministre de 
l'instruction publique de France, tome IV, p. 463 et 467. 


S'ensieult la complaincte de justice faicte et composée 
par le dessusd. Mollinet quy estoit sy affecté, aueuglé et 
endurcy a la rebellion du party contraire de France que 
en touttes ses oeuures il yssoit de la voye de raison en 
chargeant et diffamant le Roy, quy ne faisoit la guerre fors 
pour garder justice, equité et droiture, car nuls subjects 
ne doibuent faire armée eulx esleuans ne rebellans contre 
leur cief, come auoient fait et faisoient les duc et ducesse 
d’Aultrice en ensieuvant le duc Charles de Bourgongne, 
lequel duc d'’Aultrice ne tenoit quelque accors ou treues 
et meismement enfraindy le pais cy deuant escripte tout 
au long, come on poelt veoir es responses a luy faictes 
par le Roy es lettres a luy enuoyées et cy deuant escriptes 
pour mémoire. Bt quand teles desrisions et ennormitez ad- 
uiennent, le bon cief licitement poelt et doibt reduire les re- 
bellans par amour ou par armes, adfin que son peuple puist 
en paix viure soubs luy quy en a le charge par divine or- 
donnance. Etfit le dit Mollinet ceste complainte peu auant 
la dite paix faicte, comme assez on peult entendre par le 
contenu de ycelle commenchant en ceste fourme : 

Pour ce que nagaires vent faillit aux vollans de mon mollinet 
qui multitudes de nouvelles histoires devoit tourner entre ses 
moeolles pour en tirer fleur et farine, etc. 


Voyez , pour la suite, les OEuvres de Molinet. 


— CRE 


_ S’ensieult aultre œuure dudit Mollinet intitullé Les sR&- 
GIERS SANS SOULLAS, lesquels il fist trois mois après la 
paix, peu auant que le duo d’Ostrisce eult enfraint yoelle. 
Et commencha la dite œuvre en ceste fourme 3 


Depuis que Pan eult mis ses. buseaux jus, 
Cirez, cousus, souldez et bien loyez, 
Et que les champs quy sont fort prés tondus 
Furent tendus de verd, et que Phebus 
Les fit barbus de synople armoiez, 
Trop ennuyez, en larmes de yeulx noyez ù 
Et desvoyez sont les bregiers des champs, 
En temps de doel ne seruent nulz des chants, etc. 


Voyez le reste dans les OEuvres de Molinet. 


Sensieult dix wit coupplés septains faits et composez par 
aulcuns retorriciens de la ville d'Amiens sups le fet et 
voyage que le duc de Aultrice et ses gens firenten emfrain- 
dant la paix, en l’an mil quatre cens quatre vingts et six et 
commenchant en telle manière : (1) 


Par ung fort vent que Borréas souffla  *À 
Devant Nainsy aulx Roys en plein yver, 
Et par fouldre que Vuleanus forgea, 
Mars cheuauchant radement parmy l'air, 
Le arbre orguilleux contempnant Jupiter 
Fut prosterné a terre en brief termine 
Et perdy troncq, brance, sceve et rachine. 


(1) Le manuscrit de la bibliothèque de Touruai que nous avons sous les 
ieux ne contient ni ce titre ni les cinq premiers couplets. Le copiste explique 
cette lacune par ces mots : &! mangue tcy un role dans le manuscrie. 

Mais ung estoch femenin demoura 
Quy dudit arbre avoit prins sa substance ; 
En Flandre fut quy Flamens conforta 
Car en luy seul estoit léur esperance, 
Pensant avoir quelque brance a plaisance 
Pour enter sups et avoir fruyt en fin' 
Et restablir en vigueur leur gardin. 


Dont que firent Flamiéris à ceste fois, 
Contre raison et come gens fallis? 
Ne voullirent du vergier des Fratithois 
Pour lors avoir quelque jecton des lis. 
Ainchôis dirent que léur voeil et advis 
Estoit d'aller querir à lengletier 
Quelque graffe pour sups l'estoc fichier. 


Fait eult estet contte droit et raison 
Le plus voeillant le lité adamagier, 
Se il n’eust estet dit qüe en toutè saison 
Et en tous lieulx poingnant est lengletier, 
Et quil poulroit leurs nacions hahôquier 
A ses apres, poingnans et durs rainsetulx 
Et leur oster les laynes et les peaulx. 


Et non obstant eulx delaissant le lis, 
Sen allerent bouter en leur erreur 
Hors du royaulme en estrange pays | 
Quierre ung chien au camp de empereur. 
Ils l'ont eu vert et josne a malheur ;. 
S'en ont esté ja batus plusieurs fois, 
Je m'en rapporte au serment des Gantois. 
Or se est vollu ce chien eslever. 
Et couronner sups tiltre des Romains, 
Puis pour cuidier en Artois domineæ 
Sups Therouanne a fait mettre les mâins ; 
Sans cop ferir fut conquise neantmoings 
Ses biens furent saisis et mis a part, 
Come bien scet le petit Sallezant, : . 

Therouenne quy estois frontière 
Et avoyes ta garnison widye, 
Tu doibs estre de royalle banière , 
Et par toy yes soubs ciefs de pillerye; 
Ville sans fruyt, ville très esbahye, 
Ville gastée, orde, maldicte et vayne 
Ville inutille et de tous malheurs plaine. 


Morineus venant de la montaigne , 
Tres hault troyen te fist ville amasser, 
Bruchus roy vint du pays de Bretaigne 
Par lequel fut ta muraille raser; 
Mais Brunehault dont mémoire est gardée 
Te donna Roy puissant avoecq ricesse ; 
Or.as tu fait tant que en toy tout ris cesse 


Le roy Suard et Ceruse, son fils, 
Et Gaynus furent tes roys nomez, 
Mais tes enfans furent depuis desconfis 
Par les Wandes tres cruels renomez; 
. Tirez, traynez, par terre prosternez 
Et lors tu fus terre vayne appellée, 
Terre inconstante et terre désollée. 


Nous congnoissons de plante et de racyne 
Ces instructeurs et toutte ta naissance, 
Quy maintenant pour petite bruyne 
As rompu paix et tourne dos a France. 
Advise toy, reviens a cognoissance 
Et ne crois point Allemans et Anglez, 
Mais verité quy ne quiert nuls anglez. 


, Or retournons a no point principal : 
Ce roy romain donc entre en Artois 
Avec ses gens de pied et de cheval, 
Ne prinrent poulx mais Lens a leur degois 
Puis a Vimmi aulcuns gentils franchois, 
Dessups les champs se mirent en frontiere , 
Mais il ne osa issir de sa tasniere. (4) 


(1) Ce couplet manque dans le manuscrit de Paris; nous le donnons d’après 
celui de Tournai, 

Les garnisons de Arras, Bethune et Aire 
Eulrent d'Englez et broudes tels monceaux 
Que pour deux frans ils donnoïent le paire, 
Tous les plus cras ne estoient que a wingt saulx. 
Lors ce dit Roy, percepuant tels assaulx, 
Retourna tost ainsy que homme inutille, 

Triste et plourant, et rentra dedans Lille. 


Dedens laquelle il veult estre compere 
Des habitans, car leurs biens il leua; 
Les Allemans furent a ce mistere 
De estre paraïins tres bien dhuys de piecha; 
Et puis d'illecq Montigny les mena 
Seconde fois esquieller Saint Quentin, 
Ou lessierent esquielles sans butin. 


O Saint Quentin, on te a fait grand diffame 
De te esquieller sans cause par deux fois, 
Car de vray scay que oncques ne eulx deux fames, 
Mais cest destours des seigneurs aultrichois ; | 
Toy, Montegny, que as tu longlée aulx dois 
Quy ne as sceu ta voye bien a point tendre, 
Faillant deux fois de Saint Quentin sousprendre… 


Tu le a vollu prendre sans noise faire, 
Te esbahis tu se bien ce voelt garder; 
Il scet tres bien coment Rictionaire 
Luy fist les dois et espaulles clauer, 
Et puis souffrir martire tres amer, 
Dont il est saint es cieulx passé loing tamps; 
Va tout allieurs porter cuire tes flans. 


Se tu ne poels dormir ou prendre some, 
Avoir te fault mol lit et blancq coussin; 
Oultre se avoir voelz de lyaue de some 
Deux ou trois pots pour moderer ton vin, 
À sur some c'est asses le chemin ; 

Boys donc avoecq les tiens habondamment 
Et nous laisse dormir paisiblement. 


MÉM. T. III. d 5. 

Vecy liver, trouver te fault le tour 
De retourner vers ton Roy par honneur, 
Car je cuide que quand feras retour 
Serré seras du groing, soyes en sceur; 
Et croys de vray que se je avoye lheur 
Que mes souhais advenissent parfaix, 
Toy ne ton Roy plus ne emfraindriez paix. 


Nul de vous tous ne aguise point encorre, 
Je ne say quand trencheront vos couteaulx ; 
Mettre faulra vos beaux fais en memore, 
Car ceste anée en avez fait de beaux. 

Retirez vous jusques aulx quarremeaulx, 
Et remenez vos broudes reposer , 
Car vos sieges rompus fault rempiecer. 


Sensieult unes lettres envoyées dudit duc de Auitrice aux 
seigneurs de Rauestain, de Bieures, de la Gruthuse et de 
Rassenghem, aueecq a ceulx quy estoient pour les trois 
membres de Flandres, apres aulcunes rescriptions par eulx 
faictes audit Duc touchant le gouuernement et manburnye 
tant dudit pays come de Philippes, fils dudit duc estant en 
mynorité de eage; pour lesquelles coses, aigreurs et arrogan- 
ces se engendrerent entre lesd. parties et meismement en- 
tre les villes de Gand et Bruges, quy fut cause que le dit 
duc aueugly de vaine presumption usurpa nom de Roy des 
Romains et en faisoit son tiltre , dont pluseurs tenoient son 
party que point ne le eussent tenu se ne eust esté ceste 
- cautelle , mais auant que il se escripuist teles furent ces 
lettres par luy enuoyées a monsieur de Aymeryes, grand 
bailly de Haynault, luy comandant que il les feist publyer : 
en la ville de Mons, laquelle chose ledit sieur fist faire en 
la fourme que il sensieult : 


(Bois le duc, 1.°7 novembre 1483.) 


ON VOUS FAIT ASSAVOIR que monsieur d’Ayme- 
ryes, grant baïilly de Haynault, a presentement receu 
lettres closes de mon tres redoubté et souuerain sci- 

gneur monseigneur le duc de Aultrice, de Bourgogne, 
etc., contenant ce quil sensieult : « A nostre amé et 
féal .cheualier, chambrelan et grand bailly de Haynault, 
le seigneur de Aymeryes .et les gens de nostre conseil 
a Mons, de par le duc de Aultrice, de . Bourgogne, 
etc. Tres ciers et bien amez, pour ee que les seig- 
neurs de Rauestain et de Bieures, nos cousins, les 
sires de la Gruthuse et de Rasseghem et certains aul- 
tres, eulx portans pour les trois membres de Flandres 
de nostre bon pays et comté de Flandres, y Nous ont 
naguerres rescript unes lettres grañdement tendans a 
nostre charge, dont comme nous entendons, ils vous 
ont enuoyé da coppye, laquelle oyé il poulroit sembler 
a aulcuns de vous ‘et aultres quy ne seroient ‘aduertis 
de la vérité des choses, que yceulx et aultres dessus 
nomez euissent cause de dire ou éseripré ce que ils 
escripuent. Et nous, pour vous aduertir et infourmer 
de ycelle verité, vous et aultres bons et leaulx subjects 
de mous et de nostre tres chier et tres amé fils, mes- 
sire Phelippe duc de Aultrice, de Bourgogne, etc., vous 
enuoyons cy dedans enclose la coppie de nos lettres que 
pour response leur auons sups ce rescriptes, affin que 
soyez infourmez du tout et entendez nostre corraige et 
intencion et consequemment faciez quelle prouision et 
remede nous desirons mettre a l'encontre de telles in- 
deues escriptures et senestres langaiges. Et vollons et 
comandons que ycelle nostre response vous publiez ou 
faictes publyer en vos lieux et places ou vous auez 
coustume faire crys et publiemens, tellement que il 
viegne a la cognoissance de tous , et de aultre part 
dorresenavant plus ne recepuez telles lettres ou coppies, 
mais prenez et apprehendez au corps ceulx quy les 
apportent pour en faire la pugnicion telle quil apper- 

tiendra, et vous gardez de faire le contraire sups tant 
que nous doultez desplaire, car nostre plaisir est tel. 
Tres chiers:et bien amez, Dieu soit garde de vous. 
Escript en nostre ville de Bosledues, le premier ‘jour 
de nouembre an quatre vingt et trois. Aïnsy signé : 

Marimilianus, et de secretaire, De Wiete. !. 


Sensieult la coppye des dites lettres. 
(A Bois le Duc, le 23 oct. 1483.) 


» De par le duc de Aultrice, de Bourgogne etc. , sei- 
gneur de Rauestain et vous, sire de Bieures, nos cou- 
sins, sires de. la Gruthuse et de Rasseghem, et vous 
qui vous portez pour les trois membres de Flandres, etc. 


(Cette pièce est imprimée dans l’Histoire de Flandre, de 
M. Kervyn de Lettenhove, t. 5, p. 530.) 


S’ensieult la coppie de la response. 
(De Gand, le 8 novembre 1483.) 


« Tres haut et puissant prince, nous avons veu et visitet 
les lettres que vous auez depuis nagaires enuoyées a. 
messieurs de Rauestain , Bicures, Gruthuse et Rasse- 
ghem..... etc. » ù 


(M. Kervyn de Lettenhove a également donné cette 
pièce, Histoire de Flandre, t. 5, p. 537 et suiv.) 


Chy apres sensieult une canchon faicte tant pour la con- 
queste de Therouanne come pour la victoire de empres la 
ville de Bethune obtenue contre les Aultrichiens en lan mil 
quatre cens quatre vingts et sept, en laquelle journée fu- 
rent prins le conte de Nassault, cief de l’armée de Maximi- 
lien dAultrice, se escripuant Roy des Romains, le duo de 
Gueldres et tant de aultres que pluseurs jours furent oc- 
cupez en la vendicion de yveulx, et que pour la grande 
habundance, ung fort et rade ostrichois fut donné pour 
deux cens de pronnes, etc. 

Resueillez vous tous, coers franchois ; 
Ne crenez plus rebellion ; 
Dieux vous a donné come a choix 
Vigheur sups le Aultrice et Lion; 
Gagniet avez ung million 

D'or fin, non mains; 
C'est mieulx tendu que au paueillon, 
Puisque auez la fleur des Romains. 


Regardez bien depuis Nanssy 
Quelle chose ils ont conquesté, 
Synom dolleur, payne et soussy,: 
Misere et toute. meschanté. 

Tenir le accort non viollé 

Eult esté sens; 
C'est trop tart, Alymart , trouué 
De retirer ses cornes ens. 


On leur peult bien ramenteuoir, 
Le pont d'Espierre maintenant, 
Et aussy leur dire le voir 
Du Pont a Bouvines scieuuant, 
Ou il furent en fier beubant, 

Pour vins chargier, 
Que tres chier payerent contant 
Sans en pouoir trait assayer. 


Pour rauoir le pays d’Artoys, 
Tirèrent devers Saint Quentin, 
Ou Monteigny faillit deux foix, 
Car il nen sceut venir à fin; 
Esquielles laissa pour butin 

Ens ses fossez ; 
Puis a Guise trouva hustin, 
Dont tost apres fut trepassez. 


Je ne scay quy les garira 
Du mal que ils ont de Saint Omer; 
Martin de Soert cilz la yra 
A Diepe par dessoubs la mer 

Se il le prend ny fera sonner 
Trompe ou cornet ; 

Sil eust piecha bien peult humer 

Je croy que ce fust ores fait. : 


De Therouenne fault parler 
Quy moult a cousté a tenir; 
Trop despendoient a amener 
Vivres pour les leurs soustenir ; 
Mais ne lont peult parmaintenir 

S'en sont si fais, 

Car quand virent Franchois venir 
Vaillans ne furent que de plais. 


A Bethune sont puis venus 
Descendre dedans les fosses; 
De Franchois adont n'estoit nuls, 
Mais a cop en suruint assez, 
Quy prindrent tous les plus huppez 

Des nobles gens, 

Et les butins des decoppez 
Et occis par milliers et cens. 


Le Roy des Romains adverti 
De la griesue perte des siens, 
Pluseurs secrets consaulx basty 


” Pour eslever argent et biens; 


Dont, malgré luy et ses moyens, 
Les Brughelins 

Le detindrent en leurs lyens, 

Eulx demonstrans fins contre fins. 


Ledit seigneur ainsy constraint 
Fut plus dompté que ung tarinet, 
Et de paour au coer attaint 
Chergant aultruy se faindy net; 
Reffusant remettre en effet 

Justice et paix, 
Pour le quoy le tindrent subject 
En convaincant pluseurs mauluais. 

Ainsy tenus plus de trois moys 
De yre et courroux pres mauoya; 
Mais les Brughelins et Gantois 
Ensamble unis cescun sogna 
Que en maison que on fortefyà 

Fust bien gardé, 
Tant que paix leur fist et jura 
Aussy en france liberté. 


Mais apres grans dehjiers receus, 
Gaires ne tint foy ne serment, 
Car guerre resmeut boutans feus, 
Gastans le pays et la gent 
Que il debuoïit garder francement, 

Pour son seul fil, 
Dont Philippe monseur sagement 
Se mist hors de mortel peril. 


C'est diuine pugnicion 
Que Dieux permet, crez le pour vray, 
Et pour toute probacion 
Bien le sceurent ceulx de Douay, 
Quy ont fait canchon menant glay 

Du grand cordier, : 

Mais en lieu de chant criront : ay! 
Quand aualleront sans machier. à 


Sensieult la coppye de unes lettres enuoyées de Philippe 
dé Cleues a Maximilien de Aultrice, se escripuant Roy des 
Roumains, apres paix faicte par luy et juree aux Flamens, 
quy depuis le entrée de feburier an mil III: EllExx et sept 
jusques au my may au IIII:x et wit le auoieut tenu prison- 
nier en la ville de Bruges, pour les exactions et insollences 
que il faisoit et machinoit faire jusques le auoir en suspicion 
par aulouns apparaulx trouvez en la dite ville de Bruges de 
volloir pillier ycelle, lequel Philippe de Cleues estant os- 
taiges pour le dit Maximilian en la ville de Gand, et sachant 

yoelluy contre son serment auoir enfraint la dicte paix, se 
pascifia ausdits Flamens , leur promettant assitance et ocon- 
fort contre luy et les siens, et apres, luy seignefia en la 
fourme quy sensieult : 


(A Gand, le 9 juin 1488.) 


« Mon tres redoubté seigneur, le plus desplessant que 
jamais fus depuys que ay eu congnoissance tant hum- 
blement que plus puis me recommande en vostre bonne 
grasce et vous plaise sauoir, etc. » (1). 


Sensieult la copie de la response par le dit Maximilian 
audit de Cleues ou de Rauestain. 


(Au camp d’Evelghem, le 14 juin 1488.) 
« Beau cousin, nous auons receu vos lettres, par 
lesquelles nous signefiez que estes deliberez et voullez 
assister ceulx de Gand, etc. » (2). 


Sensieult la copie de aultres lettres enuoyées dudit Phi- 
lippe de Cleues, aultrement de Rauestain, audit Maximilian 
de Austrice. 


(A Gand, juin 1488.) 

« Mon tres redoubté seigneur, tant et sy humble- 
ment que puis me recommande a vostre bonne grasce, 
et vous plaise sauoir que, en toutte humilité ay receu 
vos lettres, etc. » (3) 


Sensieult la copie de aultres lettres enuoyées dudit Maxi- 
milian audit Philippe de Cleues ou de Ravestain. 


(oo. vendredi ....… ) 


« Beau cousin, nous auons receu vos lettres touchant 
l’article principal de la paix et en cela etc. » (4) 


(1) (2) (3) (#) On peut voir ces pièces dans Molinet, édit. Buchon. 

Sensieult coppie de la response du dudit Philippe de 
Rauestain. 


(Sans date.) 


» Mon très redoubté seigneur, tant et sy humble- 
ment que je puis, me recommande en vostre bonne 
grasce, ayant receu en toute humillité certaines lettres 
toutes escriptes de vostre main, etc. (1) 


Sensieult la vraye description de la desconfiture des Bre- 
tons faicte par les gens du Roy, nostre sire, le lundy 
xxviije de juillet an mil quatre cens quatre vingts et wit. 


« Vray est que monsieur de la Trimoille, lieutenant 
general de l’ost du Roy, nostre sire, monsieur de 
Baudricourt, etc. » | 


(Nous nous nous contentons de donner le titre et les 
premières lignes de cette pièce, ainsi que des pièces sui- 
vantes, qui ne se rattachent pas au Kalendrier des 
guerres de Tournay.) 


Sensieult certains couplets witains apportez des partyes 
de France et contenans la meisme journée et victoire con- 
tre les Bretons. 


Le lundy vingt witiesme jour, 
En juillet lan quatre vingts, 
Avoecq huyt, sans faire séiour 
Bretons, Allemans, Biscaïns, etc. (2) 


(1) La suite se trouve dans les OEuvres de Moliuet, édit. Buchon. 
(2) Ces couplets sont au nombre de vingt dans le MS. 
MM. T. II. 6. 

Sensieult la complainte que les Bretons faisoient où pou- 
uoient faire : 


Oi, Dieu le veult, nous sommes desconfs, 
Vray pour nous griesve confusion, 
Tous les nostres sont des Franchois occis 
Jamais ne eusmes telle destruction. etc. (1) 


Sensieult le traicté de Flandres entre Maximilian de Aul- 
trice, soy escripuant Roy des Homains et les Estats des 
pays, cest assavoir : Brabant, Haynault, Zelande, Namur, 
Lembourq, Lurxembourc, Vallenchiennes, eto., pour lors 
assemblez en la ville de Gand; ledit seigneur encore tenu 
prisonnier en la ville de Bruges, lequel traictiet luy ac- 
cepté, promis et juré en la prison come en france liberté, 
et les deniers de ycelluy receus, il lenfraindy tantost re- 
comenchant faire guerre a ceulx de Flandres en ardant et 
destruisant le pays de son fils, tant et sy longement quil 
furent constrains faire le second traictiet par le conte de 
Nassault et payer aultre grand some de deniers, come oy 
apres sera dit en son livre et ordre. 


(Gand, le 12 may 1488.) 


« Premier est assavoir que les trois Estats s’estoient 
joings avoecq les trois membres de Flandres et se sont 
declarez de voulloir tenir la paix aultreffois faietes en 
France, en lan mil quatre cens quatre vingts et deux, 
et ordonnerent ambassadeurs pour enuoyer deucrs mon- 
sieur des Cordes, etc. 


Sensieult unes lettres enuoyées de Mallines en la ville 
d'Audenarde, a Albrecq, duc de Viphem, lieutenant gene- 


(1) Cette complainte n’a que trois couplets, mais c’est déjà trop. 

ral du Roy des Romains, luy comandant que il feist pu- 
blyer le traictiet de paix que il disoient avoir fait entre 
le Roy de France et velluy des Romains; en la ville de 
Franocquefort, luy enuoyant ung briefuet tel que il voul- 
loïient que le Roy fust enclos esd. lettres , lequel seigneur 
ivoontinent faire lad. publication de lad, paix come le brief- 
uet cy après escript le porte. Après lequel briefuet aussy 
ensuit le contenu dud. traictiet de paix auquel des lors 
tout expert enquis pouuoit assez sentir et perceuoir que 
aülcun home en la feste d'Anuers du chinquiesme prece- 
dent quy fut lan mil quatre cent quatre vingt et noef, 
auoit estet decapités et mort pour dire vérité, cest assa- 
uoir pour auoir declaret aulouns vassaulx, perils en mer 
par tourble et tempeste en lieu desquels on disoit le Roy 
des Romains estre ycelluy, disant auoir veu led. dangier 
et en estre escappé aucecq petit nombre; laquelle decapita- 
cion ne fut executé fors que pour tenir le peuple auugle 
et ignorant, affin que aulcuns capitaines peussent mieulx 
gouuerner le pays a vollenté. Come depuis est assez plai- 
nement apparu. Sensieult dont la coppye ‘desd. let- 
tres, -e8c. Là ee 7 | 

« Tres chier et bon amy, nous vous ordonnons de par 
monsieur le Roy des Romains et nostre cousin et re- 
querrons de par nous que faites incontinent publyer 
partout et mettez de vos officiers ou l’on à acoustumé 
de faire cris et publications, la paix naguerre prinse et 
conclute a Franquefort entre mon dit seigneur le Roÿ 
d’une part, et le Roy de France daultre part, seloncq le 
briesuet que vous enuoyons ecy enclos. Et ce faict, le 
faictes entretenir sans souffrir que aulcune chose se face 
au contraire en manière quelconque. Tres chier et bon 
amy, Dieux soit garde de vous. Escript a Malines le 
xxiij® jour d’Aoust au ïiij:x et nocf. Seigné, Ramon. 
A nos tres ciers et bons amis les cappilaines, baillys, esce- 
vins et conseil de la ville dOudenarde. 

Sensteult la coppie dudit briesuet. 


« Lon vous fait assavoir que bonne et ferme paix a 
esté naguaires faite et conclute etc. » 


Sensuyt la coppye du traictiect de paix telle quelle fut 
faicte en Francquefort. 
(1489.) 


« Au nom et a la loengc de Dieu, nostre Createur 
et de toutte la court celeste, finalle paix, unyon, alliance 
et intelligence a tousiours est faicte, promise et jurée 
etc. » (1) 


Cy apres sensieult le traictiet de paix fait a la loenge 
de Dieu, nostre Créateur, et pour le honneur et contempla- 
cion de tres hault et tres puissant et tres excellent Prince 
le tres crestien Roy de France, entre tres grand et tres 
puissant Prince le Roy des Romains, tant en son nom que 
pour et au nom de monsieur lArceduc Philippe d'Aultrice, 
comte de Flandres, son fils , myneur d'ans, de une part, et 
ceulx du pays de Flandres daultre part, aiusy que il sen— 
sieult : 

(Montils lez Tours, 30 octobre 1489.) 


« Et premierement ledit seigneur Roy des Romains 


sera reintegré plainement et entierement en la manbur- 
nye de mondit seigneur l’Arceduc etc. » (2) 


Sensieut le traitiéz mieulx dit composition ou execution 
que monseigneur de Nassau fit contre ceulx de la ville de 
Bruges pour et au nom du Roy des Romains et de son 
fl conte de Flandres, en lan mil quatre cens quatreuingts 
dix, en cette fourme et manière : 


(1) (2) Se trouvent dans an grand recueil de traités de paix imprimé à Amster- 
dam en 1700, t. 1. p. 743 ; se trouvent aussi dans Molinet, édit. Buchon. 

« Monseigneur le comte de Nassau et de....., s° de 
Breda , lieutenant general du Roy des Romains y nostre 
sire, ete. » (1) 


emmener + JU 


Sensieult sept oouplets witains parlant generalement et 
briefuement de la conqueste et prinse de Nanctes en Bre- 
taigne, faicte par les gens du Roy tres crestien Charlés 
witiesme de ce nom, en lan mil quatre cens quatre singts 
et dix. ù set 


Vive le Roy de France la louée, à 
Son bon conseil et tous ses bien voeillans ; 
Vive son ost et toutte son armée, 

Malgré tous ceulx quy luy seront nuysans, etc. 


C 


Sensieult lentrée du Roy Charles de France, witiese 
de ce nom, faite en la ville de Nantes en Bretaigne, le 
samedy xxvj° de mars et puyt de Pasques floryes, lan 
mil quatre cens quatre vingt et dix. (2) 


« À l'honneur et a la loenge de Nostre Sauveur Jesus 
Christ et de toutte la court celeste, le noble Roy 
de France fist son entrée en la ville de Nantes en 
la manière quy s’ensuyt : Premièrement Île dit sei- 
gneur auoit en son aduant garde faisant ladite entrée 
quinze cens Suisses en armes, bien appointiez et fort 
embastonnez , cest a scavoir de piques, hallebardes , 
arbalestres , culeuurines a main, flutes et gros tam- 


(1) Cette pièce, qui occupe # pages dans le manuscrit de la bibl. de Tournai, 
n’est pas dans celui de Paris. 


{2) Le peu d’étendue de cette pièce et les détails assez curieux qu’elle ren- 
ferme nous ont décidé à lui donner place ici. 

burs que ils faisoient souuent mener moult grand bruit, 
selon la mode de leur pays. 

« Item apres lesdits Suisses marchoient tous les gen- 
tilshommes de la maison du Roy en armes, tres fort 
accostez et bien montez avec les pensionnaires et aul- 
tres grand nombre de gens de bien semblablement en 
armes. | | 
« Item apres marchoit le dit seigneur en sa compa- 
gnie, mons" de Bourbon, mons" de Angouleme, mons” 
de Vandosme, mons' de Monpencier, mons.' de Albrech, 
mons." le marescal de Bourgogne , mons." d’Esquerdes , 
de Neuers, Englebert de Cleues, et plusieurs aultres 
grands seigneurs, desquels ne scais pas le nom. 

« Item après le dit seigneur marchoïent les quatre 
cens archiers de la grande garde dudit seigneur sem- 
blablement en armes, bien appointiez et en leurs 
compagnies grand nombre de aultres gens de bien 
aussy en armes et tous en ordonnance, lesquelles 
choses avec leur estat estoient fort plaisantes a veoir. 

« Item vinrent au deuant du dit seigneur mess'* de la 
cathedrale de la ville aïans croix et bannicres ensem- 
ble les aultres gens de eglise de ycelle, les cscoliers 
et grand nombre de menu peuple apres eulx les off- 
ciers et les bourgeois qui tous sortirent de la dite 
ville au deuant du dit seigneur et de sa compagnie et 
la firent une moult belle harengue. 

« Item auoient les officiers et bourgeois de ycelle ville 
le beau pauillon de drap de or a lentrée de ladite 
ville en la porte par ou debuvoit passer ledit sci- 
gneur et sa compagnie auce les clefs des portes de 
icelle ville, lesquelles choses ils présentérent audit 
seigneur en moult grande reucrence en criant, petits 
et grands : Viue le Roy! 

« Item estoit ladite ville tendue de moult belle ta- 
piscerye. sups les rues, et bien pres de une mason a 
laultre grandes queues de vin de Beaune et de Orleans, 
et empres tables cergiées de viures a tous venans quy 
prendre en vouldroient , et estoit cella par cascune des 
rues de la ville. : 

«tem auoit en pluseurs querefours de la dite. ville 
grans huffets bien appointiez et . riéement -aornez. de. 
belle vassielle dor et dargent, touttes lesquelles choses 
dessusdites il faisoit beau xeoir et demonstroient tous 
les habitans de ladite ville faire: toutties lesdites cho- 
ses de affection et” de bon coer. » 


, 
j 


Sensieult la rescription et remonstrance faiote par Mon- 
seur de Urphé, grand escuier de France, de par le Roy, a 
l’université de Paris, touchant le mariage fait entre le 


Roy de France et madame Anne, Ducesse de Bretagne, 
en la fourme et manière qui cy après est contenue : 


« Monseur le recteur et messeurs les docteurs et 
mestres de la noble Université de Paris, come chargiée 
de par le Roy vous faire sauoir auleunes choses pour 
vous aduertir ct donner a entendre le mariage faict 
entre notredit seigneur et la Unes de Brctaigne, 
etc. » (4). 


ete 


Sensieult le couronnement et entrée de la royne de 
France en la ville de Paris fait au moys de feurier an de 


grasce mil quatre cens quatre vingts et onze, en ceste 
manière : ° 


« Le merquedy huitiesme jour de feurier an de grasce 


(1) Ce document n’a pas moins de dix pages dans le MS. 

mil quatre cens quatre vingts et unzc, fut la noble 
Dame Anne de Bretaigne couronnée come Royne de 
France en leglise de Saint Denys, ete. » (1) 


Ces six couplets witains qui sensieuuent furent faits en 
la ville de Vallenchiennes et enuoyez en la ville de Tour- 
nay peu après la celebracion des nopces de Charles Roy de 
France, witiesme de ce nom, et de Ja Ducesse de Bretaigne. 
dont cy devant est dit: 


Charlot, Charlot, quy nous desplaist 
Plus que espautelle de jesiere, 
Par le faulx hennort et faulx plait 
De Beaüjeu le compaignaigiere, 
Auez laissiet nostre bregière 
Pour une aultre au despit de nous. 
Cest trop tost cent bourde legière, 
Charlot, coment l’entendez vous ? 


Se vous auez ung fienchonnet 
De la bretonnoise ganuière, 
Bastart sera lenfanchonnet 
Non de lignye droicturière ; 

Ce n’est que vostre chamberière, 
Quoyque ayez son plichon escous; 
Besongne on ainsi en derrière, 

Charlot, coment l’entendez vous ? 


Se vous ne renuoyez de fait 
Margherite nostre héritière, 
Et que luy ayez satisffait 
Ses biens, son pays, sa frontière, 
Le toison d'or et la guerretière 
Le yront requerrir a vos cousts ; 
Et se conseil de curatière, Ù 
Charlot, coment l'entendez vous ? 


(1) Cette pièce remplit les neuf derniers feuillets du manuscrit de Tournai: 
celles qui la suivent appartiennent à celui de Paris. 

Nous auons ung beau lyonnet 
Quy sauldra hors de sa tanière, 
Et quoyque il soit assez josnet 
Se à il de or et de argent crinière: 
Pour brief desployer sa bannière | 
En France et vengier son ‘courroux , | 
De ainsy faire esse Ia ‘manière? | 
Charlot, coment l'entendez vous? 


AE 
ads 


Je ne ns point que maconnet 


Se fist œuvre.sy peu entière, ... , : 


Dont m'esbahis con ne vous met , 

À l’escelle a tout mestre chière, 

Et deux queneulles, par saint Pierre, 
Deux fames aues present tous; ,. 
En ferez vous des deux litière? 
Charlot, Ho l'entendez vous ? 


Vous vous | dictes en rot Y parfait, 
Tres crestien, mais vostre œuure fière 
Et vostre infidelle meffait 
Expulsera ce tiltre arrière. 

Vous auez casset la verrière 

De foy par vos consaulx reboux ; 
Esse chose quy a 19y affiere ? 
Charlot; coment l’entendez vous ? 

Sensieult la response aux dessus dits vers ou coupplets 
de creminel meffait, ja soit que en la ville de Vallenchien- 
nes en fut fait vs pugnicion en justice. 


/ 


birgiles, hanuyers, biladeaus, 
Chahortes, tiestes parloires, 
Langhes plus tranchans que couteaux , 
Impetueuses merhughoires, (?) 


MÉM. T. III. 

Entiers layts, oanchons ritheleurs 
Fabriques en blasmant le roy 
Quy de vos bourdes flagolloires 
Mal se contentera, je croy. 


Charlot , Charlot vous l'appelez 
Et espautelle de pesière, | 
Disant qu'il est en dourdelez 
De Beaujeu la compegnagière; 

Le langhe auez par trop legière, 
Car vos langages dissollus 

Sont cause que vostre bregiere : 
N'est en honneur par vos Dee 


Quantes fois avez cout maldis 
Quy conclurent le mariage 
De vostre bregière au beau litz . 
Vos coers .creuans d'amere rage, 
Ayans tousiours voeil et Corrage 
De aller querre jusques a Tours, 
Dont le Roy voyant vosire usage 
A fait plus nouuelles amours. 


Par mariage se a vollu 
Alyer a la bretonnoise, 
De laquelle Ane, le an reuoilu, 
Dieux devant sauldra fleur franchoise, 
Non bastarde ne questronnoise, 
Come dictes, villains matins; 
Mais abaissera vostre noise, 
Monopolles, plais et chutrins. 


Que voullez vous dire en effect 
De nostre nouvelle alliance; 
Le Roy ne en tenez pour suspect 
Synon vostre mescognoissance ; 
Orgueil et desobeissance 
Vous ont a tois fais amenez, 
Ne fault dont que assembler puissance 
Fors pour garder ce que tenez. 

Comment: donryez aultrey honneur 
Quand vous ne declarez le vostre, 
Je ne scax se il est pardomneur, 
Ayans lue tel patre nostreÿ 
Car soit en camp, bourcq, ville ou cloistre, 
Vos matines en tout desroy 
Comenchiez criant : tout est nostre! 
Et fuiez en blasmant le Roy. où 


Laisstez a brelots et brocars, 
Et aprestez haubers, cuirasses 
Bringandines, faïller, flanquars, 
Hocquebardes, piques et hares, 
Sortissant vos villes et places, 
Car l’estet brutteleux sera; 

Quy na ses vestes jus de glaces, 
Soigne coment äl les ara. 


Vous avez myniere d'argent . 
Dont vous vantez; se vous conseille : 
Que l'espargniez, car bien souuent : 
Apres la proufist on le exille. 
Se la guerretiere s'appareille 
Ou le toison pour prendre Artois, 
L'ordre du Roy point ne sommeille 
Lors verra on les plus courtois. 


Vous dictes con deust mistrer 
Le Roy etle mettre a lesquelle, 
Et deux queneulles pour monstrer 
Quil a deux femes (quel libelle!}, : 
Puis demander se de la belle 
Margherite littiere arroit, 
Fols balleurs, se amyes l’honneur delle 
Tels mots de vos s0s n'isteroit. 


Du Roy vous faites Machomet 
Rompant sa foy come infidèle, 
Et que a tort nomer se permet 
Très crestien, voullez telle 


51 


52 APPENDICES. 


À la jehene villaine et. mortelle 
Contre le Roy coutumer , ue 
Quand avez par dol et cautelle 
Aulx piés vollu la paix fouller: : 


Par vous est cassée la paix 
Enfraindant toutes vos promesses, 
Come sarrez dont vos abbait 
Casseront malgré vos proesses, 

Le feu Roy vous feist des adresses. 
Dont ne auez le sentier tenu; ... 
Quy cange plaisir a tristesse . 

De son preu est mal souuenu. . 


Gens de justice et Gouverneurs, 
Qui souffrez, en prose ou en ryme, 
Chargier le Roy telles horreurs, 
Vous comettez vice d'abisme. 
Mieulx vauldroit batre au trentiesme 
Que tels langardeurs soustenir, 
Mettez donc en vous vray regisme . 
Ou catel n'y sarrez tenir. , 


Sensieult aultres dix coupplets faits et composés en la 
ville d’'Ath en fourme de canchon et pareillement enuoyés 
en Tournay tost apres le dessusdit mariage fait et sol- 
lempnisé. us 


Tambours, sonnez alarme, 
Trompettes et clarons ; 
Temps est que cescun s'arme, 
Car vescy la saison; 

Lances et hallebardes, 

Failles, flancars, corses, 

Armes, champhrains et bardes 

Et ces grosses bombardes 

Aront bruyt plus que asses 
Yvers passés. 

Pour tant ducs, es sb rs 

Chevaliers et marquis, “ 

Seigneurs tenans prouinces . . 

Et tous homes garnis, . 

Apugniez tous la lance 

Armez et bien en point, 

Car no prince a puissance, 

Sy entra dedens France, 

Pour luy vengier a point, 
L'espée au point. 


Vous sauez la rudesse | 
Dou faulx roy des Franchois,. .; 
Quy le ciel de noblesse.  : :: 
Trahist ceste fois. er 
Margherite sans blasme 
Son espeuse de pris, 
Che est le Roy a deux femes;, 
Pour ses fais tres infames 
Deveront estre mis 
Au pilloris. . 


A peu que dire daigne ,..:;, .. 
Au famete de luy, CR 
Car il a en Bretaigne 
Prins la feme d’aultruy. 
C'est par trop grand outraige, 
Croquez bien ceste noix, 
Car present son bas aige 
Est mors de malle raige 
Le comte de Dunoys, 

Par ses exploix. 


Car il donna conseil 
À ce roy interdit, 
Que par faulse cautelle 
Leur ottroya respit 
De enmener la Ducesse 


CORRE PR 

À leur dérision ; | 

Mais quant eut sa forteresse 

Parjura sa promesse, 

Sans droit et sans raison, 
Par trayson. 


Pour ce grand vitupere 
Pugnir bien temprement 
Et pour vengier son pere 
Bien et hardyement , 
S'en yra quy qu'en groigne 
En France sy auant 
Cryant viue Bourgogne, 
Que s’il est quy en groigse 
Tost lira combatant 

Et tout tuant. 


Car il ara victoire 
Sups grands et sups petits, 
Cescun honneur et gloire 
Quy fera j'en suys fis; 
Pour tant venez vous rendre, 
Franchois crians mercy, 
La corde au col pour pendie, 
Et vers luy les mains tendre 
Se estre voullez uny 

Avoecques luy. 


Car saciez sans doultance 
Que le Roy des Romains 
Vient a tres grand puissance 
Et maint princes haultains 
Pour tout mettre a l'espée, 
Limosins et Franchois, 

Et rauoir la contrée 
Bourgoingne la loée, 
Picardye et Artois, 

Car c'est ses drois. 

Tournay vostre semence 
Point mal semet n'’auez, 
Gar en vostre presenpe 
Porrez veoir assez 
D'’Allemans en tel nombre 
Acroiïstre en vos fossez 
Pour a vous faire encombre, 
Qu'il eomende ‘qu'a l'ombre 
De vos murs a tous léez 

Bien vous gardez. 


Ceste chanson fut faicte 
Dedans Ath, se scet on; 
Ungne bonne villette 
Phine de Bourguëgnons ; 
Mais point je ne vous aye 
Qu'il n’y ait des Phillipus, 
Dont pour vray vous affye 
Que a moy seul ne tient mye 
Que il ne soyent pendus.… 

Je n’en dis plus. 


De la rendicion de madame Margherite en la ville de 
Saint Quentin, et de la paix quy se ensieuuy entre le Roy 
tres crestien et l’arceduc d’'Aultrice. 


« Au nom et a la loenge de Dieu le pere, le fils 
et le saint esprit, de la tres glorieuse vierge Marye et 
de la court celleste, Bonne paix, union, alliance et 
amitié a toujours a esté et est faicte, promise et juréc 
entre le tres crestien Roy de France, monsieur Île 
Doffin, leurs royaulmes, etc. (4). 


(1) Le surplus se lit dans l’édit. Buchon, Paix de Senlis, 1493, t. 46, p. 358. 

3 éme 


Le manuscrit de la bibliothèque de Paris se termine 
par les lignes suivantes : .. | 


« Chy fine le Kallendrier de la guerre de Tournay, 
quy comence depuis le Montiehéry et des aduenues 
de la garnison de Tournay et aultres choses plu- 
seurs, jusques au renuoy de madame Margherite 
d’Aultrice, et de la paix quy alors fut faicte. 


« Escript de la main de. Jehan Blancpain, lan 


quinze cens et sept; ‘finy le viiij” d'apuril auant 
Pasques aud. an. », 


“ 
CR EE 

EXTRAITS DES REGISTRES AUX RÉSOLUTIONS DBS CONSAUX 

de la ville et cité de Tournai. 

Nous transcrivons le titre du premier de ces registres. : 

« Registre seruant a enregistrer et escripre les affaires et eho- 
ses touchans et regardans le gouuernement et policije de la ville et 
cite de Tournay mis en termes par deuant les preuostz, jurez, esche- 
uins, eswardeurs, doyens et soubz doyens des mestiers de ladite ville. 
Et aussy des requestes et suplicacions a eulx faictes et les delibera- 
cions, accords et assens desdits consaulx sur ce fais. Comenchant le 


Consaux du 23 mai 1477. 


Le venredy xxiij° jour du mois de may lan mil 
ccce et Ixxvij, vinrent et ariuerent en ceste ville de 
Tournay, tantost apres disner, les sires de Moy et du 
Coulembier, conseilliers et chambellans du Roy nostre 
sire, a tout gens darmes en nombre de deux cens lan- 
ches, lesquelz demanderent logis qui leur fut baillie 
et distribue par les ostelleries de la cite. Et tantost 
apres leur descente, allerent deuers ledits seigneurs les 
chiefs de la loy soffrir a eulx pour lonneur du Roy 
nostredit seigneur. Et lors lesdits seigneurs baillerent 
ausdits chiefz unes lettres closes de par le Roy, conte- 
nant creance, dont le teneur est telle : 


De par Le Roy. 


Tres chiers et bien amez. Nous enuoyons presentement par de 
la noz amez et feaulx conseilliers et chambellans les sires de Mouy, 
nostre bailly de Contentin et de Coulombiers, pour aulcunes matie- 
res qui grandement nous touchent et que auons fort a ceur et pour 
vous aduertir bien au long de notre intencion. Sy les voeilliez 
croire et adiouster foy en tout ce quil vous diront et exposeront 


MÉM, T. Il. 8. 


58 APPENDICES. 


de par nous, comme se nous mesmes Île vous disions, et nousy ser- 
uir ainsi que nous en auons en vous la fiance. Donne a Boschain le 
xxij* jour de may. Ainsi soubscriptes : Loys, et signées J. Mesure. Et 
en la superscription auoit escript : À nos tres chiers et bien amez les 
mayeur , escheuins, bourgois, manans et habitans de nostre bonne 
ville et cite de Tournay. 

Apres laquelle presentacion de lettres, lesdits seigneurs 
dirent quilz vouloient exposer leur charge et creance 
en lostel de la ville , pardeuant tous les quattre con- 
saulx en publique. Lesquelz consaulx a ce propos, le 
lendemain matin, qui fut le sabmedy veille de Pente- 
couste, xxiiij° jour dudit mois de may oudit an, furent 
assemblez en ladite halle, ou comparurent lesdits 
seigneurs et auec eulx le cappitaine du pont de Mulan 
et aultres gens du Roy qui estoient en icelle ville. Et 
ilec, a huys ouuers , en la presence desdits consaulx 
et pluseurs du peuple de ladite ville, dirent et ex- 
poserent lesdits seigneurs pour leur dite credence, par la 
bouce dudit seigneur de Moy , quil estoit assez notoire 
comment le Roy venu nagueres es marces dArtois auoit 
clerement demonstré quil ne desiroit point la guerre et 
auoit tenu termes douchs et amiables, démonstrant 
qu'il ne vouloit que la paix, maïs on nauoit a ce voulu 
entendre et luy auoit convenu tenir le chemin rigo- 
rèux ou il auoit besongnié contre ses rebelles jusques 
apresent, et auoit voulenté de plus continuer et de y 
proceder en aussi grant righeur quil auoit fait par 
auant en doucheur, puis que enuers luy on ne sestoit 
voulu autrement conduire. En ce faisant se vouloit ai- 
dier de ses aljiez et subges, entre aultres de sa ville 
de Tournay, qui tousiours lui auoit esté loyalle. Vouloit 
sur ce savoir la voulenté de ses subges et quilz se 
declairassent, car son intencion estoit de sen seruir en sa 
guerre contre ses aduersaires. À ceste cause ne vouloit 

plus que ceulx de Tournay eussent communicacion auec 
ceuix des pays voisins non estans de son obeissance 
ne ceulx desdits pays en la ville, et que plus on ne 
les y laissast entrer ne conuerser, disant que le Roy 
estoit aduerty ceulx de la ville auoir faict aulcun 
traictié auec la damoïselle de Baurgongne a son dessceu, 
dont sainsi estoit, il nestoit content; et oultre dirent 
que le Roy vouloit que on enuoyast deuers luy aul- 
cuns notables de par la ville, pour leur declairer plus 
adplain son intention et aulcunes choses quil leur 
vouloit dire touchant sa dite guerre, en déclairant que 
le Roy nostredit s' avoit intention de brief venir en 
cestedite ville. 

Oye laquelle proposicion, lesdits consaulx, quand au 
traictié que on leur imposoit auoir fait auec ladite 
damoiselle , baillerent promptement en laudience de 
tous les assistens response et excusacion, disans quils 
ne seroit sceu ne trouué que avec elle ilz eussent fait 
aulcun acord ne traictié ; mais il estoit vray que, apres 
le ‘trespas du feu duc de Bourgongne avec lequel, par 
le congié du Roy, ilz auoient veseu par patis a cause 
de la scituacion de ceste cité enclose entre les pays 
quil occupoit, pour ce que les gens de ladite damoi- 
selle sestoient ingerez prendre et arrester es pays voi- 
sins pluiseurs des manans de la ville et du bailliage 
et meismes des gens de maistre Oliuier le Dain, pre- 
mier varlet de chambre du Roy, nostre sire, qui rési- 
doit en ladite ville, ïilz auoient, a la requeste et 
poursuite meismes dudit maistre Oliuier, et par laduis 
des officiers du Roy, es dits bailliages, rescript et 
renuoyé vers icelle damoiselle afin desdits arrestez es- 
tre mis a pleine deliurance, ce quelle auoit acordé 
et par ses lettres auoit ordonné de laissier conuerser 

et communiquer ceulx de ladite ville et bailliaige par 
tous ses pays jusques a ce que on permetteroit et lai- 
roit les subgez des pays delle conuerser et communi- 
quer en ladite ville et bailliaige, sans en auoir fait 
ne baillié par ladite ville promesse, lettre ne obliga- 
cion a ladite damoiïselle , laquelle chose auoit esté le 
grant bien et entretenement dicelle ville et bailliaige 
scituée et enclose, comme dit est, qui nauoit entrée 
ne passaige pour alleren France, et en auoit esté mes- 
tier et marchandise excerser jusques a present et le 
peuple pourueu de vivres dont aultrement il eust eu 
disette, et par ce moyen ladite ville et bailliaige esté 
gardé et conserué entier soubs lobeissance du Roy, en 
quoy on entendoit auoir fait le bien, honneur et prof- 
fit du Roy qui nauoit fait quelque deffence au contraire, 
ains auoit mandé et declairé par auant quil vouloi 
les subgez desdits pays paisiblement hanter et marchan- 
der en son royaume. Par quoy leur sembloit que le 
Roy bien aduerty nen seroit fors bien content, prians 
que ces choses considerées, on en volzist tenir ladite 
ville et bailliaige pour deschargiez et excusez, disans 
oultre que sur les aultres poins et la déclairacion 
demandée par lesdits seigneurs , voulentiers lesdits 
consaulx parleroient pour en faire et donner leur 
responce. 

Et sur ce lesdits consaulx se retrayrent par collie- 
ges, et par deliberation et assens uny et concordé, 
dirent et respondirent sur le demourant de ladite 
proposicion, que tousiours ilz auoient esté bons, loyaux 
et obeissans subges au Roy sans auoir diuerty ne 
failly, et que ainsi le vouloient continuer jusques a la 
mort, et estoient prests de seruir et obeyr le Roy et 
faire tous ses bons plaisirs et commandemens, en ad- 

uertissant lesdits seigneurs que dores en auant, au 
moyen de ladite guerre et deffence de communica- 
cion, cesseroit cn ladite ville le fait de labeur et mar- 
chandise et dauoir viures venans des villes et pays 
voisins, comme il estoit acoustumé , pour quoy estoit 
necessité trouuer manière que ladite ville feust pourueue 
de viures et aultres ses necessitez, et dauoir a ce pro- 
pos ouuerture ct communicacion es lieux et pays es- 
tans en lobeissance du Roy. | 

- Et quand estoit denuoyer deuers le Roy, eulx le 
feroient le plus tost quilz pourroient, et pour eslire 
ceulx qui yroient commirent et rechargerent les chiefz 
et deputez dentre eulx. 


Du dimence, jour de la Pentecouste, xxv® jour dud. mois de may, 
du matin. 

Lesd. consaulx assemblez pour deliberer sur la re- 
queste desdits seigneurs de Moy et du Coulombier, ten- 
dans a auoir de lartillerie de la ville, tant canons 
que arbalestres, culleurinnes, esquelles, trait et aul- 
tres habillemens de guerre et gens de sermens, pour, 
ou nom du Roy, aller ledit jour prendre et conquer- 
rir aulcunes places, apres ladite requeste par les 
chiefz referée ausdits consaulx et la matière debatue, 
iceulx consaulx furent dassens et ordonnèrent, pour 
lonneur du Roy, lesdites gens et artillerie leur estre 
deliurez, comme ïl fut fait, et allèrent a Leuse en 
Haynnau, ou ilz prinrent et pillèrent le chastel dudit lieu. 


Venredj penultieme jour de may, lan mil üij° Ixxvij. 


Sur ce que le jourdhier, incontinent apres le re- 
tour de monsieur de Moy de deuers le Roy nostre 
sire en ceste ville, et ayans conduis les depputez di- 

celle vers ledit seigneur, se transporterent les chiefs 
de loy et le conseil vers ledit seigneur a son hostel 
pour oyr et sauoir des nouuelles, plaisir et volenté 
du Roy, nostredit seigneur, lequel de Moy dist aus- 
dits chiefz et conseil quil auoit lettres du Roy adres- 
chans a la loy de la ville, auec aussy auoit a expo- 
ser de par ledit seigneur aucune charge ausdits de 
la loy. | 

Et pour veir lesdites lettres et oyr ce que ledit de 
Moy auoit charge de dire, ont esté aujourdhuy  as- 
samblez en halle les consaulx, pardeuant lesquelz 
ledit de Moy presenta deux lettres closes du Roy 
nostre dit seigneur, lesquelles en sa presence et en la 
presence desd. consaulx, furent leues dont les teneurs 
sensuiuent : 


De par Le Rovy, 


Tres chiers et bien amez, Nous auons esté aduertis du bon vou- 
loir et de la grant loyaulté que auez heue et tousjours mons- 
trez par effect auoir de plus en plus enuers nous, dont nous vous 
merchions tant que faire pouons, en vous priant que y continuez 
aiosy que nous en auons bien la fiance. Nous enuoyons par deuers 
vous noz amez et feaulx le sire de Moy, nostre bailly de Cons- 
tantin, nostre conseiller et chambellan , et maistre Oliuier le Daïn, 
nostre Cappitaine de Meulent , ausquelz nous auons chargé vous dire 
aulcunes choses de par nous. Si les vueilliez croire de tout ce quilz 
vous diront et y adiouster foy comme a nostre propre personne. 
Donné a Boschain le xxviij® jour de may. Ainsy signées, Lovs : et 
souscriptes, Petit (1). 


Apres la lecture desquelles par ledit de Moy, fut dit 
que le Roy lui auoit commandé remerchier toute la 
ville du bon voloir quil percheuoït en tant que on auoit 


(1) L'autre lettre est de la même teneur et de la même date. 


La 

obey a luy dilligemment touchant ce que ledit de Moy 
nous auoit par auant exposé, priant le Roy que on se 
entretinst en ce bon voloir et il feroit telement que 
on seroit content de lui. 

Lauoit le Roy de son motif renuoyé avec la compai- 
gnie quil auoit ramené pour nous garder, disant que 
se volions quil en enuoyeroit des aultres. 

Auoit le Roy commandé se les anemis faisoient trop 
forte et fiere guerre, que on enuoiast encores querir 
aultres gens. 

Auoit aussy dit le Roy que se il sembloit bon aux 
bonnes gens de ceste ville non suspects a mademois. 
de Bourgongne quil y venroit en personne. 

Mais il atendoit dix mille Suisses, et se bon nous sem- 
bloit il atenderoït ceste venue pour faire bataille con. 
tre ses anemis. 

Estoit ce quil nous mandoit pour y auiser, et se bon 
sembloit, estoit prest de communiquier touchant ceste 
matere auec nous pour sur tout auoir aduis et delibe- 
rer de ce quil seroit a faire. 

Disoit oultre ledit de Moy pour ce que aucuns ou 
tous pouroient auoir ymaginacion que le Roy feust mal 
content de nous, pour ce quil auoit fait par dela de- 
mourer les trois personnaiges, on entende que ce il 
ait fait en hayne de la ville. Car se de piecha il eust peu 
faire le cop, il leust fait, et bien meu a ce faire par 
laduertissement quil auoit heu, et auoit bien congneu 
que lesdits personnaiges et aultres auoient mengie 
grandement sur la ville. 

Car les aucuns deulx mil livres de rente quilz ne 
pouroïient auoir sil nauoient mengié sur ladite ville. 

Et ne nous mouuons pour ce, se il voelt roster a la 
ville telz mengeurs. | 

Leur fera le Roy raison et justice, puet estre quil 
reuenront; se il en fait justice cstoit pour monstrer 
exemple de telz mengeurs et pour faire le prouffit et 
honneur de la ville. | 

Ne besongne seulement sur ceulx de Ia ville, mais 
aussy sur ses officiers qui mengnent sur le poure peu- 
ple de Tournesiz, dont il auoit la commission a lui 
baillie par le Roy pour y besongnier. 

Luy dist oultre le Roy quil feist ce quil auoit desia 
commenchie des fieuez et arriere fiefuez pout faire les 
monstres, adfin quil ait les hommes a cheual ceulx qui 
sont habilles pour ghider et les aultres non habilles 
garderont la ville, se viengnent chacun faire monstre au 
jour ordonné et ceulx qui fauront confisqueront leurs 
fiefz, cest a entendre ceulx de dehors qui ne tie- 
nent son party. 

Estoit ce que le Roy lui a chargie de dire, et auoit 
encores aultres choses a dire quil dira, non pointa sy 
grant numbre et a plus secré conseil. 

Auoït parlé au Roy quil puisse communiquier auec 
nous des affaires du Roy, et que ce soit tout ung de 
lui et de nous, et voelt entretenir les preuuileges. 

Auoit parlé au Roy pour le bien de ceste ville que 
quatre ou cinq lieuwes autour par partis on peust 
communiquier de viures. 

Offroit faire aller les marchans querir des vins en 
France, et lui meismes les conduire et raconduire en 
la ville. 

Auoïit charge faire la guerre a Flamengs pour ce qui 
le font et quil lont comenchie. 

Estoit le Roy enclin de faire bon traictie et en 
communiquera en plus grant secré. 

Touchant ledit patis estoit le Roy content se on 
voit que ce soit le bien de la ville. 

Du fait des monnoies, que on se use des monnoies 

du Roy a gens darmes comme on fait en Franche, 
puisque nauons communication que a ceulx de France, 
et ne doit on differer mettre les monnoies eomme elles 
ont cours en France, tant que la chose dure en cest 
estat. 
Lesquelz consaulx, tant sur le contenu desdites 
lettres comme de lexposition de ladite credence , et 
aussy sur le rapport a culx fait par les chiefz et dep- 
putez desdits consaulx de ce que ledit de Moy leur 
auoit dit quilz deissent a jceulx consaulx, quil leur 
auoit oublié a dire que le Roy pour ceste fois et sans 
preiudice vouloit que on rendeist a tous banis et re- 
gistrés la ville. Remerchicrent le Royÿ desdites offres et 
de.sa bonne amour et affection, et en tant que touche 
du fait des monnoies, et sil semble bon que le Roy 
viengne en personne ou quil enuoye plus grant num- 
bre de gens darmes quil ny a, et de la voulenté du- 
dit seigneur de tous banys rauoir la ville pour ceste 
fois et sans preiudice, sont dassens, en rechargeant 
les chiefz, conseils et depputez, de sur tous lesdits 
points communiquier auec ledit de Moy pour y auoir 
aduis et delibéracion en rapportant. 

Et les consaulx retrais en la presence des chiefz et 
conseil, declara ledit de Moy quil voloit faire la vo- 
lenté du Roy, dont il lui desplaisoit dauoir la commis- 
sion et la charge. 

Dist que le Roy auoit en son ymaginacion que les 
detenus par dela nont sy grant richesses quilz nayent 
mengié la ville. | 

MÉM. T. II 9. 

Aussy auoit ymaginacion quilz tiegnent le party de 
mademoiselle de Bourgongne. 

Auoit en oultre suspicion sur aultres des consaulx 
quil voelt quilz ne soient plus au gouuernement de la 
ville auec les bons ; estoit content quilz demeurent ou 
royaume tant que ce temps dure, sans demourer en la 
ville. 

Lui auoit commandé le Roy de tous ceulx qui ont 
seruy mons' de Bourgongne en les guerres, que. on les 
mette hors et que y besongnons auec lui. 

Denommera cy apres ceulx sur lesquelz le Roy auoit 
suspicion. 

On auoit dit au Roy quil y auoit des sergens bour- 
gueignons, que on les roste, et en y a qui furent au Mont 
le Henry contre le Roy. | 

Auoit dit quil auoit a dire a consaulx que le Roy 
pour ceste fois et sans preiudice voelt que on rende a 
tous banis et registrés la ville. 

Lesquelles choses les dits chiefz et conseil communi- 
queront ausdits depputez de consaulx, et par eulx en- 
samble heu sur tout aduis, delibererent de a lapres 
disner lesdits chiefz et conseil aller deuers ledit de Moy, 
adfin de auec lui debattre des choses dessusdites, et adui- 
ser et conclure de ce qui sera a faire pour le mieulx. 

En ensuiuant lad. deliberacion, audit apres diner, les- 
dits chiefz et conseil se transporterent vers ledit de 
Moy en son hostel, et illec remerchierent le Roy nos- 
tre sire et ledit seigneur de Moy de la bonne amour 
et affection quilz demonstroient auoir a ceste cite, 
offrans lesdits chiefz au nom de toute la ville eulx 
entretenir en leur loyauté enuers le Roy nostre sire 
jusques a la mort, sans aucune variacion, ainsy que de 
toute anchienté auoient fait. Et quant aux personnaiges 

retenus deuers le Roy et aultres contre lesquelz le Roy 
auoit suspicion, fut remonstré audit seigneur que les 
consaulx nauoient sceu ne veu en eulx ne en aultres 
de la loy et du gouuernement, en parolles ne aultre- 
ment, que toute preudommie et loyauté. Et apres ces 
remonstrances et aultres, furent tous lesdits poins et 
articles debatus auec ledit seigneur, et sur iceulx 
prins les aduis et conclusions qui sensuiuent. Et pre- 
miers touchant le point se le Roy enuoyeroit plus grant 
numbre de gens darmes quil ny auoit, ou se il sem- 
bloit bon que le Roy y venist en personne, fut dit 
audit de Moy que se il percheuoït quil feust necessité 
den auoir plus grant nombre quil ny auoit, et que 
ceulx qui y estoient ne peussent auec ceulx de la 
ville porter le fais, on se agendoit a lui den faire venir 
tel numbre qui lui sembleroit estre necessaire. Et aussi 
de la personne du Roy y venir, on sen attendoit a 
son bon plaisir et volenté. Lequel de Moy dist que 
bonnement ilz ne pouroient, attendu la grande puis- 
sance des aduersaires, tousiours soustenir le fais et la 
charge , et quil lui sembloit bon den rescripre au Roy. Au 
regard des fiefuez, bourgois et manans de la ville, 
ledit de Moy dist quil les lairoit a la garde d'icelle. 
En tant que dudit patis, on := laisoit encores en delay 
tant que on verra comment on se pourra conduire. 
Du fait des monnoyes, que les gens de guerre rechoi- 
uent les trois doubles blancs pour cinq gros et demy, 
et que ainsy les voellent alouwer pour euiter debas et 
questions apparans de mouuouir entre lesdits gens de 
gherre et ceulx de la ville, auisé est que sans publi- 
cacion lesdits doubles blans se alouweront ainsy qui 
les rechoïiuent. Et quant aux bañnis, adfin de aug- 
menter la ville et le seruice du Roy, fut accordé quilz 

raroient labitacion de la ville, reserue les registrés ou 
banis pour sedicion , lesquelz on a reserué pour en parler 
au Roy, auquel seigneur sera remonstré les preuileges 
et le dangier que, pour la reddition diceulx, se pour 
roit ensieuir. Touchant les suspicionnez, auoit ledit 
de Moy declaré sire Gilles de Loyaucourt, et que les 
aultres laisoit cencores en delay. Et que les sergens 
demourassent, reserue ceulx qui auoient esté es gherres 
contre le Roy. 


— De mectre prouision sur le pris des foerres, bledz, 
auaines, bure, fromaiges , vins et aultres viures, oilles, 
candeilles et aultres crasseries. 

Y soit mis pris competent. 


Du samedy darain jour de may lan mil iüij° Ixxvij. 


— Du rapport des chiefz touchant les poins dont 
ilz estoient rechargiez communiquier auec monsg" de 
Moy, sur la credence par lui exposée le jour dhier aux 
consaulx. 


IT leur semble quilz ont bien besongnie et se tienent au 
rapport. 


— De monsg' de Moy qui requiert sauoir le ery de 
le nuyt, a chacune nuyt. 


Les jurez, escheuins et esgardeurs sont contens quil lui 
soit baillie par le quartenier a lui seulement, et les doyens 


rechargent les chiefz de le faire, se il leur semble qui soit 
bon fait. 


— Et que les clefz des portes soicnt baillies a aucunes 
personnes notables, pour en faire prompte ouuerture a 
chacune fois quil sera besoing, present l’une des chiefz. 


Les chiefz et le conseil en sont rechargiez. 


4 

— De faire acroistre le ghet de quatre ou cinq disaines, 
tant de lordinaire comme de ceulx des sermens, adfin 
de garder lesd. portes quant elles seront ouuertes ex- 
traordinairement. 


Les chiefz et le conseil en sont rechargiez. 


— De le fourme des lettres pour enuoyer au Roy nostre 
sire. 


Elles leur semblent en bonne fourme et quelles soient 
enuoyées selon la teneur dicelles cy ensutuant transcripte : 


Notre souuerain et droicturier seigneur. En tres parfaite humi- 
lité nous recommandons a la haulteur et excellence de vostre 
magesté royal. Nostre souuerain et doicturier seigneur, nous auons 
receu voz amiables lettres missiues contenant credence sur mons" 
de Moy, laquelle il nous a exposé en pluiseurs poins et articles 
qui se declarent par les aduis et conclusions sur ce prins Cy apres 
touchez. Premiers tres humblement vous remercyons de la grande 
amour et affeccion que par vosdites lettres et lexposicion de ladite 
credence vous a pleu demonstrer auoir a nous et ceste vostre 
bonne cité, en tant que de vostre motif nous auez renuoyé ledit 
seigneur de Moy en la compaignie quil a ramenée pour nous gar- 
der et deffendre et nous fait sauoir que se il sembloit bon auoir 
plus grant nombre de gens de guerre que encores nous en enuoi- 
riés, et se mestier estoit y venriés en personne, qui nous vient à 
grant joye et sceurté. Ja par deux fois aucunes compaignies de 
Flamens, voz anemis et les nostres, se sont aduanchiez dentrer, 
pillier et bouter feux en pluiseurs lieux du bailliage de Tournesiz. 
Lesquelz ont esté vilainement repulsez la premiere fois par mons' 
du Coulombier en labsence dud. seigneur de Moy lors estant deuers 
vous, et la seconde par lesd. seigneurs de Moy, du Coulom- 
bier et leurs gens, et en y a heu grant quantité occis, et est 
vraysamblable que tous y feussent demourez, se lesdits seigneurs 
et leurs gens heussent heu auec eulx deux ou trois cens 
lances et deux ou trois mil frans archiers. Se lesdits ennemis fai- 
soient souuent telz entreprinses et se multipliassent en grant nom- 
bre, comme on nous a dit quilz font, il seroit difficille audit sei- 
gneur de Moy a le longhe supporter tel fais. Sur quoy, nostre 

souuerain et droicturier seigneur, saurez bien pourueir selon lexi- 
gence du cas. Quant a ce que on a chargié aucuns de ceste vo- 
tre ville, estans a present deuers vous et aultres ycy demourans 
dauoir mengié la ville et destre suspects a mademoiselle de Bour- 
gongne, il nest point venu a nostre congnoissance que aucuns des 
dessusdits ne aultres ordonnez au gouuernement de vostre dite 
ville ayent icelle mengié ou desrobé, ne en fais ne en parolles 
auoir commis chose dont ilz fucent a reputer suspects, et se a 
nostre Congnoissance feust venu ou venoit que aucuns en y heust 
heu ou ait, pour riens ne les volrions maintenir auec nous. Notre 
souuerain et droicturier seigneur, selon la teneur de vosdites let- 
tres et lexposicion de ladite credence, soiez asseuré sans quelque 
variacion, que nous sommes voz bons, vrays, loyaulx et obeyssans 
subges et seruiteurs et telz auons tousiours esté et voulons estre 
et demorer jusques a la mort. Sy vous supplions, nostre souuerain 
et droicturier seigneur, que nous et ceste vostredite cite vous 
plaise auoir en vostre singuliere amour et recommandacion, ainsy 
que auez tousiours heu, et nous commander voz bons plaisirs que 
de tout nostre pouuoir desirons accomplir a layde de nostre s° 
qui vous, nostre souuerain et droicturier seigneur, voelle donner 
accomplissement de voz tres nobles desirss Escript le darain jour 
de may lan Ixxvij. 


Au Roy, nostre souuerain Voz tres humbles et obeyssans 
et droicturier seigneur. subgés et seruiteurs , Preuotz, 
qjurez et aultres consaulx de vos- 

tre bonne ville et cite de Tour- 

nay, appareilliez a tous voz . 

commands et plaisirs. 


Du mardj ïij* jour de juing lan mil ïïüij® Ixxvij. 
— Des rejecteurs qui demandent auoir cent libz. t. 


pour payer les pionniers et hoteurs. 
Accorde, en rendant compte. 


— De sauoir se on ne tendera plus les kaynes, at- 
tendu que les gens darmes sont logiez en diuers lieux, 
et qui les fault pluisieurs fois passer et rapasser de nuyt. 


Les consaulx sont dussens que on ne les tende plus. 

— Des cartons qui menerent les engiens de la ville 
a Leuze, requerans estre payez de leur sallaire de 
six cars ët xxxij chevaulx. 


Les chiefz en sont rechargiez. 


— Des manans de dehors les portes du bruille et 
moreauporte, qui requierent auoir des ars a main de 
la ville pour garder les faubours. 


Accordé que on leur baille deux ou trois ars et une 
bote de flesches. 


Mardj x° jour de juing lan miliüj® et lxxvij, 
— Des lettres enuoyés par sire Lion Haccart, maistres 


Salmon Testelin et Jehan Maurre, enuoyez par la ville 
deuers le Roy. 


Les consaulx sont dassens que on leur face toute laide 
et assistence que, on pora a toute diligence, pour leur de- 
liurance et prouision. 


— Deslire des saudoyers pour les employer a la garde 
et deffence de la ville, et acompaignier les gens de loy 
et de justice, aux gaiges et parures de la ville. 


Les chiefz, depputez et conseil sont rechargiez de les 
esleir et aussi du nombre; lesquelz en ont esleu seule- 
ment xx et leur ordonné a chacun tij gros pour jour. 


— Des salaires que demandent les canonniers, arba- 
lestriers et archiers des sermens de la ville, et aussi 
des sergens bastonniers dicelle, pour les paines et la- 
beurs quilz ont heu et ont journelement. 

Les chiefz et depputez en sont rechargiez, lesquelz, 
touchant les sergens, ont ordonné a chacun xx solz. Et 
au regard des gens de sermens, on mandera les connes- 

tables pour parler a eulx. — Et depuis lesdits chiefz et 
depputtez ont ordonné ausdits canonniers, pour eulx tous 
et leur varlet, Îx s. t. de grace et pour ceste foiz seule- 
ment. 


— De instituer plus grand nombre de canoniers quil 
ny a, attendu la disposicion du temps qui est a present. 


Les consaulx rechargent les chiefz et deputtez den eslire 
tel nombre quil leur semblera bon. 


— De sauoir se les trenquis encommenchiez vers Maire 
sont utilles et necessaires et se on les parfera. 


Soit louuraige encommenchié parfait, et de ce qui sera 
a faire au sourplus on en recharge les chiefz et depputez. 


— De deffendre que quant les gens darmes yront hors 
de la ville que nulz ne voist aux portes, fors gens ar- 
mez ordonnez pour le garde et deffence de la ville. 


Soit la deffence faicte. 


— De Gillequin de le Becq, messaigier, qui requiert 
estre recompensé et restitué d’un cheval bay qui na- 
guere lui a esté prins et detenu en portant lettres de 
monsg" de Moy et de la ville en la ville de Gand. 


Les chiefz en sont rechargiez. Lesquelz informez de la 
valeur du cheual lui ont ordonné xxxij s. de grace. 


— Des manans de dehors le porte morelporte et le 
fermier de le taille du bos de Breuze, qui requierent 
lad. porte estre ouuerte et quilz aient du traict et ars 
a main. 

Accordé la porte estre ouuerte et quil y ait bonne garde 
et quil leur soit baillié ij ars et demi cent de flesches. 

Du venredj xij® jour de juing lan mil cecc et lxxvij. 

— De la publicacion que mons" de Moy a fait faire 
aux bretesques mard] darrain, contenant mot apres aul- 
tres ainsi quil est ycy enregistré. Et des dons que on 
dist estre fais par ledit mons" de Moy au preuost de 
Pontoise des biens meubles et maison de Jehan Lecocq, 
chirurgien, seant en grant rue du Bruille, qui sen est 
alé demorer ou pays de Haÿnnau. Et aussy les biens 
de Loys Bastin, orpheure, absenté pour ses debtes, 
comme confisquiez sans voloir paier lesdites debtes. 


On vous fait assauoir, de par le Roy, que toutes per- 
sonnes de quelque estat ou condicion qui sont, tant gens 
deglise comme aultres, qui tiennent, gardent ou doiuent 
aucuns biens, meubles ou immeubles appartenans a ceulx 
qui sont ou tiennent parh contraire au Roy, viengnent 
dire et denonchier ce quilz en seuent a Prat Desquesnes, 
clerc du bailliaige de Tournay et Tournesis, en dedens 
dimenche prochainement venant, pour iceulx biens estre 
regis et gouuernez ainsi que le Roy la ordonné, sur paine 
de confiscacion de tous leurs biens, et destre declarez re- 
belles et desobeissans au Roy. 


— Les consaulx sont dassens que les chiefz et conseil 
assemblent aucunes notables gens, tant deglise, du con- 
seil du Roy en ces bailliaiges, comme marchans, pour 
sur tout auoir leur aduis et deliberacion de ce qui sera 
affaire et a raporter. 

En ensuiuant ledit assens furent ledit jour apres disner 
assemblez en la halle du conseil, present les chiefz, 
conseil et depputez, les personnes qui sensuiuent : 


Maistre Simon de Proisy, president de chapitre; 
Maistre Jehan de Zadelare, official de la court espirituelle ; 

Maistre Jehan Culsbroucq, 

Maistre Gilles Lapostoille, | chanoines ; 
Maistre Nicolles Deswastines, | 
Mons’ lescolastre, ) 
Maistre Jehan Leurens, curé de le paroische saint Jaques ; 
Maistre Jehan Hermetis, promoteur de lad. court espirituelle; 
Maistre Jehan de le Hamaide, aduocad ; 
Maistre Nicolles Repus, théologien ; 
Jehan de Preys, 

Pierart le Paige, 

Maistre Jehan de Landas, 

Adrien Daigremont, 

Quentin Dare, 

Jehan de Roquegnies, 

Andrien Lebart, 

Jehan du Bos, filz de feu Jehan, 

Jehan le Lombart, 

Jaques Desmarquais, 

Jehan de Hurtebise, 

Loys Du mortier, 

Anthonne Marissal, è 


0 


bourgois et marchans. 


Ausquelz fu par lesd. chiefz, conseil et depputez re- 
monstré toutes les choses dessusd., "requerant auoir sur 
ce leur aduis et deliberacion. 

Lesquelz chanonnes, official et promoteur, apres 
lesd. choses par eulx ensemble debatues par la bouche 
dudit de Proisi, fu dit que leur aduis estoit que en 
toutes choses ilz entendent que le bon plaisir du Roy 
soit fait, mais aucuneffois les princes ne sont point 
auertis de tout, et a ceste cause seroit bon se traire 
deuers mons' de Moy, qui est natif et bien amand la ville, 
lui requerir delay et mettre la chose eu surseance, et 
durant icelui que on alast deuers le Roy pour lauer- 
tir, et que en ce nous employons, et leur semble le 
meilleur expedient quilz saroient aduiser. 

Et par lesdits Hamaide, Repus, bourgois et mar- 


a re Tr 

chans , apres quilz eubrent oy led. aduis, dirent 
quilz se tenoient aud. aduis et deliberacion et quil 
leur sembloit estre bon. 

Et led. jour meismes, apres lad. deliberacion, sire 
Robert le Louchier, preuost, sire Guerard Pippart, juré, 
maistre Jehan du Hauron, aduocat, et maistre Jaques 
Alegambe feurent enuoyez vers led. seign' de Moy 
et lui remonstrerent plus." causes , raisons et moyens 
pour le mouuoir a mettre lexecucion de ladite publi- 
cation en surseance, et meismement quil ne voulsist 
proceder a leuer lesd. biens, mais lui pleust les delais- 
sier es mains de ceulx qui les auoient en garde ou en 
gaige jusques a ce que ceulx de la ville en heussent 
aduerti le Roy nostre sire et sur ce sceu son bon plai- 


sir. Lequel s' de Moy respondj que desd. biens il en- 


tendoit faire et user selon le bon plaisir du Roy nos- 
tred. scign', sans aucunement mettre la chose en sur- 
seance ne delay; et quant estoit den auertir le Roy, il 
sen attendoit a ce que ceulx de la ville en vouldroient 
faire. 

Sur quoy le samedj xiüj° jour dudit mois de juing 
feurent rassemblez lesdis consaulx, et a iceulx feust fait 
rapport et declaracion de ce que dit est par la bouche 
dudit du Hauron. 

Lesquelz consaulx delibererent sur ce et rechargerent 
les chiefz et le conseil de enuoyer ung homme habille 
et ydoisne enuers le Roy nostre sire , adfin de le ad- 
uertir des affaires et necessitez de la ville. 

Et auec ce feust lors leue ausd. consaulx la forme 
et minute des lettres enuoyées au Roy nostre seign', 
dont Nicolas De le baix estoit porteur, et dont la te- 
neur sensuit : 

Notre souuerain et droicturier seigneur. En tres parfaite humi- 
lité nous recommandons a lexelence de vostre magesté royal. 
Nostre souuerain et drôicturier seigneur, de vostre benigne grace 
vous soit plaisir de sauoir que depuis la venue en ceste vostre 
ville de mons" de Moy, vostre lieutenant, et aultres gens de 
gherre estans en sa compaignie, tous ceulx des villes et pays voi- 
sins possessez par mademoiselle de Bourgongne, desquelz sommes 
enclos et enuironnez de toutes pars, se sont mis en gherre for- 
mele contre nous et ceste vostre dite ville, et meismement les 
Flamgens dont sont chiefz le duc de Gherles, sire Jehan de Lu- 
xembourg et aultres s'', tiennent les champs a grosse et puis- 
sante armée que l'on extime de xx a xxx mil hommes, garnis de 
tentes et pauillons et de plusieurs gros engiens a pouldre et aul- 
tres hsbillemens de gherre, et journelement en y asssamblent et 
se multiplient et desia sont entrez en vostre baiïlliaige du Tourne- 
sis jusques au lieu appellé le pont dEspierre , distant de ceste 
vostre dite ville deux lieues ou environ, et ont les aulcuns deulx 
fait courses, saillies et pilleries en plusieurs lieux dudit bailliage 
et y bouté les feux et ars et brulé plusieurs maisons et ediffices 
et que plus est se vantent de venir mettre le siége deuant vostre 
dite ville et de gaster et bruler tout le pays a lenuiron. Et com- 
bien que mondit sieur de Moy et les aultres de sa compaignie se 
soient employez et employent journelement, vaillamment et a toute 
dilligence a obuier aux entreprinses desd. Flamengs et aultres voz 
ennemis et les nostres, neantmoins actendu le grant nombre 
desd. ennemis, qui de jour en jour se multiplient, ne nous samble 
pas possible quilz les puissent rebouter ne en deliurer la place. 
Parquoy nous sommes enuironnez et approuchiez de si pres et si 
puissamment que de plusieurs viures necessaires, si comme sel et 
aultres choses que solions coellier es pays voisins, ne pouons a 
present recouurer, se non que. par vostre ayde, vosdits ennemis et 
les nostres soient reboutez et que ayons passaige et ouuerture pour 
aler en France se pouruoir de noz necessitez. Et pour ce, nostre 
souuerain et droicturier seigneur, nous recourons a present deuers 
vostre tres excellente et tres noble magesté, comme a nostre seul 
refuge , en vous suppliant tant et si tres humblement que plus 
pouons, que de vostre benigne clemence vous plaise pouruoir a nos 
dites necessitez en maniere que vosd. ennemis soient reboutez, et 
passaige et ouuerture a nous baillié. Et nous et vostred. cite auoir 

en vostre singuliere amour et recommandacion ainsi que tousiours 
auez heu. Et aussi auoir en vostre tres noble memoire lexpedicion 
et deliurance de voz bons et loyaulx seruiteurs les gens de loy et 
du conseil de vostred. ville, par vostre ordonnance enuoyez a Paris, 
lesquelz au gouuernement de ceste dite ville, se sont notablement 
employez et a present y seroient tres proppices et necessaires, et au 
moyen desquelz nous pourrions auoir grand et bon conseil, ayde 
et confort en noz affàires qui sont les plus grans qui jamais nous 
aduenissent. Nostre souuerain et droicturier seigneur, plaise a vos- 
tre tres noble magesté nous faire surtout sauoir voz bons plaisirs, 
commandemens que de toute nostre puissance desirons accomplir a 
layde du beneoit filz de Dieu qui vous, nostre souuerain et droictu- 
rier seigneur, voeillie tousiours maintenir en sa sainte garde et pro- 
tection et accomplir voz tres nobles desirs. Escript en vostred. 
ville de Tournay, le xj° jour de juing lan mil iïij® Ixxvij. 


Voz tres humbles et tres obeissans 
subgés et seruiteurs, preuostz, jurez, 
Au Roy, nostre souuerain escheuins , esgardeurs, doyens et 
et droicturier seigneur. soubz doyens des mestiers de vostre 
bonne ville et cite de Tournay, 
appareilliez avos commandemens et 
plaisirs. 
Laquelle fourme et ce qui sur ce auoit esté fait feust 
aduoue par lesd. consaulx. 


Mardy xvij° jour de juing lan mil üij.e et lxxvij. 
.— Des lettres missiues enuoyées par sire Lion Haccart, 


maistres Salmon Testelin et Jehan Maurre, estans pre- 
sentement a Paris. 


Les consaulx sont dassens. de les aidier et assister en 
tout ce que on pora. 


— Du rapport des chiefz touchant les causes pour les- 
quelles on a delayé a enuoyer deuers le Roy, ainsi que 
par les consaulx auoit esté conclud sabmedj darain. 

Les consaulx sont bien contens du delay, et que on 
attende le retour de Nicolas De le bais. 


— Des demorans es faubourgs dehors le porte Coque- 
riel qui requierent lad. porte estre ouuerte, et que les 
quesnes estans au dehors soient ostez. 


Accordé lad. porte estre ouuerte, et soient les quesnes 
mis en la ville. 


— De laccord fait le jour dhier par les chiefz aux 
bailli et officiers du Roy en ces bailliaiges de tenir 
leurs plais le jour dhui en ceste ville, attendu la dis- 
posicion du temps, en baillant lettres de non preiudice. 

On adueue led. accord. 


— Du rapport des chiefz de la declaracion a eulx faite 
par mons' de Moy, lieutenant general du Roy, que le 
Roy voelt qui soit pourueu a loffice de greffier de la 
ville ou lieu de maistre Jehan Maurre, auquel office le 
Roy vouloit auoir commis homme qui feust bon leal 
franchois, non rapineux ne conuoiteux, ydoisne a faire 
et exerser ledit office a lonneur du Roy et au bien 
publique de ceste ville et cite, lequel led. s° de Moy 
auoit intencion de nommer. 


Les consaulx voellent obeir aux bons plaisirs du Roy 


en rechargant les chiefz et le conseil de communiquer 
auec led. de Moy. 


— Le jocdj xix° jour de juing lan mil cecc Ixxvi], feu- 
rent assamblez les consaulx, ausquelz fut par les chiefz, 
par la bouche de maistre Jehan du Haueron, remonstré 
que apres que mons" de Moy , lieutenant du Roy, auoit 

declaré que point ne delayroit de pourveir a lofficec du 
premier greffier de la ville, lesd. chiefz auoient conferé 
auec led. s', et pour la conseruacion des preuilleges de 
la ville par lesquelz appartenoit aux consaulx disposer 
des offices dicelle, auoient denomme audit seigneur 
deux hommes qui leur sambloient estre bien ydoisnes 
a faire et excerser led. office et quil estoit de la con- 
dicion que led. s' auoit declaré, cest assauoir maistre 
Jaques Alegambe, clerc des escheuins, et Oliuier de 
Temploeue, procureur general de lad. ville, pour en 
prendre et eslire lun diceulx, lequel que mieulx plai- 
roit aud. s'; lequel maistre Jaques, ilec present, remons- 
tra aud. s° que, pour cause de son ancienneté et foe- 
blesse, il ne pouroit bonnement porter ne furnir les 
grans charges et labeurs dud. office. A quoy iceluy s' 
auoit respondu quil sen informeroit; et le lendemain 
auoit declaré quil se tenoit pour bien informé de la 
remonstrance dudit Jaques, et de la personne dud. 
Oliuier de Temploeue, et estoit son plaisir, tout consideré, 
que led. Oliuier feust cree oud. office. Et oultre auoit 
led. s° declaré quil vouloit auoir lettres desd. consaulx 
contenant que led. Oliuier ilz auroient pourueu aud. 
office comme bon preudomme, vray et leal franchois, 
bien amant le Roy et ydoisne et expert a excerser a 
lonneur du Roy et au bien publique de lad. ville. Et 
incontinent apres lesd. remonstrance, relacion et decla- 
racion, ainsi faite que dit est, feust par ledit Oliuier 
requis ausd. consaulx que veu ce que dit est, ilz lui 
voulsissent accorder led. office. 

Sur quoy lesd. consaulx, oy lad. relacion et remons- 
trance et aussi la requeste dud. Oliuier, accorderent 
aud. Oliuier loffice dessusd. pour le faire et excerser 
tant quil leur plaira. Et si accorderent que aud. s" 

feussent de ce bailliées lettres teles que requises les 
auoit. 


— Des léttres closes enuoyées par le Roy, nostre 
s", responsiues de celles qui de par Iles consaulx lui 
auoyent parauant esté presentées par Nicolas De le baïs. 

Et aussi de celles enuoyées par maistre Oliuier le 
Dain, conseiller et premier varlet de chambre dud. 
seigneur. 


Les consaulx remercyent le Roy et maistre Oliuier de 
la bonne affection quilz demonstrent a la ville, et sont 
tres ioyeulx que le Roy et led. maistre Oliuier ont res- 
cript si doulcement et amiablement. 


— Des sallaires et despens que demande Nicolas 
De le bais pour le voyaige par lui fait pour la ville par 
deuers le Roy nostre seigneur. 


Ordonné que en affirmant ses mises, elles lui soyent 
payées et du surplus on en recharge les chiefz et depputez 


qui lui ont tauxe, oultre ses journées ordinaires, la somme 
de vij L. t. 


— Des lettres closes enuoyées par le Roy nostre sire, 
par lesquelles il mande pourueoir Guerard Jacob a 
loffice destre messaigier de la ville ou lieu de Jehan le 
Fcure, dit de Valenchiennes. 

Accordé. 


— De pourueoir a loffice de procureur general de la 
ville dont requierent : Colart Le Roy, — Johannes Nico- 
lay, — Colinet Didier et maistre Jehan Leleu, licencyé 
en lois. 

Les escheuins et les esgardeurs en rechargent les chiefz 
et depputtez, et les jurez et doyens en rechargent les 
chiefz et depputez et conseil. Lesquelz depputez y ont 
esleu et ordonné maïstre Jehan le Leu, licencyé en lois, aux 
charges, drois, profiz, honneurs et emolumens accoustu- 
mez et en delaissant tout aultre practique, lequel le a 
ainsi accepté et fait le serment en tel cas introduit. 


— Des mises qui sont apparentes estre necessaires a 
faire po" le bien publique et la conseruacion des drois, 
franchises, preuilleges et libertez de la ville, heu re- 
gard a la disposicion du temps present. 


Les chiefz, depputez et conseil en sont rechargez. 


— Des demourans hors la porte Coquerel qui requie- 
rent auoir des ars et du trait pour la deffence de leurs 
fauxbours. 


Et pareillement hors le porte saint Martin. 
Les chiefz en sont rechargiez. 


— Des demourans hors le porte Valechiennoise, qui 
requierent auoir lad. porte ouuerte. 


Accordé quelle soit ouuerte. 


— De mons" de Moy, lieutn. du Roy qui requiert 
donner a Colart du Hauron, son filloel, loffice destre 
sergent des maltoteurs et rescheu a la ville par le trepas 
de Willeme Frayere. 


Les chefz sont rechargez de -desmouuoir mons' de 
Moy de sa requeste, et lui remonstrer que cest un office 

qui se vent au profit de la ville, parquoy les consuulx 
ne le peuent donner. (1) 


— Le venredj xxvij° jour de juing lan mil üiij° Ixxvi), 
se assemblerent Ics consaulx et euoquerent auec eulx, 
en la halle du conseil de la ville, mess" de cappitle, 
les lieutn. de baillj et autres officiers du Roy nostre s° 
en ces bailliages, mons' labbé de s'. Martin et pluiscurs 
des notables bourgois, manans et habitans de la ville 
entre lesquelz estoit mons" de Warcoing, cheualier, et 
ilec, a huis ouuers, presens tous ceulx qui venir y vol- 
rent, furent leues unes ‘lettres missiucs contenant la 
glorieuse victoire que ses gens auoyent heu en Bourgon- 
gne a lencontre du prince dOrcnge ct autres bourghei- 
gnons et alemans, contenant icelles lettres la tencur qui 
sensuit : Tres chiers et bien amez, etc. (2) 

Et prestement apres la lecture desd. lettres, feut par 
lesd. de cappitle, en la presence de tous les assistens, 
conclud et deliberé de chanter Te Deum laudamus etc., 
deuant lymaige de la glorieuse vierge Marie, et de à 
dimence prochain faire sermon et procession gencralle 
pour rendre graces a Dieu nostre createur desd. nou- 


velles et pryer pour la prosperité du Roy nostred. sgn' 
et de son royaulme. (5) 


(1) Cependant, on s'est relâché de cette rigueur dans la séance 
du {* juillet. L'office a été accordé au filleul moyennant 80 liv. 
tour. pour une fois, « en la faveur du seign' de Moy et afin quil 
ait les affaires de la ville pour recommandées, » 


(2j Le texte de ces lettres a été donné par Jehan Nicolay (Æalen- 
drier, p. 75.) | 


(3) Le Kalendrier contient (p. 75 et 84) quelques autres détails 
sur l'accueil fait à ces bonnes nouvelles. 

Mardj premier jour de jullet lan Ixxvij. 


— Des maletoteurs du vin qui requierent. prouision 
sur le fait des gens de gherre qui ont amené en la ville 
grand quantité de vin prins au butin, lequel eulx, 
leurs hostes et aultres boiuuent et dispensent sans en 
vouloir payer quelque assis. 

On sen depporte. 


— De Gossart Plonderoy, feure, qui requiert que la 
ville prendre par achat ung mortier et aucunes serpen- 
tines quil a nouuellement parfaictes. 


Les chiefz en sont rechargiez. 


Mardi viij® jour de juillet lan mil iïij® lxxvij. 

— De le despense faite pour le disner presenté et 
donné en halle a mons' de Moy, lieutenant du Roy et 
aultres s'° et cappitaines, qui feurent accompaigniez de 
mons' le lieutenant de bailli de ces bailliages, mons" de 
Warcoing, le procureur du Roy et plusieurs gens de 
loy et doffice, montant lad. despense iiijxx jIbz xvj® v* 
tournois. 


Ordonné quil soit payé des deniers de la ville. 


— De renouueler les dizaines de la ville et sauoir se 
on commettra auec les quarteniers pour ce faire. 


Ordonné quelles soyent renouuellées et y sont comun- 
dez auec les quarteniers les jurez des paroices. 


— Des lettres enuoyées par sires Gilles de Loyaucourt, 
Lyon Haccart, maistres Salomon Testelin , Jehan de 
Tournay et Jehan Maurre, de present estans à Paris par 

lordonnance du Roy nostre sire, et de la remonstrance 
sur ce faite par maistre Pierre Legier, de. lordre des 
Augustins. 

Les consaulx sont dassens quilz soyent aidiez et assis- 
lez par toutes les meilleures manieres que se pourra. 


— Des manans dehors luicquet des cauffours qui re- 
quierent luicquet estre ouuert. 


Accordé quil soit ouuert et aussi celui de le tieulerie. 


Merquedj ix® jour de jullet lan m cccc lxxvij. 


— Led. jour vint en halle maistre Jehan de Chau- 
mont, notaire et secretaire du Roy nostre s", assisté de 
mons" de Aloy, lieutenant du Roy, mons" de la Roche 
et mons" Philebert de Boutillart, thesaurier de France; 
lequel de Chaumont, en la presence desd. s", presenta 
aux consaulx lettres closes du Roy nostred. s'° portans 
credence sur sa personne, et apres quelles feurent leues 
ausd. consaulx, icellui maistre Jehan, en exposant sa 
credence, remonstra ce qui sensuit : 

Premierement , que le Roy nostre s' auoit a present 
de grans affaires et necessitez a cause de ses gherres, et 
lui conuenoit journelement trouuer de grans finances 
pour payer ses gens de gherre, tant de lordonnance 
comme pour les frans archiers et arriere ban et aultre- 
ment en plusieurs manieres. 

Secondement, dist que du viuant du de de Bourgon- 
gne, darrain trespassé, la ville lui payoit tous les ans 
x" escus, et estoit le Roy aduerti que au jour du tres- 
pas dud. duc en estoit escheue et deue une année, 
dont les deniers avoyent esté leuez et estoient entiers 
en la main de Ja ville, lesquelz, comme deniers deus 

aud. duc et confisquez, le roy disoit a lui ARPARERE 
et les entendoit leuer. 

Tiercement, dist et remonstra que limpos et ayde sur 
lequel se deuoyent prendre annuelement lesd. x" escus 
a esté continué depuis la mort dud. duc et estoit en- 
cores en cours, par quoy le Roy entendoit auoir a son 
prouffit annuelement lesd. x" escus. 

Disant oultre que, aussi bien que on les payoit aud. 
duc, qui estoit ennemy de la ville et qui jamais ne lui 
fist bien, aussi bien les pouoit auoir le Roy pour main- 
tenir sa gherre, laquelle touchoit plus a ceste ville que 
nulle autre ville du royaulme, et auoit icelle ville bien 
interest que le Roy parfeist et boutast oultre la gherre. 

Apres lesquelles remonstrances les consaulx se retray- 
rent par coleges, et par deliberacion ordonnerent que 
lestat de la ville soit veu et visité, et rechargierent les 
chiefz et depputez de aduiser quelle chose seroit a faire 
au surplus et quelle responce se baïlleroit ausd. s°° sup 
les remonstrances dud. de Chaumont. 

Lesquelz chiefz et depputez, apres lestat de la ville 
visité, conchcurent et aduiserent certaine responce qui 
le lendemain feut communiquée ausd. consaulx; lesquelz 
sur ce ordonnerent quil feust remonstré ausd. s" que, 
touchant lannée que on disoit estre deue et limpos que 
on disoit auoir esté mis sus pour les années a venir, le 
Roy avoit esté mal aduerti et que sur ce on exclsast 
la ville, et de ce faire rechargierent les chiefz. Et si 
ondounesent lesd. consaulx que on tendist que la chose 
feust ung petit mise en surseance pour, pendant ce 
temps, aduertir le Roy de ‘la verité et des necessitez 
de la ville. 

Sur quoy lesd. chiefz, le jour de lendemain apres 
disner, se transporterent par deuers led. de Chaumont 


. 

en lostel de maistre Gilles' Grenier, et ilec, en la pre- 
sence desd. s", par la bouche de maistre Jehan du 
Hauron, conseiller, remonstrerent a icellui de Chau- 
mont que les consaulx, comme bons, vrais et loyaux . 
subgés et seruiteurs au Roy nostre sire, estoient ceulx qui 
en toutes choses a eulx possibles vouloyent obeyr. au 
Roy nostred. s"'. 

Quant aux affaires du Roy nostred. s', les consaul x 
les consideroyent bien, et leur pesoit que la ville nauoit 
la faculté de le secourir et aïdier a sesd. necessitez. 

Touchant lannée que on disoit estre deue au jour du 
trespas du due de Bourgongne, feut remonstré que le 
Roy nestoit point bien aduerti de la verité, car le 
duc estoit mort le cinquième jour de januier darrain 
passé, et lad. année escheoït le premier jour de feurier, 
et le payement se deuoit faire au premier jour du mois 
de mars ensuiuant, et ainsi nestoit point deue lad. 
année. | 

Semblablement auoit le Roy esté mal aduerti en tant 
que lon disoit les deniers auoir esté leucz et quilz es- 
toient entiers en la main de la ville, car lesd. deniers 
nauoilent point esté leuez; bien estoit vray que on ses- 
toit disposé de vendre rentes pour recouurer lesd. de- 
niers et en pouoit auoir le massart recocillie aucune 
chose, mais incontinent que on feut adcertené de la 
mort dud. duc, ce qui auoit esté coeillie desd. deniers 
furent rendus et nen auoit lad. ville quelque chose en 
ses mains. 

Au regard del assis que on disoit estre mis sus et 
demouré en cours etc., feut remonstré que, pour lad. an- 
née ne autres subsequentes, nauoit esté imposé que une 
maille sur chacun lot de keute et double biere qui ne 
montoient point le xiiij* deniers dune année, duquel 

assis nauoit esté encore receu que j quart et auoit esté 
delaissié en cours celle premiere année pour les deniers 
conuertir en le reparacion des tours et murailles de la 
ville fondus et cheus, que on ne sauroit reparer pour 
xiiij m. frans et plus. 

Et ainsi apparoit que en tous ces poins le Roy auoit 
esté mal informé. Et pour ce les consaulx auoient esleu 
aucuns dentre eulx pour aller vers le Roy le aduertir 
de la verité de ces choses et des autres affaires et ne- 
cessitez de la ville. Et pour conclusion feut supplié aud. 
de Chaumont et ausd. seign'* quil leur pleust ceste ma- 
tière mettre en surséance jusques a ce que le Roy feust 
aduerti, et led. aduertissement fait les consaulx de 
toute leur puissance estoient prests de faire et accom- 
plir le bon plaisir et voulenté du Roy. 

Lequel de Chaumont, apres que sur lad. responce il 
eubt conferé avec lesd. s®, dist ausd. chiefz que lad. 
responce estoit negative, laquelle le Roy ne prendroit 
point bien en gré, remonstrant que on aduisast et pe- 
sast bien quel mal on faisoit et en quelz dangiers et 
inconueniens la ville pouoit encourir par refuser led. 
ayde au Roy qui le requeroit pour bouter oultre sa 
gherre, laquelle touchoit a ceste dite ville plus que a 
nulle aultre ville de son royaulme; disant oultre que 
au fort, se ceste ville ne lui vouloit faire led. ayde, que 
autrui lui feroit. À quoy feut soustenu et respondu que 
lad. response nestoit pas negative, mais par icelle appa- 
roit que le Roy estoit mal informé et que lui bien in- 
formé et aduerti, lesd. consaulx accompliroient son bon 
plaisir si auant quil leur seroit possible , prijans lesd. 
chiefz ausd. de Chaumont et autres s'° dessusd. quil 
leur pleust de ce estre contens. 

À quoy ils ne volrent obtempérer, disans que posé 

que le Roy heust esté mal aduerti, si lui pouoit bien 
faire lad. ville layde quil demandoit, attendu ses affai- 
res qui estoient si grans et si notoires, et ny auoit 
ville en son royaulme qui présentement ne lui feist au- 
cune subuencion , disans oultre que se on lui refusoit 
lad. somme, il pourroit beaucoup plus couster a la ville, 
car le Roy auoit entencion , durant ces presentes gher- 
res, leuer sur lad. ville chacun an les x" escus que 
lon souloit payer au duc de Bourgogne, mais se la ville 
lui vouloit faire aucun bon ayde pour celle fois, il 
feroit la ville auoir bonne quittance et descharges. 

Oy lesquelles choses, lesd. chiefz, auant leur parte- 
ment dud. hostel, feurent doppinion et conclurent en- 
semble que de tout ïilz feroyent rapport anx consaulx 
pour sur ce prendre tel aduis et conclusion que bon leur 
sembleroit. 


Et sur ce feurent lesd. consaulx rassemblez le ven- 
redj xj° jour dud. mois de jullet, et a jceulx fait rap- 
port des choses dessusd. ; lesquelz sur ce heu aduis et 
deliberacion, chacun en son colege, ont esté et sont 
dassens que nonobstant les grans charges que la ville a 
a susporter, de faire au Roy nostre s' ayde de xiij” 
liures tournois, et que pour la somme recouurer soit 
vendu rente viagere sur le corps de lad. ville, sil plaist 
a la communité, pourueu que on ait congié du Roy 
nostred. s° de faire lad. vente. Et ont ordonne lesd. 
consaulx que à dimence au matin le peuple soit assem- 
blé pour auoir sa deliberacion sur ce. 

Et le samedj xi]j.° jour dud. mois, lesd. consaulx se 
rassemblerent en halle, et leur feut monstré la fourme 
de la remonstrance que len deuoit faire au peuple tou- 
chant la matiere dessusd., laquelle fourme leur semble 
bonne et le accepterent. 

Et declairent lesd. consaulx que làd. somme feust pre- 
sentée de bouche au Roy par les ambaxadeurs esleus 
pour aler vers led. seign.". pour. le deliurer a qui quil 
lui plaira, et que par eulx soit au Roy remonstré les 
necessitez de la ville, et.que touchant les poins remons- 
trez par led. maistre Jehan de Chaumont la verité soit 
a plain declairée au Roy, afin que de tout il, soit plai- 
nement informé et aduertj, 

Et led. jour de dimence xij° jour dud, mois de qjul- 
let, apres lasséns du peuple relaté aux consaulx lors 
assemblez en halle sur la remonstrance dessus touchiée, 
iceulx consäulx rechargicrent les chiefz et depputez 
pour adüiscr a quel pris on venderoit les rentes BONE 
recouurer lad. somme de xiij® QE À 

Et si depputerent avec sire Martin de Bary, Jehan 
Canonne et maistre Jehan du Hauecron, qni estoient 
depputez pour aler deuers le Roy, sire Guerard de 
Hurtebise, mayeur des escheuins de S' Brixe, et Pas- 
quier Grenier, eswardeur. 

Mardj xv° jour de ‘juilet lan m ccce lxxvij. 

— Du rapport du massart de la ville qui dist quit 
ne sauroit recouurer les xiiij" liv. t. octroyez au Roy 
nostre s' par vendre rentes a xij ne a xj d. le denier. 


Accordé vendre a x d.le denier, en se aydant premiers. 
des deniers dorfenes et de deux mil escus que Zegre 
Leleu est content de prester a la ville. 


— Des demourans es fauxbourgs de le porte de 
Maruis eta Warchain, qui requicrent pouoir venir cou- 
cher en la ville, attendu quilz ne sont point puissans 
pour garder lesd. fauxbourgs et que on les facc tenir 

quites de la poursuite contre eulx encomenciée par le 
procureur ‘de: la ville.  : —. | 


‘Il ny a point dassens.' 


He OR 7: 


° Du ‘salaire des pyonniers , carpentiers & “bos- 
uitons qui ont deffait le fôrt du pônt. d'Espierre, ‘ct 
de ceulx qui ont esté aucc Îles gens darmes au pont a 
Tressin. | SR. _ nn 

Ordonné quilz soient payez. des deniers de la ville. 


4 


pe Des bazeniers qui requicrent pouoir faire sorlers 
de toutes sortes de cuirs passant leswart, attendp. quilz 
ne peuent recouurer de euirs de Nr . | 


et 
Ordonné quilz le puissent faire durant la gherre. 


HO ans E Lo. Pose De cat 


use cs : Joedj xvij* jour de Jullet lan Ixxvij. | 

— De gsauoir se les ambaxadeurs esleus pour aüler 
deuers le Roy porteront les xiïij® . t. auec eulx pour 
en faire present au Roy manuelement, ou se lon lui 
presentera de bouche seulement, pour apres les deliurer 
a:qui quil lui plaira, attendu le peril des chemins. 


“Les consaulx' ont ordonné que lesd. deniers soyent deli- 
urez aux ambaxadeurs esleus et quilz les portent 'et pre- 
sentent au. Roy, en prenant grace de vendre rentes viai- 
gteres et bonne descharge de la POUR diceulx de- 
mers. LE ji 


Mardj xxix® jour de jullct lan mil eccc lxxvi]. 


— Du rapport de sire Martin de Bary, preuost, et 
aultres depputez de la ville retournez de deuers le Roy 
nostre sr, et des lettres dud. seign° par eulx aportécs, 
par lesquelles il requiert que oultre les xiij" livres t. 


APPENDICES. 91 


vaillables vji” ve escus .dor, qui lui ont esté presentez 
de par la ville, on luÿ face ayde de cincq mil cincq 
cens escus dor qui font ensemble xiij” escus. dor ;..la- 
quelle somme led. seign' a assignée pour le fait de sa 
guerre et desia en a baillé; ses lettres de quittance ausd. 
deputez, .auec descharge et declairacion de jamais riens 
demander a la ville a cause des dix mil escus que on 
solloit payer au duc de Bourgongne derrenier trespassé , 
auec lettres du don fait a lad. ville des rentes que 
icelle ville doit aux estrangiers tenans party contraire, 
et preuillege dauoir en Tournay FAMDRIE des vins qui 
soloit estre a Valenchiennes. 

Les consaulx mercyent les depputez Fr bon deuoir quilz 
ont fait, et au surplus sont dassens de parfaire layde 
que le Roy a demandé, et pour ce faire soit vendu rente 
viaigiere sur le corps et communité de lad. ville, sil plaist 
a icelle communité, et que a ce propos le peuple soit 
assemblé a venredj prouchain venant au ue pour sur 
ce auoir son aduis et deliberacion. 


— Des cent et xij libz. t. de rentes viaigieres que la 
ville doit a aulcuns estrangiers tenant party contraire 
au Roy, desquelles rentes Arnoul. Desproquelles, es- 
chansson du Roy et preuost de Pontoise, voel leuer les 
arrieraiges a tiltre de don a lui fait par mons' de Moy, 
lieutenant du Roy, sans preiudicier au droit que led. 
Arnoul maintient auoir au principal dicelles rentes. 


Les consaulx sont dassens que lesd. rentes demeurent 
au prouffit de la ville, selon le don et ottroy que le Roy 
en a fait a jcelle ville par ses lettres patentes. 


— De sauoir se on permettera a chacun vendre char 

et pain en la ville, attendu la guerre et disposicion du 
temps present. 


Accordé quil se face drat la gherre. 


Mardj ve jour daoust lan mil cccc Ixxvij. 

— Du rapport des doyens touchant la deliberacion 
prinse par la communité sur la remonstrance mise de- 
uant icelle communité assemblée par colleges de banie- 
res a cause des lettres closes enuoyées par le Roy nos- 
tre s° et du rapport fait par noz depputez lors retour- 
nez de deuers le Roy nostred. seig', par lesquelles let- 
tres et rapport led. s' demandoit v" v° escus pour le 
parfait de xiij” escus dayde dont lad. remonstrance fait 
plus a plain mencion. 

Les rapports des bannieres ont esté leus, desquelz 
appert tous les colleges estre dassens que la somme de 
vw escus requise par le Roy pour le parfait de xij" 
escus soit deliurée au Roy, et y a plain assens que les 
deniers se lieuent selon laduis conceu par les consaulx.— 
Et se y a tüj desd. colleges qui sont dassens que il y 
ait gens de bien de par lu ville deuers le Roy pour soli- 
citer les affaires dicelle, et j autre est doppinion que pour 
recouurer les deniers on emprunte les deniers dorfenes, 
se aucuns en y a. Sur quoy les consaulx ont deliberé 
faire dilligence de recouurer lesd. deniers comme 1ilz ont 
autre fois concleu. 


— De maistre Jehan du Haueron, de present exer- 
citant loffice de conseiller de la ville, pour labsence 
des aultres conseillers estans a Paris, qui requiert 
auoir des parures de la ville a le procession prochaine 
auec les aultres officiers dicelle. 

Accordé quil ait vj aulnes de drap: pour une robe pa- 
reille aux autres conseillers et. au pris accousiumé. 


— Des çanonniers qui requierent salaire estre o+- 
donné a ceulx qui ont esté en garnison a Saint Amand, 
et des archiers et arbalestriers qui pareillement y ont 
esté. de 


Les chiefz en sont rechargiez. 


Mardj xixt jour daoust lan mil itij° Ixxvij. 

— De Jehan Geneuiere, poursyiuant de mons' de 
Moy, qui requiert que, en faueur dud. s', on lui voecille 
ottroyer la demeure de la tour deseure luicquet des 
salines, pour en Jjoyr durant les vies de lui et de Jaque 
Ympe, sa femme. 


Accordé, la vie dud. Jehan durant seulement. 


— Des arbalcstriers du grand serment qui requierent 
estre depportez de faire le ghet de nuit hors des 
portes. 


On sen depporte quant a present, et ont ordonné les 
consaulx que le ghet se continue esd. fauxbours et que 
on face ghectier les habitans diceulx fauxbours. 


Joedj xxj° jour daoust lan mil iije lxxvij. 


— Du lieutenant de mons' de Moy qui requiert auoir 
du trait darbalestres de la ville pour la garde et pro- 
uision de Mortagne. 


Il ny a point dassens den bailler, pour ce que ce 


seroit desgarnir la ville qui a bien besoing destre pour- 
ueue pour la deffence dicelle. 

Fes ‘Mardi xxvj® jour daoust lan lxxvij. 


— De le ue exträordinaire faite par sire Mar- 
tin de Bary, preuost, sire Grard de Hurtebise, mayeur 
des eschevins , Jehan Canonne, grand doyen, Pas- 
quier Grenier, eswardeur, et maistre Jehan du Haue- 
ron , # present conseiller de la ville, au voyaige que 
naguaire ilz ont fait deuers le Roy nostre sire, par 
lordonance des consaulx, montant icelle despence ‘ex- 
traordinaire xj.° iiij:* xiij liv. x} s. ij den. t., en ce 
compris Ix escus dor pour le sceau des lettres de 
labolicion des fiefuez qui auoient esté constrains de 
seruir le duc de Bourgongne, etc. | | 


Les consaulx. aduouent lesd. mises et ordonnent is 
soyent payées des deniers de la ville jusques a la somme 
contenue oud. article, attendu quelles ont esté fuites pour 
le bien, proufit et honneur dicelle ville. 


— De Guer. Carlier qui requiert estre restitué des 
derniers de la ville de la valeur de ïij esquielles que 
on lui fist liurer quant les gens darmes alerent au 
chastel de le Royere, lesquelles furent la delaissées. 


Accordé quil soit restituë de ses esquielles. 


— De ordonner et remettre sus le ghet des xvii] 
notables personnes, ainsi quil en feut fait par cy de- 
uant au temps des deffences de convocation, et de faire 
sombre ghet aual la ville deuant my nuit et apres 
pour euiter le peril de feu, et aultrement entendre a 
la seurté et garde de la ville. 

Ordonné est que led. ghet soit remis sus et que on 
face les sombres ghes par la ville comme lart. le contient, 
et pour eslire ceulx qui seront commis a faire led. ghet 
” les chiefz en sont rechargiez. 

.— De depputer aucuns notables de la loy pour en- 
tendre a la garde des Le ve aucun effroy vient 
en. la nue — Fe. 


sort 


uoir + a de ns st.  Macuns ae as Coppet et À au 


thoine de Touwars ; — a le porte coquerel, Jeh. de 
Wauldripont et Jehan de Preys ;.— sainte fontaine, 
Jehan Bignon et. Pre. Cambier ; j ee. bruille ; Jehan 
Jouene » Col. Cornut ; = mereauporte, Jaques de Gand. 


ns: 


Joseph; — Te. Phil. Dasse et Pierre Copin.. 


— De renouucller que on face le ghet a le lan- 
terne , que on mecte de lyauwe as huis et quon se 
pourueye deschelles par connestablies. 


i 


Accordé quil se face. HSE à Er 


sr LE 1 


+. 
+ _ 


Lost 


— De maistre Jehan de Grandmont et Pre. Paillart 
qui requierent estre recompensez des, deniers de la ville 
des labeurs quilz font a lospital qui multiplient de jour 
en jour a cause de la gherre; et.aussi quilz ayent 
chaçun une aulne de drap, oultre les. Ji) aulnes quilz 
ont acoustumé pour leurs parures. r | 

On se deporte de. laune de drap, et ‘du lus les 
chiefz en sont rechargiez. 


an 6% itse 
| "fi a 
Mard) sécond jour de septembre lan Irxvij. 


— Du rapport ,des chiefz touchant la grace requise 
par les lieutenant de bailli et autres officiers du Roy 
en ces bailliaiges de tenir leurs plais en Tournay les-. 
pace de iij mois auenir, attendu que la ville et le 
bailliaige sont en guerre ouuerte et: que la maison du. 

Roy a Maire ou :ilz soloyent tenir leurs plais est arse 
et demolie. 

On se tient a ce que les chiefz en ont fait, cest assa- 
uoir quilz accordent lad. grace, en prenant lettres de non 
preiudice ainsi que on a accoustumé de faire. 


= De aucuns archiérs. du grant sérment ét du pétit 
qui requierent auoir salaire de ce quilz ont este garder 
eculx qui ont amené les quesnes de la ville au bos 
de Breuze, pour doubte des ennemis ct aduersaires. 
Les chiefi ‘en sont rechargiez. — Lesquelz leur -ont 
tauxé tj lt 
— Des canonnieïs qui requierent ‘destre payez de 
pluiseurs despens quilz ont fait au retour de pluiscurs 
voyaiges quilz ont fait durant la gherre presente. 


Les chiefz en sont rechargiez. 


CA 


_: Del aduis des chiefz touchant la He de 
la franche feste que Ion a accoustumé publijer annuele- 
ment aux bretesques de la ville, laquele publicacion, 
par deliberacion de conseil , ilz ont differé faire ceste 
presente année a cause que lad. ville est presentement 
en gherre ouuerte contre les pays voisins tenant partj 
contraire au Roy nostre sire, pourquoi lad. publicacion 
et meismement les lettres de saulfconduit données de 
feu le Roy Philippe, que lon a accoustumé lire led. jour, 
ne pouuoient auoir lieu ne sortir effect attendu que 
toute communicacion est deffendue. 

Et auee ce ont esté lesd. ehiefz de aduis auec les 
depputez de cappitle que se endedens venredj prochain 

il ny a mutacion par paix ou par treues de fairé le 
tour de le procession dedens le ville pour euiter a tous 
perilz et escandeles. 


Les consaulx se tiennent a laduis et oppinion desd. 
chiefz, et que on lièue lettres de la protestacion de 
non preiudice qui en a esté faite pardeuant le lieute- 
nant de bailli et aultres officiers du Roy nostre sire, les- 
quelles lettres led. lieutenant a accordé. 


Merquedj x° jour dudit mois de septembre lan lxxvij. 


— Des lettres du Roy nostre s', par lesquelles entre 
aultres choses, led. s' mande que les cinq" cinq cens 
escus, parfaisans les xiij” escus dor nagaires octroyez 
a icellui s', soyent deliurez a Pasquier Grenier pour les 
furnir au clerc commis a faire le payement des gens 
darmes de la compaignie de mons" de Moy, icelles 
lettres en datte du jiij° jour daoust darrain passé. 


Les chiefz et depputez en sont rechargiez pour en faire . 
ainsi quilz verront estre a faire pour le bien de la ville. 

Lesquelz, led. jour, receurent unes aultres lettres dud. 
Roy, faisans mention desd. cinq mil cinq cens escus, 
contenant la fourme qui señsuit : 


À noz chiers et bien amez les prevostz, jurez et communaulté : 
de nostre ville et cité de Tournay. 


DE PAR LE Roy. 


Tres chiers et bien amez. Nous auons prins par de ca du clerc 
qui a charge soubz nostre tresorier des guerres de faire le paye- 
ment des gaiges et souldes des gens de guerre de la compaignie 
du s° de Moy, du quartier davril, may et juing darrain passé, en 
ensuiuant ce que vous auons escript, la somme de cinq mil cinq 

cens escus dor de xxxij s. j d. t.pièce. Et pour ce incontinent rem- 
boursez led. clerc porteur de cestes, de lad. somme de v” v° escus 
sans y faire faulte, en prenant seullement ces presentes signées 
de nostre main. Donné a Bethune le cinq”* jour de septembre, lan 
mil cecc soixante dix sept. Et estoient signées : Loys, et J. de 
CHAUMONT. | 

Veu lesquelles lettres, lesd. chiefz et depputez ont con- 
clu et ordonné que lesd. cinq mil cinq cens escus soyent 
par le massart deliurez a Jehan Gale, clerc du Roy 
nostre s', sur le fait de sa gherre, commis au payement 
de 1üj° lanches , lequel est porteur des lettres dessus 


transcriptes, en prenant de lui sa descharge et recon- 
gnoissance. 


— Des lettres enuoyées par sire Guerard de Hurte- 
bise et maistre Jehan du Haueron, estans a present vers 
le Roy nostre sire, touchans les vins et sel que on 
amaine par deca et que on pouruoye charroy pour en 
aler querir des aultres en y depputant homme a ce y- 
doisne, furni de deniers pour faire les despens et paye- 
mens qui y seront necessaires. 


Les chiefz et depputez en sont rechargiez. 

Lesquelz ont depputé sire Jaques Cottrel, sire Enghe- 
ran Coppet, jurez, Pasquier Grenier, eswardeur, et 
Pierre Cambier, doyen, pour entendre a la reception desd. 
vins et sel, et en faire et tenir le compte quant ilz seront 
arriuez. Lesquelz commis ont relaté depuis quilz ont 
receu led. sel montant, selon la relacion de ceulx qui lont 
deliuré, a xüj muys et dix mynos, mesure de France, 
montant au pris de xliij escus dor le muy, a la somme 
de cinq cens üiy:x escus dor de lxtij gros piece, vaillans 
xj° vj lbz t. Et si ont receu, au nom de la ville, ix que- 
ues et deux ponchons au pris de xx escus dor le queue, 

qui montent deux cens escus, vaillans tij°. l lbz. t. sont 
ensamble xuj° loj Uibz t., laquelle somme a esté par les 
chiefz et depputez ordonnee estre payee par massart a 
Jehan Gale, clerc du Roy nostre sire, a ce commis par 
mons' maistre Oliuier le Dain. | 


— De aduiser se, attendu les treues de dix jours, le jour 
dhier apportées et publiées, on entretenra la conclusion 
prinse led. jour dhier de faire le tour de le procession 
par dedens la ville, ou se on le fera par dehors en ma- 
niere accoustumée. 


Les chie[z et depputez en sont rechargiez. — Lesquelz, 
attendu lesd. treues, ont conclu auec mess” de cappitle de 
faire lad. procession par dehors la ville durant lesd. 
treues; seulement, ce entendu, que la procession que lon a 
accoustumé de faire de nuit en portant la sainte vraie 
croix, se fera par dedens la ville, pour euiter tous perils 
et escandeles. 


— Lesd. chiefz et depputez rechargiez des consaulx 
par la maniere que dit est dessus, ont depputé Lyon 
Mye et Henry Pippelart pour aler querir en France 
des vins et sel pour la prouision de la ville, attendu la 
petite quantité qui y est amencte et meismement desd. 
vins. Et pour ce faire leur ont fait deliurer par le 
massart de la ville xiiij° 1bz t. dont ilz seront tenus 
rendre compte. 


Mardj xxiüj° jour de septembre lan mil Ixxwij. 


— De la despense faite au soupper au retour de la 
visitacion des pons ordonnez pour le tour de le pro- 

cession, ou feurent les chiefz , les depputez de mess'* 
de cappitle et aultres officiers, en maniere accoustumée. 


Accordé que la ville en paye c sols t., en maniere 
accoustumée. 


— De commettre a la reception, payement et dis- 
tribution des vins et sel, de present enuoyez par deca 
pour la prouision de la ville. 


Il ny a point dassens. 


— Led. jour comparu en halle, pardeuant les con- 
saulx, noble et puissant s° mons" de Moy, lequel pre- 
senta unes lettres closes du Roy, nostre s', contenans 
credence, desquelles la teneur sensuit : 


. À noz tres chiers et bien amez les mayeurs, preuostz, gardeurs 
et jurez de nostre bonne ville et cité de Tournay. 


DE PAR LE Roy. 


Tres chiers et bien amez. Nous enuoyons presentement pour Ia 
garde et sceureté de nostre bonne ville et cité de Tournay, la 
compaignie de nostre amé et feal cousin le s' de Lohcac, mares- 
chal de France, nostre amé et feal conseiller et chambellan Morice 
du Mene, cheualier, auec sa compaignie de cent lances, auquel 
messire Morice du Mene auons donné la congnoissance, puissance 
et auctorité sur toutes les compaignies qui sont et seront en nos- 
tred. ville de Tournaÿ, et lui obeyront tous les capitaines en lab- 
sence dud, s° de Loheac. Et adfin que, vous et les gens de gherre, 
püissent mieulx sauoir et entendre nostre entention comme ilz se 
doiueront gouuerner, nous renuoyerons en nostred. ville de Tour- 
nay nostre amé et feal conseiller et chambellan le s° de Moy, 
baillj de Constantin, lequel veulliez croire de ce quil vous dira de 
par nous. Et vous prions que toute la faueur qui sera a vous pos- 
sible pour le bien de nous et de nostred. ville, veulliez donner aud. 
messire Morice, et se aucune chose suruint dont nous doyez aduer- 
tir, faites le nous sauoir par led. s' de Moy, lequel nous laisserons 

nostre lieutenant en nostre ville dArras, et lui auons chargié vous 
donner tout ayde et confort qui sera necessaire pour le bien de 
vous et de nostred. ville. Escript a Arras, le xxj° jour de septem- 
bre. Ainsi signées : Loys. 

Et apres lesd. lettres leues, led. s° de Moy dist et 
remonstra ausd. consaulx, que on pooit bien apperche- 
uoir la bonne affection que le Roy auoit enuers la ville, 
en tant quil ne le laissoit pas sans garde et sans gens 
_ darmes, et aussi quil avoit heu souuenance de le pour- 
ueoir de viures. 

Dist que le Roy lui auoit baillié la charge et con- 
duite de viij a x° lances pour secourir la ville, se be- 
soing en estoit; a quoy led. s' de Moy sest liberal- 
ment offert. 

Dist que le Roy lui a chargié de dire que ne nous 
soussions et quil ne nous laira point en dangier, et 
merchie ceulx de la ville de ce quilz se sont enuers lui 
si bien portez et que si liberalment ïilz se sont declai- 
rez a sa gherre. 

Dist que se la guerre est, il a intencion de secourir 

la ville, selle en a mestier, et de aucuneffoix faire de 
grandes courses en pays et nous venir veoir, par quoy 
verroit voulentiers sil sambloit bon que les logis quil a 
par cideuant occupez lui feussent reseruez sans y logier 
aultruy, adfin que quand ïilz nous venroit veoir quil 
trouuast logis pour lui et ses gens. 
_ Dist que en labsence de mons' de Loheac, sire Mo- 
rice du Mene est commis lieutenant du Roy en ceste 
ville et en Tournesiz, qui auera la charge des gens 
darmes ct de faire la justice sur icculx. 

Dist que durant le temps quil sest tenu en la ville, 
il y a fait le mieulx quil a peu et ce poise lui quil ny 
a mieulx sceu faire, priant que ce quil y a fait on le 

veulle prendre en gré et se recommandoit a la ville. 
Et apres que, par la bouche de sire Robert le Louchier, 
preuost, lui eust esté dit que les consaulx et habitans 
de la ville estoient tousiours prestz dobeyr aux bons 
plaisirs du Roy nostre s', et de faire en tout et partout 
le mieulx quilz pourront, led. s° se party atant. : 


— Led. jour, apres disner, sire Guerart de Hurtebise, 
mayeur des escheuins de s. Brixe, et sire Guerart Pip- 
part , juré, relaterent aux chiefz et depputez que led. 
mons" de Moy leur auoit chargié de aduertir lesd. 
chiefz et depputez comment led. s° auoit prins de grans 
peines et labeurs a garder ceste cité et les habitans, en 
exposant son corps et sa personne en grant peril, de 
jour et de nuit, comme chacun pooit sauoir, et si estoit 
bien en lui, attendu la charge des gens darmes que le 
Roy lui a baillié, de faire des grands biens a la ville 
en le secourant a sa necessité selle estoit oppressée den- 
nemis, et si a espargnié de bruler et ardoir les lieux 
prouchains de ceste ville, ou estoient scituécs plusieurs 
maisons et ediffices appartenans aux bourgois et manans 
de lad. ville, qui estoient choses que la ville lui de- 
uoit et estoit tenue de recongnoistre, et lui sembloit 
que on ne lui pooit donner mains de iiij à v° escus, 
aduertissant que se on ne lui recongnoissoit, il estoit en 
lui de faire beaucop plus grant dommaige a la ville que 
lad. somme ne pooit porter. Et se on lui voulloit re- 
congnoistre ses paines, il seroit a tousiours obligié destre 
vray amy a la ville et de le aidier a ses necessitez, a 
quoy il estoit prest et desirant se employer, en cas que 
on lui feist la courtoisie a quoy il pretendoit. 

Lesquelz chiefz et depputez, oy lad. relation, consi- 
derant comment ceste ville estoit en gherre, ouuerte , 

enuironnée dennemis de toutes pars, et aussi que led. s 
de Moy auoit grant puissance et auctorité a la court du 
Roy, furent dauis et oppinion de tant faire enuers led. 
s' quil se tiengne amy a la ville et quelle puist demou- 
rer en la bonne grace dicellui s', et que a demain ma- 
tin les consaulx soient assamblez pour sur ce auoir leur 
deliberacion et bon aduis. 

Et le lendemain matin, xxiüj° jour du mois ide sep- 
tembre, furent assamblez lesd. consaulx et leur fut re- 
monstiré laduis desd. chiefz et depputez et comment, en 
lostel dud. s' de Moy, auoient esté dispensez.......…. (1) 
de vin et xxxiiij tonneaulx dambours, pendant le temps 
quil. auoit esté lieutenant du Roy en ceste ville, dont 
led. s' nentendoïit point paier dassiz.  - 

Lesquelz consaulx ont de tout ce que dit est rechar- 
gié les chiefz et depputez, pour en faire le mieulx quilz 
pouront pour le bien et utillité de la ville. 

Sur quoy lesd, chiefz et depputez ont debatu la ma- 
tiere et tout consideré ont ordonné que pour entretenir 
led. s' en lamour de la ville, il lui soit presenté avec le 
droit de lassiz dud. vin et ambours, la somme de ij° 
escuz dor des deniers de la ville, laquelle somme lui 
feut led. jour presentée et deliurée par sire Robert le 
Louchier, preuost, present aulcuns autres de la loy et 
du conseil de la ville. 


Mardj darrain jour de septembre lan lxxvij. 

— De aduiser quil sera expedient de faire touchant 
iij° pipes de vin que maistre Oliuier le Dain, capitaine 
de Mulen, voelt, par la licence du Roy, faire vendre en 
Tournay sans en payer maletote. 


(4) La quantité de vin dispensé est en blanc dans le registre. 

Les consaulx sont doppinion que on enuoye deuers le 
Roy pour obtenir prouision au contraire de limpetracion 
dud. maistre Oliuier, et que au surplus soit empeschie 
vendre led. vin sans assis par toutes voyes de justice. 


Mardi viij* jour doctobre lan mil iiije lxxvij. 


— Des laboureurs qui requierent prouision estre mise 
sur les gens des gherre, qui par force les constraindent 
a bailler leurs cheuaulx et seruiteurs pour aler au four- 
raige, dont par ce moyen leurs terres demeurent a la- 
bourer et remettre sus. 


Les consaulx sont dassens que remonstrance soit faite 
aux cappitaines, afin que prousion y soit mise. 


— De Mahieu Doulchement et Jaquemart de le Mote, 
tixerans de Saint Amand, qui requierent que durant la 
gherre ilz puissent tistre les draps des drappiers de 
Saint Amand. 


On leur accorde leur requeste, la gherre durant seu- 
lement. 


— Des manans es fauxbourgs de le porte Valen- 
chenoise, qui requierent lad. porte auoir ouuerte. 


Accordé. 


— Le mardj vij° jour doctobre, apres disner, furent 
euoquiez et comparurent en halle du conseil de la 
ville ceulx qui sensuiuent, est assauoir : 


Mess” le lieutenant de bailli et autres du conseil du Roy en 
ces bailliaiges ; | 
Les depputez de mess’: de cappitle, cest assauoir : maistre Simon 
de Proisy , maistre Jehan Culsbroucq, maistre Alard de Touwart, 


APPENDICES. 105 


maistre Gilles Lappostolle et maistre Nicolles Deswatines, tous 
chanonnes: 
Sire Extasse Sauary, seign' de Warcoing ; 
Jehan Cottriel, seign' dEre ; 
_ Jehan Descourcelles, 
Loys Du mortier. 


Ausquelz seign'*, par la bouche de maistre Jehan 
Leleu, procureur general de la ville, en la presence 
des chiefz et autres dépputez des consaulx, fut remons- 
tré lestat et disposicion de la ville, cest assauoir com- 
ment elle estoit en guerre ouuerte, et que passé quatre 
mois toute communication lui a esté ostée, toute mar- 
chandise et labeur y sont cessez, le plat pays al enui- 
ron de la ville estoit gasté et ny peuuent nulz viures 
estre coeillez ne trouuez dores en auant. 

Est la ville grandement popullée de poures gens, qui 
ne sceuent a quoy gaingnier leur vie. 

Ÿ a aussi grant nombre de gens darmes et de che- 
uaulx, et se y sont retrais grant multitude de peuple, 
tant de Saint Amand que dautres villes du bailliaige, 
par quoy tant peu de viures qui sont en la ville pour- 
roient legierement et en brief de temps estre consumez. 

Ce aduenu, les gens darmes ne le peuple ne saueront 
de quoy vivre. 

Est la ville tant au bas que jamais en tel point ne 
feut veue, car de liij censes qui estoient a censir a 
ceste Saint Remy nen y a que xij censies, et encore a 
mains le moictié quelles ne solloient. 

Tout le surplus est demouré en la main de la ville, 
dont elle est apparant quelle en fera petite recepte, et 
par ce ne saura aquicter ses charges. 

Ces choses sont de grand importance, et touchent a 
tous ceulx de la ville en general et en particulier, car 


MEM, T. IIL Â4. 


406 APPENDICES, 


atendu que le Roy remonte en France, ny a espoir dauoir 
ouuerture durant cest yuier, et auoit samblé a aueuns 
quil estoit expedient den aduertir le Roy. Pourquoy les 
chiefz et depputez auoient fait assambler lesd. seign”, 
adfin de sur ces choses auoir leur bon aduis et delibe- 
racion. 


Lesquelz officiers du Roy, gens deglise et aultres des- 
sus declarez repondirent que la matiere estoit grande et 
de grant pois, et pour tant y vouloient penser auant que 
en baillier responces, et en cel estat se deppartirent. 


..… 


— Del aduis des chiefz et depputez touchant les iij° 
queues de vin que maistre Oliuier le Dain sepforchoit 
faire vendre en Tournay sans en payer assis, sur quoy 
les consaulx auoient par cy deuant ordonné enuoyer 
ambaxade vers le Roy pour obtenir reuocacion del otroy 
fait aud. maistre Oliuier, et depuis lesd. chiefz et dep- 
putez 0y la relacion de maistre Jehan du Haueron, nou- 
uellement retourné de deuers le Roy, auoient esté dop- 
pinion ‘et aduis, sil plaisoit aux consaulx, de traictier 
contieusement auec led. maistre Oliuier ou ses deputez 
afin quil se depportast de son impetracion et que on en 
heust lettres et ce qui ne se pouoit faire sans despence. 

Les consaulz en ont du tout rechargié les chiefz et dep- 
putez diceulx consaulx, Lesquelz chiefz et depputez, con- 
siderants lenorme preiudice et dommage que la ville heust 
prins se limpetracion dud. maistre Oliuier heust sort) 
effect , aussi que difficile heust este obtenir reuocacion 
dicelle impetracion au deplaisir dud. maistre Oliuier, et 
que pour ce la ville heust peu encourir son indignacon, 
dont aultres nouuelletez et preiudice se heussent peu en- 

Les mouuans, fraïctie œuec Jehan Gale, principal facteur 
dud. maistre: Oliuier, en munieré que pour recompense 
des pertes que led. maistre. Oliuter dist auvir heu en la 
pourueance’ des vins et sel quil a euuoyez par decü sera 
deliuré aud. Jehan Gale, des deniers de lad. ville, cinq 
cens. escus. dor de læiïij gros le piece, pour les deliurer 
aud. m° Oliuier, et parmy ce led. Gale sest desisté de 
plus vendre. led. vin. sans assis ; et a promis de bonne 
foy de faire lad. ville auoir et obtenir lettres du Roy 
nostre sire, contenant reuocacion de l’impetracion dud.: m° 
Oliuier et adnulans dautres sumblables fais et à faire au 
preiudice de lad. ville, et se faire ne le pouoit,: il a pro- 
mis rendre lad. somme, si quil appert par sa: cedulle 
baillée au massart. 


Mardj: xfiij jour doetobre:lan m'cccc Ixxvi]. 

— De là fourme conceue des lettres des rentes viai- 
gieres vendues darainement sur cestée ville pour le re- 
couurement des xiij” escus donnez au Roy nostre seig”, 
et de la. monnoie que lon payeroit au rachat desd. rèn- 
tes saucun sen faisoit, apprecisée a liures tournois tele 
monnoie et aussi suffisante que le Roy fait apresent for- 
gier en sa monnoie de Tournay ,. est assauoir a iii} den. 
g. de loy argent le Roy et de Ixxvii] et demy de taille 
ou marc de Troyes et non menre, ayans cours a- present 
en lad. ville pour xiiij den. t. la piece. 

On.se tient a: la forme conceue et a lapreciaeion de: la 
 monnoye,. ainsi que declaré est en larticle presgnt:: 


— De Renauldin le Neult, clerc a maistre Jehan 
Maurre, qui requiert que la ville paye un vôyaige que 

darrainement il à fait a Paris, par deuers les gens de loy 
et officiers de la ville estans illec, ausquelz il porta 
lettres des chiefz touchant les affaires dicelle ville. 


Les chiefs en sont rechargiez, lesquels lui ont tauxe 
pour tout led. voyaige ou il comptoit liij journées, xx l. t. 


—De Mahieu Hustin, banny a tousiours, qui requiert 
rauoir la ville, et que durant la gherre soient mis en 
suspens les bans dargent et voyaige quil a auec led. 
ban. | 

On lui quicte le ban de tousiours, en mectant en sus- 
pens le ban de six fois dix liures et voyaige de Saint 


Nicolay du Bar, jusques a ce que aultrement en soit 
ordonné. 


— Des laboureurs, demorans dehors moreau porte et 
es folés, qui requierent les fossez dempres le pont des folés 
estre releuez dun coste et daultre, pour empeschier le 


passage des aduersaires qui facillement y passent g pié 
et a cheual. 


Ordonné est que lesd. fossez soyent releuez aux des- 
pens de la ville. 


Mardj xxj° jour doctobre lan Ixxvij. 


— Des boulenghiers qui requierent que pris raison- 
nable soit mis aux bledz et aux raymes seruans a cuire 
leur pain, disans que de jour en jour on renchierist 
oultrageusement lesd. bledz et raymes, telement que se 
pourueu ny estoit, ilz ne sauroient plus furnir le peu- 
ple ne les gens darmes. 


Les consaulx sont daccord que pris raisonnable soit 
mis aux bledz et aultres viures, et de ce faire en rechar- 

gent les chiefs et depputez, lesquelz y ont apposé les pris 
declairez au liure des publicacions. 


— De comectre aucuns des consaulx pour constrain- 
dre ceulx qui ont blez largement a furnir le marchié 
chacun samedj jusques a xij ou xiiij muys de bled, pour 
le prouision du peuple de la ville. 


Pierre le Senescal, juré, Jehan Bernuyt, escheuin, 
Jehan du Fresne, eswardeur, Jehan Repus, grant soubz 
doyen, y sont commis. 


— Des despens fais par les chiefz et aultres des con- 
saulx a aucuns que par cy deuant ilz ont fais en va- 
quant a le garde de la ville, tant au jour que le duc 
de Ghueldres feut occis que a aultres journées, que le 
peuple de la ville feut assemblé et mis en armes 
pour resister aulx entreprinses des ennemis, montant 
xix 1. Flandres. 


Accordé quil soit payé des deniers de la ville. 


— Des canonniers, arbalestriers et aultres gens des 
sermens de la ville, qui requierent quilz puissent faire 
le ghet pour aultruy, nonobstant quil soit ordonné que 
chacun face ghet en personne. 


On sen depporte. 


— Le joedi penultiemme jour doctobre lan mil iiij° 
Ixxvij, a la requeste de mess" les chiefs et depputez 
des consaulx, vinrent en la halle du conseil de la ville 
les personnes cy apres denommées, cest assauoir : 


Nobles hommes : sire Maurice du Mene , lieutenant du Roy 
nostre s° en Tournay et Tournésiz; 

Le lieutenant mons' de Loheac, | cappitaines ; 


Le lieutenant mons’ de Lille, 
Reverend pere en Dieu mons' labbé de st. Martin; 

Dampt Jehan Mennequin, prieur de labeye dud. st. Martin; 
Maistre Simon de Proisy, 


Jehan Culsbroucq, | 
Gilles Lapostoille, . chanonnes de leglise. 


Allard de Touart, de. Tournay ; 

Nicolles Deswastines, 

Maistre Jehan de Zadelare, official de la court espirituelle ; 

Le lieutenant de mons" le bailli et autres conseillers et 
officiers du Roy nostred. s° es diz bailliaigess. 

Sire Euxtace Sauary, cheualier, s° de Warcoing; 

Jehan Cottriel, seign" dEre; 

Jehan seign' de Courcelles ; 

Jèques Desmarghais ; 

Maistre Henry de la Rivière, receveur de la Chambre des 
comptes a Paris; 

Maistre Pierre Moure, garde du seel royal ordonné en 
Tournay ; 

Et Pierre de Lannoy, baïilli de Saint Martin. 


Ausquelz lesd. chiefz et depputez firent remonstrer 
lestat et disposicion de la ville comme nagaires auoit 
esté fait ausd. gens deglise, officiers du Roy et aucuns 
autres dessus nommez, en effect ou substance comme il 
sensuit : 

Cest assauoir comment au temps que les gens de 
gherre du Roy nostre s° vinrent en Tournay, cestoit 
la fin de la saison que toutes choses et prouisions ser- 
uans a laliment et nourrissement du peuple de lad. 
ville estoit sur le point de deffaillir et approchoient lors 
les festes dAnvers et aultres, ausquelles les marchans 
de la ville auoient accoustumé faire leurs  prouisions 
de toutes. choses dont on usoit en: lad. ville, ce quilz 
n’auoient peu faire a cause que, par le plaisir du Roy, 
s’estoit déclairée a la gherre et estoit toute communi- 
cation cessée. 

Y avoit ja pres de demy an que la ville auoit esté 
en la gherre, et par ce y defailloient toutes vitailles et 
aultres choses seruans aux mestiers et au nourrissement 
du peuple et des gens darmes, et estoient deja toutes 
choses en grande et extreme chierté et de plusieurs on 
nen pouuoit ne sauoit recouurer pour argent. 

Estoit tout le gaignage du commun peuple cessé, par 
quoy et par lad. chierté il ne sauoit de quoy vivre; et 
ceulx qui auoient esté riches ne receuoyent rien de 
leurs reuenus, par quoy ne pouuoient secourir ne aidier 
les autres. 

Estoient les marchans de la ville piéçca arrivez a Lens 
pourueus de bestail et autres vitailles et alimens, mais 
ilz ne sauoient trouuer fachon dauoir passaige ne estre 
conduis des gens darmes estans en Artois et perissoient 
ilec leurs bestail et aultres denrées. 

Faisoit a doubter que en brief temps la chose cheist 
en tele extremité que le peuple ne les gens darmes ne 
saroient de quoy viure. 

Desja y auoit grand nombre de maisnages qui estoient 
disposez de se partir et habandonner la ville, et des 
maintenant feussent partis silz heussent peu auoir pas- 
saige. 

Ainsi se depopulera la ville. 

Selle se depopule, elle cherra en ruyne et desolacion. 

Ces choses considerées , lesd. chiefs et depputez es- 
toyent en grande perplexité et ne veoient point que 
deulx' meismes ilz y sceussent ne peussent pouruoir. 

Pour ce auoyent fait assambler lesd. estas et leur feut 
requis de sur ce baillier leur bon aduis, conseil et dé- 
liberacion, en les aduertissant quil soit expedient ausd. 
chiefz et depputez de aduertir le Roy nostred. s° de 
tout lestat et necessitez de lad. ville, et que a ce pro- 
pos ambaxade feust mise sus de par tous lesd. estas. 

Sur quoy, apres la matiere debatue par chacun desd. 
estas, a par soy, feut respondu en la maniere qui sen- 
suit : | 

Premiers, lesd. cappitaines respondirent quilz estoient 
dopinion que premiers on feist sauoir a mons" de Moy 
lesd. necessitez et deffaulte de viures, offrant faire pas- 
ser le messaige que on y enuoyeroit , offrans, se on 
vouloit enuoyer vers le Roy, faire passer lambaxade. 

Lesd. gens deglise dirent quilz estoient bien doppi- 
nion describre a mons' de Moy pour auoir des viures, 
et quant au surplus ilz nauoient pooir de y conclure 
et en feroient rapport a mess'® de cappitle qui en bail- 
leroient response quant on les en requerroit. 

Lesd. conseillers et officiers du Roy furent dopinion 
que le plus brief que faire se pouoit, le Roy feust 
aduerti de lestat et des necessitez de la ville par la 
meilleure maniere que faire se pouroit, offrans eulx 
employer a faire et former les memoires et instruc- 
tions qui y serolient necessaires. 

Oultre dirent que pour secourir as poures, ilz estoient 
doppinion que on leur distribuast les biens des hospi- 
taux et des bledz de la ville. 

Oultre feurent dopinion quil feust publié que ceulx 
du bailliage retrayssent leurs grains en la ville. 

Et silz peuuent finer dauoir argent au receueur du 
Roy , ilz seront prestz de enuoyer vers le Roy homme 
de par eulx auec les autres qui y seroient depputez. 

Lesd. bourgeois et aultres particuliers assemblez dirent 
quilz se tenoient a l’oppinion desd. conseillers ct off- 
ciers du Roy. 

Et a tant tous les dessusd. assamblez prinrent con- 
gié et deppartirent. 

Et depuis lesd. de leglise ont depputé de par eulx, 

pour faire lambaxade envers le Roy, maistre Thery de 
Lesdorney, doyen dé Toul et chanoine de Tournay. 

Et lesd. chiefz et depputez des consaulx y ont com- 
mis sire Martin de Bary, preuost, Jehan Canonne, grand 
doyen, et maistre Jehan du Haueron, a present conseil- 
ler de lad. ville. 

Et lesd. conseillers et officiers du Roy y ont ordonné 
Nicolas de le bais, procureur, et Jehan Hamaide, rece- 
ueur du Roy nostred. s. 


— Des fettres enuoyées par sires Lyon Héceart Gilles 
. de Loyaucourt, maistres Salomon Testelin, Jehan de 
Tournay et Jehan Maurre, estans a Paris, contenans 
que. tous leurs biens et des aultres qui seront trouuez 
coulpables des cas imposez aux dessus nommez sont 
donnez a mons" dé Moy ct a mons" le eapitainé de 
Mulan, requerant que on y ait aduis et que on les 
“voeille aïdier et assister, attendu quilz sont empei- 
chiez pour le fait de Ha ville. 


Les chiefz et depputez sont rechargiez de les aider et 
assister en toutes manieres et voyes de justice. . 


Mardj second jour de. decetnbre lan mil cecc lxxvij. 

— De le. despense du preuost des mareschaulx. de 
France faicte en ceste ville en lespace de xij Jours que 
nagaire il feut en ceste ville, montant, parmy le salaire 
de certaines femmes et ghides enuoyées a Arras pour le 
bien de la ville, a la somme de 1 libz xix sols de xl 
gros la livre, desquels despens led. preuost, par laduis 
des chiefz, a esté deffrayé. 

Accordé quil soit payé des deniers de la ville. 

— De comettre aulcuns de la loy pour estre de nuit 
al ouuerture des portes, quant le cas y escherra, pour 
le fait des gens darmes, afin que les chiefz nen soyent 
point traueillez a chacune fois. 

Les chiefz et depputez en sont rechargiez.—Lesquelz y 
ont commis les personnes denommées en la fin de ce pre- 
sent cappitle sur ce jour meisme. 


mms 
Û 


Sensicuuent les noms de ceulx qui, par les chiefz «et 
depputez, sont commis as ouuertures qui se feront de nuit 
des portes de la ville ou lieu des chiefz de la log les- 
quelz en esloient trop souuent traueillez. 


À le porte Saint Martin, Jehan Canonne , grand doyen. 
| Sire Engueran Coppet, 


Gilles Huland, > jurez. 
. _ Simon de le Tombe, | 
A le porte Coquerel, Sire Jaques Cottrel, juré. 


Jehan de Waudripont, escheuin. 
Arnoul Bernard, eswardeur. 


A le porte sainte Fontaine » Jehan Vignon, juré. 
Arnoul le lombard, escheuin. 
Pierre Camibier, doyen. 


À le porte du bruille, | Sire Guer. de Hurtebise, mayeur. 
Jehan Cambier, juré. 
Jehan de Touroult, doyen. 


À Moreau porte, : Jaques de Gand, juré. 
1. Jehan Vilain, escheuin. 
Jehan de le Fesse, eswardeur. : 


A le porte de Maruis, Sire Martin de Bary, 
5 à Sire Guerard Pippart, 
Jehan Joseph, escheuin. 

Simon de Malines. 

Valenchenoise, Simon de Clermes, 
Nicolas de Saint Jenois, 
Jacques Sauary. escheuia. 


| jurez. 


jurez. 

Mardj xvj° jour de decembre lan mil itij® luxvij. 

— Des canonniers qui requierent salaire pour ii] 
voyaiges quilz ont esté au pont a Bouuinnes auec les 
gens darmes. 

Les chiefz en sont rechargiez. — Lesquelz pour lesd. 
voyaiges et pour aultres peines et diligences quilz ont fait 
par cy deuant, leur ont ordonné de grace et pour ceste fois 
au Lt. 


Mardj xxiüj° jour de decembre lan lxzvij. 


— De Jaquem. Salemon, carton, qui requiert salaire 
de pluiseurs voitures que lui, $ses car et chevaulx 
ont fait pour la ville, tant au pont dEspierre que au 
pont a Bouuinnes et ailleurs en diuers lieux. 

Les chiefz et depputez en sont rechargiez, qui lui ont 
tauxé pour tous ses voyaiges c. sols t. 


— Des lieuten. de bailli et aultres du conseil du 
Roy en ces bailliages, qui requierent que, attendu la 
gherre regnant, et que le pretoire de Maire est ars et 
du tout demoly, licence leur soit donnée de tenir leurs 
plais en la ville le terme de ïij mois, offrans bailler 
lettres de non preiudice. 

Accordé pour tj mois, en prenant lettres de non pre- 
tudice. 


Mardi penultieme joyr de decembre lan mil üüj° lxxvij. 


— De le requeste aultrefois faicte par les ladres des 
Froides Parois et de Warchin, afin deulx pouoir faire 
pourcachier par la ville ïij jours le sepmaine pour 
subuenir a leurs necessitez, heu regard aux chiertez des 

viures et que aumoisnes sont fort restraintes a cause de 
la gherre. 

Les consaulx sont contens quilz se fassent pourcachier 
en la ville deux fois la sepmaine, cest assauoir le mer- 


quedj et venredj, par personne non entechée de la mala- 
die de lepre. 


— De Andrieu de Tournay, prisonnier a la poursuite 
de aucuns gens de gherre soubz la charge mons" du 
Busset, qui requiert estre eslargy, offrant ester a droit 
et furnir le jugié de mess'* preuostz et jurez. 


Les jurez en sont rechargiez. 


— De le requeste des pionniers afin quilz ayent au- 
cune enseigne de la ville pour le sceurté de leurs per- 
sonnes quant ïilz vont hors de la ville auec les gens 
darmes. 


Il ny a point dassens. 


— De Sanse Du pret, wantier, venu de Saint Amand 
en ceste ville, qui requiert pooir ouurer de son mestier, 
lui, sa femme et maisnies, et vendre sa denrée a ceulx 
qui en vouldront auoir, la gherre durant seulement. 


On lui accorrde sa requeste, la gherre durant, sauf 


quil ne pourra se aïdier de gens esiranges a faire son 
dit mestier. 


— Des mises et despens fais au disner qui, par l'or- 
donnance des chiefz et depputez des consaulx, a esté 
presenté et donné nagaire a messire Morice du Mene, 

lieutenant du Roy en Tournesiz et aultres s'° et capi- 
taines du Roy nostre sire de present en ceste ville, 
pour lonneur d'icelle et afin quilz ayent ses affaires 
pour recommendez, montant lesd. despens iüj** ii] 1, 
xiiij s. üij den. t. 


Soit payé des deniers de la ville. 


— Du salaire que requierent les eanonniers pour 
auoir fait a la ville ij" ix° ii: äüij l. et demie de 
pourre, partie de culeurine et laultre de serpentine, 
dont ilz demandent pour celle de culeurine viij l. et de 
laultre ïüj 1. du cent. Et aussi pour en auoir rappointié 
et renforchié ix° livres de viez pourre. 


Les chiefz et le conseil en sont rechargiez , lesquelz leur 
ont lauxé pour chacun cent de celle de serpentine vüij L. 
Flandres, et pour celle de culeurine cent gros du cent, et 
pour le rappointaige desd. ix° Îxx 8. 1. 


— De le requeste aultrefois faicte par Coppin de 
Boghe et aultres ses compaignons pyonniers, afin dauoir 
des parures de la ville pour porter quant ilz vont hors 
de la ville auec les gens darmes pour le sceurté de 
leurs personnes. 


On sen depporte. 


— Des baïllj, pers et hommes de Mortaigne, qui re- 
quierent grace de pooir tenir leurs plais en la ville, 
attendu la gherre par laquelle ilz nosent les tenir a 
Mortaigne. 


Les chiefz et le conseil en sont rechargiez. 

Mardj xx* jour de janvier lan lxxvij. 


— Des fermiers del assiz du vin de lannée passée qui 
ont requis defalcacion leur estre faicte sur ce quilz de- 
uoyent a la ville, de xxix 1. xij s. ii den. t. que a monté 
lassiz de vij muis un stier de vin dispensez en Tour- 
nay par maistre Oliuier le Dain, cap° de Mulan, du- 
quel assiz estoit chargié Michiel Daubermont, qui aussi 
a requis en estre deschargié, sans en ce comprendre 
üj° iii) los de vin prins par led. maistre Oliuier ou 
chelier de capitle, dont lesd. fermiers ont requis que 
la ville paye lassiz. 


Accordé que tout soit payé des deniers de la ville, afin 
que led. maistre Oliuier ait la ville pour recommandée. 


— Des manans de le connestablie de le rue des 
aueugles, qui requierent estre restituez d’une esquielle 
a eulx appartenant qui feut perdue a le Royere. 

Accordé quelle leur soit restituée aux despens de la 
ville. 

Mardj xxvij® jour de janvier lan mil üüje lxxvij. 

— De aduiser se on parfera les trenquis pieca en- 
commencez pour la deffence et fortificacion des faux- 
bours de la ville, dont il ne reste gaires a parfaire et 
acheuer. 

Les consaulx sont dassens que loeuure soit parfaite. 


— Des demourans es fauxbours de Maruis et mo- 
reauporte qui requierent que on face des barrieres a 
lentrée de aucunes ruyelles par lesquelles les hous- 
pailliers cheuauchent sur les biens, terres et adues- 

tures diceulx manans, et auec ce, que defence soit 
faicte dy plus cheuauchier. 


On leur accorde des quesniaux en le veue des regec- 
teurs, moyennant quilz feront loeuvre a leurs despens. 


— Del aduis des chiefz et depputez touchant le ghet 
que les gens de guerre sont deliberez a faire de nuit 
auec les gens, pourquoy faire est besoing que aucun 
deulx sache le cry de la nuit, lequel lesd. chiefz ont 
aduisé le baillier chacune nuit par le quartenier au 
lieutenant du Roy. 

On se tient a laduis conceu. 


— De le requeste Jehan Meurisse, clerc du guet, 
qui requiert estre salairié de la charge extraordinaire 
du ghet procedant a cause de la gherre. 

Les chiefz et depputez en sont rechargiez. 


—De Gossart Plonderoy, qui requiert estre payé de j 
mortier et de cinq earios furnys chacun de iij petites 
serpentines achetez par les chiefz et depputez des con- 
saulx, qui montent tout ensemble ij° iäij liv. xs. ix den. t. 


Accordé quil soit payé des deniers de la ‘ville aux ter- 
mes qui ont esté aduisez par les chiefz et depputez. — 
Lesquelz ont ordonné que led. Gossart aura comptant 
x liv. de gros, et le surplus en dedens dhuy en j an. 


— De aduiser et conclure se on continuera le paye- 
ment des gaiges maistres Salomon Testelin et Jehan de 
Tournay , conseillers de la ville, presentement estans a 
Paris. 


Accordé te soyent payez pour le terme escheu. 

— De le requeste Pierre Loys de Valcan , homme 
darmes du Roy nostre sire, soubz la charge de messire 
Morice de Mene, afin dauoir eongié de faire transpor- 
ter hors de la ville iïiy miliers de houbelon quil main- 
tient lui auoir esté baïilliez en payement pour le rachat 
d’un prisonnier. 


On sen depporte. 


— De deliberer se on clora les portes Valenchinoise, 
Sainte Fontaine et moreau porte, heu regard au temps 
present et au bruit qui queurt de larmée que les ad- 
uersaires mettent sus. 


Ordonné est que les portes Valenchinoise et Sainte 
Fontaine soyent tenues closes, en tenant ouuers luicquet 
des cauffours et luiquet de lad. porte Sainte Fontaine. 


ess 


— De aduiser se on fera redrecher les terrées pieça 
cheues auec le mur et le tour fondus entre le tour 
bländeignoise et le porte Sainte Fontaine. 


 Ordonné quil soit fait. | 


— Des demourans hors des portes Sainte Fontaine, 
Valenchinoise et de Maruis qui requierent auoir, leurs 
portes ouuertes. 


_ Accordé que toutes les ùj portes soyent ouuertes. 


— De ordonner que les gens de loy facent le ghet 
aux portes qui entenderont a tenir les barrieres closes 
et aultrement a la garde de la ville, attendu que les 
aduersaires du Roy sont sur les champs, proche de la 
ville. 

Ordonné est quil se face comme il a esté fait par cy 
deuant en temps perilleux. 


— De aduiïser sil seroit bon de asseyr le ghet de 
la nuit plus tempre que on na accoustumé pour la 
garde et sceurté de la ville, qui na comme neant de 
garde depuis les portes closes jusques au darrain 
wigneron. 


Les chief[z et le conseil en sont rechargiez. 


Mardi xvij° jour de feurier lan Ixxvij. 


— Del aduis des chiefz, qui sont doppinion que quant 
effroy se fera en la ville, les canonniers de la ville 
soyent tenus de venir au marchié vers les chiefz pour 
les enuoyer ou besoing sera, reserué ceulx qui sont 
commis aux portes, lesquelz seront tenus incontinent 
que leffroy sonnera aler-en leurs gardes en icelles portes. 


On se tient al aduis conceu par lesd. chiefz. 


— De maistre Jchan le Brun, lieutenant de mons" 
Je baïlli de Tournay et Tournesiz, et du baiili de Mor- 
taigne , qui ont remonstré que ceulx de la garnison 
dud. lieu vocllent abandonner la place, qui seroit au 
grand preiudice du Roy et de la ville, requerant que 
on leur baïille assistence pour le remonstrer aux cappi- 
taines, et auec ce que on leur preste une kayne pour 
tendre au trauers de la riuiere pour la fortification 
dud. lieu de Mortaigne. 


Accordé quilz soyent assistez au mieulx que faire se 
pourra, tant enuers les cappituines que aultrement, et que 
une kayne soit prestée ausd. de Mortaigne en le mec- 

tant en main sceure pour le recouurer en temps et en 
lieu. 


— Le dimence xxij° jour de feurier lan mil iiij® 
Ixxvij, les doyens et soubzdoyens des mestiers de ceste 
ville et cité, le jour dhier creez et esleus esdiz offices 
par les colleges de banicres, en maniere accoustumée, 
firent serment, present les autres consaulx et pluiseurs 
bonnes gens de la ville, en la halle du conseil, a huis 
ouuers, de bien et loyaulment faire et excerser lesd. 
offices. 


Et feut Pierre Cambier grand doyen, 
Et Guerard Platoul, vairier, grand soubz doyen. 
Et les trois des six esleus creez par lesd. doyens de 
ceulx de leur college feurent ceulx qui sensuiuent : 
Pol Dufour, détailleur; 
. Jehan Repus, espennier; 
Bertran Grenut, bonnetier. 


Mardi xxiijc jour de feurier lan mil iije Ixxvij. 


— De depputer aucuns des consaulx pour entendre 
auec les chiefz aux grandes matieres et affaires qui 
pourront suruenir touchans le fait de la ville, ceste 
presente année. 


sire Guerard de Hurtebise, 

sire Enguerrant Coppet, | jrez 
Arnoul le Lombard, 
Jehan de Clermes, 
Jehan Joseph, 
Pierre Haccart, 
Jehan de Hurtebise, 
Loys Du mortier, 
Jehan Cottrel, 


escheuins; 


eswardeurs, 

Pol Du four, 
Colart du Casteler, | doyens, 
Gillart Marchant, 


y sont députez. 


— De depputer aucuns des consaulx a vendre le bled 
de la ville, et en receuoir les deniers. 


Pierre le Senescal , juré ; 
Jehan Cambier, eswardeur, 


y sont commis. 


— Pareillement de depputer aucuns pour entendre a 
ce que, par les habitans de la ville ayans bledz ouitre 
leurs prouisions, le marchié soit furny par chacun 
samedi. 

Jehan Bernuyt, juré, 

Jehan Vilain, escheuin, 


Loys Du mortier , eswardeur, 
Bertran Grenut, doyen, 


y sont depputez. 


— De renouueler les x°°’ pour faire le ghet de la 
ville. 

Ordonné quil soit fait par les jurez des paroices et 
les quarteniers. 


— De renouueller les esleus qui, de nuit, font le 
ghet sur les murailles, oultre le ghet ordinaire. 


Les chiefs et depputez en sont rechargiez. 


— Led. jour feurent par lesd. consaulx deliurées les 
clefz des portes et huicqués de la ville aux personnes 
cy apres denommées : 

De le porte Saint Martin, 


De le porte Coquerel, 


De Sainte Fontaine, 


De luicquet du bourdel, 
De luicquet de le tieulerie, 


De le porte du bruille, 


De le porte morel, 


De le porte Maruis, 


Luicquet des cauffours, 


De le porte Valenchinoïse, 


Et si furent deliurez 

Roland Coquere, filetier, 
Jehan Testelin, bonnetier, 
Pierre Maurre, coutelier. 


Remon Gombault, doyen, 
Jacques de Larc, eswardeur, 
Jorart Gommez, arbalestrier. 


Jehan Clement, doyen, 
Caron Bernard, 
Leurens Lecat, doyen. 


Arnoul du molin, brasseur, 
Jehan Houart, filetier, 


Adryen Plachier, eswardeur, 
Joachin Goulote, craissier.. 


Jehan Gossart, eswardeur, 
Jehan Frappet, soubz doyen, 
Pierart Hennebert, doyen. 


Jehan Descauld, 
Jehan du Castel, doyen, 
Jchan Bricfman, drappier. 


Loys Souhait, marchant, 
Marc de Hurtebise, 
Jehan Wisselin, 

Jehan Daubermont, juré, 
Pierart Flan, doyen. 


Pierart Herreng, 
Pierart de le Barre, 
Jehan Du moret, doyen. 


les vij nocques a ceulx qu 


sensuiuent , cest assauoir : 


De lad. porte Saint Martin, Anthoine de Touwart, juré, et de- 
puis a esté baillié a Jacques Quitte. 
De le porte Coquerel, Jehan de Waudripont, escheuin. 


De Sainte Fontaine, 


Jehan de Beringhes, juré. 


De le porte du bruille, Jehan Jenevier le filz, escheuin. 

De Moreau porte, Eluthere Bernard, escheuin. 
De le porte de Marvis, Jehan Joseph, escheuin. 
De Valenchinoise, Jaquemart de le Planque, eswardeur. 


Mardj üj° jour de mars lan mil iïüj° Ixxvij. 


— Del election faite par les chiefz daucuns de la 
loy pour estre aux ouuertures des portes, quant les 
cappitaines le requierent a heures extraordinaires. 


On se tient a lelection qui en est. faite, cest assauoir 
a ceulx qui sont denommez ci apres. 


Sensuiuent les noms de ceulx qui sont commis a estre 
aux ouuertures des portes ou lieu des chiefz, quant les 
cappitaines le requierront a heures extraordinaires, cest 
assauoir : 


A la porte Saint Martin, sire Engueran Coppet, juré, 
Jehan Canonne, escheuin, 
Gilles Ulant, 
Simon de le Tombe. 


A le porte Coquerel, Pierre le Seneschal, juré, 
Jehan de Courcelles, laisné, juré, 
Jehan de Graurain. 


A la porte Sainte Fontaine, maistre Michiel Cottrel, escheuin, 
Jehan du Fresne, juré, 
Loys Du mortier. 


A le porte du bruille, sire Guer. de Hurtebise, juré, 
Jehan Cambier , eswardeur, 
Jehan de Touroult, doyen. 


A Moreau porte, Jaques de Gand, juré, 
Jehan Vilain, escheuin, 
Jeban de le Fosse. 


A le porte de Marvis, sire Martin de Bary, 
Jehan Joseph, : 
Simon de Malines. 

À la porte Valenchinois, Jacques Sauary, 
Philippe Tasse, 
Jehan de le Planque. 


Mardj x° jour de mars lan mil liij° Ixxvij. 


— Des gentilz hommes et gens de guerre de la gar- 
nison de Mortaigne, qui requierent pouoir prendre leurs 
prouisions de buuraiges de grain en ceste ville sans en 
payer maletote, attendu que la brasserie dAnthoing ou 
ilz se pourvoyoient est arse et demolie. 

Les chiefz et depputez en sont rechargiez. — Lesquelz 
pour plusieurs causes ‘et consideracions ont conclu excu- 
ser la ville sans accorder lad. requeste pour euiter les 
consequences. 


— Des lettres closes enuoyees par mons" du Lude, 
afin que on deliure a Jehan le Blond, lieutenant de 
mons" de Lille et au lieutenant de mons" de Loheac 
dij= v° Ibz t. quilz disent estre escheus des vj" que on 
doibt au Roy pour conuertir ou payement des gens de 
gherre desd. compaignies. 


Les chefz, depputez et conseil en sont rechargiez. 


— Des lettres closes enuoyées par sire Lyon Haccart 
et aultres officiers de la ville estans a Paris, par lor- 
donnance du Roy nostre sire, afin que les consaulx es- 
cripuent au Roy en leur faueur, selon la fourme de la 
minute par eulx enuoyée et leue aux consaulx, et aussi 
par deuers mess'’ du Lude et de Saint Pierre. 

Les consaulx sont dassens que on leur face toute 
layde, confort et adresse que faire se pourra en tous 
termes de raison et de justice, et rechargent les chiefz. 

depputez et conseil de visiter lad. minute, et au sur- 
plus en faire que ilz verront estre expedient pour le bien 
et auanchement des dess. nommez. 


— Le venredj xiij° jour de mars, lan mil iïij° Ixxvi), 
feurent les consaulx assamblez et leur feut remonstré par 
les chiefz que le jour dhier, par nosseign' sire Morice de 
Mene, lieutenant du Roy et les autres cappitaines estans en 
ceste ville, le feurent receptez en icelle Jxïiij alemans, ha- 
quebusiers et piquenaires qui sestoient departis du seruice 
du duc dOsterice et sestoient rendus au Roy prestz de faire 
serment tel que au cas appartient. Et pour ce que ce estoit 
chose nouvelle ét doubteuse et qui ne procedoit du sceu 
du Roy nostre sire, lesd. chiefz. le jour dhier apres 
disner, conuinrent auec lesd. cappitaines et leur mirent 
en termes les doubtes et difficultez quilz veoyent en 
ceste maticre ; cest assauoir que la venue desdiz ale- 
mans nestoit point du sceu du Roy, que on ne les 
cognoissoit el ne sauoit en quele intencion ïlz auoient 
fors ce quilz en disoient, et que silz auoient mauuaise 
voulenté, facillement le pourroient executer en boutant 
feux de nuit en la ville ou autrement, et par ce sem- 
bloit que leur venue et la recepcion diceulx estoit !pe- 
rilleuse et dangereuse, requerans lesd. chiefz ausd. cap- 
pitaines quilz y pourueissent au bien du Roy et de la 
ville. Lesquelz cappitaines auoient respondu ausd. chiefz 
quilz nauoient point mandé lesd. alemans, mais estoient 
venus de leur voulenté se rendre au Roy, qui estoit 
chose prouffitable en deux manieres, car par ce la force du 
Roy estoit accreue et celle de ses aduersaires admenrie 
et si sen pourroit sourdre division entre lesd. aduer- 
saires ; disans oultre que bien cognoissoient les aucuns 

desd. alemans qui auoyent bien seruy le Roy en Catelon- 
gne et sauoyent bien lesd. cappitaines que lintencion et plai- 
sir du Roy estoit de substraire a sesd. aduersaires leurs 
gens le plus que faire se pourroit Et partant estoient 
doppinion de les receuoir et que a les debouter le Roy 
en pourroit prendre desplaisance et indignacion contre 
eulx et contre la ville. Et conclurent iceulx cappitaines 
que la ville prestast au Roy leurs despens jusques a ce 
que le Roy en feust aduerty et que on sauroit sur ce 
son bon plaisir, et que led. jour ilz feussent logiez en 
aucunes hostelerics, et le lendemain feussent logiez par 
les quartiers des cappitaines en chacun une portion, et 
feroient serment en halle. Sur quoy, veu que toutes ces 
choses estoient de grand poix et a la charge de la ville, 
lesd, chiefz ny auoient voulu conclure ne prendre reso- 
lucion sans en auoir laduis et deliberacion desd. : con- 
saulx. 

Lesquelz consaulx, apres lesd. remontrances oyes, se 
retrayrent par colleges et sur la matiere dessusd. deli- 
bererent et conclurent en la maniere qui sensuit : 

Cest assauoir quilz se attendent a la discrecion de 
mess'* les cappitaines silz voyent que bon soit de rece- 
uoir lesditz alemans, et que dicculx ilz prennent les 
sermens a leur bon plaisir. Et quant a leur logis, les 
aucuns estoient de aduis quilz feussent logiez hors de 
la ville, et aux aultres sambloit meilleur quilz feussent 
logiez dedens la ville par quartiers. 

Et touchant les despens desd. alemans , lesd. con- 
saulx en ont rechargiez les chiefz de y aduiser et 
pouruoir au mendres frais que faire se pourra. 

Et led. jour apres disner furent ces choses par lesd. 
chiefz remonstrées ausd. cappitaines en leur priant que le 
plus tost que faire se pourra la ville feust deschargée 

desd. alemans, remonstrans pluiseurs choses a ce 
seruans. 

Et oultre, a la requeste et commandement desd. cappi- 
taines, feut par lesd. chiefz conclu que les despens fais 
par lesd. alemans le jour de leur venue seïoient payez 
et aussi ceulx dhuy au disner. Et au surplus que on 
deliureroit par maniere de prest a chacun  desd. 
alemans xx s. t. et a leurs cappitaines le double, et se 
comprinst led. sire Morice les logeroit ailleurs a la des- 
charge de la ville. 


— Du rapport sire Martin de Bary , Jehan Canonne 
et maistre Jehan du Haueron, nagaires retournez de 
deuers le Roy nostre sire, et des lettres maistre Oliuier 
le Dain touchant la cedulle deliurée par Jehan Gale, 
son beau frere, a cause du traictié fait auec lui, par 
lequel led. Gale auoit promis obtenir du Roy lettres 
pour la ville, reuocatoires du congié donné par led. s° 
 aud. maistre Oliuier de vendre en Tournay iij° pippes 
de vin sans en paier assiz, lequel traictié led. maistre 
Oliuier est content entretenir moyennant les v° escuz 
dor qu’il a receuz, mais pour le bien de la ville il a 
differé pour ceste foix impetrer lesd. lettres, et neant- 
moins requiert la cedulle dud. Gale lui estre rendue. 

Les consaulx ont pour agreable le voyaige fait par les 
denommez oud. article, et ce que par eulx a esté besoin- 
gnié en icellui voyaige. Et quand a la cedulle que led. 
maistre Oliuier le Dain a requis estre rendue aud. Gale, 
les consaulx nen ont point parlé pour ceste foix. 


(1) Ici commence un autre registre. 

— De le requeste des confreres de saint Vyaire, afin 
que on les tiengne quites de x 1. t. quilz doiuent a la 
ville a cause des estaulx des pissonniers, attendu que, 


en ceste demie année, nest venu aucun poisson et ne 


ont occupé la place desd. estaulx. 
Les chiefz et conseil en sont rechargiez. 


CSP ON DE PL TTL 


— Des mises extraordinaires faites par sire Martin 
de Bary, Jehan Çanonne et maistre Jehan du Haueron, 
au darrenier voyaige quilz ont fait deuers le Roy nostre 
sire, montans Ixxiij Ibz xix s. viij den. t. — Et leurs 
journées montent vij° xxvj l., sont ensamble vij° iüijx* 
xix ]. xix s. viij den. t. 

Ordonné est que lesd. depputez soyent payez desd. 
mises el journées. 


— Des boulenghiers, qui requierent que on leur face 
recouurer du blancq bled pour ouurer et furnir le 
peuple de la ville et les gens darmes, duquel bled ilz 
ne peuent recouvrer au pris qui y est mis de Ixiiij gros 
ke rasiere. 

Ordonné est que les commis au fait de la constrainte 
de mettre les blez au marchié facent inquisicion de ceulx 
qui ont des blans bledz et de les constraindre a en ven- 
dre aux boulenghiers pour le pris qui y est apposé a 
chacune foiz que mestier en aueront. Et que a ce faire 
ilz soyent assistez par mes". preuostz et jurez, et au lieu 
de Loys Du mortier y est commis Pierre Faiou , et au 
lieu de Jehan de le Fosse, Jehan Repus , doyen. 

 Mardj xxj° jour dauril lan mil üüje lxxvüij. 

— De la requeste des lieuten. de bailli, procureur 
et dultres officiers et conseillers du Roy en ces baillia- 
ges, afin dauoir grasce de tenir leurs plais dedens la 
ville par le terme de ïij mois, a commenchier le jour 
dhuy pour les premiers plais diceulx ïij mois, attendu 
la guerre et disposicion du tempz present. 


Accordé, en prenant lettres de non preiudice, et leur est 
baillié lieu a lostel Nicolas de le bais. 


— De le vefue Cambier, qui requiert grasce de met- 
tre à usaige de femmes les estuues au papegay sur Sali- 
pes a elle appartenans, pour euiter les insolences, dis- 
solucions et rudesses que ÿ font journelement les gens 
_de guerre et aultres y eonuersans. 


Il ny a point dassens. (1) 


— Le mardi xxvj° joür dauril lan mil ïüij® Ixxviij, 
enuiron deux heures apres midy, vint en halle hault 
et noble mons' de Moy, lieutenant du Roy en Tournay 
et Tournesis, et illec presenta lettres closes du Roy 
nostre sire, lesquelles, present les consaulx ct plusieurs 
aultres pour ce assamblez, furent leues publiquement a 
huis ouuers , dont la teneur est telle : 


DE PAR LE Roy. 


Tres chiers et bien amez. Nous enuoyons presentement par de 
la nostre amé et feal conseillier et chambellan et nostre lieute- 
nant general a Tournay et le pays de Tournesiz, le sire de Moy, 
bailli de Constantin, auquel nous auons donné charge de vous dire 
et exposer pluiseurs choses de nostre part. Si vous prions que de 


(1) Un mois après , celte faveur lui a été accordée, jusqu’au rappel des consaux. 

tout ce quil vous dira de par nous que le croïiez comme nostre 
proppre personne. Donné a Arras, le xxiij° jour dauril. Et estoient 
signées : Loys, et en bas estoit escript : Je fine, et sur le dos: 
A noz chiers et bien amez les preuostz, jurez, manans et habi- 
tans de nostre bonne ville et cité de Tournay. 


Et en exposant sa credence, dist que le Roy auoit 
congneu et congnoissoit par effect la grand amour et 
loyaulté que ceulx de ceste ville auoient enuers lui et 
le bon seruice quilz lui auoient fait durant ceste guerre, 
dont il est beaucoup content de eulx tous, et auoït bien 
intencion le recongnoistre ct remunerer. 

Dist que le Roy congnoissant le grand dangier et 
poureté ou ceste cité et le peuple dicelle a ja long temps 
esté et est encores a present, par faulte de passaige et 
ouuerture, est deliberé de faire led. passage et ouuer- 
ture et de se y employer a toute puissance et dilli- 
gence, tant que la chose sera accomplye. 

Dist que pour commenchier a ce faire, le Roy a en- 
uoyé par de cha ledit seign' de Moy en compaignie 
de viij° lances, qui en brief temps ont conclud de y 
labourer selon que le Roy leur a chargié. 

Oultre dist que le Roy a esté aduertj que pluiseurs 
des plus gros et plus riches de la ville qui ont grands 
greniers de bleds et autres choses necessaires a la sub- 
stentacion du peuple de lad. ville, le tiennent sy estroi- 
tement que le peuple nen poelt recouurer sinon a grand 
difficulté et a trop chier pris, qui nest pas bien le 
plaisir du Roy ainsi le faire, mais son intention est 
que bonne prouision y soit mise et le peuple maintenu 
et gouuerné en bonne police, exortant que ceulx qui 
ont le gouuernement de la ville y mettent la prouision, 
adfin quil ne soit besoing que le Roy le y mette. 

Et ces choses propposées appella et tira les chiefz a 

part en la salle derriere, ausquelz il dist que pour 
acomplir la charge que le Roy lui auoit baillié, lui con- 
uenroit auoir des choses de la ville, si comme aucunes 
pieces dartillerie et aucuns canonniers, dont il auoit 
intencion baillier la declaracion par escript. 

Et oultre dist que pour commenchicr son ouuraige, 
il estoit determiné de emmener toute la garnison des 
gens de guerre estans en la ville, pour deux ou trois 
jours, et jusques ad ce que larmée seroit arrestée au 
lieu ou il voudroit tirer; pendant lequel temps il de- 
layeroit ycy le preuost des marescheaux pour garder 
la ville et les trenquis qui enclooïent les fauxbourgs ; 
et prestement larmée arrestée, il renuoyera ycy gens 
darmes en bonne quantité; disant oultre led. s' quil es- 
toit besoing ces choses tenir secretes. Auquel fut res- 
pondu par mons' le preuost que on feroit pour le Roy 
et la ville tout ce quil seroit possible et appartenant 
de faire. 

Et apres ce, lesd. chiefz se retrairent auec lesd. con- 
saulx et leur remonstrerent en general la remonstrance 
dud. de Moy touchant lesd. artillerie et aultres choses 
quil entendoit baillier par declaracion et lui estre de- 
liurées de par la ville; desquelz consaulx les jurez fu- 
rent dassens que tout ce quil requeroit seruant a lad. 
matiere lui feust deliuré, et les autres consaulx en re- 
chargierent du tout lesd. chiefz. 

Et les consaulx departis, demourent ensemble lesd. 
chiefz qni debatirent le point de du tout desgarnir la 
ville de la garnison desd. gens de guerre, et leur sem- 
bla que en ce faisant, on delairoit les fauxbours de la 
ville en trop grant peril destre brulez et ars par les 
aduersaires, qui nous estoient et sont prochains de 
toutes pars, laquelle chose, selle aduenoit, seroit de 

trop grand preiudice et escandele, attendu que iceulx 
fauxbours auoyent esté gardez jusques a present au 
moyen desd. gens de guerre. 

Et pour ce conclurent den faire remonstrance aud. 
sr de Moy et tendre adfin quil delaissast yey, pour la 
garde de la ville et des fauxbours, aucune quantité des 
gens de lad. garnison pour garder la ville et lesd. 
fauxbours. 

Laquelle remonstrance lui fu faite led. jour sur le 
soir. À quoy il respondj quil conuenoit quil feist le 
plaisir du Roy, et en parleroit aux autres cappitaines. 


— Le samedj, second jour de may lan mil ïij° Ixxvii], 
pour cause dunes lettres closes enuoyées par le Roy 
postre sire touchant la prinse de Condé, feurent assam- 
blez les consaulx et par deuant eulx, publiquement a 
huis ouuers , feurent leues les dites lettres contenant 
ceste forme : 


A nos tres chiers et bien amez les preuostz, jurez, escheuins, 
doyens, soubz doyens, bourgois, manans et habitans de nostre 
bonne ville et cité de Tournay. 


DE PAR Lx Rory. 


Tres chiers et bien amez. Pour ce que de tout temps et ancien- 
neté vous vous estes tousjours resjoys de nostre bien et prosperité 
et que nous auons cogneu par effect le tres bon et tres grand et 
entier vouloir et loyal que vous auez enuers nous, adfin de vous 
resjoir ang peu voz esperis, nous vous faisons assauoir que a ceste 
heure, grasces a Dieu et a la benoite dame sa mere , nous auons 
prins la ville et chasteau de Condé et sont noz gens dedans, ainsi 
que ce porteur vous dira. Si vous prions sur tout, tant que vous 
desirez nous complaire et obeyr, que incontinent ces lettres veues, 
vous faites faire processions generalles par toute vostre ville et 
faire dire de belles grans messes deuant l'ymaige de la tres glo- 
rieuse vierge Marie nostre dame de Tournay, pour la regracier et 

remercyer de la grasce quelle nous a monstrée deuant ceste dite 
ville, et lui prier quelle nous soit tousiours en ayde en tous noz 
autres fais et affaires. En quoy faisant nous ferez ung tres sin- 
gulier et tres agreable plaisir. Donné a Condé le premier jour de 
may. Et estoient signées, Loys, et J. MeIsne. 


Et apres ladite lecture, feut par les chiefz remons- 
tré ausd. consaulx quil sambloit expedient de enuoyer 
vers le Roy, tant pour le mercyer de la grande labeur 
quil avoit encommenchié pour nous faire passaige et 
ouuerture, comme pour lui remonstrer lestat et poureté 
de la ville, et que il est besoing, pour la conseruacion 
dicelle, de parfaire led. passaige, et lui requerir quil 
lui plaise sur ce donner briefue prouision. Disans oultre 
lesdiz chiefz que pour faire led. voyaige, ïilz auoient 
esleu ceulx qui sensuiuent, cest assauoir : sires Jaques 
Cottrel, preuost, Martin de Bary, mayeur de Saint Brixe, 
Guerard de Hurtebise, juré, Jehan Cottrel, eswardeur, 
Jehan Repus, doyen et maistre Jehan de Haueron, con- 
seiller de lad. ville. Laquelle election lesd. consaulx 
aduouerent en baillant charge aux dessus nommez de 
faire led. voyaige a lonneur et prouffit de la ville, 


LILI 


— De mons" de Moy, lieutenant du Roy en Tour- 
nay et Tournesiz, qui, par ses lettres, a mandé que la 
ville lui enuoye pyonniers pour reparer la ville de 
Condé, auec les serpentines et canons gaigniez au pont 
dEspierre et xij des haquebuses de la ville pour la 
garnison de lad. ville de Condé. 


Les chiefz en sont rechargiez. 


— Des lettres closes euuoyées par le Roy nostre sire 

par lesquelles il mande que se mons" de Moy demande 
argent sur les vj® 1. t. que le Roy prend sur la ville, 
pour reparer la ville de Condé, que on lui en baille. 


Les chiefz en sont rechargiez. 


— Du rapport de maistre Jehan Leleu, procureur 
general de la ville, de nouuel retourné de deuers le 
Roy nostre sire, afin de depputer aucuns pour acheter 
les viures que maistre Oliuier le Dain fera amener a 
Condé pour la ville. 

Les chiefz en sont rechargiez, lesquelz y ont depputé 
Pierre le Senescal, juré, et Lyon Mye, regecteur. Et de- 
puis, ou lieu dud. Senescal qui seu excusa, y feut commis 
sitre Guer. de Hurtebise. 


Mardj xij° jour de may lan mil iüj° lxxvüj, es festes de Penthecouste. 


— De la despence faite par Pierre Flan et aultres pi- 
remans, tant en la conduite des nefz qui feurent menées 
a Condé pour le fait du siége, comme pour le gouuerne 
des pyonniers qui lors feurent enuoyez de par la ville 
ou seruice du Roy nostre sire aud. lieu de Condé, et 
du salaire demandé par ceulx a qui sont lesd. nefz. 

Les chiefz et le conseil en sont rechargiez. 


— De plusieurs carpentiers et machons qui ont esté 
au siege de Condé et commenchié a demolir le cas- 
teau de Briffoe par lordonnance et commandement de 
Jehan de Blon, cappitaine, etc., qui requierent estre 
salariez. 


Les chefz en sont rechargiez. 


— De aduiser par quel manière on distribuera les 

vins achetez a maistre Oliuier le Daïn pour la proui- 
sion de la ville, et aussi ou on prenra les deniers pour 
payer iceulx vins. 


Les chiefz sont rechargiez de eslire aucuns prudhom- 
mes non ayans vins, pour lesd. vins vendre et distribuer 
au nom de la ville, chacune tire selon sa valeur et au 
mieulx que faire se pourra pour le bien de la ville et du 
peuple. Et pareillement sont rechargiez de aduiser ou se 
prenront les deniers que montent lesd. vins et den con- 
tenter led. maistre Oliuier. 


— Des lettres closes enuoyées par sires Gilles de 
Loyaucourt, Lyon Haccart, maistres Salomon Testelin, 
Jehan de Tournay et Jehan Maurre, estans a Paris, 
afin que la ville les mette hors du proces contre eulx 
commenchié a Paris par maistre Oliuier le Dain. 


Il ny a point dassens. 


— De pluiseurs lettres enuoyées par mons" de Moy, 
lieutenant du Roy a Condé, par lesquelles il requiert 
que on lui enuoye pyonniers , machons, carpentiers, 
louchés, hauwiaux, hottes, file a faire cordes darbales- 
tres, traits darbalestre, ars a main et flesches, et aussi 
deux artilleurs. 


Les consaulx adueuent ce que les chiefz ont escript 
aud. s° de Moy sur le contenu de ses lettres, en adueu- 
ant aussi ce quilz ont enuoyé de lartillerie de la ville 
a icellui s° pour la fortificacion et deffence de Condé. 
Et oultre ont ordonné que on enuoye vers le Roy hom- 
me de par la ville, garny de lettres, pour lui remonstrer 
le peril et danger ou sa ville est a present, afin quil lui 
plaise entendre a le secourir, se mestier en a, et quil lui 

plaise mander aud. s° de Moy quil ne despouruoye plus 
la ville de son artillerie. 


— De aduiser se on deffendera de plus brasser dou- 
bles queutes, attendu que on y consume grand quantité 
de grain. 


On est dassens de deffendre que on ne vende queutes, 
briefmars, hambours ne aultres buuraiges plus hault que 
le pris anciennement accoustumé, et que on ne brasse plus 
nulles doubles queutes ne briefmars de mars. 


— De pluiseurs marchans de la ville, qui requierent 
que on tiegne la main vers le Roy nostre sire, afin quil 
face aconduire en ceste ville les vins ct viures que pieca 
ilz ont assamblé a Arras pour laduitaillement et proui- 
sion de la ville. 


Les consaulx sont dassens que on rescripue au Roy en 
la faueur des marchans, afin quil pluise a icellui leur 
faire auanchier le passaige. 


Mardj xix° jour dud. mois de may lan lxxviij. 


— Des religieux Croisiez, qui requicrent auoir pitance 
le jour du saint sacrement prochain venant, ou lieu que 
point nen heurent le jour sainte Croix darrain passé, 
a cause que lors ny auoit point de vin en la ville. 


Accordé xj quennes de vin, et demy rasiere de bled 
conuerlj en pain. 


— Des commis a vendre le bled de la ville, qui 
requierent que led. bled se vende en aucunes maisons 
au marchié ou quilz en soyent depportez, car par la 
presse qui est sur eulx aud. marchié, il nen saueront 

plus venir a chief sans encourir inconuenient en leurs 
personnes. 

Accordé que les commis choisissent aucunes maisons ou 
marchié propices a vendre led. bled, et que ilec il soit 
vendu au peuple. | 


— De le requeste Will. Bourgart, Pierart Jourdain 
et Jchan le Pesqueur, qui requicrent estre payez du 
voyaige quilz ont fait a Condé en menant sur leurs 
cars aucuns engiens ct baghes appartenans a mons" de 
Moy. ou 

Il ny a point dassens. 


Mardj xxvj° jour de may lan mil iüije Ixxviij. 


— De mectre prouision sur les brasseurs dont la 
pluspart se sont mis a brasser queute, en delaissant a 
brasser hambours, au preiudice du bien publique de la 
ville. 

On est dassens que ceulx qui ont accoustumé de bras- 
ser hambours soyent constrains le continuer jusques au 
rappel des consaulx. 


— Des bouchiers, qui requierent permission de me- 
ner leurs bestes paistre sur les haux folais et es fossez 
de la ville, et que prouision soit mise sur les prez que 
les gens darmes font fauquier et soyer. 


On se depporte de leur requeste touchant les haux 
folais et les fossez de la ville. 


— Des nauieurs, qui requierent auoir luicquet des 

dun 
cauffours ouuert. pour plus aiséement mener viures a 
Condé. 


Il ny a point dassens. 


— Des canonniers qui ont este a Condé, qui re- 
quierent estre salariez a v sols t. le jour, pour chacun 
homme. | 


Les chiefz en sont rechargiez. — Lesquels leur ont 
tauxé pour ix journées a chacun ty sols t. par jour. 


— De plusieurs fruitiers qui requierent pouoir faire 
un fosset sur le regct de la ville, pour empeicher les 
dommaiges que on fait en leurs gardins et fraseries 
dempres le brun pire. 

Les regecteurs sont rechargiez de aler veir le lieu et a 
raporber. 


— De le requeste Pierre Farou, pireman, qui re- 
quiert que aux despens de la ville on lui face rauoir 
une nef qui feut mence a Condé que les gens darmes 
lui detiennent, et que icelle nef lui soit rendue en tel 
estat quelle lui feut ostée par les depputez de la ville. 


On enquerra du fait dud. Farou, et selon ce que on 
en trouuera soit traitié auec lui. 


— Du massart, qui requiert prouision estre mise sur 
le fait des monnoiïes dor et dargent qui se hauchent 
chacun jour. 

On sen depporte. 


— De mectre remede a ce que on ne despouruoye 
la ville de bled et de buuraiges en les menant dehors, 
ainsi que on à comenchié de faire. 

Les consaulx sont dassens de rescripre a mons" de Moy 
comment la ville se desgarnist de blez et aultres grains 
a cause des buuraïges et du pain qui journelement se 
maïnent a Condé, afin que sur ce soit mise prouision par 
bonne maniere. | 


— Le samedi penultieme jour de may lan mil üije 
Ixxviij, feurent assamblez les consaulx en halle, ausquelz 
feurent leues unes lettres closes du Roy nostre sire, ap- 
portées par Greffin Roze, huissier darmes dud. sei- 
gneur , desquelles la teneur sensuit : 


De PAR LE Rovy. 


Chiers et bien amez. Pour ce que le charroy qui auoit mené 
les viures au Quesnoy et a Condé, ne poet pas si tost retour- 
ner que nous vouldrions bien pour laduitaillement dud. Condé, 
nous sommes  deliberez de le faire aduitailler pour un long 
temps. Et pour ce quil se fera mieulx sans dangier par vostre 
ville que autrement, nous vous prions si tres affectueusement 
que poons que, incontinent ces lettres veues et a toute dilligen- 
ce, vous leur enuoyez bledz, vins et autres choses quil leur seront 
necessaires et gardez quil ny ait point de faulte. Et vous tenez 
pour seurs que incontinent que le duc dAusterice sera eslongié 
de la ou ilest, je vous en ferai furnir pour un an tellement 
que vous en auerez assez, ainsi que plus ad plain vous dira 
nostre bien amé huissier darmes Greffin Roze, porteur de cestes, 
que enuoyons expressement deuers vous pour ceste cause. Si le 
veuilliez croire de ce quil vous dira. Donné a Arras le xxix° jour 
de may. Et estoient signées, Loys et Courtin. 


Apres laquelle lecture led. huissier en exposant sa 
credence dist que le Roy se recommandoit a nous, et 
que ceste ville il auoit en sa recommandacion plus que 
nulles des autres villes de son royaume. Dist que pour 
ce que le duc dAutrice et son armée estoient prouchains 
dicy, le Roy nauoit peu faire facilement amener les 

viures qui estoicnt au Quesnoy, ne aduitailler la ville de 
Condé. 

Pourquoy le Roy prioit que hastiuement on envoyast 
a Condé bledz, vins, lars et autres que on verroit leur 
estre necessaires. 

Dist que le Roy auoit juré st Loys que, dedens quinze 
jours, il nous en feroit amener pour ung an. 

Auquel huissier fut dit ct remonstré de par lesd. 
consaulx et en la presence de messire Morice du Mene, 
Jehan de Blon, lieutenant de mons' de Lille, et Masset 
de le Bouessicre, licutenant de mons' le mareschal de 
Loheac, cappitaines du Roy nostre sire, estans en ceste 
ville, et aussi desd. consaulx, que journelement depuis 
le siege mis a Condé, y auoit esté mené de ceste ville 
pain, buvraige et vitaille, en sy grande quantité que 
cested. ville de sa petite prouision estoit grandement 
desgarnie. 

Que lesd. consaulx voyans que les ii] sepmaines es- 
toient expirées que le Roy auoit ordonné rauitaillier et 
furnir sad. ville, auoient deliberé enuoier deuers lui, 
et de fait auoient enuoyé aucuns depputez pour lui ad- 
uertir de la captiuité et necessité de ccsted. ville, et 
estoient Iesd. depputez jocdi derrenier passé pour ce 
faire paruenus aud. Condé a intencion de illec en auant 
estre conduis par les gens de guerre cstans illec hors 
du dangier de noz aduersaires; mais lesd. gens de 
guerre sen excuscrent, et conuint que lesd. depputez 
retournaissent et sont retournez en lad. ville sans auoir 
presenté au Roy les lettres desd. consaulx et exposé la 
credence qui leur auoit esté chargié. 

Lesquelles lettres et credence contenoient que la 
prinse de Condé nestoit point passaige et ouuerture 
souffisant pour lentretenement de ceste ville, et que 

quelque chose que len eust dit ne peu dire au Roy, 
il estoit impossible que sad. ville se peust conduire 
sans auoir en ceste saison desté passaige et ouuerture 
par Valenchiennes ou Douay, a tout le moins. 

Et que a tenir la voye et manière qui auoit esté 
tenue ou fait de la presente guerre juques a ores, 
lesd. consaulx voient appertement la destruction to- 
talle de ceste ville, par famine ou aultrement. Fut 
en ouitre dit, de par lesd. consaulx, que comme bons, 
vrays ct loyaulx subgez, ilz auoient tousiours obey et 
voulloient obcir aux bons commandemens et plaisirs 
du Roy nostre sire. 

Mais quant au fait du contenu desd. lettres et de 
la credence par lui exposée, il estoit impossible que 
ceste ville le sceust ne peust furnir ne acomplir, car 
a present la ville estoit tellement despourueuc de tous 
grains quil nen ÿ auoit point a souflisance pour fur- 
nir le peuple dicelle , pour plus hault de .deux mois. 
Et au regard de vins, de sel et de lars, il nen y 
auoit point en la ville, pour quoy nestoit possible en 
enuoyer a Condé. Et desplaisoit grandement ausd. 
consaulx quil conucnoit que la neccssité dicelle ville 
feust ainsi descouuerte et quilz ne pouoient accomplir 
le bon plaisir du Roy. 

Et apres ces remonstrances et lecture ainsi faites, 
fut prijé aud. huissier quil lui pleust de ces choses 
faire bonne relacion au Roy nostred. sire, lequel res- 
pondj que hastiucment Ilesd. consaulx enuoyaissent 
vers led. scign' lui signiffier les choses dessusd. 

Sur quoy lesd. consaulx conclurent de ainsi le faire, 
et a ce proppos depputerent, pour faire lambaxade, 
sire Gucrard de Hurtebise, maicur des six, Lion Mie, 
doyen ct regecteur, et maistre Jehan du Haueron, 

conseillier de lad. ville, et leur baillerent charge de 
faire ledit voyaige et passer auec huissier. 

Et auec ce requirent lesd. consaulx ausd., cappitaines 
que aussi il leur pleust rescripre au Roy la verité des 
choses dessusd., qui a ce se consentirent et dirent que 
ainsi le fcroient. 

Et au surplus lesd. consaulx rechargerent les chiefz 
et le conscil de former lettres ou nom desd. consaulx 
en la meilleure maniere que faire se pouroit, conte- 
nant creance ausd. ambaxadeurs, pour par iceulx les 
porter et presenter au Roy nostre sire. 


Mardj second jour de juing lan mil iüj Ixxvii). 


— De la requeste Pierre Flan, pireman, adfin destre 
acquicté vers Jocot Caceleu dune nef qui fu menée par 
nostre ordonnance a Condé, pour laquelle led. Caccleu 
la mis en cause et proces, ct quil soit mis hors dud. 
proces et aucc ce restitué de ix Ibz Flandres quil a 
prestées pour la ville, et aussi le contenter de ses sal- 
laires dauoir esté aud. Condé et paié de ce quil a plus 
payé que receu. 

Les chiefz et le conseil en sont rechargiez, disans quil 
fache ses comptes et que le proces sursée. 


— De sauoir se on laira mener hors de la ville 
pain et buvraiges a ceulx qui amenront bled et viures 
en icellc. 


On accorde que a ceulx qui amenront bledz et viures 
quilz puissent mener hors pain et boire, en la veue 
Jaques de Gand. 


— De la requeste Jehan de Nauare quil soit tenu par 

la ville quicte vers maistre Simon Leclercq, cirurgien, 
de lauoir curé dune plaie de trait, quil a eu ou siege 
de Condé, seruant ceste ville, et auec ce recompensé 
de ses despens et dolleurs. 


Les chiefz en sont rechargiez. 


— De ordonner comment on fera de pluiseurs gens 
vacabondes, cayemans et inutilles a la ville. 

Les jurez en sont rechargiez, et de parler aux cappi- 
taines des prisonniers. 


— De mons' de Moy, lequel depuis quon a enuoyé 
devers le Roy, a rescript que on lui enuoye des viures 
de la ville, assauoir se il seroit bon lui en enuoyer 
auant la response du Roy oye. 


Les consaulx nen ont point deliberé ne conclud , et a 
ceste cause seront rassemblez apres disner. 


— Led. jour de mardj, apres disner, furent rassam- 
blez les consaulx pour aduiser quil estoit de faire sur 
lavitaillement de la ville de Condé, dont mons. de 
Moy, depuis les lettres du Roy receues a pluiseurs 
foix, a escript a mons" Morice du Mene, cappitaine, ten- 
dant que la ville lui enuoye bledz conuertis en farine, 
vins et aultres choses. 

Sur quoy eu deliberacion chacun en son college. 

Les escheuins sont dassens dattendre nouuelles du 
Roy auant que baillier response absolue de faire ou 
de laissier led. aduitaillement. Et les jurez, escheuins 
et doyens sont dassens de communiquier la matiere a 
mess" de cappitle, les conseillers du Roy en ces bail- 

liages et aucuns nottables bourgois et marchans de la 
cité, pour sur ce auoir leur conseil, aduis et delibe- 
racion, et que a demain au matin lassemblée soit sur 
ce faite. 


— Le merqued]j iij° jour dud. mois de juing, a vj 
heures du matin, vinrent en halle les seigneur de 
Moy, le bailli de saint Pierre le Moustier, le bailli 
des Montaignes (?), le baïlli de Tournay et Tournesiz, le 
lieutenant de mons" le marcschal de Loheac et Greflin 
Roze, huissier darmes du Roy nostre ‘sire. 

Lequel s° de Moy, accompaigné desd. scigneurs, dist 
et remonstra aulx consaulx pour ce assamblez, que le 
Roy nostre sire , considcrant par vraie expericnce que 
la prinse de la ville de Condé nestoit souflisante pour 
par icclle donner passaige a ceste ville et cité comme il 
extimoit lestre au temps de la conqueste dud. Condé, 
voyant aussi que, pour garder led. Condé, conuenoit 
occuper inutillement v° lances de gens darmes dud. s", 
icellui seigneur auoit mandé aud. seigneur de Moy 
quil meist le feu aud. lieu de Condé, comme il auoit 
fait. 

En mandant oultre que sans delay led. de Moy et 
ses gens ct toutes les compaignies dud. Condé et de 
ceste ville, rescrue celle de mons. de Lille et du cap- 
pitaine Oriolle, qui, par le Roy estoient ordonnez 
pour garder ceste ville, se tiraissent deucers lui a 
Cambray, ou led. s' assambloit sa puissance pour faire 
aucune grand chose prouffitable a cested. ville. 

Lesquelles choses led. s'° disoit estre chargié dire et 
remonstrer ausd. consaulx, adfin que on sceut la cause 
pourquoy on auoit fait bruler lad. ville de Condé, et 
que on ne heust point dimaginacion que ce eust esté 

fait pour eslongier ne delaissier cestedite ville, mais 
pour le bien et prouffit dicelle. 

Sur quoy, lesdis consaulx considerans que lesperance 
que le Roy auoit baillié de auitailler cestedite ville par 
ledit lieu de Condé estoit du tout frustrée et que de 
plus en plus la necessité croissoit a cestedite ville, 
tant en deffaulte de viures que autrement en toutes 
manieres , ordonnerent descripre au Roy de lad. neccs- 
sité, et que se brief il ny mettoit prouision , ceste 
dite ville estoit en voye de perir par famine et par la 
glaue des ennemis, lesquelz, comme on disoit, estoient 
deliberez approchier icelle ville et le courre sus, et sur 
ce feurent hastiuement fourmées unes lettres qui ausd. 
consaulx feurent leues et depuis deliurées a maistre 
Jehan Leleu, procureur general de lad. ville, esleu et 
chargié par lesd. consaulx de les presenter au Roy et 
se joindre auec sire Guerard de Hurtcbise, juré, et 
maistre Jehan du Haueron, conseillier de lad. ville, et 
sans cesser poursuir le Roy adfin que sans delaier il 
mecte prouision a la necessité de lad. ville. 


— Ledit jour, apres disner, se rassamblerent lesd. 
consaulx pour auiser quil estoit de faire pour la garde 
de la ville et des fauxbours dicelle, et sil seroit bon 
de descouurir les maisons desd. fauxbours pour eschie- 
uer linconuenient du feu que les aduersaires y pou- 
roient bouter qui, par dessus la muraille, pourroient 
entrer en la ville. | 

Lesquelz consaulx, apres la maticre debatue entre 
eulx par colleges, feurent dassens de encores surseir 
ung petit la descouuerture desd. fauxbours pour euiter 
lescandele et dommaige qui en ce faisant en aueroit. 

Et sy furent dassens de renouueller les deffences de 

aller sans lumiere par la ville apres le darrain wi- 
gneron. | 

Item de commander a ceulx qui font le ghaït de jour 
quils tiengnent les barrieres des boluers closes. | 

Item de deffendre que ceulx du ghet des portes ne 
se occupent a Jouer aux tables ne autres jeux. 

Item que chacun voist en personne au ghet de jour 
et de nuyt. | 

Item que on face ghet a le lanterne, et que on mette 
de leauwe tant aux huis que aupres des puis des con- 
nestablies. 

Et que ceulx qui point ne sont en bannière se y 
mettent. 


quil estoit venu a congnoissance qui sire Jehan de 
Meleun auoit habandonné la ville et chastcau dAnthoing 
et soy retrait en cested. ville, et que la voix couroit 
que le duc dAutherice et son armée approurhoit ceste 
ville pour ardoir les fauxbours et les mollins et autre- 
ment greuer icelle ville, lesd. consaulx se rassem- 
blerent pour aduiser quil estoit de faire pour le bien 
et sceureté de ladite ville. Lesquelz ordonnérent que 
ceulx qui auoient maisons couuertes destrain es fauxbours 
aupres des portes et murailles dicelle ville feussent 
descouuertes, pour euiter que se le feu se y mettoit, 
que par le moyen du vend il ne emprinst ne alumast 
les maisons couuertes destrain estans dedens icelle 
ville, et que ad ce proppos en feust fait le comman- 
dement aux bretesques de lad. ville. 


Mardj ix° jour de juing lan Ixxviij. 


— De aduiser se on deffendera de sonner les clo- 

ches pour les trepassez, attendu la disposicion du temps 
present. 


On est dassens de le deffendre. 


— De aduiser quel nombre de canonniers on voelt 
employer de nuit au ghet et a la garde de la ville, et 
du sallaire diceulx. 


Les chiefz en sont rechargiez. 


— De sauoir se on menera du bled de la ville au 
marchié les jours de merquedj, actendu que le peu- 
ple ne poct estre furni de ce qui se y met les jours 
de samedi). 


Ordonné est que oultre ce qui se y met le samedj, en 
soit mis chacun merquedj deux muis, et que on cons- 
trainde aussi ceulx qui en ont largement den y mettre 
raisonnablement, et que a demain soit quemenchié le 
faire. 


— De le requeste des arbalestriers qui feurent au 
siege de Condé, qui requierent que le reste des despens 
quilz ont fait ix jours durant aud. Condé, montant led. 
reste a la somme de... (1). 


Les chiefz en sont rechargiez. — Lesquelz leur ont 
tauxé a chacun vij sols t. pour jour. 


— Des habitans hors luicquet de le tieullerie, qui 
requierent que la ville leur face faire aucuns petis tren- 
quis dempres le baille du gay castel, ct aultres forti- 


(1) Le chiffre n'existe pas au registre. 

ficacions pour empeichier la venue des aduersaires. 
Les regetteurs yront veyr que cest, et a rapporter. 


— De la requeste Douch Cron, qui requiert estre sa- 
lairié des peines et occuppacions quil a heu a faire les 
trenquis seruans a la garde des fauxbours de la ville, 
en quoy il sest employé x sepmaines ou enuiron. 


Les chiefz en sont rechargiez, lesquelz lui ont or- 
donné œiuj div. t. 


— Le joedj unzieme jour dud. mois de juing, feu- 
rent assamblez les consaulx en halle, et auce eulx 
pluis. chanonnes de leglise de Tournay, et les licut. 
de baillj, conseillers et officiers du Roy en ces bail- 
liaiges, et illec publiquement, a huis ouuers , furent 
leucs unes lettres missiues du Roy nostre sire, appor- 
tées par Normendie , lun de ses heraulx, desquelles la 
teneur sensuit : 


DE PAR LE Row. 


Tres chiers et bien amez, pour paruenir au bien de paix, nous 
auons prins treues et abstinence de guerre pour viij jours, etc. (1) 

Apres laquelle lecture, feut par les chicfz qui, le soir 
precedent, auoient receu et veu lesd. lettres, remons- 
tré que de plus en plus on veoit croistre le peril et 
dangier ou estoit ceste bonne cité a cause de la guerre, 
tant en deffaulte de bledz et tous autres viures, que 
en lapprouchement des ennemis et aduersaires qui, 
prestement apres labandonnement des villes de Condé 
et Mortaigne, sestoient boutez dedens la ville et chas- 


(1) Voyez la suite de cette pièce p. 266 du Kalendrier. 

teau dAnthoing et couroient journelement jusques aux 
barricres de ceste ville et y prenoicnt gens et bestail 
dont le peuple estoit fort tourblé. 

Et si veoit on, par la teneur desd. lettres, que le 
Roy mandoit toutes ses gens darmes de la garnison 
de ceste ville, par quoy ny aueroit point de resis- 
tence contre lesd. ennemis, et pour ce que la matiere 
touchoit tout le corps universel de cested. cité, lad. 
assamblée sestoit faite adfin de sur ce auoir leur con- 
seil, aduis et deliberacion. 

Durant laquelle assamblée vindrent en lad. halle 
Jchan de Blon, lieutenant de mons. de Lille, cappi- 
taine de c. lanches de la garnison de cested. cité, et 
led. Normendie, herault ; lequel herault dist et re- 
monstra que le peuple nauoit nulle cause de soy trou- 
bler ne desconforter, car ce que le Roy mandoit ses 
gens, nestoit point pour habandonner sa ville, mais es- 
toit pour ung tres grand bien, et que pour rien ne 
vouldroit delaissier ne habandonner icelle ville, et ame- 
roit mieulx a perdre les vj meilleures villes de ce 
royaulme que la ville de Tournay, laquelle il auoit 
en tres singulicre amour et recommandacion ; disant 
oultre led. bherault, que le Roy lui auoit chargié 
ainsi le dire, et que brief nous auerions si bonnes nou- 
uelles que en serions tous joyeulx, exortant led. he- 
rault les presens que de ces choses on aduertist le 
peuple, adfin de le resioir et conforter. Lesquelles 
remonstrances feurent confirmées par led. Jehan le 
Blond, qui dist quil sauoit de vray la voulenté du Roy 
estoit telle que avoit declairé led. Normendie. 

Neantmoins lesdits consaulx, apres la matiere de- 
batue entre eulx, chacun en son college, furent dassens 
de mettre unc ambaxade sus et le envoyer au Roy 

remonstrer lestat de lad. ville. Et pour ce faire, eslu- 
rent et nommerent sire Jaques Cottrel, preuost de le 
commune, sire Martin de Bary, mayeur des escheuins 
de Saint Brixe, Pierre Cambicr, grand doyen, Jehan 
Cottrel, eswardeur, et Jehan Repus, doyen. 

Et de la part de messieurs de Cappitle y ont esté 
depputez et esleus venerables seigneurs maistres Simon 
de Proisy, prothonotaire de nostre s' pere le Pappe, et 
Jehan de Manuy, chanoines de lad. eglise. 

Et du costé desd. conseilliers du Roy, fut esleu Jehan 
Hamaide, receveur dicellui seigneur en ces bailliaiges. 

Ausquelz ont esté deliurées lettres closes adreschans 
au Roy nostred. s' et aucunes instructions contenant ce 
quil auoit semblé estre expedient remonstrer au Roy 
pour le bien et saluacion de lad. ville. 

Et led. jour mceismes, lesd. depputez partirent de ceste 
ville en la compaignie dudit Jchan le Blon et les au- 
tres de la garnison de cested. ville, pour faire et acom- 
plir led. voyaige. 

Auant lequel partement, par le conseil desd. Jehan 
le Blon et Normendie, herault, lesd. lettres, en la 
presence dicellui herault meismes, vesti de sa cotte 
darmes, feurent leues publiquement aux bretesques de 
lad. ville. 


Mardj xvj° jour de juing lan m. cccc. lxxviij. | 


— Led. jour feurent leues ausd. consaulx unes let- 
tres missives le jour dhicr apportées par ung herault 
du duc dOstriche, desquelles la teneur sensuit ; et pre- 
mier lintitulacion estant en la marge de dessus par 
dedens : 


Le duc dOstrice, de Bourgongne, de Brabant, de Lembourg, 
de Luxembourg et de Ghelres, conte de Flandres, dArtois, 


APPENDICES. 453 


de Bourgongne, de Haynau, de Holande, de Zelande, de Namur 
# de Zutphem. 

 Preuost, escheuins et gens de loy de la cité de Tour vous 
sauez comment nagaires certaine treue et abstinence de guerre a 
esté ‘ prinse dentre le Roy et nous, ses pays et les nostres, pour 
le temps y declairé, par laquelle entre autres choses est dit que 
tous: les gens de la garnison , nagaires estans en lad. cité de 
_Tournay, doiuent partir dicelle et eulx retraire de leur partj ; et 
pour ce que desirons estre adcertenez se, de la part dud. Roy, 
le contenu en lad. treue a esté ensuy et entretenu selon sa 
forme et teneur et se lesd. gens de guerre du Roy en sont 
partis, aussi se il y a aucuns des nostres depuis venus en lad. 
cité, nous escripuons presentement par deuers vous, en vous re- 
querrant de nous aduertir, par le porteur de cestes, des choses 
dessusd. et meismes de non souffrir ceulx de lune et de lau- 
tre desd. parties estre en lad. cité de Tournay. Escript en nos- 
tre camp lez notre bonne ville de Douay, le xv° jour de juing 
lan Ixxviij. Et estoient signées, MAXS; et estoit escript en bas, 
Rulter. 

Et au dos desd. lettres estoit escript : Aux preuost, esche- 
uins et gens de loy de la cité de Tournay. 


Apres laquelle lecture, lesd. chiefz relatèérent ausd. 
consaulx que pour ce quilz nausient peu auoir induce 
de faire assambler iceulx consaulx pour des hicr leur 
communiquier lesd. lettres et baillier response aud. 
huissier, qui disoit auoir charge de partir hastiuement, 
icculx chiefz, par laduis et conseil de maistre Jehan 
de Zadelare, official de la court espirituelle, ct mais- 
tre Jehan Lebrun, aduocat du Roy et lieutenant de 
mons. le bailli de ces bailliaiges, auoient aud. herault 
baillié la responce par la bouche dud. lieutenant, telle 
qui sensuit : 

« C’est assauoir, que merquedj darrain passé, le 
Roy nostre sire auoit par ses lettres, fait sauoir en ceste 
ville la treue dont les lettres dudit duc font mencion, 

et par icelles meismes lettres, le Roy auoit mandé ses 
gens darmes qui estoient en garnison en cested. ville 
retourner vers lui. Sur quoy le lendemain matin, qui 
fut joedi derrain passé, les deux cappitaines et autres 
gens darmes, de lad, garnison sestoient departis et: en 
allez, et ne sauoient point lesd. chiefz que aucuns y 
feussent demourez, sy non le preuost des mareschaulx 
qui point nestoit de la garnison ct nauoit soubz 
lui ne en sa compaignie quelques gens darmes, lequel 
estoit ycy demouré pour parfaire les proces daucuns pri- 
sonniers qui des lors estoient en ses mains. Depuis le- 
quel partement des gens darmes, pluiseurs compai- 
gnons qui se ticnnent et declairent du part] dudit duc 
sont venus et vicnnent journelement sur le pooir de 
ceste ville et ou bailliage de Tournesiz et y prins, 
ravy et emmené gens et bestail en grande quantité et 
desrobé et pillié ceglises et maisons, dont ceulx de 
Tournay auoient cause deulx grandement dolloir. 

Et quand aux gens du parti dud. duc, ceulx de 
lad. ville ne sauoicnt point quil ÿ eust personne venu. 

A quoy led. herault respondj quil auoit bien tout 
entendu et se charga de tout refcrer et relater aud. 
duc dOsteriche. . 

Sur quoy lesd. consaulx se retrairent chacun en sa 
place et college, et la matiere dcbatue entre eulx, 
dirent concordablement ensamble que, en ceste partie, 
lesd. chiefz auoient bien besongnié, et looyent et ap- 
prouuoient tout ce que fait en auoient. 


— Le merquedj xvij° jour de juing lan mil iüüje 
Ixxviij, a vj heures du matin, feurent assemblez lesd. 
consaulx, pardeuant lesquelz, et en la presence de 

venerables s mons" l’archidiaque, maistres Jehan Culs- 
broucq, Güillaume Riüet, Allard de Touart , Gilles Lap- 
postolle, Thery de Leds. doyen de Toul, Nicoles 
Deswastines, hostelier, Bertran Torrotte , escolastre,. et 
Jehan le Senne, tous chanoines de legie de Tournay, 
et aussi present les lieutenant de baillj et conscillers du 
Roy en çes bailliaiges , feurent leucs unes lettres qui, 
le jour precedent au soir , auoient esté apportées par 
ung herault du duc dAustriche | desquelles la teneur 
sensuit : 

Et premiers, lintitulacion estant en la marge de des- 
sus par dedens : ne 


* Le düc d'Ostriche, de Bourgogñe, de Brabant, de Lembourg, 
de Lucembourg et de Ghetdres, conte de Flandres, dArtois, 
de Bourgongne, de. ms de Hollande, de Zelande, de 
Namur et de Zutphem. . 


“* Preuost, jurez, escheuins et conseil de Tournay. Vous sauez et 
ne .pouez ou deuez aucunement’ ignorer le sceur estat, treue et 
abstinence de guerre nagaires prinses et acceptez dentre le Roy 
de France, ses subgez, pays, terres et seignouries, etc, (1) 


- Et lesd. lettres leues, feut dit et remonstré ausd. gens 
deglise et conseilliers du Roy que pour ce que la ma- 
tiere touchée esd. lettres regardoit tout le corps uni- 
uersel et les membres de ceste cité, on les auoit requis 
eulx assambler, adfin dauoir sur ce leur bon conseil , 
aduis et deliberacion. 

Sur quoy iceulx gens deglise et conseilliers du Roy 
se retrairent chacun a part, et apres la maticre deba- 
tue entre eulx, dirent que icelle matiere estoit de grand 


(4) Voy. la teneur de cette dépêche, p. 270 du Kalendrier. 

poix et de grand importance, par quoy estoit besoing 
dy penser. Dissent les gens deglise quilz feroient assam- 
bler messieurs de cappitle et en parleroient cappitulai- 
rement, requerans pour ce faire auoir delay jusques a 
ix ee. que lors ilz retourneroient et feroient leur 
rapport de ce quilz auroicent delibere et conclu. Et pa- 
reillement lesd. conseillers du Roy de faire leur rap- 
port a lad. heure, et sur ce se deppartirent. ne 

Et enuiron lad. heure, retournerent en halle et dirent 
lesd. gens deglise et conscilliers du Roy que la maticre 
touchée esd. lettres deppendoit du bon plaisir et vou- 
lenté du Roy; par quoy, sans auoir sur ce déclaracion 
de son bon plaisir, on nen pouoit deliberer pour: y 
baillier responce. Et estoit leur aduis que pour ce que 
les lettres du Roy faisans mention de lad. neutralité 
estoicnt obscures, cestoit cause et raison suffisante pour 
prendre et auoir delay aud.. herault pour , pendant ce 
delay, enuoyer vers les ambaxadeurs de la ville aucune 
personne portant lesd. lettres du due dOsterice ou la 
coppie dicelles, afin dauoir et obtenir sur lad. neutra- 
lité la déclaracion du bon plaisir du Roy. Et que a ce 
proppos feust requis aud. herault que dud. duc il voul- 
sist impetrer un sauf conduit et le renuoyer par deca 
pour la sceurté de cellui qui yroit deuers le Roy pour 
la causc dessusd. 

Et si feurent De lesd. gens deglise et conscil- 
liers du Roy que la responce se baillast de bouche aud. 
herault et non point par escript. 

Lesquelles oppinions oyes, lesd. consaulx se rctrairent 
ensemble chacun en son college, et la matiere debatue 
entre eulx dirent quil leur sambloit que lesd. gens 
deglise et conseilliers du Roy auoient bien et notable- 

ment ‘deliberé sur lad: “matiere et se tinrent a leur ad- 
uis et deliberacion, ‘et rechargierent les chiefz de bail: 
lier lad. responce au herault et de choisir hommè 
pour faire le voyaige vers ‘lesd. ambaxadeurs. —"Les- 
quelz chiefz lui baillierent lad. responce par la bouche 
de maistre Jehan Lebrun, lieutenant de” ‘ons. Li bailli, 
en la substance qui sensuit : 
. « Quant a la neutralité dont les. te de due dOstri- 
‘che -font mencion, ‘eeulx de la ville ne -seeuent aultre 
‘chose ‘que: ilz sont neutres. en termes generaulx, sans 
qauoir nulle declaration de la forme et: maniere ne. du 
temps quelle aueroït à durer, par quoy est pure neces- 
sité quilz enuoyent, a celle cause , deuers le Roy pour 
en. AUOIr. ane declaracion et sauoir. comment ile se y 
ont-a éonduire.-» . : 0 . 
. Et feut requis. en Mérault quil oise bats ung 
sauf conduit dud. duc dAusterice pour Nicolas Didier , 
lun des procureurs de la ville, qui estoit nommé et 
esleu pour faire led. voyaige, et. pour ung ou deux aul- 
tres telz quil vouldroit mener auec lui. D 
… Lequel herault se comprint de ce faire , Se possible 
jui estoit, et de relater aud. duc la responce dessusd. 


6 


__—De laduis des chiefz, ausquelz il semble É 
veu que le Roy a escript que ceulx de la ville demou- 
reront neutres, ainsi quilz estoient du temps du duc 
Charles, de deffendre que nulz ne voist courre ne faire 
entreprinses, pilleries ou dommaiges en pays des aduer- 
saires, jusques a ce que on aura du Roy plus ample 
declaracion touchant lad. neutralité, ct comment il lui 
plaist que la ville se y conduise. 

Les iij consaulx sont dassens que, lad. defense sat faite 
et publiée aux bretesques de la ville decha Escauld .et 
de la, en la forme et maniere qui. a esté Lleue en leur 
presence, et qui est enregistree au lure des PURRAQURS 

: : Su MOUSE à LE À En à + 

— De he et eslire aucuns tompaignons en .bon 
nombre, rades et habilles a excercer le fait de la guerre 
pour entendre et eulx employer a resister aux courses, 
pilleries et dommaiges que les ‘aduersaires voisins. de 
ceste ville ou aultres voulroient faire sur la banlicue 
de lad. ville, au -preiudice et dommaige des habitans 
dicelle. Ét aussi aduiser la manicre eomment. on. Les 
pourra entretenir et salairyer. , :. de à 


Lesd. consuulx sont dassens que. lad. election. se 9 face, 
et dicelle fuire, et aussi de salaryer ceulx qui seront 
esleus en la meilleure maniere que faire. se pourra en 
de de e sep oe L ve 

: M L. : + 
Mardj xxiüj° jour de juing lan mil üije Ixxviij. é 

— Des clercs des paroices, qui requierent grace de 
pooir sonner aux enterremens et exeques des trepassez. 

On sen depporte. | à 
. 


— De aduiser si le ghet est souffisant de jour et de 
nuit, attendu que le duc dAustriche tient les champs a 
grand puissance, et que les treues faillirent le jour d’hier 

a soleil esconsant. 


Les chiefz et depputez en sont rechargiez. 


Samedj xxvij© jour de juing lan mil cccc lxxviij. 


— De aduiser quel prouision se pourra mectre con- 
tre les courses et entreprinses des ennemis, et sil seroit 

bon de deffendre que les habitans ne passent les tren- 
quis, attendu linconuenient qui en aduint le jour 
dhier. (1) 

Les chiefz et depputez en sont rechargiez. 


4 


_— De aduiser sil seroit bon -de clore aucunes des 
portes de la ville, veu que les aduersaires sont sur les 
champs a puissance et prochains de la ville. 

On sen depporte., :. 


J + Ca 


t ro \ 
.: stats  v} ar 
+ 


: — Se on'descouurera les maisons des fauxbours cou- 
uertes destrain aupres des portes et murailles de la 
ville, ainsi que autrefoiz a esté conclu. 


* On sen depporte, quant a present, sauf que les doyens 
sont doppinion que lès murs trauersans pres des portes 
et murailles soient mis sur estanchons et les gros arbres 
qui empeichent le trait des terres et murailles abatus. 


— Se on fera veillier de nuit viij x" deffroy, ou 
lieu de iii} que on en y met chacune nuit. 


On est dassens que on en y mette vj x"° chacune nuit. 


1 


— De commettre aucun pour’ estre cappitaine des 
canonniers ou lieu de sire Lyon Haccart,. 


Les jurez y ont esleu Anthoine de Touwart; — les 
escheuins ct eswardeurs se tiennent a Jaques Sauary; — 
et les doyens y ont nommé Bertran Grenut et Simon 
Leleu, pour es dessud. estre prins telz que les chiefz 
verront estre expedient. — Pour ce que Jaques Sauary 


(1) Voyez Kalendrier, p. 274. 

sest excusé de cette charge, les chiefz et depputez y ont 
esleu Jehan Joseph laisné, seul'et. pour le tout. … 


Merquedj premier jour de jullet lan inil üije Ixxviij. 


— Du rapport des chiefz et depputez touchant lelec- 
tion de cinq cens soldoyers choisis pour resister aux 
courses et entreprinses que font journelement les aduer- 
saires sur le pouoir et banlieue de ceste ville, et aussi 
des cappitaines a eulx ordonnez pour les conduire, telz 
que sire Sauary, cheualier , s' de Warcoing, Arnoul 
Croqueuillain , Jaques Destrayelles et Ghilain de Mours; 
ausquelz soldoyers a esté dit que ceulx de pié auront 
iii gros pour jour, et se aucuns en y a de cheual, ilz 
auront le double, sans touchier au salaire desd. cappi- 
taines, et commenchent lesd. soldées a courir le jour 
dhier. 

Les üij consaulx aduoent ce que par les chiefz et 
depputez a esté fait. 


— Des archiers du grand serment, qui requicrent a 
auoir des ars et du trait de lartillerie, et parcillement 
en requierent pluiseurs desd. soldoyers, disant quilz 
nen sceuent ou recouurer pour leur argent. 


Les chiefz sont rechargiez de distribuer dud. trait 
selon quilz verront estre licite et expedient pour le bien, 
utilité et deffence de la ville. 


— Des arbalestriers du grand serment, qui requie- 


rent auoir du trait de lartillerie. 


Les chiefz en sont rechargiez. 


? 

— Le joedj second jour de jullet Jan mil üij® Ixxviij, 
enuiron huit heures du soir, lesd. consaulx furent 
assamblez et par deuant eulx furent leues unes lettres 
patentes apportées par ung hecrault du due d’Ostrice, 
desquelles la teneur sensuit : 


Le duc dOstrice, de Bourgongne, de Braibant, de Lembourg, 
de Luxembourg et de Gheldres, conte de Flandres, de Bour- 
gongne, de Haynnaut, de Hollande, de Zelande, de Namur et 
Zuytphen. 


Aux preuost, jurez et escheuins de la ville de Tournay. Comme 
en traitant certaine treue qui nagaires a esté prinse entre le Roy 
et nous, ait, entre autres choses, esté dit et conuenu que les 
citez de Cambray et de Tournay demouroient en neutralité, comme 
ilz estoient du viuant de feu nostre tres chier sire et beau pere, le 
duc Charles, dont Dieu ait lame. Et il soit que depuis, par deux 
noz lettres, vous aions sommé nous sur ce signiffier vostre voul- 
loir et intencion, neantmoins vous ne nous auez fait aucune res- 
ponce, ains, comme sommes aduertis, auez fait pluiseurs exploix 
de guerre sur noz pays et subgez. Pourquoy, et que desirons par 
vous estre adcertenez de vostre intencion en ceste partie, nous 
vous enuoyons céstes presentes, scellées de nostre scel, et vous 
sommons, Ceste foix pour toutes, que promptement, par ce por- 
teur et par vos lettres patentes, nous signiffiez se vostre inten- 
cion est de accepter lad. ‘neutralité auec nous et noz pays et 
subgez, et soubz telles condicions que estiez du temps dud. feu 
le duc Charles, vous aduertissant que, en vostre deffault, nous 
ferons proceder contre vous comme contre noz ennemis. Donné 
en nostre camp lez Espinoy, le second jour de jullet lan mil cecc 
soixante dix huit. Ainsy soubzcriptes par mons' le duc et signées 
Numan. 


Lesquelz consaulx, considerans que la matiere estoit 
de grant importance et touchoit tout le corps uniuersel 
de ceste cité, conclurent de alendemain, a six heures 
du matin, assembler en la halle les gens deglise, con- 
seillers et officiers du Roy en ces bailliages, auec au- 

cuns notables bourgois et marchans, pour auoir, sur la 
teneur desd. lettres, leur bon aduis ct deliberacion. 

Auquel jour de lendemain, qui fut le iij° jour dud. 
mois de jullet, environ vj heures du matin, se rassem- 
blerent en halle lesd. consaulx et sy vindrent les per- 
sonnes qui sensuient, cest assauoir : 


venerables s'* mess'* les abbez de Saint Martin et Saint Nicollay; 

maistre Jehan de Zadelare, official de la court espirituelle ; 

maistres Jehan Culsbroucq, Gilles Lappostolle, Thiery de Les- 
dernay, Nicolles Deswastines, chanoines de leglise de Tournay; 

le pryeur de lad. abbeye de Saint Martin; 

maistre Jehan Lebrun, lieutenant du bailly ; Nicollas De le bais, 
procureur ; sire Pierre Cottrel et maistre Jehan de Latrimoulle, 
conseillers du Roy en ces bailliages ; 

maistre Jehan Leurens, curé de leglise Saint Jacques; 

maistre Roland Delefaruaque, curé de le Magdelaine ; 

Loys Crudenaire, promoteur de Flandres; 

Walleran de Bauffermez, scribe de la court espirituelle; 

sire Extasse Sauaris, chevalier, 


Arnoul Croqueuillain, cappitaines des soldoyers 
Jaques Destraielles, de la ville; 

Ghillain de Mours, 

Jehan, seigneur de Courcelles, \ 


sire Jaques Haccart, 

Artus de Cordes, 

Jehan Fortin, dit le Lombart, 

Jehan Dubois, ) 

maistre Jehan Haccart, 

maistre Jehan De le Hamaide, tous. notables bourgois et 
Arnoul Bernard, marchans de lad. ville. 
Arnoul Herueron, 

Jehan de Preilz, 

Andrieu Daigremont, 

Pierre Lepaige, 

maistre Jehan de Lespine, 
- Clais Warnelas, 

Jehan de Roquegnies, 


Ausquelz ainsi assemblez, les lettres dessus inserrées 

feurent leues'et leur feut instamment requis par lesd. 
consaulx quil Teur pleust sur icelles deliberer et en bail- 
lier leur bon aduis et conseil. 

Sur quoy ilz se retrairent, et apres la matiere deba- 
tue éntre eulx, en labsence desd. consaulx, lesd. gens 
deglise, conseillers et officiers du Roy baillerent leur 
aduis et déliberacion par escript en ‘la fourme qui 
sensuit : 

Laduis et conseil de mess" de leglise et officiers du 
Roy est que on peult respondre par cescript aux lettres 
patentes du duc dOstrice, que la ville et cité de Tournay 
et les manans et habitans en icelle ont esté et sont de 
si longtemps quil nest memoire du contraire, au Roy, 
leur souuerain et naturel seigneur, toutesjours prestz et 
appareilliez de a lui obeir et faire ses bons plaisirs. 

Et ja soit ce que lesd. manans et habitans de cested. 
ville de Tournay nayent jamais esté aduertis clerement 
des traitiez de la neutralité touchée esdites lettres, 
comme encores ne sont, obstans les dangicrs et empes- 
chemens des chemins, combien que de ce aïent fait 
toutes les dilligences a eulx possibles, toutcffois lesd. 
manans, qui tousjours ont esté et encores sont prestz de 
acomplir les bons plaisirs du Roy, sont prestz de en- 
tretenir, faire et acomplir tout ce quil a pleu et plaira 
au Roy faire et traictier touchant lad. neutralité et en 
bailler lettres patentes. 

Et quant aux sommations et entreprinses declairées 
esd. lettres, semble que on doit excuser lesd. habitans 
et remonstrer au long les entreprinses faites par les 
gens dud. ducq sur lad. ville, lesd. habitans et les 
bailliages, en le informant de toute la verité. 

Laquelle opinion , aduis et conseil feut leue present 
lesd. consaulx et autres assistens, a laquelle oppinion se 

conformerent lesd. s'° de Warcoing et Guillain de 
Mours, et led. Destraielles dist que sommacions sont 
choses accoustumées en guerre, qui ne sont point de si 
grant extime que on pourroit dire, et quil lui sembloit 
que on se pourroit bien passer de baïillier responce par 
escript, mais le baillier de bouche tant seullement, et 
ncantmoins sen rapportoit a la meilleure oppinion. 

Et les autres particulliers, bourgois et marchans, par 
la bouche dud. De le Hamaïde, ont dit quil leur sem- 
bloit que auant que baillier responce par escript, on 
deueroit auoir declaracion de lintencion du Roy tou- 
chant la ‘neutralité touchée esd. lettres, et verroient 
voulentiers que on eust ung sauf conduit du duc dOs- 
terice pour aller deuers le Roy, adfin dauoir lad. de- 
claracion. 

Et lesd. oppinions oyes, lesd. consaulx se retrairent 
chacun en sa plache, et la matiere entre eulx debatue, 
se tinrent a laduis ct conseil du Roy, et que lettres en 
feussent formées et portées par led. herault ou par lun 
des messagiers de la ville, qui ait charge de impetrer 
dud. duc ung saufconduit pour aucuns aller vers le 
Roy laduertir des lettres dud. duc, et sur ce sauoir 
son bon plaisir et intencion touchant lad. neutralité. 

En oultre conclurent lesd. consaulx de retourner en 
halle a ïiij heures apres midi, pour veoir la minutte et 
fourme desd. lettres. 

Pendant lequel temps lesd. lettres furent fourmées et 
veucs et visitées par lesd. maistres Gilles Lappostolle, 
Nicolles Deswastines, maistres Jehan Lebrun et Nicollas 
De le bais, procureur du Roy. Et enuiron lad. heure de 
iiij heures, lesd. consaulx retournerent en halle, par de- 
uant lesquelz lesd. lettres feurent leues en la fourme 
qui sensuit : 

À tres hault et puissant prince le duc dOstrice. Nous preuostz, 
jurez, escheuins, eswardeurs, doyens et soubz doyens de la ville 
et cité de Tournay, pour donner solucion aux poins contenus en 
voz lettres escriptes le jour dhier, vous faisons sauoir que les deux 
lettres par cideuant par vous a nous enuoyées ne contenoient au- 
cune sommacion, et que aux premieres touchans le partement des 
gens de guerre de la garnison de ceste ville, auons a vostre he- 
rault de ce par vous chargié fait pleine declaracion. Et au regard 
des secondes touchans la neutralité, pour en auoir plus ample 
declaracion, auions deliberé enuoyer vers le Roy nostre sire, et 
sestoit vostre herault qui les apporta chargié de en faire auoir 
vostre saufconduit ou de nous faire sauoir sil estoit refusés dont 
nauons depuis oy quelques nouuelles. Et en oultre vous faisons 
sauoir que depuis le x° jour de juing derrenier passé , ne ont esté 
par nous ne noz subgez fait aucuns explois de guerre sur voz pays 
et subgez, anchois ont esté du tout cessez, et ad ce auons cons- 
traint nosd. subgez par deffense sur ce faite par cry publique, sur 
encourre en peine capitale. Et de ce que vosd. lettres contiennent 
auoir esté fait au contraire, auez esté mal aduertis, mais au con- 
traire pluiseurs voz subgez, en grandes assemblées, a cheual et a 
pié, depuis led. x° jour de juing, ont fait journelement sur nous, 
noz subgez et du bailliage de Tournesiz , tres aspres, rigoreulx et 
dommagables exploix de guerre, si comme de piller, emmener bes- 
tail en grant nombre, rauir et violler femmes et filles , tuer, noyer, 
prendre et raenchonner pluiseurs personnes, bruller et destruire 
maisons et ediflices en pluiseurs lieux et jusques aupres de 
lune des portes de la ville, et nous fait cruelle, aspre et forte 
guerre, dont auons esté et sommes esmerueilliez, actendu la treue 
et abstinence de guerre prinse entre le Roy nostred. s', ses pays et 
subgez, et vous, voz pays et subgez, et la neutralité dont vosd. 
lettres font mencion, contre lesquelles vosd. subgez ont allé, en 
nous faisant lesd. explois de guerre que ne croyons point auoir esté 
de vostre sceu. Et auons, a ceste cause, esté constrains, pour la tui- 
cion et deffence de cested. ville et de ses fauxbours, et sans faire 
quelque enuayssement sur vosd. pays et subgez, de eslire et mettre 
sus aucun petit nombre des manans et subgez dicelle ville, pour tant 
seullemeut resister et obuyer a icelles entreprinses, enuayssemens 
et dommaiges. Consequamment vous certiffions par ces presentes 
que ja soit ce que nayons oncques esté aduertis clerement des 

traictiez de là neutralité touchée en vosd. lettres et encores ne 
sommes, obstant les dangiers et empeschemens des chemins, 
combien que de ce aions fait touttes dilligences a nous possibles. 
Touteffois nous, qui tousjours auons voulu et voulons accomplir les 
bons plaisirs du Roy, sommes prestz de entretenir, faire et acom- 
plir tout ce quil a pleu et plaira au Roy faire et traictier touchant 
lad. neutralité auec vous , voz pays et subgez. Donné a Tournay le 
troisieme jour de jullet lan mil cecc soixante et dix huit. 

Apres laquelle lecture et lad. fourme bien et au long 
considerée et debatue par lesd. consaulx, iceulx con- 
saulx couclurent denuoyer lad. responce en la fourme 
dessusd. sans seel ne signature, en eulx depportant de y 
enuoyer le messagier de la ville, ne demander saufcon- 
duit dud. duc dOstrice. 


es 


— De laduis des chiefz et cappitaines touchant la 
rétenue de pluiseurs compaignons oyseulx, qui ne sce- 
uent de quoy viure et desirent estre aux gaiges de la 
ville pendant la guerre, comme ont esté les v° par 
cy deuant esleuz jusques au rappel des consaulx. 

Les consaulx ont deliberé et conclu que desd. compai- 
gnons soient retenus les plus ydoisnes, aydables et expers 
jusques au nombre de ij ou tij° et quilz aient telz gu- 
ges que les autres prenuers esleus. 


— Se on publiera aux bretesques que quant la trompette 
sonnera pour venue de gens darmes, les canonniers, 
arbalestriers et archiers des sermens de la ville vien- 
gnent armez et garnis de leurs culleurines, arbalestres 
et ars sur le marchié, vers les preuostz et aultres 
chiefs pour les enuoyer es lieux ou il sera le plus 
expedient. 

Ordonné est que lad. publicacion soit faite, et que peine 
demprisonement et ban de x lbz y soit apposée sur les 

defaillans. — En outre soit deffendu aux habitans de 
la ville, aultres que les cappitaines et esleuz, ne saillent 
ne yssent hors de la ville, se nest quilz soient bien ar- 
mez et embastonnez et que ce soit par la licence des gens 
de loy de qui seront commis a le garde des portes. 


Merquedj viij® jour de juillet lan Ixxviij. 

— De lelection faite des iij° soldoyers , oultre le nom- 
bre des v° par auant esleus au pris de ij patars pour 
jour, ausquelz a esté dit leurs gaiges auoir commenchié 
a courir des sabmedj derrenier passé , iïij° jour de ce 
present mois de jullet. 


Les consaulx ont aduoë et adueuent ce qui en a esté et 
est fait tant du nombre que du cours et paiement de leurs 
gaiges. 


— De aduiser se les deux muys de bled que lon 
vend de par la ville les jours de merquedj, se ven- 
dront les jours de samed], adfin que le peuple en soit 
plus amplement furny et euiter que ceulx qui ont heu 
le merquedj, nen prendent aussi le samedj. 


Ordonné est que lesd. deux muys soyent vendus le 
samedj; pour lesquelz distribuer y sont commis Bertrand 
Grenut et Jehan de Tourouli, doyens. 


— De pourueoir au bois de Breuse qui se pert et des- 
truit par les habitans de la ville qui journelement y 
vont et enuoyent en grant multitude et nombre de peuple 
et y coppent et abatent led. bois indifferamment, dont 
les aucuns font leurs prouisions et les aultres les ven- 
dent et en usent a leur voulenté, comme se ce feust 
leur propre chose, tellement que desia en y a trois 

tailles toutes perdues et destruites, au dommaige irre- 
parable de lad. ville. 

Ordonné est que deffence soit faite de plus y copper ne 
abattre bois en la fourme et maniere qui a esté leue en 
halle deuant les consaulx et qui est enregistrée au liure 
des publicacions. : 

— De la remonstrance faite par Jehan de le Fosse, 
bouchier, touchant les prinses que les aduersaires font 
journelement du bestail appartenant aux habitans de la 
ville, et au grand escandele, preiudice et dommaige 
dicelle ville. 


Les chiefz sont rechargiez de appeller auec eulx les 
cappitaines pour y meltre prouuision par la meilleure ma- 
niere que faire pouront. 


— Le samedi xj° jour dud. mois de jullet, les con- 
saulx feurent assamblez pour oyr la lecture dunes let- 
tres missiues enuoyées par les depputez et ambaxadeurs 
de ceste ville et cité estans vers le Roy nostre sire, 
contenant la fourme qui sensuit : 

Tres honnourez seigneurs, nous nous recommendons a vous, et 


auons receu par deux foiz le double des lettres a vous escriptes 
par le duc dAusteriche, etc. (1) 


— Le lundi xïij° jour dud. mois de jullet, feurent 
rassemblez les consaulx et a iceulx feurent leues deux 
lettres missiues enuoyées par les depputez et ambaxa- 
deurs de la ville estans vers le Roy, contenant, entre 
aultres choses, que samedi darrain passé, enuiron xj 
heures en la nuit, treues communicatiues et marchan- 


+ 


(1) Voir, pour la suite, le Kalendrier, page 284. 


APPENDICES. 469 


des pour un an auoient esté publiées en la cité et ville 
dArras, et depuis en lost du Roy nostre sire. (1) 


— De aduiser se on achetera deux cens muys que 
bled que soille estans en la ville dArras, apparten. au 
cappitaine de Mulan, pour icellui soille et bled mectre 
en la prouision de la ville. 

Les _consaulx sont dassens que led. soille et bled soit 
acheté pour la ville et payé des deniers dicelle, et, pour 
executer la besogne, en ont rechargié les chiefz. 


— De sauoir a quel prix on vendera les xij queues 
de vin apparten. a la ville estans ou gouuernement de 
Quintin Dare. 


Les consaulx sont dassens que led. vin soit vendu a 
vi gros le lot. 


Mardj xiüij° jour de jullet lan m cccc Ixxvii}. 


— Des canonniers, qui requierent que on leur de- 
clare se la ville voelt acheter les tentes quilz conqui- 
rent au pont dEspierre. 


Les chiefz en sont rechargiez. 


— De Coppin de Boghe et iiij ses compaignons pyon- 
niers, qui requierent salaire de x journées quilz feu- 
rent a Condé, dont ilz ne ont point esté payez. 


Il ny a point dassens. 


(1) Jehan Nicolay donne, p. 287 du Kalendrier , la teneur de 
cet avis. 

— De ceulx qui ont vendu les vins de la ville à 
plus hault pris que cellui qui y estoit apposé. 


Ordonné est que ilz soyent constrains de restituer a la 
ville ce quilz ont plus receu de la vente desd. vins que 
le pris y apposé de par la ville. 


— Se on ouurera luicquet des cauffours, qui est pro- 
pice pour saillir les soldoyers de la ville. 


Accordé quil soit ouuert jusques au rappel des con- 
saulx. 


— Le jeudi xvj° jour du jullet lan mil iüij® Ixxviij, 
les consaulx feurent assamblez apres disner, lesquelz 
considérans que treues communicatiues et marchandes 
ont esté publiées en chacun parti et que desja elles 
sont mises en practique; considcrans aussi les grans 
mises, frais et despens que la ville a a supporter en 
diuerses manieres, ont esté et sont dassens de, des main. 
tenant, adnuller et casser, et de fait ont adnullé et cassé 
les gaiges des viij° compaignons nagaires retenus et mis 
soubz la conduite des iiij chiefz a eulx ordonnez. 


— Le venredj xvij° jour de jullet ou dit an, feurent 
rassamblez lesd. consaulx pour oyr le rapport de mais- 
tre Simon de Proisy et aultres depputez nouuellement 
retournez de deuers le Roy, en la presence desquelz 
consaulx, des depputez de cappitle et des conseilliers 
du Roy, ils firent leur dit rapport, contenant en effect 
que treues estoyent publiées en chacun part), lesquelles 
feurent ilec leues et ce meisme jour aux bretesques. 


Mardj xxj° jour de jullet lan mil üije Ixxviij, 


— Des lieuten. de baillj, conseillers et officiers du 


APPENDICES. 471 


Roy en ces bailliaiges, qui requiérent congié de tenir 
leurs plais en ka ville le terme de ïij mois, et que on 
leur preste lieu pour ce faire, attendu que le pretoire 
et les prisons du Roy a Maire sont tous ars et demolis. 

On leur accorde pour vj sepmaines, et du lieu on sen 
rapporte aux chefz, — lesquelz leur ont distribué lostel 
au porc, sur le marchié de la ville. 


— Des bouchiers, qui requierent que Ia permission 
qui feut faite de vendre ehars tuées hors des bouche- 
ries et par aultres gens que bouchiers soit reuoquée, 
attendu que treues communicatiues sont publiées et la 
garnison pieca partie de la ville. 


On le met en delay jusques a mardy prochain. (1) 


— De ordonner salaire aux chiefz et cappitaines qui 
ont la charge et conduite des viij° soldoyers de la ville. 
Et aussi du salaire du clerc qui a mis par escript les 
noms desd. soldoyers, esté presens a leurs monstres et 
fait les rolles desd. cappitaines. 


Les chiefz et depputez en sont rechargiez, — lesquelz 
ont ordonné a chacun desd. cappitaines estre payé xxj L. 
t. et à leur clerc lxx 5. t. (le xxitj° dud. mois.) 


— De le vefue de feu Jehan Noel, qui requiert auoir 
salaire de sa nef qui feut menée au siege de Condé. 


On lui fera ainsi que on a fait aux aultres. 


— Des clercs des paroices, qui requierent quilz puis- 


(1) Cette requeste reproduite ultérieurement n'a point obtenu 
d'assens. 

sent sonner aux enterremens et seruices des trepassez, 
attendu que la cause pour quoy il feut deffendu est 
cessée. 


Accordé tant quil plaira aux consaulx. 


— Des manans dempres luiequet de le tieullerie, qui 
requicrent led. luicquet estre ouuert. 


Accordé. 


— De la requeste Loys Barbieur, qui requiert que la 
ville lui face ayde des deniers de la ville pour payer 
le residu de sa raenchon , actendu quil feut prins en 
defendant les trenquis et fauxbours de la ville, comme 
archier du grand serment. 


On sen depporte. 


© —Des lettres enuoyées par sires Gilles de Loyaucourt, 
Lyon Haccart, maistres Salomon Testclin et Jehan de 
Tournay, estans a Paris, par lesquelles ilz tendent que 
la ville emprende le garand de la cause quilz ont con- 
tre maistre Oliuier le Dain, cappitaine de Mulan, ou 
au moins que on consente que le procureur de la ville 
a Paris rechoiue la sommacion quilz entendent faire a 
ce propos, aussi bien sans adiournement que par adiour- 
nement. 

Les chiefz et depputez en sont rechargiez et a rap- 


porter. 


— Le venredj xxiiij® jour de jullet lan mil iüj® 
Ixxvi}, Jchan de Boulongne, baillj de Rume, apporta 
lettres closes de mons' de Lannoy, contenant credence 

adreschans a mess" les preuostz, lesquelz prestement 
quilz les orent veues, assemblerent les chiefz et leur com- 
muniquerent icelles lettres, et pardeuant eulx feut man- 
dé led. Boulongne qui, en exposant sa credence, dist 
que led. s° de Lannoy lauoit led. jour hastiuement 
mandé venir vers lui et lui chargié de apporter lesd. 
lettres, et dict que pour aucunes choses a lui enchargées 
par le duc dAustrice, touchans grandement le prouffit 
ou dommaige de ceste cité, il desiroit de conferer auecques 
aucuns de la loy, offrant pour ce faire venir a Rume, 
a Honevain ou en ceste ville, lequel que mieulx plairoit 
auxd. de la loy. Sur quoy, apres la matiere debatue, 
feut par lesd. chicfz respondu aud. Boulongne et res- 
cript aud. s' de Lannoy que le meilleur et plus sceur 
estoit quil venist en ceste ville. 

Et le lendemain, qui fu le xxv° jour dud. mois, 
led. s' de Lannoy venu en cested. ville, lesd. chiefz se 
transporterent vers lui a lostel au barisel, pour oyr ce 
quil lui plairoit dire. 

Lequel leur dist quil auoit tousjours esté bon et 
vray amy a ceste ville et cité, et depuis les guerres 
et diuisions presentes auoit de tout son pooir labouré a 
paciffier les questions et differens, et en ce sestoit em- 
ployé franchement et veritablement , dont le Roy 
lauoit eu et auoit en grande recommandacion, et lui 
auoit dernierement, en traictant les treues presentes, 
monstré grande amour et porté tres grand honneur. 

Et en declairant la cause de sa venue dist que 
mons' le due dAustrice lui auoit chargié de dire et 
faire sauoir a ceulx de la ville que, auant la conclu- 
sion de la treue presente, y auoit heu ung accord fait 
entre le Roy et led. duc, par lequel estoit accordé que 
les citez de Cambray et de Tournay seroient et demou- 


474 APPENDICES. 


reroient neutres; lequel accord ceulx de lad. cité de 
Cambray auoient accepté et sestoient declairez neutres. 
Et combien que, par trois foix, led. duc dOstrice eust 
escript a ceulx de Tournay pour, sur lad. neutralité, 
sauoir leur voulenté et intencion, sy nauoient lesd. de 
Tournay baillié aucune responce, au moins par escript, 
aux deux premiercs lettres, qui cstoit peu prisier led. 
duc , car veu quil auoit escript, on lui pooit bien res- 
cripre. 

Et quant a le ïij° lettres, qui portoient sommacion, 
lon y auoit respondu par escript, mais en Îa lcttre on na- 
uoit point porté telle honneur et telle reucrence que deue 
lui estoit en pluiseurs poins, et meismes nestoient point 
soubscript ceulx de par qui lesd. lettres estoient en- 
uoyées. Desquelz termes ainsi tenus led. duc dAustrice, 
ne aussi ceulx de Flandres, nestoient pas bien contens 
de lad. ville de Tournay. Et leur faisoit led. duc signi- 
ffier quilz declairaissent leur intencion sur lad. neutra- 
lité, laquelle led. de Lannoy disoit cstre tres prouffi- 
table et utille pour lad. ville, car par ce moyen elle 
seroit tenue paisible, recouureroient les habitans la 
joissance de leurs biens, communiqueroient paisible- 
ment auec leurs voisins et appaiscroient led. duc et 
ceulx des pays voisins qui les auoient en grand hayne, 
disant led. de Lannoy que se on refusoit lad. neutra- 
lité , il ne veoit point que lad. ville deust demorer 
paisible. 

Et ne se deuoient ceulx de Tournay ficr en lad. treue, 
car attendu lad. neutralité, laquelle estoit accordée par 
auant icelle treue et signée de la main du Roy, ceulx 
de Tournay ny estoient pas comprins et nen joyroient 
point si non par lad. neutralité. 

Et ce pooient assez veoir ceulx de Tournay, car on 
auoit fait publyer en tous les pays voisins que on ne 
laissast transporter aucuns viures hors diceulx pays, et 
si estoient les chemins tellement empeschiez quil ny 
auoit nulle sceureté pour lesd, de Tournay, et encores 
estoit apparant que la chose devoit brief empirer, se 
on ne bailloit responce agreable aud. due , lequel auoit 
fait euoquier les estas de ses pays au xxvij° jour de ce 
mois de jullet, ou se pouroient prendre aucunes gran- 
des conclusions touchans le fait de lad. ville, requerant 
led. de Lannoy que sur ee ïl peust auoir briefue 
responce. 

À quoy feut par lesd. chiefz respondu que lad. ma- 
tiere estoit pesante et de grand importance, et ny 
pooient bailler responce sans en parler aux quatre con- 
saulx de lad. ville, lesquelz 1lz auoient intencion faire 
assembler ledit jour apres disner, comme ilz firent. 

Ausquelz consaulx assemblez en halle feurent leues les 
lettres dud. Boulongne et remonstrées les choses dessusd.; 
lesquelles debatues entre eulx, et chacun en son colle- 
ge, conclurent et feurent dassens de baillier responce 
aud. s° de Lannoy en la fourme qui sensuit, cest assa- 
uoir : que la treue presente estoit generalle entre le 
Roy, ses pays et subgez, et led. duc dOsterice, ses 
pays et subgez, sans nulle exception ou reseruacion. 

Or estoient lesdits de Tournay vrays et loyaux sub- 
gez au Roy, par quoy led. duc dAustrice et ceulx de 
Flandres et meismes led. de Lannoy qui auoit aidié a 
traictier lad. treue, sauoient certainement et ne pooient 
ygnorer que lesd. de Tournay y estoient comprins et 
en deuoijent prouffiter aussi auant que nulz aultres. 

Et quand a lad. neutralité, saucune en auoit est 
accordée , lesdits de Tournay nen auoient onques heu 

declaracion ne aduertissement souffissant, ainchois leur 
auroit esté dit que quoy quil en eust esté , si aueroif 
elle esté abolie et estainte par lad. treue , qui, comme 
dit est, estoit generalle et sans aucune reseruacion. 

Neantmoins, pour se mectre en tout deuoir, lesd. 
consaulx auoyent conclud et deliberé denuoyer vers le 
Roy nostred. s', pour sur ce auoir declaracion de son 
bon plaisir et voulenté, et ce sceu, ilz bailleront telle 
responce que au cas appartenra , et dont par raison on 
deuera estre contens. 

Et oultre conclurent lesd. consaulx denuoyer vers 
le Roy notre dit s' lui signiffier les choses dessusd. et 
lestat de lad. cité, pour sur tout auoir et obtenir sa 
bonne prouision. Mais auant que le voyaige se feist, 
que on prenist le conseil des gens de leglise, con- 
seillers et officiers du Roy en ces bailliaiges, pour ad- 
uiser quelle chose len deueroit requerir au Roy et con- 
sideré les dangiers et perilz ou ceste ville auoit long 
temps esté et estoit encores a present. Et ledit jour 
meismes feut par lesd. chiefz baillée aud. s° de Lan- 
noy la responce dessus couchée, en effect ou substance, 
de bouche seullement, lequel dist quil en feroit rela- 
cion aud. duc. 


* — Et le lundi xxvij° jour dudit mois de jullet, lesd. 
consaulx se rassamblerent, ou feurent euoquiez ceulx 
qui sensuiuent : 

Cest assauoir, de par mess" de léglise : 


Maistre Simon de Proisy, prothonotaire ; maistre Jehan Culs- 
broucq, chantre; maistre Gilles Lappostolle, prothonotaire et archi- 
diacre de Bruges; mons' lescollastre, tous chanoines, et maistre Jehan 
de Zadelare , official de la court espirituelle ; 

maistre Jehan Lebrun, lieutenant de mons' le bailli, 

Rolland de Leuze, conseillers. 
maistre Jehan de Latrimouille, ns 
Nicolas Delebaïs, procureur du Roy nostre sire 


Jehan Hamaide , receueur 
Piat Desquesnes, clercq 
Et plusieurs notables hommes, telz que : 

sire Euxtasse Savaris, cheualier, seigneur de Warcoing ; 
Jehan, seigneur de Courcelles ; 

Arnoul Bernard ; 

Artus de Cordes ; 

Jaques Desmarqais ; 

Jehan le Lombart ; 

maistre Jehan Ermetis, promoteur de Tournay; 

Loys Crudenaire, promoteur de Flandres ; 

maistre Jehan de le Hamaïide, aduocat ; 

Jehan de Roquegnies ; 

Jehan Dubois ; 

Jehan de Landas ; 

Jehan de Preys; 

Andrieu Daigremont ; 

Pierart Lepaige ; 

Godeffroy de le Venquière; 

Nicollas de Hurtebise ; 

ausquelz feut, de par lesd. consaulx, déclairé la pro: 
posicion et remonstrance faite par led. de Lannoy, en 
les aduertissant que iceulx consaulx auoient deliberé 
denuoyer deuers le Roy nostre s° lui signiffier les 
causes et moyens par lesquelz sad. ville ne pooit joir 
de leffect des treues , et aussi lauertir du proppos de 
Lannoy. Mais pour ce que la matiere estoit pesante et 
touchoit tout le corps uniuersel de lad. ville, lesd. 
consaulx les auoient requis illec venir pour auoir leur 
conseil, aduis et deliberacion, quelle chose lesd. con- 
saulx auoient a poursuir et requerir au Roy nos- 
tred. seigneur. 

Sur quoy , apres la matiere debatue par lesd. estas 


en ces bailliages ; 

assamblez chacun apar soy, ilz declairerent et baille- 
reht leurs oppinions et aduis en la maniere qui 
sensuit : 

Premiers, lesd. gens deglise conseillent que le Roy 
soit aduertj de tout et que sur ce soit requis sa bonne 
prouision. 

Lesd. conseillers et officiers du Roy sont doppinion 
et conseillent que le Roy soit aduertj des entreprinses 
qui se sont faites et font journelement contre les tre- 
ues, et lui requerir quil nous fache joir dicelles treues 
et aussy que le Roy soit aduertj de la propposicion 
dud. s' de Lannoy. 

Lesditz bourgois et marchans sont doppinion que on 
enuoye deuers le Roy, en le aduertissant des choses 
dessus touchées, et pour auoir de lui sa declaracion et 
sauoir son bon plaisir sur le fait de lad. neutralité et 
lui requerir quil pouruoye tellement sa ville quelle se 
puist entretenir et les habitans dicelle viure. 

Et si leur sembleroit bon que pendant que on seroit 
deuers le Roy, on enuoyast vers le duc dAustrice adfin 
quil ne feist ou souffreist faire aucunes entreprinses 
contre la ville. | 

Les consaulx se tiennent a loppinion de mess de 
leglise et des conseillers et officiers du Roy. Et oultre 
dient mess” doyens que on requiere au Roy quil fa- 
che aduitailler sa ville, attendu quelle ne le poelt faire 
par les empeschemens que on lui baille es chemins et 
ailleurs. 

Et pour faire le voyaige ont esleu  sire Simon de 
Clcrmes , preuost, et maistre Jehan Leleu, procureur 
general de ceste cité, et leur ont baillié charge de hon- 
pestement acquerir et entretenir amis a la court du 
Roy, ct adueuent les mises quilz feront a celle cause. 

Et sy les ont rechargiez de acheter et receuoir les 
bledz qui sont a Arras appartenans au Roy. 


Venredj derrain jour de jullet lan Lavij. 
__ Se on continuera lescargaite du belfroÿy. 


Soit continué jusques au retour de mons' le preuost et 
maistre Jehan Leleu, que sont deuers le Roy. 


__ De aduiser quel remede se pourra mettre, tou- 
chant pluiseurs compaignons qui journelement viennent 
- rober le bestail sur le pooir de la ville. 


Les chiefz en sont rechargiez. 


Mardj iüje jour daoust lan mil ülij lxxvi}. 


— Du rapport des six esleus, de la visitacion des 
comptes du massart touchant les rentes vendues sur la 
ville pour le recouurement des xiij” eseus donnez au 
Roy nostre sire. 


On accepte lesd. comptes aud. rapport. 


__ Du rapport des six, touchant les comptes Pierre 
Flan, des mises par lui faites ou voyaige de Condé, 
par lequel compte Jui est deu de reste ilijxx xij L. 
xvij s. t. 

On se tient au rapport. 


_— De le requeste des laboureurs dehors moreau- 
porte , qui requierent que la ville leur ordonne xl ou | 
compaignons pour aidier a recouurer leur bestail quant 
les ennemis les viennent prendre, offrant payer le moi- 
tié du salaire. 


Les chiefz en sont rechargiez. 

— De le requeste des canonniers, afin dauoir salaire 
des ghais quilz ont fait durant la guerre, et quilz ayent 
le premier guet aux portes et wicqués apres les arba- 
lestriers. 


Il ny a point dassens. 


— De Pierart Biholart, qui requiert que la ville 
paye les mires qui lont en cure dune naureure qui lui 
feut faite enuiron a iij sepmaines par les ennemis qui 
auoient esleué le bestail des folais. | | 


On est daccord que les mires soyent payez aux despens 
de la ville. 


— De deffendre que on ne vende plus de pain a 
plus hault pris que ij den. la piece ; — Et aussi que 
on ne brasse plus de double queute et que on ne. vende 
les buuraiges de grain que au pris anciennement accous- 
tumez. 

Soit deffendu , — en baillant respit aux brasseurs et 
reuendeurs de eulx deliurer de leursd. doubles queutes 
dedens vüj jours proch. venant. 


Venredj vij® jour daoust lan Ixxviij. 


— De deliberer se on enuoyera les saufconduis de 
le franche feste prochainem. venant, en maniere accous- 
tumée. 


Sotent enuoiez en maniere accoustumée. 


—Des lettres closes enuoyées par mons" de Fyennes, 
contenans que on ne laira rien partir jusques a ce que 

ceulx de Tournay auront baillié responce touchant la 
neutralité. 

Soit le coppie desd. lettres enuoyées a mons" le pre- 
uost estant vers “ Roy. 


— Des lettres ie par Jaques de Gand et J aquem. 
Englebert, contenant quilz ne peuuent auoir les bledz 
du Roy estans a Arras, fors au pris de x s. le mencault 
de soille et xvj s. cellui de forment. 


On se PRIE de prendre lesd. bledz. 


| — De ne et, deffendre que on ne vende plus 
de sel en la ville par liures. 


Accordé quil soit deffendu. 


Mardj xj° jour ceoust lan Ixxvii]. 


— De aduiser se on continuera le guet des x def- 
froy. 
_ Soit continué, et les ane ordinaires renouuellées. 


— Des arbalestriers du grand serment, qui requierent 
que la ville consente le proces estant entre eulx et la 
ville pendant au parlement soit mis au neant et quilz 
puissent joyr des privilleges que le Roy leur a donnez. 


Les chiefz en sont rechargiez. 


— De pluiseurs marchans, qui requierent ayde pour 
auoir leurs denrées arrestées a Douay mises a deli- 
urance, et que a ce proppos on escripue lettres a 
mons" de Fyennes et ailleurs. 


On accorde que on les assiste en tout ce que sera 

possible en escripuant a mons' de Fyennes et a ceulx 
de Douay. 


— Des canonniers et carpentiers qui feurent au siege 
de Condé, qui requierent que la ville leur face deliurer 
une nauée de carbon qui leur feut donnée a Condé, la- 
quelle, comme ilz dient, a esté appliquée au prouffit de 
lad. ville. 


Les chiefz en sont rechargiez. 


— De pluiseurs compaignons qui feurent naurez aux 
follais a rescourre le bestail que les ennemis et aduer- 
saires auoient esleué, lesquels requierent que la ville 
les acquite du salaire des mires qui les ont heu en 
cure. 


Les chiefz en sont rechargiez. 


— De le requeste des boulenghiers, qui requierent 
quilz puissent faire pain de ïüij den. le piece attendu 
que on souffre aux estrangiers vendre pain en la ville, 
de tele grandeur que bon leur semble. 


On sen depporte. 


— Des prisonniers de le porte Ferrain, qui requierent 
que on mette prouision a leur fait, telement quilz 
soyent mis au deliure, ou au moins que on ne les laisse 
morir de fain. 


Jehan Bernuyt et Pierre le Senescal, jurez, sont 
commis deulx informer lesquels ne tiennent que a leurs 
despens, pour apres en faire ce quil appartiendra. 

Le joedi xiij° jour daoust lan mil ïüüij° Ixxviij feurent 
les consaulx assamblez pour oyr la lecture de unes let- 
tres missiues enuoyées par mons' de Lannoy, et de la 
coppie des lettres missiucs du duc dAusterice enuoyées 
audit s' de Lannoy, tendans auoir responce finable sur 
la neutralité dont par cy deuant a esté touchié. 

Lesquelz eonsaulx, apres lesd. lettres et coppie leues 
et par eulx oyes, ont deliberé et conclu rescripre aud. 
s' de Lannoy, et aussi aud. dAusterice, par lettres 
missiues contenant les fourmes qui sensuiuent et les- 
quelles feurent leues ausd. consaulx. Et premiers sen- 
suit la teneur de celles enuoyées aud. s° de Lannoy. 


Noble et puissant, nostre tres chier et tres honnouré seigneur, 
nous nous recommandons a vostre bonne grace, tant que poons. Et 
vous plaise sauoir nous auoir receu voz lettres closes et la coppie des 
lettres a vous enuoyées par tres excellent et puissant prince mons' 
le duc dAustrice, par laquelle coppie auons veu que mond. s° le 
‘ duc vous a mandé qne sachiez et entendez de nous, une fois pour 
toutes, comment et en quelle maniere nous entendons riegler et con- 
duire enuers lui quand a la neutralité, dont sesd. lettres font men- 
cion, et que pour ceste çause, par diuerses foix, il nous a escript et 
vous meismes enuoyé deuers nous, dont nauions encores riens fait, 
et par vosd. lettres requerrez que sur tout ayons bon aduis et vous 
enuoyons nostre responte par escript, par le porteur de vosd. let- 
tres. Sur quoy, noble et puissant etc., vous sauez certainement que sur 
ce que par vous nous a esté exposé et declairé de par mond. s' le duc 
touchant lad. neutralité, et en ensuiuant la conclusion qui en a esté 
concheue auec vous, nous auons enuoyé deuers le Roy lun des pre- 
uostz et le procureur general de lad. ville et vous meismes les auez 
fait conduire , lesquelz, comme auez esté adcertenez, ont fait toute 
dilligence de en aduertir le Roy pour sur ce sauoir son plaisir et 
intencion; mais par ce que dès lors le Roy estoit fort eslongié 
et chacun jour se eslongoit des marches de pardecha, ilz ne 
ont peu encore auoir expedicion sur la matiere pour laquelle 
ilz suiuent le Roy, et esperons brief en auoir bonnes nouuelles, en 
quoy se appert que nous en auons fait si grand et bonne diligence 
que possible nous a esté et est. Et a la verité nous desirons de 

tout nostre coer den sauoir la conclusion , et par ainsi, soubz 
correction, quand de lad. neutralité naurions jamais esté touchié 
entre les deux princes, si ne deueroit on tenir les termes ri- 
goreulx que on tient contre nous et nos marchans, attendu la 
treue solempnelement jurée par lesd. prinches, pour eulx et tous 
leurs pais et subgez, au traictié de laquelle auez esté et sauez cer- 
tainement que nous y sommes comprins comme les autres subgez 
du Roy. Et ne sauons point que a nulz des subgez de mond. s" le 
duc on fache telles duretez que on nous fait journelement si 
comme des marchandises et vitailles coeillies au pays de France 
et ailleurs hors des pays et seignouries de mond. s' le duc, passans 
par les pays et seignouries dicellui mons' le duc arrester et dete- 
nir, dont grand partie y a presentement en la ville de Douay. Et 
ne croyons point que le Roy voulzist souffrir que ainsi en feust fait 
au preiudice des subgez de mond. s" le duc. Et si pouez bien congnois- 
tre que, en ceste matiere, sans sauoir le bon plaisir du Roy, à quoi 
nauons encores peu paruenir , ne nous est loisible de y prendre con- 
clusion finable. Sy vous supplions, noble et puissant etc., que en conti- 
nuant lamour et bonne affection que tousiours auez eu enuers cested. 
ville, il vous plaise auoir consideracion des choses dessus touchées et 
tellement informer mond. s° le duc et autres que verrez appartenir, 
que en accomplissant les promesses et sermens desd. prinches, nous 
puissions joir de leffect de lad. treue. Et soyez certain que inconti- 
nent que auerons la responce du Roy, nous le vous ferons sauoir 
en maniere que chacun deuera estre contend de nous, à laide de 
nostre Seigneur qui vous ait en sa sainte garde. Escript le xiij° 
jour daoust. 


Les vostres, preuost, jures et autres 
consaulæ de la ville de Tournay, ap— 
pareillez a voz plaisirs. 

A noble et puissant, nostre tres 
chier et tres honnouré seign' mons' 
de Lannoy. 


Item de celle du duc d’Austrice : 


Tres excellent et tres puissant prince, nostre tres grand et tres 
redoubté seign', nous nous recommandons tres humblement à vostre 
bonne grace, et vous soit plaisir de sauoir nous auoir receu lettres 
closes de mons' de Lannoy et la coppie des lettres de par vous a lui 
enuoyées, par laquelle coppie auons veu que auez mandé aud. s" de 

Lannoy quil sache et entende de nous, une fois pour toutes, comment 
et en quelle maniere nous entendons riegler et conduire enuers vous, 
quand a la neutralité dont vosd. lettres font mencion, et que pour 
ceste cause, par diuerses foix , nous auez escript et meismes en- 
uoyé led. s' de Lannoy deuers nous, dont nauions encores riens 
fait, requerrant led. s' de Lannoy, par sesd. lettres, que lui en- 
uoyassions nostre responce par escript par le porteur dicelles ses 
lettres. Sur quoy, tres excellent etc., nous entendons que par ledit 
sr de Lannoy auez esté deuement aduertis que sur ce que par lui 
nous a esté exposé et declairé de par vous touchant lad. neutra- 
lité, derrenierement quil vint en ceste ville et en ensuiuant la con- 
clusion qui lors feut concheue avecques lui, nous auons enuoyé 
deuers le Roy lun des preuostz et le procureur general de lad. 
ville qui, par les destrois de voz pays, ont esté conduis par deux 
de voz ofliciers darmes; lesquelz, comme sommes bien adcerte- 
nez, ont fait toute dilligence pour sur ce sauoir son plaisir et in- 
tencion. Mais par ce que des lors le Roy estoit fort eslongié et 
journelement se eslongoit des marches de pardecha , ilz ne ont 
peu auoir expedicion sur la matiere pour laquelle ilz suiuent le 
Roy, et esperons brief en auoir bonnes nouuelles, en quoy se 
appert que en auons fait si grande et bonne dilligence que possi- 
ble nous a esté. Et a la vérité nous desirons de tout nostre coer 
en auoir une bonne conclucion. Et par ainsi, soubz ‘correction, 
quelque chose quil soit de lad. neutralité, len ne deueroit tenir 
les termes rigoreulx que on tient journelement contre nous, en 
nous empeschant la communicacion et hantise de voz pays et sub- 
gez et arrestant et detenant a Douay et ailleurs les biens, den- 
rées et marchandises que noz marchans ont coeillié, non pas en 
vozd. pays, mais en France, pour les amener en ceste ville. Les- 
quelz empeschemens et arresiz sont directement contre la te- 
neur de la treue communicatiue, generale et marchande qui si 
solempnelement a esté jurée et promise entretenir pour tous les pays 
et subgez, tant d’une part que dautre, et de laquelle deuerions plai- 
nement joir comme les autres subgez du Roy, car en icelle ny 
a quelque reseruacion, comme bien le scevent less" qui, de vos- 
tre part, ont esté a traictier ladite treue, et ne nous doit en ce 
nuyre Ce que nauons baillié responce absolue touchant lad. neu- 
tralilé, car sans sur ce sauoir le bon plaisir du Roy, à quoy na- 
uons encores peu paruenir, ne nous est loisible y prendre con- 
NÉM. Te Il. 24. 


186 APPENDICES. 


clusion finable. Si vous supplions, tres excellent etc., tant humble- 
ment que pouons, que, en Consideracion des choses dessus touchées, 
qui sont véritables et nottoires, il vous plaise de vostre grace 
faire deliurer lesd. biens et marchandises arrestez aud. lieu de 
Douay et ailleurs, sur quoy nauons peu auoir prouision par le con- 
seruateur ordonné de vostre part, quelque dilligence que en aions 
fait. Et en oultre vous plaise doresenauant nous laissier et faire 
joir de lad. treue, ainsi que en justice faire se doit. Et soyez 
certain que incontinent que auerons la responce du Roy, nous 
le vous ferons sauoir en maniere que chacun deuera estre bien 
content de nous. À layde du benoit filz de Dieu qui vous, tres 
excellent etc., veulle auoir et maintenir en sa sainte protection. 
Escript le xiij° jour daoust. 


À tres excellent etc. Voz humbles seruiteurs, les preuost, 
monseig" le duc dAustrice.  jurez et autres consaulz de la ville 
et cité de Tournay, appareilliez a voz 

bons plaisirs. 


_—— De aduiser se en renouuelant les x”, on y mec- 
tera les gens deglise. 

Soit requis aux gens deglise quilz voeillent faire guet, 
comme il est accoustumé en peril eminent, pour, leur res- 
ponce oye, en faire comme il appartiendra. 


Mardj xvij* jour daoust lan m. cecc laxvij. 

__ De Gossart Plonderoy, feure, qui requiert que le 
reste qui lui est deu par la ville a cause du mortier et 
serpentines par cy deuant a lui accatées et qui estoit 
accoustumé a payer à j an, lui soit payé comptant, at- 
tendu la grand charge quil a et les seruices quil a fait 
a la ville durant la guerre. 


On lui accorde sa requeste. 


—— Du rapport des chiefz et depputez, touchant les 

lettres closes enuoyées par cy deuant par sires Gilles de 
Loyaucourt, sire Lyon Haceart, maistre Salomon et 
Jehan de Tournayÿ, ausquelz il semble quil ne seroit 
point bon que la ville feist ce quilz requierent par 
lesd. lettres. 

On se tient a la deliberacion des chiefz et depputez, 
en declarant que, en justice et sans bouter la ville en 
proces, on leur face toute layde et assistence que faire se 
pourra. 


— Le joedj xx° jour de aoust lan mil ïiij® Ixxviij, 
feurent assamblez les consaulx pour oyr les lettres en- 
uoyées par nos s'' les chaneellier et autres du conseil 
du Roy nostre s', auec la relacion de maistre Jehan 
Leleu, procureur general de ceste ville, touchant ce 
qui auoit esté besongnié en la charge baillée a sire Simon 
de Clermes, preuost, et aud. procureur, pour obtenir 
prouision du Roy sur lempeichement que les aduersaires 
donnoyent a ceste ville en la joyssance de la treue. Laquel- 
le relacion a porté en effect que mons" le chancellier 
et les autres du conseil du Roy nostred. s' ont enuoyé 
pardeca ung poursuiuant du Roy portant lettres adres- 
sans a ceulx du grand conseil du duc dAusterice en 
general et particulier, par lesquelles ilz entendent de 
sauoir les causes pour lesquelles on fait lesd. empes- 
chemens. 

Lesquelz consaulx, apres lesd. lettres et relacion oye, 
ont conclu que la matiere soit parpoursuie, et ont rechar- 
gié les chiefz de enuoyer auec led. poursuiuant tel no- 
{aire ou tabellion quilz verront estre expedient. 


‘Mardj premier jour de septembre lan mil cecc Ixxvii]. 


— Des mises extraordinaires qui seront necessaires a 

faire pour le bien, prouffit et utilité de ceste ville et 
cité, tant pour le passaige des pons a Wendin et Bou- 
uines auoir ouuers et tenus en sceurté , comme aultre- 
ment quant les cas y escherront. 


Les chiefz en sont rechargiez. 


— De aduiser se on rescripra a mons' le duc dAus- 
terice, afin que il lui plaise cesser les explois et entre- 
prinses qui se font journelement contre nous, jusques a 
ce que auerons heu la responce du Roy touchant la 
neutralité. | 


Les chiefz sont rechargiez y rescripre en tele fourme 
quilz verront estre expedient. 


— De aduiser remede touchant les manans de la 
ville qui journelement se absentent et enmainent leurs 
biens en deppopulant lad. ville. 


Les chiefz sont rechargiez dy aduiser en maniere quil 
soit empeschié aux riches et ceulx qui ont pour viure deulx 
partir de la ville. 


…… 


— Del aduis des chiefz, touchant la prouision con- 
cheue sur le fait des habitans et manans de la ville 
qui journelement se absentent et emmainent leurs biens 
en deppopulant la ville, lequel aduis porte de deffen- 
dre aux bretesques que nul ne se desdomicilie, parte ne 
transporte ses biens sans le congié desd. chiefz, reserue 
poures gens qui ne ont de quoy viure ne gaignaige 
pour eulx entretenir. 

On se tient a laduis, et quil suit publié aux bretes- 
ques en la forme qui a esté leue deuant les consaulx. 

— De aduiser par uoes fera le tour de le procession 
prochaine, attendu les righeurs que tous ceulx des 


pays voisins treuuent contre la ville et les habitans 
dicelle. 


En delay jusques au prochain jour des consaulx. 


Venredj xj° jour de septembre lan mil ijij® Ixxvii). 


— De aduiser se on fera les pons accoustumez pour 
le tour de le procession prochainement venant. 


Accordé est que la vraye crois soit portée la veille de 
la procession par dedens la ville, et le surplus se face 
par dehors, en maniere accoustumée. 


Et se on fera le soupper au retour de la visitacion 
des pons. 


Soit fait en maniere accoustumée. 


— Le merqued]j darrain jour du mois de septembre 
lan mil üij° Ixxvüij, feut par sire Simon de Clermes, 
preuost, maistre Jehan Leleu, procureur general de 
ceste ville et cité, qui, le jour precedent au soir, esto- 
yent retournez du voyaige a eulx enchargié faire de 
par les consaulx de lad. ville, pour obtenir prouision 
et remcde aux grandes necessitez de lad. ville, remons- 
tré et relaté ausdiz consaulx ee qui sensuit : 

Cest assauoir que, par lordonnance et commandement 
diceulx consaulx, ilz sestoyent dilligemment transportez 
vers le Roy nostred. s', auquel ilz auoyent presenté 
les lettres desd. consaulx et lui declairé et raffrescy la 
poureté et necessité ou cestcdite ville et le bon et leal 
peuple dicelle auoit ja long temps csté et encores estoit 
par faulte de passaige et couuerture, et comment les 

aduersaires dudit seigneur dont la ville estoit et est 
enuironnée de toutes pars , empeichoyent ceulx de 
lad. ville de tous poins la joyssance et utilité de la 
treue generalle, communicatiue et marchande nagaires 
faite et jurée entre le Roy nostred. s° dune part, et le 
duc dAusterice dautre part, et les grans maulx, oppres- 
sions et entreprinses que lesdiz aduersaires auoyent fait 
et faisoient journelement, nonobstant lad. treue, sur 
ceulx de lad. ville de Tournay et du bailliaige de 
Tournesis, auec les aultres choses a eulx enchargées 
dire et remonstrer aud. seigneur, afin de sur ce amoir et 
obtenir sa bonne prouision par laquelle il nous feist 
joyr de lad. treue , eu aultrement, selon son ben plai- 
sir, en maniere que sondit peuple se peust viure et 
entretenir. 

Lequel s' les auoit renuoyé a mons" le chancellier de 
France pour par deuers lui poursuir lad. prouision. Auquel 
chancellier et aultres seigneurs du grand conseil du Roy 
pour ce assamblez par led. chancellier, ilz auoient fait 
pareilles remonstrances et requestes quilz auoyent fait 
au Roy, lesquelz s°®, pour ceste matiere seullement , 
‘auoyent esté ensemble et y besongnié pluiseurs journées 
et en escript aux gens du grand conseil dudit due 
dAusterice en general et particulier , et meismement a 
ceulx qui auoyent esté a faire et traitier ladite treue, 
tendans afin que on laissast ceulx de ladite ville joyr 
dicelle treue, comme par raison faire se deuoit, atten- 
du quelle estoit generalle, communicatiue et mar- 
chande, comprenans tous les pays et subgez dun parti 
et daultre, sans reseruarion aucune, dont ilz nauoyent 
voulu riens faire, et ÿ auoyent baillié excusacion soubz 
umbre dun aultre traitié quilz disoient auoir esté fait 
au Quesnoy, par lequel ilz maintenoyent lad. ville de 

Tournay debuoir demourer en neutralité, ainsi que 
elle estoit du tempz du feu duc Charles, lesquelles 
choses nozd. s'* les chancellier et aultres du Roy auoyent 
referé et signifié a iccllui seigr. Et depuis ce, mond. 
seig' le chancellier auoit dit aud. procureur que le Roy 
auoit pourueu au fait de sadite ville et en auoit du 
tout rechargié nos seign'* les commissaires du Roy dep- 
putez a traitier de la paix, lesquelz se tiroyent a Saint 
Quintin en Vermandois , par quoy estoit besoing que 
lesd. preuost et procureur se tirassent vers eux pour 
sur ce que dit est auoir tele prouision que le Roy leur 
mandoit faire a sad. ville. Sur quoy iceulx preuost et 
procureur sestoyent tirez vers lesd. seign'’ commissaires 
en lad. ville de Saint Quintin, et a iceulx auoyent bien 
a plain remonstré les necessitez, dangiers et pouretez 
que le peuple de lad. ville auoit souffert et souffroit de 
plus en plus et quil estoit pure necessité de y mettre 
prouision conuenable, et que pour icelle obtenir lesd. 
preuost et procureur estoyent enuoyez vers eulx par 
mond. s' le chancellier. Lesquelz s'° les auoyent beni- 
gnement receus et sur lad. matiere auoyent confere et 
besoingnié plusieurs journées et enuoyé aucuns dentre 
culx vers les commissaires dud. duc dAusterice estans 
a Cambray pour paruenir a la joyssance de lad. treue 
se ilz heussent peu. Et si auoient lesd. seign' tou- 
chant lad. matiere et prouision tenu pluiseurs colloeu- 
tions auec lesd. preuost, procureur et maistre Jehan du 
Haueron , conseiller de lad. ville, qui sestoit joint auec 
eulx comme enchargié lui estoit. Et finablement auoyent 
senti et entendu desdiz s'° que, pour paruenir «a lad. 
prouision, en laquelle lesd. preuost et procureur auoient 
.bon espoir, il estoit expedient que la matiere feust 
poursuie discretement et a petit nombre de gens, ainsi 

que iceulx preuost et procureur auoyent plus ample- 
ment dit et declairé aux chiefz desd. consaulx, par quoy 
sembloit bon que par lesd. consaulx, lesd. chiefz feus- 
sent rechargiez dy besongnier, au bien et saluacion 
de lad. ville , en gardant tousiours notre loyaulté en- 
uers le Roy nostred. seigneur. 

Sur quoy lesdiz consaulx se retrairent chacun en 
leurs plaches et colleges, et apres la matiere debatue, 
eulx rechargierent lesd. chiefz et le conseil de beson- 
gnier et prendre conclusion en ad. matiere, aux con- 
ditions dessusd., cest assauoir au bien et conseruation 
de lad. ville, et en gardant nostre loyaulté enuers le 
Roy nostred. seigneur. 

Lesquelz chiefz ainsi rechargiez se rassemblerent led. 
jour apres disner, et consideré la poureté du peuple 
qui nauoit quelque gaignaigne, la deffaulte de bled qui 
estoit prouchaine de venir et dont nestoit possible den 
furnir cesd. ville, enclose comme elle est sans auoir pas- 
saige de riuiere qui feust paisible; aussi la disette et 
chicrté de tous aultres viures et choses necessaires a 
laliment de corps humain, et que destre longuement en 
tel estat la ville estoit en voye de deppopulacion et 
cheoïir en totalle ruyne et destruction, conclurent que 
traitié de communicacion feust poursuy et obtenu par 
la meilleure maniere et le plus honnestement et prouffi- 
tablement que faire se pourroit pour la saluation de 
ceste dite ville. 

Et pour ce poursuir et mener a fin, y commirent et 
depputerent led. sire Simon de Clermes, preuost, Pierre 
Cambier, grand doyen, et lesd. maistres Jchan du Ha- 
ueron , conseiller, et Jehan Leleu, procureur general 
de lad. ville, ausquelz ilz donnerent charge et pooir de 
y besongnier par toutes les meilleures manieres quilz ver- 

ront estre expedient pour le bien et saluacion de cested. 
cité, en gardant tousiours nostre loyaulté enuers le Roy 
nostred. seigneur. | 

Et pour a ce paruenir, acquerir amis et moyens dune 
part et daultre et a ce proppos faire telles mises et 
despenses que besoing sera. 


Mardj vj° jour doctobre lan mil iüj® Ixxviij. 

— De aucuns canonniers, qui requierent que la ville 
les face tenir quictes daucune quantité de pain enuoyé 
a Condé, duquel il disent le s' de Brettes auoir pour 
son compte chargié lesd, canonniers, combien quilz di- 
sent nen auoir heu led. pain. 


Il ny a point dassens. 


— De le requeste Pol et Oliuier Hennebicque, car- 
pentiers, afin que on les face tenir quittes daucun pain 
de la ville quilz heurent a Condé. 


Il ny a point dassens. 


— De aduiser se on deffendera sonner les cloques aux 
enterremens et exeques des trespassez. 


‘En delay tant que on verra comment le temps se 
portera. 


Mardj xiij® jour dudit mois doctobre lan Ixxviij. 

— Du rapport des vj esleus touchant le  visitacion 
de lestat rendu par Quintin Dare des vins que la ville 
heubt derrenierement a maistre Oliuier le Dain, ou il y. 
a heu de gaaing au profit de la ville xiij 1. j sol ij den. 
de gros. 

On se tient au rapport. 

MÉM. T. Il. 25. 

__— De le remonstrance et requeste Jherome de Hel- 
lemes, afin que la ville lui paye lannée de la rente 
qui feut a feu le duc de Nemours, escheue a le Saint 
Remy darrainement passée. 


Les consaulx ont ordonné que led. payement soit mis 
en surseance et que on escripue a mons" du Lude lestat 
de ceste matiere, et de ce faire ont rechargié les chicfz. 


— De le remonstrance sire Jacques Cottrel, preuost, 
afin quil ait a son proufit les doubles journées de halle 
durant le temps quil a occuppé et tenu le lieu de sire 
Martin de Pary, preuost, qui cestoit dehors pour les af- 
faires de la ville. 


Les jurez et eswardeurs sont dassens que led. Cottrel 
ait lesd. journées et que led. sire Martin nen ait nulles 
du temps de son absence. — Et les escheuins et doyens 
disent quil en soit fait ainsi que autrefoiz en a esté 
fait sans rien faire de nouuel. 


Mardj xx° jour doctobre lan Ixxviij. 


— Du rapport .des vj touchant le compte et estat 
rendu par Gilles Huland et Jchan Repus, du sel derre- 
nierement acheté pour la ville a maistre Oliuier le Dain, 
lequel a esté vendu et distribué par lesd. Gilles et 
Jehan Repus a ce commis et depputez, laquelle vente 
a monté, oultre le pris de lachat, les despens rabatus, 
et qui est demouré au profit de la ville, ij 1. v s. et 
j den. de gros. — Sur quoy est a tauxer et payer le 
salaire desd. depputez. 


Accepté au rapport desd. vj esleus; — et du salaire 
lesd. chiefz en sont rechargiez. 

— De Gadifier Bourgois, qui requiert estre receu a 
loffice destre couureur de la ville que excersoit Pierre 
Bourgois, son pere, qui ce jourdhuy sen est depporté. 

Accordé. | : 


! 
0 


— Le vendredj vj° jour de noucembre lan mil iiij* 
Ixxviij, sire Simon de Clermes, preuost , Pierre Cam- 
bier, grand doyen, maistre Jehan du Haueron, conseil- 
lier, et Jchan Lelcu, procureur general de ceste ville et 
cité, qui, le soir precedent, estoient retournez de deucrs 
les depputez du duc dAutherice estans a Valcnchiennes, 
ou ilz auoyent esté enuoyez par les chiefz de ce rechar- 
giez des consaulx pour paruenir a aucun traitié, de com- 
municacion es pays et aucc les subges dud. dAutherice, 
auec main leuée des biens meubles et immeubles des 
bourgois, manans et habitans de lad. ville estans saisis 
es pays et scignouries dud. duc, exposerent et rappor- 
terent ausd. chiefz ce quilz auoient besoingné en ceste 
maticre sil plaisoit aux consaulx et a la communité de 
ladite ville. Et en faisant deduction de leur poursuite 
dirent et declarrerent lesd. preuost ct autres depputez que 
pour acomplir la charge a culx donnée, ilz sestoicnt tirez 
a Valenchiennes par deuers reverend pere en Dieu 
mons' leveque de Tournay et mons" de Fyennes, dep- 
putez et commissaires dud. duc dAutherice , auec les- 
quelz ilz auoyent heu pluiseurs collocucions , et leurs 
promis, ou nom de la ville, de desscruir leurs peines, 
en cas que les habitans de lad. ville, pooir ct banlieue 
dicelle et des pays et bailliaiges de Tournesiz, Mortai- 
gne, Saint Amand et ss appartenances, peussent auoir 
la main leuée de leurs biens, meubles ct immeubles et 
recouurer Îcurs debtes, arreraiges de rentes et mar- 


. 

chandises estans es pays et seignouries dud. due, et 
aussi que ceulx desd. ville, cité et pays peussent com. 
muniquer et frequenter es pays et seignouries dud. 
duc et partout ailleurs ou bon leur sembieroit, mar- 
chandamment ou aultrement, durant la guerre et les 
treues presentes ou aultres treues, se aucunes en es- 
toyent faites cy apres. Et aussi auoyent contendu que 
ceulx desd. ville, cité et pays dessusdiz, tenans fiefz 
ou arriere fiefz dud. duc, ne feussent tenus de seruir 
ne faire seruir, a cause diceulx, contre le Roy nostre 
sire. Et combien que de premiere face, ilz heussent espe- 
fance de a peu pres besongnier ainsi quilz lenten- 
doyent, neantmoins depuis ilz auoyent trouué la chose 
plus difficile, et auoient les gens dud. duc contendu 
de remettre sus pleinement le traictié tel quil auoit 
esté fait auec le feu duc Charles, cest assauoir que la 
ville payast chacun an x" escus et les arreraiges qui 
deubs en estoyent, et xl" eseus en dix ans apres la 
paix publiée. Et si ne pourroient ceulx de Tournay et 
desd. pays de Tournesiz, Saint Amand et les apparte- 
 nances, communiquer en France marchandamment ; a 
quoy lesd. depputez auoyent telement contredit, sous- 
tenu et debatu que, apres pluiseurs delais et journées 
sur ce tenus, led. duc dAusterice et ceulx de son con- 
seil sestoient condescendus a faire et accorder le trai- 
tié tel quil estoit contenu en la coppie des lettres que 
led. duc et madame la ducesse dAutherice en auoyent 
fait seller et expedier ; laquelle coppie auec celle dunes 
aultres lettres desd. duc et ducesse, contenoit linter- 
pretacion et declaracion faite a la requeste desd. preuost 
et aultres depputez de lad. ville, sur deux poins con- 
tenus aud. traitié principal qui pouoyent cheoir en obs- 
éurité dentendement au preiudice dicelle ville. Et aussi 

les minutes des lettres obligatoires principalles et de 
deux aultres lettres que la ville seroit tenue de baillier 
contenant la recepcion qui se feroit des lettres princi- 
palles dud. traitié ct de celles de lad. interpretacion 
que lesd. duc et ducesse deuoyent bailler auxd. dep- 
putez en receuant celles de la ville, feurent deliurées 
et leues ausd. chiefz', disans lesd. preuost et depputez 
que quelque instance ne promesses et offres de deniers 
quilz heussent fait, ilz nauoyent peu obtenir la recou- 
urance des biens leuez auant le xxij° doctobre darrain 
passé. 

Et combien que, apres les remonstrances et choses 
dessusd. veues et considerées par lesd. chiefz, ilz heus- 
sent bien entendu que en icellui traitié auoit aucuns 
poins de grand prejudice aux manans de lad. ville, 
tant en la perdicion de leursd. biens leuez, comme en 
ce quil failloit soy obligier a perdre perpetuelement 
tous les biens, rentes et heritaiges que lesd. habitans 
et le corps de lad. vilie auoyent es pays desd. duc et 
ducesse, en cas de contrauencion dud. traitié, qui aus- 
diz chicfz sembla estre dure chose a faire passer et 
accorder. 

Neantmoins, apres la maticre debatue entre eulx et 
sur ce que lesd. depputez dirent et affirmerent quilz 
nen auoyent peu auoir aultre chose, quelques remons- 
trances, offres ou persuasions quilz heussent faites, 
mais leur auoit pour resolucion esté usé de telz mos : 
veez ycy nostre marchandise telle quelle est; prenez 
le, se bon vous semble, et selle ne vous plaist, vous 
le pouez laissier. Lesd. chiefz conclurent de toutes ces 
choses mettre deuant lesd. consaulx qui, a celle heure, 
estoyent assamblez. 

Ausquelz consaulx, par la bouche de maistre Jehan 

du Haueron, conseiller dessus nommé, feurent remons- 
trées toutes les choses dessusd. en effect ou substance. 
Et si furent toutes lesd. coppics et minutes de lettres 
leues ausd. consaulx es fourmes et manieres qui sen- 
suiuent. 


Et premicrs sensuit la teneur des lettres principalles 
que led. duc offre baillier : 


MAXIMILIAN ET MARIE, par la grace de Dieu, ducs dAutherice, 
de Bourgongne, de Lotrich, de Brabant, de Lembourg, de Luxem- 
bourg et de Gheldres; etc. A tous ceulx qui ces presentes lettres 
verront, salut. Comme pour certaines causes à ce nous mouuans 
avons fait prendre et mettre en nostre main, comme a nous 
acquis et confisquez, toutes les rentes heritables, fiefz, terres, 
censes, reuenues, pencions a vie et aultres héritaiges et biens 
quelzconques que ceulx de la ville et cité de Tournay et du pays et 
bailliaige de Tournesiz, Saint Amand et les appartenances auoyent 
en noz pays et seignouries; et certaine partie diceulx donné, fait 
leuer et apprender et aussi a cause de la guerre nauons voulu soutfrir 
ne permettre que on leur menast de nosd. pays ne laissast passer 
parmy iceulx aucuns viures, denrées ou marchandises ne en nosd. 
pays les laissier communiquer marchandamment ne aultrement. Et 
il soit ainsi que les preuostz, jurez, escheuins, esgardeurs, doyens, 
soubz doyens, bourgois, manans et communaulté de lad. ville et 
cité de Tournay, du pooir et banlieue dicelle, pour eulx et ceulx 
dudit pays et builliaige de Tournesiz, Saint Amand et les apparte- 
nances qui auparauant auoyent accoustumé hanter et conuerser en 
nosd. pays, dont sont enuironnez, et en iceulx fait pluiseurs ac- 
questz, nous ayent fait offrir que se nostre plaisir est de leuer 
nostre main cet tous aultres empeichemens mis en leursdiz biens, 
a cause de la guerre, et leur en ottroyer la joyssance, et aussi 
permectre la hantise, conucrsacion et communicacion de nosd. 
pays ct subgés, ilz nous permecteront que durant le temps de ceste 
presente treue ou aultre treue ou guerre qui cyÿ apres pourroit 
auenir ou estre faite, ne feront, souffreront, procureront ou feront 
faire directement ou indirectement, par quelque voye ou maniere 
que ce soit, par leurs manans et subgés ou aultres estans en lad. 
ville et pouoir de Tournesiz, guerre a nous, noz pays Ct subgés , 

ne aussi recepueront ou soustiendront en leurd. ville garnison de 
gens darmes scubz umbre de la garde de la ville ne aultrement, 
et ne bailleront passaige a aucuns gens darmes et baïilleront 
dores en auant entiere joyssance a noz subgés et aultres qui 
ont tenu nostre partj de tous leurs bhiretaiges et biens quelz- 
conques quifz ont esd. ville de Tournay, bailliaiges de Tournesiz, 
Saint Amand et les appartenances, et les laisseront desor- 
mais hanter et conuerser en lad. cité et bailliaiges et les y 
tiendront et feront tenir seurs comme en tempz de bonne et ferme 
paix. Et a faire et acomplir les choses auant dites et chacune 
dicelles sans aucuneinent les enfraindre ou souffrir enfraindre ; se 
obligeront a peine de perdre perpetuelement tant les biens que 
le corps de lad. ville, comme les particuliers, manans et habitans 
en icelle ont gisans en noz pays et seignouries, lesquelz biens ilz 
consentiront oud. cas estre a nous commis et confisquez, sans ce 
que ou cas dessusd. ilz y puissent jamais clamer aucun droit; renon- 
cheront quant a ce a tous reliefuemens et prouisions quilz pour- 
royent cy apres impetrer du Roy et aultres choses quelzconques 
qui aider les pourroient au contraire, et sur tont nous baïlleront 
leurs lettres patentes,-en nous requerant humblement que nostre 
plaisir soit a ce les receuoir et sur tout leur ottroyer noz lettres 
en forme deue, SAUOIR FAISONS que nous, les choses dessusd. con- 
siderées et heu sur icelles bon aduis et deliberacion de conseil, 
ausd. preuos!z, jurez, escheuins, esgardeurs, doyens, soubz doyens, 
bourgois, manans et communaulté de la ville et cité de Tournay, 
pooir et banlieue dicelle, inclinans fauorablement a leurd. suppli- 
cacion et requeste , et moyennant les promesses et seuretez auant 
dites et chacune dicelles, auons, pour eulx et ceulx dud. pays 
et bailliaiges de Tournesiz, Saint Ainand et les appartenances, 
ottroyé, accordé et consentj, et par ces presentes, nonobstant la 
guerre et ce qui en deppend, ottroyons, accordons et consentons les 
poins et articles cy apres declairez. Premierement que lesd. bourgois, 
manans et habitans de lad. ville et cité de Tournay, du pouoir et ban- 
lieuc dicelle et desd. bailliaiges de Tournesiz, yront et conuerseront 
doresenauant, durant le temps de la presente guerre et des treues 
qui y sont et daultres, se aucunes en estoyent accordées y cy apres 
en nos pays auec noz subgés et partout ailleurs ou bon leur semblera, 
frequenteront marchandement et aultrement nosd. pays, terres et 
seignouries. Et semblablement nosd. subgés aueront esd, ville, cité 

et pouoir de Tournay et pays de Tournesiz el auec les manans et ha- 
bitans en icelle ville, pouoir et bailliaiges, communicacion, hantise 
et conuersacion les uns auec les aultres, comme ilz ont heu et auoyent 
par cy deuant en temps de bonne et ferme paix, sans que aucun 
destourbier leur puist estre fait, mis ou donné en corps ne en biens. 
tem que durant le temps dessusd, nous tiendrons lesd. de Tournay 
et pays de Tournesiz en nosd. pays et seignouries en toute seureté 
sans leur faire ne souffrir estre fait par nosd. subgés on aultres au- 
cune guerre, et les y garderons de toutes prinses, courses et 
destrousses dennemis. Et si ne soustiendrons ne souffrerons estre 
soustenu en nosd. pays personne aucune qui en icellui nostre pays 
ou ailleurs esd. pooirs de Tournay et bailliaige de Tournesiz sur 
eulx ou leurs biens feroient ou aueroient fait aucun arrest, prinse, 
destourbier ou dommaige, mais le ferons pugnir par justice et cons- 
traindre, par prinse de corps, vente et explectacion de leurs biens a 
pleine restitucion. Et si garderons lesd. de Tournay et Tournesiz de 
lettres de marques, contremarques accordées ou a accorder pour 
raison daucunes entrefaites auenues par aultres que par ceulx desd. 
ville, cité et pouoir de Tournay et desd. bailliaiges, et aussi les pre- 
seruerons de toutes aultres entreprinses et nouuelletez a eulx pre- 
judiciables et qui leur pourroient estre faites cy apres par aucuns de 
noz subgetz, moyennant et parmy ce que lesd. de Tournay et Tour- 
nesiz feront et seront tenus de faire le semblable a nosd. subgetz. 
Item auons en oultre, par ces presentes, leué et osté, leuons et 
ostons , a pur et a plain, nostred, main qui mise et assise auoit esté 
a tous les biens desd. de Tournay et Tournesiz, tant renteshiretables 
et viaigieres, fiefz, hiretaiges, censes, reuenues, proufliz et emo- 
lumens diceulx, comme debtes, marchandises et aultres quelz ne 
ou quilz soyent en nosd. pays et seignouries en tel estat quilz sont 
de present. Et voulons que de tous lesd. biens a eulx prins et saisiz 
qui sont encores en estre qui leur competent .et appartiennent ilz 
ayent la plaine et entiere joyssance et main leuée comme a eulx 
et a leur droit appartenant , non obstant quelconques donacions ou 
quictances que, par maniere de recompense ou aultrement, en 
auons fait par cy deuant ou ferions cy apres que ne voulons tenir ne 
sortir effect ne ceulx a qui ilz ont esté ou seroyent donnez en prouff- 
tent , pourveu toutesvoyes que lesd. ayans obtenu lettres de re- 
compense de nous sur les biens desd. de Tournay qui ayant fait 
mettre lesd. lettres a execucion durant ces presentes diuisions , 

demoureront paisibles de tous les meubles quilz auront prins et ap- 
prehendez par vertu dicelles lettres de recompense, ensemble aussi 
des fruis et levées des rentes hiretables appartenans ausd. de Tour- 
pay quilz auront, au moyen desd. lettres de recompense, receu et 
exploitiez; en accordant aussi ausd. de Tournay, pays et bailliaiges de 
Tournesiz et Saint Amand que desd. biens et de tous aultres quilz ont 
et auront en nosd. pays et seignouries, ilz puissent doresenauant fran- 
chement et paisiblement, durant le temps dessusdit, joyr et user sans 
aucun empeichement. Ce entendu toutesuoyes que lesd. de Tournay 
et pays de Tournesiz, qui tiennent de nous ficfz et arriere fiefz, nous 
seruiront ou feront seruir, selon la qualité desdiz fiefz, toutes 
et quantes fois quil appartiendra. Item que pareillement noz subgés, 
quelz quilz soient ou aultres qui ont tenu nostre partj, joyront plei- 
nement et paisiblement des biens meubles heritables, rentes, reue- 
nues, debtes et marchandises quilz ont esd. cité et pouoir de Tournay 
et pays de Tournesiz. Et si nest point nostre intencion que ce present 
traitié face au demourant preiudice ausd. de Tournay et pays de 
Tournesiz touchant le trailié general de la paix, se aucun sen faisoit 
cy apres, mais en joyront et pourront proufliter comme les aultres. 
Toutes lesquelles choses et chacune dicelles nous auons promis et 
promectons en bonne foy et en parolle de princes, de entretenir et 
acomplir sans aucunement eufraindre ne aler a lencontre par quel- 
que voye ou maniere que ce suit, pourueu toutesuoyes que lesd. de 
Tournay ne feront, pourchasseront, soliciteront ou procureront faire 
ne feront faire, pourchasser, solliciter ou procurer aucune chose qui 
nous puist porter preiudice ne a nosd. pays, terres et seignouries. 
Et donnons en mandement a nozd. amez et feaulx les presidens et 
gens de noz chambres de conseil en Brabant et en Flandres, a nostre 
gouuerneur de Lille et Douay, a nostre grand baillj de Haynaut, a 
nostre souuerain baillj de Flandres et a tous noz aultres justiciers 
et officiers cui ce regardera, que le contenu en cesd. presentes ilz 
publient et denuncent ou facent publyer et denunchier partout ou il 
appartiendra, et led. contenu entretiennent, gardent et obseruent 
ou facent entretenir, garder et obseruer inuiolablement de point en 
point, sans aucunement aler ne souffrir aler au contraire. Et pour ce 
que de ces meismes presentes len pourra auoir à faire en pluiseurs et 
diuers lieux, nous voulons et ottroyons que au vidimus fait soubz scel 
autentique ou coppie collacionnée et signée de lun de noz secre- 
taires foy soit adjoustée comme a ce present original. En tesmoing 

de ce nous auons fait mettre nostre scel a ces presentes. Donné 
en nostre ville de Brouxelles, le xxij° jour doctobre lan de grace mil 
iije Ixxviüij. Aînsy signé sur le ploy : Par mons' le duc et madame la 
ducesse ; les contes de saint Pol et de Chimay, premier chambellan, 
le sire de Wyerre, chief du grand conseil, le sire de la Gruthuuse, 
cheualier dhonneur, le sire de Champuans, president de Bourgongne, 
le sire de Labregement et aultres presens, et de secretaire Numan. 


Item sensuit la teneur des autres lettres que led. duc 
doit baillier, contenant linterpretacion et declaracion 
par lui faite sur lesd. deux poins contenus oudit traitié : 


MAxIMILIAN et MARIE, etc. À tous ceulx qui ces presentes let- 
tres verront, salut. Comme par noz aultres lettres patentes, et 
pour les causes et consideracions contenues en icelles , ayons auec 
les preuostz, jurez, escheuins, esgardeurs, doyens et soubz doyens, 
bourgois , manans et communaulté de la ville et cité de Tournay et 
du pooir et banlieue dicelle, pour eulx et ceulx du pays et bailliaiges 
de Tournesiz , Saint Amand et les appartenances , fait , consent) 
et accordé certain traictié de hantise et communicacion d’entre noz 
subgetz et eulx, selon la fourme et maniere et soubz les promesses 
et conditions plus adplain contenues et declairées, tant en nosd. 
lettres patentes que en celles que lesd. de Tournay nous ont pour ce 
bailliées et expediées, en datte du xxij° jour de ce present mois 
doctobre. Et il soit ainsi que lesd. de Tournay, pour le bien, 
sceurté et entretenement dud. traitié, nous aient tres humble- 
ment supplié et requis que nostre plaisir soit leur faire interpre- 
tacion, esclaircir et declairer nostre voulloir et intencion de et sur 
deux poins et articles contenus esd. lettres qui, de prime face, pour- 
roient receuoir aucun obscur entendement, assauoir premierement 
sur Ce que par nosd. lettres nous leur auons consentj et accordé quilz 
yront et conuerseront doresenauant, durant le temps de la presente 
guerre et des treues qui y sont et dautres , saucunes en estoient ac- 
cordées cy apres, en noz pays auec noz subgetz et partout ailleurs ou 
bon leur semblera, frequenteront marchandamment et aultrement 
nosd. pays, terres et seignouries. Sur quoy aucuns vouldroient en- 
tendre que lad. frequentacion marchande fuist restrainte a nosd. pays 
et seignouries, par especial en temps de guerre ou de treues non 
marchandes. Et lautre point, sur ce que touchant la main leuée et 

retour a leurs biens que leur auons consenti et accordé, nous auons 
reserué que les aians obtenu lettres de recompense de nous sur leurs 
diz biens qui aient fait mettre leurs dites lettres a execucion durant ces 
presentes diuisions, demouront paisibles de tous les meubles quilz 
auront prins et apprehendez par vertu dicelles lettres de recompense, 
ensemble des fruis et leuées des rentes heritables appartenans ausd. 
de Tournay, dont aucuns, soubz coulleur de ce quilz vouldroient 
maintenir que rentes et pencions viaigieres sont tenues et reputées: 
pour meubles, pouroient entendre que par les dons ou quittances 
quilz ont heu de nous desd. rentes ou des deniers et forts principaulx 
qui leur auoyent esté paiez et remboursez en vertu desd. lettres de 
don et recompense, lesd. de Tournay ne deueroient retouruer a la 
joyssance desd. rentes, qui seroit a leur tres grand interest, preiudice 
et dommaige, attendu que le principal de leur reuenue est et consiste 
en rentes viaigieres, et plus pourroit estre, se par nous ne leurestoit 
sur Ce pourueu; SAUOIR FAISONS, que nous, obtemperans a leur dite re- 
queste, et adfin de mettre led. traictié en plus, cler entendement et 
que de tant mieulx il soit gardé et obserué, auons declairé et 
declairons que nostre intencion , en tant quil touche le premier 
point, est que se lon retournoit a la guerre, que Dieu ne 
veulle, ou que entre le Roy et nous, les pays, seignouries et 
subgez dun partj et dautre, eust treues non marchandes, nous nen- 
tendons, par nos dessusd. lettres, auoir interdit ne ‘deffendu ausd. 
de Tournay et pays de Tournesiz, Saint Amand et des appartenances 
quilz ne puissent venir, hanter, conuerser et communiquier en nosd. 
pays et auec noz subgetz et partout ailleurs ou bon leur sem- 
blera, marchandamment et aultrement, saulf touteuoies que se 
esdiz temps de guerre ou treues non marchandes, aucuns 
marchans ou autres de lad. ville, pooir ou banlieue de Tournesiz » 
Saint Amand et les appartenances se aduanchoient de mener 
ou faire conduire aucuns leurs denrées ou marchandises, dont aucun 
peril, perte ou inconuenient leur en aduenist par noz gens de 
guerre, n0z subgetz ou aultres quelzconques, que par ce moyen 
lon ne poura dire, alleghier ne pretendre led. traictié estre aucune- 
ment enfraint de nostre part ne en estre tenu, mais en ce Cas leur 
ferons faire et administrer justice de ceulx noz subietz qui leur au- 
roient fait lesd. empeschemens en nosd. pays, sy auant quil appar- 
tendra par raison, et pourueu toutesuoies que lesd. de Tournay, 
bailliaige de Tournesiz, Saint Amand et les appartenances ne pou- 

ront mener, conduire ou faire mener et conduire aucunes denrées et 
marchandises deffendues, comme cheuaulx, harnoiz, mettal , ferail- 
les, pouldres, salpetres et toutes autres seruans a la guerre, ou- 
quel cas lesd. menans ou conduissans lesd. denrées et marchandises 
ensemble icelles marchandises seront de prinse, et pourueu aussi 
quilz ne feront, feront faire ou pourchasser chose preiudiciable a nous, 
nosd. pays, seignouries et subgetz, et moyennant que oud. temps 
de guerres ou treues non marchandes, ilz ne pourront mener aucunes 
marchandises, quelles quelles soyent, daucunes de noz bonnes vil- 
les ou partj de France, mais seront tenus de les mener, premiers 
aud. Tournay, et dud. Tournay en France; et seront aussi tenus 
oud. temps de guerre ou de treues, quelles quelles soyent, de a 
lentrée et yssue de noz bonnes villes estans sur les frontieres, de 
demander congié et declairer quilz seront de Tournay, en quel 
nombre et quelle marchandise ilz voudront faire entrer ou yssir 
de nosd, villes, et pareillement touchant le second point, auons 
declairé et declairons que soubz la reseruation faite en nosd. lettres 
de meubles que aurions donné appartenans ausd. de Tournay, pays 
de Tournesiz, Saint Amand et les appartenances, nous nentendons 
y comprendre les rentes viaigieres ou sorts et deniers principaulx 
desd. rentes, ausquelles rentes viaigieres lesd. de Tournay, Tour- 
nesiz et Saint Amand retourneront non obstant quelzconques dons 
ou quittances que en ayons fait ne rachatz desd. rentes, se au- 
cunes en estoient fais, saulf les leuées et termes desd. rentes escheuz 
auant la datte de nosd. lettres de main leuée, qui demoureront au 
prouffit de ceulx qui en ont eu les dons de nous. Et de ceste presente 
declaracion lesd. de Tournay nous bailleront leurs lettres de rece- 
pissé, par lesquelles ilz agreront et se tiendront contens des choses 
contenues en cesd. presentes. Et pour ce que dicelles lon pourra 
auoir à faire en plusieurs lieux , nous voullons que au vidinus fait 
soubz seel autentique ou coppie collationnée et signée par lun de noz 
secretaires, foy soit adioustée comme a ce present original. En tes- 
moing de ce, nous auons fait mettre nostre scel à cesd. presentes. 
Donné en nostre ville de Bruxelles, le derrenier jour doctobre lan de 
grace mil ijij® soixante dix huit. Et sur le ploy estoit escript : Par 
mons' le duc et madame la ducesse, les contes de Saint Pol, de 
Chimay , premier chambellan, le sire de Wierre, chief du grand 
conseil, le conte de Wincestre s° de la Gruthuse, cheualier donneur, 


le sire de Champuans, president de Bourgongne et autres presens, 
et de secrétaire Numan. 

Item sensuit la fourme des lettres obligatoires que 
lesd. duc et ducesse entendent a auoir de lad. ville, se 
led. traictié se passe ct accorde : 


À tous ceulx qui ces presentes lettres verront ou orront. Pre- 
uostz, jurez, escheuins, esgardeurs, doyens et soubz doyens des 
mestiers, bourgois, manans, habitans et communaulté de la ville 
et cité de Tournay et du pouoir et banlieue dicelle, salut. Comme 
a cause de la presente guerre il ait pleu a tres excellents et puis- 
sans prins, noz tres redoubtez seign'et dame mons’ le duc et ma- 
dame la ducesse dAusterice, de Bourgongne, etc. conte et comtesse 
de Flandres, dArtois, de Haynau, etc., prendre et mettre en leur 
main tous les biens que nous et ceulx du bailliaige de Tournesis 
et Saint Amand auions en leurs pays et seignouries, et partie 
diceulx donné et fait leuer et apprehender comme a eulx acquis 
et confisquiez, et auec ce interdire et deffendre la conuersacion 
dentre leurs subgez et pays, nous et ceulx desd. bailliaiges. Et il 
soit ainsi que depuis lesd. seign' et dame , a nostre tres humble 
supplicacion et requeste, nous aient ottroyé, accordé et consenti, 
pour nous et ceulx desd. bailliaiges, la main leuée, restitucion et 
joyssance desd. biens, ensemble pooir et faculté de hanter, conuer- 
ser et communiquier en leur pays auec leurs subgez et partout ail- 
leurs ou bon nous semblera, marchandement et autrement, et lesd. 
subgez auec nous et esd. ville, cité, pays et bailliaiges et auec ce 
nous et lesd. de Tournesis et Saint Amand tenir en leurs pays en toute 
sceurté et preseruer de dommaiges , entreprinses et nouuellitez 
prejudiciables, comme ces choses et aultres sont plus adplain spe- 
cifliécs es lettres patentes desd. seign' et dame quilz nous ont sur 
ce fait deliurer et expedier. SAVOIR FAISONS que, pour loltroy et con- 
cession des choses dessusd, et adfin que en puissions joir au bien et 
entretenement de cested. ville, cité et bailliaige de Tournesiz, et 
pour nourir et entretenir union et concorde dentre les sudgez desd. 
s' et dame et nous, et le cours des marchandises y estre exersé et 
continué, auons accordé el consent), et par ces presentes accordons 
et consentons, pour nous, le corps de lad. ville et pour les singuliers 
uanans et habitans dicelle et des builliaiges et pays de Tournesiz, 
Saint Amand et les appartenances, que durant le temps de la presente 
guerre ou dautres guerres qui pourroient venir cy apres, des treues 
qui presentement sont et dautres, se aucunes en estoyent accordées 

cy apres, ne ferons, pourchasserons, consentirons, ne ferons faire, 
pourchasser ne consentir, directement ou indirectement , par quel- 
que voie ou maniere que ce soit, par nos manans, subgez ne aultres, 
guerre a mesd. seign' et dame, leurs pays et subgetz, ne aussi rece- 
uerons ou soustiendrons, durant led. temps, en nostred, ville, gar- 
nison de gens darmes, soubz unbre de la garde dicelle ville ne 
autrement , et ne baillerons passaige ausd. gens darmes, 
soubz quelque coulleur ou moyen que ce soit. Pareillement 
auons consenti et accordé, consentons et accordons, ou nom 
que dessus, que doresenauant les subgetz de nosd. tres redoubtez 
seig" et dame aient esd. ville cité, pooir de Tournay et bail- 
liaige de Tournesis et auec les hahitans diceulx lieux, communi- 
cacion, hantise et conversacion telle et semblable quilz auoyent 
ensemble en temps de bonne et ferme paix. Et si souffrerons et 
layrons joir les subgez de nosd, seign' et dame, durant led. temps, 
plainement et paisiblement, des biens meubles, heritaiges, rentes, 
reuenues, debtes et marchandises quilz ont esd. ville et pooir de 
Tournay, en tel estat quilz les trouueront. Et si ne permetterons 
ne souffrerons a nostre pooir estre fait par nulz desd. cité et 
pouoir de Tournay, pays de Tournesis, Saint Amand et leurs a- 
partenances, aucun grief ne dommaige aux pays ne subgetz de 
nosd. seign' et dame. Toutes lesquelles choses et chacune dicelles 
nous auons promis et promettons loyaument et de bonne foy et 
soubz lobligacion de tous noz biens et de ceulx appartenans a 
lad. ville et cité de Tournay et aulx particuliers dicelle, a tenir, 
garder et acomplir, sans aucunement enfraindre ne aler a lencon- 
tre. Et ou cas de contrauencion de ces presentes, consentons que 
les biens quelzconques qui competent et appartiennent aux corps 
de la ville et aussi aux particuliers, manans et habitans en icelle, 
scituez et assiz es pays, terres et seignouries de noz auant ditz 
s' et dame dAusterice et de Bourgongne , leur soyent a tousjours 
mais fourfais et confisquiez, sans ce que en ce cas y puissions 
jamais clamer aucun droit. Et renonchons a tous reliefmens ou 
aultres prouisions, tant royaulx que aultres, que pourions impetrer 
contre ne ou prejudice des choses dessusd. ou daucunes dicelles, 
saulf en toutes autres choses que les dessus speciffiées et auxquelles 
par ces presentes nous obligons, ou nom que dessus, la loyaulté et 
fidelité que deuons au Roy nostre s' et les preuilleges, coustumes et 
francises dicelle ville et cité et pays. Et par sy que ce present traic- 

tié ne nous face au demourant prejudice au traictié general de la 
paix, se aucun sen faisoit cy apres, mais en puissions joir et prouffi- 
ter comme les autres. Et pour ce que de ces presentes lon poura 
auoir affaire en pluiseurs et diuers lieux, nous voulons et ottroyons 
que au vidimus dicelles fait soubz scel royal ou autre authentique, 
foy suit adjoustée comme a ce present original. En tesmoing de ce, 
nous auous fait mettre le seel de la communaulté de cested. ville 
a ces presentes lettres qui furent faites et données le xxij° jour doc- 
tobre lan mil quatre cens soixante dix huit. 


Item voellent lesd. duc et ducesse auoir de lad. 
ville unes lettres patentes contenant la reception que 
les depputez de lad. ville feront des lettres original- 
les dud. traictié, contenant ceste forme : 


A tous ceulx qui ces presentes lettres verront ou orront. Pre- 
uostz , jurez, escheuins , esgardeurs , doyens , soubz doyens des 
mestiers, bourgois, manans, habitans et communaulté de la ville 
et cité de Tournay, salut; savoir faisons que, a nostre tres hum- 
ble supplicacion et requeste, tres excellens et tres puissans 
princes noz tres redoubtez s° et dame mons' le duc et madame la 
ducesse dAusterice, de Bourgongne, de Brabant, conte et contesse de 
Flandres, dArtois, de Haïnau, etc., nous ont benignement consenti et 
acordé la declaracion, interpretacion et esclaircissemens de deux 
poins et articles, lesquels nous sembloient obscurs, contenus es 
lettres patentes diceulx seigneur et dame , en dacte du xxij* jour 
du mois doctobre derrenier passé, contenant la forme du traictié, 
acord, hantise et communicacion dentre iceulx seigneurs, leurs pays, 
terres, seignouries et subgectz dune part, et nous pour les manans et 
habitans desd. villes, pays et bailliage de Tournay , Tournesis, Saint 
Amand et leurs appendances, dautre, ainsi et par la maniere que 
contenu est plus a plain es lettres patentes de declaracion et inter- 
pretacion diceulx seigneur et dame, desquelles la teneur est telle : 
Maximilian et Marie etc. Donné etc. Signé sur le ploy : Par mons” le 
duc etc. Lesquelles lettres de declaracion et interpretacion, reverends 
peres en Dieu mons" Ferry de Clugny, euesque de Tournay, messire 
Jaques de Luxembourg, s' de Fiennes, Jehan s" de Ligne , cheualiers, 
chambellans; Anthoine Haueron, preuost de s' Donat de Bruges, 

Guy de Rochefort, sr de Labergement, anssi chambellan, maistre 
Jehan Dauffay, maistre des requestes ordinaire de lostel , Thomas 
de la Papoire, procureur general, François Gossart et Nicolas 
Jingrel, tous conseillers diceulx seign' et Dame , ont baillié et 
deliuré manuellement et realment, pour et ou nom de nous, pour 
le corps de lad. ville et pour les singuliers manans et habitans 
dicelle et des bailliages et pays de Tournesis, Saint Amand et leurs 
appartenances, à noz bien amez sire Simon de Clermes, preuost, 
Pierre Cambicr, grand doyen des meéstiers, maistre Jehan du Haue- 
ron, conseiller et Jehan Leleu, procureur de cested. ville de Tour- 
nay, n0z commis et depputez, de laquelle reception desd. lettres 
et de tout le contenu en icelles nous nous sommes tenus et tenons 
pour bien contens, et auons acordé, consenty et promis, acordons 
consentons et promectons, pour nous, pour le corps de lad. ville 
et pour les singuliers manans et habitans dicelle et des bailliages 
et pays de Tournesiz, Saint Amand et leurs appartenances, nous 
conduire et regler selon la teneur des dessud. lettres et furnir et 
accomplir tout le contenu en icelles, sans en quelque façon ne 
pour quelque moyen ou occasion que ce soit, aller ne venir au 
contraire, les autres lettres principalles dud. traictié dentre iceulx 
se, leurs pays et subgects que nous auons deulx et celles quilz 
ont de nous, demourans en toutes autres choses en leur forche, 
valeur et vigheur. En tesmoing de ce, nous auons fait mettre le 
scel de la communaulté de cested. ville a ces presentes lettres 
qui furent faites et ordonnées le, . . . . jour de. . . . . 
lan mil quatre cens soixante dix huit. 


Et si en voellent auoir unes autres lettres conte- 
pans la reception que lon fera faire pour lad. ville 
desd. lettres de interpretacion et declaracion, dont la 
teneur est telle: 


À tous ceulx qui ces presentes lettres verront ou orront, Pre- 
uostz, jurez, escheuins, esgardeurs, doyens et soubz doyens des 
mestiers, bourgois, manans, habitans et communaulté de la ville et 
cité de Tournay, salut ; sauoir faisons , que noz amez et feaulx sire 
Simon de Clermes, preuost, Pierre Cambier, grand doyen des mes- 
tiers, maistres Jehan du Haueron, conseiller, et Jehan Leleu, 

procureur de cested. ville de Tournay, pour et ou nom de nous 
et a ce especialement ordonnez et deputtez de par nous, ont receu 
et baillié et deliuré leur a esté manuellement et realment de reue- 
rends peres en Dieu messire Ferry de Clugny, euesque de 
Tournay, messire Jaques de Luxembourg, s' de Fiennes, Jehan, sr 
de Ligne , cheualiers, chambellans, Anthoine Haueron, preuost de 
Saint Donat de Bruges, Guy de Rochefort, s' dé Labregement, 
aussi chambellan , maistres Jehan Dauffay , maistre des requestes 
ordinaire de lostel, Thomas de la Papoire , procureur general, 
François Gossart et Nicolas Pingrel, tous conseilliers de tres 
excellens et tres puissans princes noz tres redoubtez seigneur et 
dame mons' le duc et madame la ducesse dAusterice, de Bour- 
gongne, de Brabant etc., conte et contesse de Flandres, dArtois, 
de Haynau, ctc., les lettres du traictié et acord nagaires fais entre 
lesd. seigneurs, leurs pays et subgetz, dune part, et nous pour le 
corps et tous les manans et habitans de lad. ville, baïlliaige et 
pays de Tournay, Tournesiz, Saint Amand et leurs appartenances, 
d'autre, desquelles lettres la teneur est telle : Maximilian et 
Marie, etc. De laquelle reception nous sommes tenus et tenons 
pour contens. En tesmoing de ce, nous auons fait mectre le seel 
de la communaulté de cested. ville a ces presentes lettres, qui 
furent faictes et données le septieme jour de nouembre lan mil 
cccc soixante dix huit. 


_ Apres lesquelles remonstrances faites et lesd. coppies 
et minutes de lettres leues, en la forme et teneur quel- 
les sont cy dessus inserées, et la matiere debatue et 
discutée par lesd. iiij consaulx, chacun a part et en sa 
place et college, icculx ïiij consaulx concordablement 
ensamble accepterent ce qui par lesd. depputez en auoit 
esté fait et besongné, pourueu que ce fust le plaisir 
de la communauté, et mercyerent lesd. consaulx iceulx 
depputez de leurs peines et travaux et de ce quilz y 
auoient si bien besongné. Et ordonnerent que, au len- 
demain matin, led. traité feust mis et déclairé deuant 
lad. communité pour auoir, sur sa deliberacion, con- 
sentement ou contradiccion, en rechargeant lesd. chiefz 
MÉM. T. Il. 27. 

et le conseil de fourmer la remonstrance qui se mettera 
deuant lad. communauté, et de parfaire et mener lad. 
matiere a fin et conclusion. Et le lendemain vij° jour 
dud. mois, feut lad. communauté assamblée par colleges 
et bannieres es lieux et places et en la maniere accous- 
tumée, par deuant laquelle communité feut mis par es- 
eript en xxxvj parties la forme et declaracion dud. 
traitié et toutes les commissions y apposées, tant dung 
costé comme daultre, ainsi quil est contenu et declaré 
en certain quayer incorporé et transcript ou registre des 
assens des bannieres a ce ordonné et seruant. Lesquels 
colleges et banieres feurent dassens et conclurent en la 
maniere qui sensuit : | oo 
_ Cest assauoir que les ix desd. colleges acceptent led. 
traitié, vij aultres en rechargent du tout lesdiz con- 
saulx; dix aultres consentent et accordent led. traitié, a 
condicion que soit le plaisir du Roy nostre sire ; vij 
aultres en rechargent les consaulx et les chiefz, pour- 
ueu que le plaisir du Roy; ung aultre sen rapporte 
aux consaulx, a condicion que dud. traitié le Roy soit 
pleinement aduerti ou quil appere souffisamment ausd. 
consaulx que ce soit le plaisir du Roy et non aultre- 
ment; ung aultre en recharge les chiefz et les consaulx, 
pourueu que ce soit le bon plaisir du Roy et que ce 
leur appere souffisamment, et ung aultre accorde led. 
traitié par condicion que le Roy le accorde et que 
mess" en ayent lettres venans du Roy, qui soyent gar- 
dées pour le descharge de la ville ou temps a venir. 
Sur quoy, veu lesd. assens et deliberation, lesquelz 
tendoyent tous a une fin, et consideré la relation desd. 
sire Simon de Clermes et aultres depputez dessus nom- 
mez, lors faite ausditz consaulx par la bouce dud. du 
Haueron, contenant que lesd. consaulx se pouoient tenir 

sceurs que eulx depputez, qui auoient traitié lesd. ma- 
tieres, ne y heussent voulu ne ozé besongnier sy auant 
se ilz sentoient que le Roy en feust ou deust estre mal 
content, attendu que cestoit la saluation et entretene- 
ment de sad. ville, laquelle aultrement estoit en voye de 
totalle destruction, mais pour le present ilz ne po- 
uoyent plus auant dire ne deslairer. Considerant aussi 
lesditz consaulx les lettres closes enuoyées par le Roy 
nostred. seign', ou mois de juing darrain passé, par 
lesquelles icellui s' auoit escript et mandé que cested. 
ville demoureroit neultre, ainsi quelle estoit du temps 
du feu duc Charles; considerans auec ce que des lors 
il .en auoit retrait et osté ses gens darmes qui y es- 
toyent en garnison; voyans aussi que cested. ville ne 
se pouoit plus entretenir sans auoir passaige et commur- 
nicacion es pays voisins et que par refuser led. traitié 
lad. ville estoit en peril eminent de cheoir en deser- 
cion totalle, et prendre et accepter ledit traitié elle 
se pouoit sauluer et entretenir en la vraye subgec- 
tion et obeyssance du Roy nostred. seigneur, et pour 
aultres causes et consideracions a ce les mouuans, 
iceulx consaulx feurent tous de assens de accepter et 
de fait acceptèrent led. traitié tel que dit est dessus, 
et que les lettres qui, du costé de la ville, sen deb- 
uoyent baillier feussent led. jour après disner scellées 
du seel de la commune de lad. ville, et que a ce pro- 
pos feust faite publicacion aux bretesques decha Es- 
cauld et dela, faisant sauoir a ladite communauté que 
led. jour a ij heures apres disner ilz venissent en halle, 
au son de la bancloque, pour veir sceller lesd. lettres 
en la maniere en tel cas accoustumée : laquelle publi- 
cacion feust faite en la fourme contenue ou livre des 
publicacions. 

Et en ensuiuant et mettant a execution lassens des- 
sus declaré , lesd. lettres, au son de lad. cloche et en 
la présence desd. consaulx et de tous aultres qui venir 
sy voldrent , feurent leues publiquement et scellées du 
seel de la commune. | 

Et feurent lesd. chiefz rechargiez par lesd. consaulx 
de les enuoyer a ceulx qui les deuoyent recevoir et de 
faire rapporter celles dont lesd. duc et duchesse deuo- 
yent faire deliurance. | | 

Lesquels chiefs, pour ce faire et au surplus parache- 
uer ce qui restoit a parfaire, depputerent et com- 
mirent lesditz sire Simon de Clermes, preuost , Pierre 
Cambier, maistres Jehan du Haueron et Jehan Leleu, 
ausquelz feurent bailliées ct deliurées lesd. lettres. 


— Le xj° jour dud. mois de nouembre lan mil üi]° 
Ixxviij, feurent les consaulx assemblez pour ‘recevoir 
les lettres des duc et ducesse dAusterice, contenant le 
traitié fait auec eulx par ceulx de ceste ville, et aussi 
celles de la declaracion ct interpretacion par eulx faite 
sur deux poins contenus oud. traitié, dont les four- 
mes sont incorporées en ce present registre; lesquel- 
les lettres qui, le soir precedent, auoyent esté appor- 
tées par Pierre Cambier, grand doyen, feurent leues 
ausditz consaulx , lesquelz conclurent et ordonnerent 
quelles feussent publiées aux bretesques de ladite ville, 
tant decha Escauld que dela; laquelle publicacion 
feut faite led. jour meismes deuant disner. 


— Des licutenant de baillj, conscillers et procureur 
du Roy en ces bailliaiges, qui requierent congié de tenir 

leurs plais en la ville, attendu quils ne ont point de 
lieu pour ce faire a Maire, et que le temps est encore 
doubteux. 

Accordé pour vj sepmaines a compter du jour dhuy, 
et leur est lieu ordonné a lostel au porc sur le marchié, 
en prenant lettres de non preiudice. 


— De aduiser se on delaira les ghet des esleus des 
canonniers et aultres gens des sermens de la ville, et se 
on depportera del esgargaite du belfroy, veu que la ville 
a traitié de seurté auec ses voisins. 


Les chefz en sont rechargiez. 


— De aduiser quel prouision se pourra mectre sur 
les monnoies dor et dargent dont les chiefs ont fait 
mectre par escript leur aduis. 


On se tient a laduis qui a esté leu aux consaulx. 


Mardj xxüij° jour de nouembre lan mil iüij° Ixxviij. 

— De aduiser se on continuera le ghet en tel estat 
quil a esté, tant des gens deglise que des esleus et gens 
de sermens, veu quil y a gens darmes en grant quan- 
tité tenans les champs prochains de la ville. 

Soit led. ghet continué jusques a ce que les gens dar- 
mes soyent eslongiez. 


Mardj premier jour de decembre lan mil üijc Ixxviij. 

— De le requeste des arbalestriers du petit serment 
de cette ville, afin de pooir porter les parures du Roy 
telles quilz les ont nouuellement fait faire sur leurs 
robes et journades ; — de laquelle requeste a été requis 
coppie a ceulx du grand serment. 

Coppie est accordée ausd. arbalestriers du grand ser- 
ment (1). ; 


— Le dimenche xiij° jour de decembre lan mil iiij® 
Ixxviij, feurent les consaulx assemblez et a iceulx leu 
unes lettres missiues enuoyées le venredj precedent 
au soir, par Josse du Courouble estant a Bruges, pour- 
suiuant la publicacion de nostre traictié estre faite, con- 
tenant icelles lettres que ceulx de la loy de lad. ville 
de Bruges, requis de faire ladite publicacion, auoient 
sur ce fait assembler les gens de bien de ladite ville de 
Bruges, ceulx du Francq et dautres lieux illec prou- 
chains, et finablement auoient respondu que jusques 
adce que les bannieres estans en leglise Nostre Dame 
seroicnt ostées , ilz ne publieroient point led. traictié, 
car posé quil feust publyé, si nen tenroient rien les 
communes et partant ne seroient ceulx de Tournay en 
sceurté ‘a Bruges ne sur les champs. Et si fut par les 
chiefz remonstré ausd. consaulx comment lesd. lettres 
auoient esté communiquées a mess" de chappitre aus- 
quelz appartenoit le gouuernement de ladite eglise, en 
les aduertissant quilz aduisassent dy besongnier a len- 
tretenement dud. traictié, telement que la ville ny pre- 
nist dommaige. Lesquels de chapitre auoient respondu 
quils «estoient tous desirans que led. traictié se entre- 
tenist, et que touchant lesd. bannieres ilz estoient con- 
tens den faire par le conseil et ordonnance de ceulx 
de la ville. À quoy leur auoit par lesd. chiefz esté 


(1) À la date du 15 du même mois, on voit que les arbales- 
triers du grand serment ayant présenté une requête au contraire, 


les chefz ont été chargés d’appointer sur les dites requêtes. Le 


registre est muet sur la décision qui serait intervenue, 

respondu que le fait desd. bannieres ne deuoit regar- 
der la ville, car ilz nauoient mis ne fait mettre lesd. 
bannieres en lad. eglise, en laquelle ilz nauoient au- 
cune cohercion, mais estoit a faire ausd. de chappitre 
et ny pouoient ceulx de la ville touchier, 

Sur quoy lesd. consaulx, apres lad. matiere debatue 
entre eulx, chacun en son college, ont esté et sont das- 
sens que on die pour resolucion ausd. de chappitre que 
la chose est a eulx a faire et non point ausd. consaulx, 
ce que consideré lestat de la ville et la disposicion du 
temps, il semble ausditz consaulx quil voulroit mieulx 
que lesd. bannieres feussent ostées que laissées et que 
du tout on en rechargoit lesd. de chappitre , et que a 
baillier lad. response le tabellion soit present pour en 
auoir note, se mestier est. 


Mardj xv° jour de decembre lan mil cccc Ixxviij. 


— Du rapport des chiefz touchant mess'* de chappitre, 
qui ont respondu que puisquil a semblé aux consaulx 
estre meilleur que les banniercs estans en leur eglise 
feussent ostées que laissées, veu le disposicion du temps 
present, ilz estoient bien contens les faires oster, pour- 
veu que se aucun dangier ou inconuenient leur en .ad- 
uenoit par Je fait du Roy ou autrement, ceulx de .la 
ville les promeissent aidier et assister, et quilz feissent 
publier aux bretesques que nulz nen murmurast. 


On est dassens que lesd. de chappitre soient assistez 
et aidiez en justice et en raison. 


— De ceulx des sermens de la ville et aussi des 
esleus qui requierent estre depportez de faire ghet, at-. 
tendu la disposicion du temps present. 

On leur acorde, sauf que tousiours soit faict bon 
ghet ordinaire. | 


Mardj xxij* jour de decembre lan mil iüje Ixxviij. 


— De laduis des chiefz touchant la rente que la 
ville soloit payer au duc de Nemours, laquelle le conte 
de Romont maintient lui estre due a cause de la sei- 
gnourie de Leuse, quil dist a lui appartenir par don a 
lui fait par les duc et ducesse dAusterice ; et pour en 
en auoir payement daucunes années a fait emprisonner 
aucuns de noz manans et les a detenus longhe espace 
sans en vouloir faire deliurance, quelques poursuites ne 
remonstrances que on en ait fait. Pourquoy, considere 
quon ny sauoit trouuer prouision de justice et attendu 
la disposicion du temps, a esté conclu par lesditz chiefz 
den payer une année escheue a le Saint Remy darrain 
pour auoir nosd. manans au deliure, sil plaist aux 
consaulx. | 

Les consaulx se tiennent a laduis desd. chiefz, con- 
sentans lad. année estre payée audit conte. 


— De le requeste Gilequin De le guste, afin destre 
restitué des frais, despens, dommaiges et interestz par 
lui fais et soutenus a cause de lemprisonnement et ar- 
restz fait de sa personne au commandement du comte 
de Romont, pour le fait de la rente qui feut deue au 
duc de Nemours. 


Les chiefz en sont rechargiez. 


Mardj xxixe jour de decembre lan mil üij® Ixxvii]. 


— De la requeste des lieuten. de bailli etc., afin de 
pooir tenir leurs plais en la ville attendu que ilz ne 

ont point de lieu a Maire pour ce faire, et que le temps 
nest point encores bien seur. 

Accordé pour le terme de deux mois, commenchans ce 
jour dhui (au porc sur le marché). 


— De le requeste de Jehan Le Blancq, dit lermite, 
afin destre restitué des despens quil a fais et soustenus 
a Leuze, ou il a esté arresté et detenu prisonnier au 
commandement de monseig" le comte de Romont, pour 
le fait de la rente qui feut deue au duc de Nemours 
pour lachat des bois de Breuze. 


Les chefz en sont rechargiez. 


Mardj xxvj® jour de januier lan mil ccce lxxviij. 


— De Jehan Danel, nauyeur, qui requiert estre sala- 
rijé dauoir mené a Condé lartillerie qui y feut enuoyée 
par la ville au seruice du Roy nostre sire, pour layde 
et fortificacion du siege estant deuant ladite ville de 
Condé. 


Les chiefz sont rechargiez de mander led. Danel et se 


appointier auec lui, au meilleur marché que faire se 
pourra. 


— Le samedj penultieme jour de januier lan mil üïij® 
Ixxviij, furent les consaulx assemblez et a iceulx leues 
unes lettres missiues contenant creance, enuoyées par 
le conte de S‘ Pol et autres gens du grant conseil de 
monsieur le duc dAusterice, aportées par maistre Jehan 
Dauffay , conseillier et maistre des requestes de lostel 
dicelui duc, contenant la forme qui sensuit : 


Tres chiers et bons amis. Nous auons receu lettres de tres 

doubté seigueur mons le duc dAustriche , de Bourgongne, etc. 
par lesquelles il nous a escript et mandé de enuoyer par deuers 
vous maistre Jehan Dauffay, son conseiller et maistre des re- 
questes de son hostel, pour communiquier auec vous daucunes 
matieres. Et pour ce vous prions, tres chiers et bons amis, 
que ledit maistre Jehan Dauffay qui, de present sen va par de 
la, vous voclliez oyr et adiouster pleine foy et credence a ce 
quil vous exposera de par nostredit s° pour ceste fois, et sur 
ce baillier prouision tele quil appartiendra, et comme en vous 
auons la fiance. Tres chiers et bons amis, nostre s' soit garde de 
vous. Escript a Gand le xxvj* jour de januier lan Ixxviij. Ainsi 
signées Arends, et soubscriptes le conte de Saint Pol, lieute- 
nant general, le s' de Wyerre, chief, et les autres gens du grant 
conseil de mons" le duc dAustriche. 

Apres laquelle lecture, feut de par les chiefz, par la 
bouche de maistre Jehan du Haueron, conseillier de 
lad. ville, recité le traictié, la creance par led. Dauffay 
exposer ausd. ehiefz, en laquelle led. Dauffay auoit , 
en effect ou substance, propposé ce qui sensuit : 

» Premiers, que, par lordonnance dud. duc, lesd. 
seigneurs de son grant conseil auoient enuoyé ledit 
Dauffay par deuers ceulx de la loy, et lui chargié re- 
monstrer le traictié de sceurté et communieacion nagaires 
fait par ceulx de cested. ville auec led. duc, eouquel 
traictié, comme il disoit, icellui duc scstoit rendu diff- 
cile pour plusieurs causes, et meismement pour ce quil 
lui sembloit que deuions entretenir le traictié qui auoit 
esté fait auec le feu duc Charles, mais finablement, par 
grand et meure deliberacion de conseil, il se y estoit 
condescendu. Et pareillement lauoieut ceulx de la ville 
accepté par meure deliberacion, et de tant plus que meu- 
rement il auoit esté passé, il se deuoit entretenir et 
furnir en tous ses termes tant dun costé que dayltre. 
Laquelle chose led. duc estoit deliberé faire sans aucu- 
nement contreuenir, et disoit que du costé de ceulx de 

la ville y auoit deux poins par lesquelz pouoit sem- 
bler non point que le traictié feust enfraint, mais quil 
nestoit pas bien entretenu. 

« Le premier point estoit touchant reuerend pere en 
Dieu mons' leueque de Tournay, qui estoit du conseil et 
auoit tenu le party dudit duc dAustrice, par quoy il 
deuoit joyr et possesser de tous ses biens et temporel 
estans en Tournay et Tournesiz. Et neantmoins lui es- 
toit donné empeschement au contraire, nonobstant le- 
quel et tous autres que on y pouroit et voulroit mettre, 
ceulx de la ville estoient tenus par led. traictié len faire 
joyr, et estoit lintencion dudit due que ainsi se feist. 
Disoit aussi que aucuns marchans de Brouxelles, quant 
ilz estoient venus pour recouurer leurs biens non leuez, 
ceulx de la ville se y estoient bien portez, reserue que 
soubz umbre dune appellation que feist ung leur debteur 
qui auoit congneu la debte, on auoit differé le faire 
payer, qui nestoit pas chose raisonnable, car par teles 
voyes pourroient estre empeschiez les autres qui feroient 
poursuite pour la recouurance de leurs biens, qui seroit 
contre la teneur dud. traictié. 

« Lautre point estoit touchant Gilles Vraux et Aert 
Scraper, marchans, subgés dudit duc dAustrice, lesquelz 
auoient fait et faisoient journelement de grans poursui- 
tes vers ledit due et ceulx de son grant conseil pour la 
recouurance de leurs laynes, qui auoient esté prinses et 
leuces en Tournay durant la guerre, lesquelles, comme 
ilz disoient, ceulx de la ville auoyent souffert emmener 
et transporter dehors, requerans iceulx marchans justice 
leur estre administrée, et quilz peussent de lettres de 
marques ou darrestz contre ceulx de la ville. 

Et combien que led. Dauffay, comme il disoit, neust 
pas charge ne intencion de justiffier la querelle desdiz 

marchans, sy auoit il semblé a ceulx dud. grant conseil 
que veu les fais quilz alleghoient, que lettre de mar- 
que deuoit estre acordée ausdiz marchans. 

Meismement, car ilz alleghoient que auant le temps 
que leurs dites laynes feussent saisies, ilz auoient mons- 
tré leur sauf conduit aux juges de la ville, en leur re- 
‘querant justice, laquelle ilz auoïent denyée et auoient 
souffert emmener lesd. laynes, ce quilz ne debuoient 
faire, mais y debuoient remedier et garder et preseruer 
lesdiz marchans de dommaige, comme les hostelains 
deuoyent et estoient tenus de garder leurs hostes. 

Disoient plus lesdiz marchans que les juges de lad. 
ville auoyent ordonné esgardeurs qui auoient esté a di- 
uiser et partir lesd. laynes en lad. ville. 

Par lesquelz moyens pouoit sembler que lesdiz mar- 
chans auoyent action contre la ville, et requeroient 
auoir justice, laquelle on ne leur pouoit ne debuoit 
denyer, et disoit led. Dauffay que lettres de marque 
estoient voyes de justice, par quoi se aucune sen don- 
noit contre la ville on ne sen debueroit plaindre, car 
chacun seroit oy en ses justes causes et raisons et seroit 
faicte et administrée justice aux parties, et par tele 
voye venroit la matiere deuant le grand conseil dud. 
duc, ou les parties pourroient mieulx recouurer de bon 
“et notable conseil que ailleurs en autres villes et lieux 
particuliers ou on pourroit user de prinses et arrestz. 

Disoit aussi led. Dauffay quil auoit charge de per- 
suader ceulx de la ville de traictier amiablement aucc 
lesd. marchans sans eulx mettre en righeur de justice. 

Et se ne se pouoit trouuer, il conuenoit que justice se 
feist et que aucun heust la congnoissance de la matiere 
mais led. duc nentendoit point que ses subgés deussent 
aller plaidier en parlement a Paris. 

Et finablement auoit requis led. Dauffay que ceulx 
de la ville prenissent de deux voyes lune, ou que le 
grand conseil dud. duc en congneist ou sinon que on 
attendeist les voyes de arrest, dont lesditz marchans 
vouldroient user sur ceulx de Tournay et leurs biens 
ou ilz les trouueroyent, et que sur tout lui feust baïl- 
lé responce, en maniere que ledit traictié feust bien 
entretenu du costé de la ville, comme ledit duc le vou- 
loit et offroit entretenir de sa part. 

Et apres lad. recitacion feut de par lesditz chiefz 
remonstré ausd. consaulx que sur le point desd. mar- 
chans ilz auoyent choisy de baillier responee telle que 
autreffois auoit esté baillié, et quand lesditz marchans 
firent summer la ville de leur restituer lesdites laynes 
auec aucunes addicions a ce seruans, laquelle responce 
estoit par escript et feut leue ausditz consaulx, mais 
estoit de grand poix. 

Et touchant mond. seign' leuesque, auoyent aduisé de 
y respondre ainsi et par la maniere que pluiseurs fois 
lui auoit esté escript, en excusant la ville desditz 
empeschemens , et que on ny pouoit touchier sans le 
consentement du Roy, etc. Et oultre auoyent lesd. chiefz 
aduisé que se ledit Dauffay ne vouloit estre content 
desdites responces , que on lui deist que touchans les 
differens desditz marchans, ceulx de la ville estoient 
contens de prendre a juges les conseruateurs des tre- 
ues, et sembloit que led. Dauffay ne lesd. marchans ne 
debueroïent ce refuser, car cestoit que pour decider 
des differens sourdans dud. traictié et quil y heust 
gens de chacun party. 

Lesquelles responces lesditz chiefz nauoient voulu 
baillier que premiers lesd. consaulx ne feussent de 
tout aduertis, et a celle cause len les auoit fait assem- 

bler, et sur ce leur feut lad. responce , qui estoit par 
escript, leue de mot a mot, adfin que sur tout il 
leur pleust conclure et deliberer. 

Lesquelz consaulx, apres quilz heubrent debatu 
lesd. matieres chacun en son college , feurent dassens 
et oppinion lesdites responces estre baillées selon lad- 
uis desd. chiefz, et dicelles baiïllier en rechargèrent 
plainement lesd. chiefz. 


Merquedj üij° jour de feurier lan mil cecc lxxviij, entretend du mardj 
precedent feste de Nostre Dame. 


— De pourueir au fait daucuns marchans qui diffe- 
rent de amener bestail et aultres viures en Tournay, 
doubtans que ceulx des pays voisins en passant par 
leurs destrois en voeillent retenir pour leurs prouisions 
qui seront quant les cautions quilz baillent en France 
de les amener vendre et distribuer en lad. ville sans 
aucune chose en laisser ailleurs. 


Les chiefz en sont rechargiez. 


Mardj ix° jour de feurier lan mil cece Ixxviij. 


.—De le réqueste des lieut. de baïllj etc., afin dauoir 
grace de tenir leurs plais en Tournay pour ij mois, 
attendu quils ne ont lieu ne pretoire a Maire, et aussi 
que le temps nest pas encore bien asseuré pour les te- 
nir hors de la ville. 

Accordé pour ij mois, en leur baillant la maison au 
porc pour ce faire. 


— Del aduis des chiefz qui sont doppinion de def- 
fendre totalement le cours de pluiseurs tires de mon- 

noies dAlemaigne qui ne ont point de cours en France 
ne es pays voisins, si comme aigles, escouffles, wispen- 
nincqs et aultres semblables, lesquelles monnoïes sont mau- 
uaises auantageuses et le cours dicelles contyaire et preiu- 
diciable au bien de marchandise et par RRPEICNE de 
la chose publique de lad. ville. 


On se tient a laduis desdiz chiefz. 


— De le requeste Jehan Meurisse, clerc ordonné au 
ghet, qui requiert estre salairié des peines quil a heu 
pour les ghes extraordinaires durant le temps de la 
guerre. 

Les chiefz en sont rechargiez, — lesquelz lui ont tauxé 
lx s. t. 


sc 


— Du rapport de sire Simon de Dern preuost, 
et maistre Jehan Leleu, procureur general de la ville, 
le jour dhier retournez de deuers le Roy nostre s", 
lesquelz ont rapporté lettres patentes dicellui seigneur, 
scellées de son grand seel en laz de soye et chire verd, 
touchant le traitié fait par la ville auec les duc et 
ducesse dAusterice, et auec ce ont declaré comment ilz 
auoient besoignié touchant aucunes aultres charges et 
matieres a eulx enchargées pour Île bien de lad. ville. 

Les consaulx adueuent ce qui a esté besongnié par lesd. 


depputez, et les mercyent de ce quilz ont fait en ceste 
partie. 


— Des lettres enuoyées par mons" dArgenton, qui 


requiert que la ville lui paye ce qui est cheu de la 
rente qui soloit estre deue par la ville au duc de 

Nemours depuis que le don en a esté fait par le Roy, 
non obstant les payemens qui en ont esté fais a 
aultres. 


Les chiefz en sont rechargiez. 


Mardj second jour de mars lan mil cecc Ixxviij. 


— De depputer aucuns des ïiij consaulx pour enten- 
dre et besongnier auec les chiefz et le conseil es 
grandes matieres qui pourroyent suruenir a la ville 
ceste presente année. 


Sire Guer. Pippart, sire Simon de Clermes, stre 
Guer. de Hurtebise, jurez; — sire Engher. Coppet, 
Jehan Vilain, escheuins ; — Jehan Canonne, maistre 
Loys Fauconnier, eswardeurs; — Jehan Repus, Pierre 
Cambier , Jehan Du bos, doyens, y sont commis et 
depputez pour esdites matieres besongner et conclure ou 
lieu et pour lesd. consaulx. 


— De le requeste des confreres de saint Vyaire, 
fondée en leglise Saint Quintin , afin destre deschar- 
giez dune année de rente quilz doiuent a la ville a 
cause du marchié, attendu quilz ne lont point occupé 
durant la guerre et nen ont prins aucun prouffit. 


Les chiefz et le conseil en sont rechargiez. 


— Le second jour de mars lan mil cecc Ixxviij, les clefz 
des portes et huicqués de la ville furent par lordonnance 
des consaulx deliurées aux personnes qui sensuiuent : 


De le porte Saint Martin Jehan Testelin, doyen, 
Roland Coquere, filetier, 
Pierre Maurre , coutelier. 

De le porte Coquerel, 
De le porte Sainte fontaine, 


Du luicquet du bourdel, 
Du luicquet de le tieulerie, 


De le porte du bruille, 
De le porte morel, 
De le porte maruis, 


Del luicquet descauffours, 


De le porte Valenchinoise, 


Remon Gombault, doyen, 
Jaques de larc, juré, 
Jorart Gomez. 


Caron Bernard, 
Pierre Leharde, doyen, 
Jehan Du fresne , doyen. 


Arnoul du Molin, brasseur, 
Jehan Houart, filetier. 


Adrien Plachier, drapier, 
Joachim Goulote, craissier. 


Jehan Gossart, doyen, 
Jehan Frappet, eswardeur, 
Pierre Hennebert, doyen. 


Jehan Du castel, doyen, 
Jehan Descauld, aussi doyen, 
Jehan Briefman, drappier. 


Eluthere Bernard, escheuin, 
Marc de Hurtebise, eswardeur, 
Miquiel Du sauchoy, doyen. 


Jehan Daubermont, 
Pierre Flan, doyen. 


Pierre Herreng, 
Martin le dreule, 
Pierre Belin, doyen. 


Mardj ix° jour de mars lan mi ccecc Ixxviij. 


225 


— De laduis des chiefz ausquelz semble expedient 
de faire veiller en personne, mectre gens de loy aux 
portes et de remettre sus les xviij pour faire le ghet 
de nuit , consideré que gens darmes aduersaires se as- 
semblent et mectent sur les champs a lenuiron de ceste 


ville. 


Accordé que chacun face ghet en personne, quil y ait 

gens de loy aux portes; et des xviü les chiefz en sont 
rechargiez de les eslire. 


— De mons' dArgenton qui a exhibé un vidimus 
par lequel appert le Roy lui auoir donné la rente qui 
feut a feu le duc de Nemours, lequel don est passé et 
expedié en la chambre des comptes, et requiert led. s° 
estre payé de lad. rente, non obstant quelle soit payée 
au comte de Romont. 

Les chiefz en sont rechargiez. — Lesquelz chiefz con- 
siderans que led. sieur dArgenton a grand familiarité 
et autorité au Roy et a la court, et quil y poet bien ay- 
der la ville en ses affaires, et afin dicellui s' entretenir 
en lamour de la ville, ont ordonné de payer aud. s° 
dArgenton une année de lad. rente escheue a la S. Remy 
darren. passée, ja soit quelle ait esté payée aud. comte 
de Romont. 


— Des prouisions et mandemens donnez par le duc 
dAusterice tant sur le deslogement des gens darmes lo- 
giez en ces bailliages, comme sur le fait des passaiges 
des viures et marchandises qui se coeilleront es pays 
voisins, et de la despense faite par maistre Jehan Leleu 
a cause desd, prouisions. 

Les consaulx ont aduoë ce qui par led. maiïstre Jeh. 
Leleu a esté besoingnié, et ordonné que les prouisions 
soient mises a execucion. 


— Du voyaige enchargié par les chiefz a maistre 
Jehan du Haueron faire par deuers le Roy et les sei- 
gneurs de son conseil, tant pour le continuacion et entre- 

tenement de nostre traitié que pour trouuer fachon que 
ceste ville se puist auitailler des bledz prins es pays 
del obeyssance du Roy nostre sire, et pour aultres cause 
concernans le bien de la ville et des mises que pour 
ces choses il conuenra faire et soustenir. 


Les chefz sont rechargiez de faire faire led. voyaige 
et aussi des despens qui sen ensuiront. 


Mardj xxij° jour de mars lan mil iïij® lxxviij. 

— Del appoint fait par les chiefz pour xx I. t. auec 
Jaquem. Cachelou a cause dune nef a lui apparten. qui. 
feut delaissiée a Condé pour les affaires de la ville, la- 
quelle y a esté effondrée et perie, pour laquelle led. 
Jacquem. demandoit dix liv. de gros, et neantmoins 
a esté telement traitié que la ville en sera quicte pour 
lad. somme de xx liv. t. 


Les consaulx se tiennent aud. appointement. 


— De Gillequin De beque, messaigier de la ville, qui 
en allant a Courtray pour y faire publier le mande- 
ment impetré du duc dAuterice, touchant le desloge- 
ment des gens darmes qui estoient logiez ou bailliaige, 
a esté destroussé et desrobé de sa boiste, son argent 
et autres baghes quil a affirmé valoir xxxiij s. de gros 
ou enuiron. Et parcillement de Guer. Jacop, qui en 
alant a Lille pour cas semblable, a esté desrobé de 
Xxxiii] gros. 

Les consaulx accordent quilz soient rembourcez desd. 
pertes. 


— Du salaire tauxé par les chiefz a Julijen Parent 
et j aultre des gens messire Jehan de Luxembourg, qui 

en vertu dun mandement du duc dAusterice ont fai 
deslogier les gens darmes qui estoient logiez ou bail- 
liaige, en quoy faisant ils ont seiourné en ceste ville 
viij jours, montant led. salaire oultre leurs despens de 
Xv) a xvij flor. a le crois S. Andrieu. 


Les consaulx se tiennent a lad. tauxacion. 


Mardj xx° jour dauril lan mil cccc Ixxix apres Pasques. 


— Del aduis des chiefz, qui sont doppinion que, veu 
la disposicion du temps present, la porte Valenchinoise 
soit tenue fermée en tenant luicquet ouuert seullement, 
et que a chacune des portes il y ait chacun jour ung 
homme de la loy qui entende diligemment a la garde 
dicelles. | 


Il ny a point dassens de clore lad. porte. — Touchant 
les gens de loy on se tient a laduis. 


— De le requeste des cartons du riuaige afin destre 
exemps de faire ghet en personne, pour estre plus 
prestz a secourir aux perilz du feu de meschief qui 
pourroit auenir de nuit. 


On sen depporte. 


Mardj xxvij° jour dauril lan mil ccec laxix. 

— De Jehan Quieurechin et Jehan du Mares, tixe- 
rans de drapz de Saint Amand, qui requierent que du- 
rant les dinisions, ils puissent en Tournai tistre Îles 
drapz que ceulx de la terre de Saint Amand font et 
composent journelement. 


Accordé, la guerre durant. 


on Rd © 


APPENDICES. 229 


— De le requeste frere Jehan Hanart, religieux del 
abbaye de Los, afin que, attendu quil a tousiours 
residé en payz del obeyssance du Roy, il puist estre 
payé des arreraiges dune rente viaigiere que la ville lui 
doibt. 


Les chiefz en sont rechargiez. 


Mardj xj° jour du moys de may lxxix. 
— Del aduis des chiefz qui sont doppinion de eslire 
aucuns des consaulx qui ayent salaire pour garder de 
jour les portes de la ville. 


Les chiefz en sont rechargiez. 


— Du rapport maistre Jehan du Haueron, conseiller 
de la ville, nouuellement retournez de deuers le Roy 
contenant que maistre Oliuier le Dain lui a certiffié que 
tout le sel estant es mains de Pasquier Grenier est a lui 
appartenant, et lauoit tout acheté pour la prouision de 
la ville, pour quoy est son intencion que la ville le 
rechoiue et en paye le pris. 


Accordé que le sel soit receu et payé des deniers de 
la ville. 


— Du don de ïii° libz t de xl gros la liure, fait aud. 
maistre Oliuier ou nom de la ville, afin que tousiours 
il ait jcelle ville et ses affaires pour recommendez. 


Les consaulx sont contens de ce qui en est fait et le 
adueuent. 


— De Nicaise Helle, carlier de Saint Amand, qui re- 
quier pouoir ouurer de son mestier en ceste ville du- 
rant la guerre. 

*. On lui accorde, en payant la franchise du mestier ung 
gros le sepmaine. 


Mardj xvij* jour de may lan mil ccec Ixxix. 

— De Pierre le Paige, fermier du cauchiaige de la 
porte morel, qui requiert que lad. porte morel soit 
ouuerte, et lui faire deffalquer des payemens dicelle 
cense pour ses interestz en sus jusques a present Ix s. t. 

Accordé quelle soit ouuerte jusques au rappel des con- 
saulx, pourueu que aux despens des laboureurs soit mis 
j homme soluent pour garder et tenir close la barriere 
prochaine du boluerc par dehors. 


— De Jehan Rouppin et aultres laboureurs, qui re- 
quierent la porte valenchinoïise estre ouuerte. 


On sen depporte. 


Mardj xxv° jour de may lan mil cecc Ixxix, 

— Des laboureurs demourans dehors le porte Valen- 
chinoise et aultres, qui requierent lad. porte estre tenue 
ouuerte. 

Accordé, en mectant ung homme a leurs despens pour 
garder le barriere de dehors et le tenir close. 


_— De commectre aucuns pour receuoir et estre a 
mesurer le sel maistre Oliuier le Dain, cappitaine de 
Mulan. 


Quintin Darre, juré; sire Engheran Coppet, escheuin; 
Jehan Repus, doyen. 


— De sauoir se les xiij yront a le feste dAnuers. 
On se rapporte a eulx de y aler se bon leur semble. 

Le samedj xxix® jour de may lan mil ccec lxxix, apres disner. 


— Les consaulx feurent assemblez et leur remons- 
tré, de par les chiefz et les jurez, que, pour pourueoir 
a ce que aucune chose ne soit faicte par les manans 
ct habitans de ceste ville contraire ne deroghant au 
traictié de sceurté ct communicacion fait auec les duc et 
ducesse dAusterice, et pour entretenir lesd. manans et 
habitans en paix, union et concorde , et le fait de 
marchandise auoir lieu a lauancement et exaltacion du 
commun peuple et bien publique de lad. ville, iceulx 
preuostz et jurez, par laduis et deliberacion desd. 
chiefz, auoient fait certaines ordonnances, lesquelles, 
ledit jour au matin, furent et auoient esté publiées 
aux’ bretesques de lad. ville en la forme quelles feu- 
rent leues ausd. consaulx et quelles sont enregistrées 
ou livre des publicacions sur led. xxix° jour de may. 

Et si leur feut remonstré que pour pluiseurs oul- 
traiges et exces commis par Guillaume de Touart a 
lencontre de pluiseurs personnes estrangiers , dont 
grans inconueniens se pouoient ensuir au grand preiu- 
 dice de tout le corps de la cité, et esqueiz il conti- 
nuoit en faisant armées ct assemblées Jilicites et de 
perilleuse conscquence , lesd. jurez auoient conclu de 
mectre led. Guillaume prisonnier ; mais pour ce quil 
feut trouué disposé a user plus de fureur que de 
raison, et demonstroit maniere de se vouloir ferir 
dune daghe, en cas quil feust constraint de aler pri- 
sonnier , il feut delaissié en la garde de sa mere et 
aultres ses parents et amis. 

Lesquelz consaulx se retrairent par colleges, et par 
deliberacion prinse dentre eulx, aduouerent lesd. or- 
donnances et tout ce qui auoit esté fait par lesd. chiefz 

et jurez sur la personne dud. Guillaume et ses com- 
plices. 

Declarans tous lesd. consaulx que leur intencion es- 
toit que lesd. ordonnances feussent executées et les 
transgressans pugnis par lesd. preuostz et jurez. 

Et oultre ont lesditz consaulx rechargié les chiefz 
dentre eulx descripre la verité des choses dessusd. aux 
seigneurs du grand conscil du Roy, affin quilz ne se 
arrestent aux aduertissemens et sinistres rappors que 
ledit Guillaume ou aultres vouldroient ou pouroient 
faire au preiudice de la ville. 

Oultre feurent dassens lesditz consaulx que durant 
toutes les festes de Penthecouste les portes Morel et 
Valenchinoise soient tenues fermées, en tenant les 
huicqués dicelles portes ouuertes. 

Et si se sont tenus au rapport des depputez au fait 
du pain, qui est publié aux bretesques, contenant 
ce qui sensuit : 

Cest assauoir que veu la rabaisse du bled, les bou- 
lenghiers seront tenus de faire leurs pains des pris qui 
sensuiuent : 

Premiers le pain blancq de ung denier le piece pesera quatre 
onces ; | 

Le pain blancq de deux deniers deux onces; 

Le pain brun de denier de v onces; 

Le brun pain de deux deniers de xj onces; 


Le pain de baïret de denier de viij onces; 
Et cellui de deux deniers de xvij onces. 


Mardj es festes de penthecouste premier jour de jaing lan mil ccec Ixxix. 


— Les consaulx feurent rassemblez et leur feut, de 
par les chiefz, remonstré que la voix couroit que plui- 
seurs compaignons, manans et habitans de ceste ville 

se preparoient pour se partir dicelle en armes, par 
forme de route et armée, dont se pouoient ensuir plu- 
seurs grans inconueniens, tant au preiudice de nostre 
traitié comme a la diminucion de la force et puissan- 
ce de ceste cité. Pourquoy auoit semblé bon ausdis 
chiefz de deffendre et publier aux bretesques que nulz 
desd. habitans se parte de lad. ville sans lexpres con- 
gié desd. chiefz et jurez, se cestoit le plaisir desd. 
consaulx. | 

Lesquelz consaulx, apres la matiere debatue entre 
eulx, chacun en son college, ont deliberé et conclud 
lad. deffence estre faicte, en la forme et maniere quelle 
a esté leue pardeuant eulx, et qui est contenue et 
enregistrée ou liure des publications. 


— Des boulenghiers, qui requierent auoir ung assay a 
leurs despens, disant quil ne leur est possible eulx re- 
gler selon les prix derrenierement apposé a toutes les 
tires de leur pain sans y perdre du leur. 


Les commis des consaulx au fait du pain sont re- 
chargiez de faire faire led. assay, et a rapporter. 


— Le samedi v° jour de juing lan mil cecc lxxix, se 
assemblerent les quatre consaulx en la halle du conseil 
et auec eulx pluiseurs des chanoines de leglise, depputez 
de par mess" de chappitre de lad. ville, telz que mais- 
tres Thiery de Lesdernay, doyen de Thoul, maistre Jehan 
Quentin, docteur en theologie, Jehan de Manuy, Nicolles 
Deswastines, hostellier, et lescolatre de lad. eglise, tous 
chanoines dicelle. 

Aussi mons’ le lieutenant de bailli, procureur, aduo- 

cat et aultres conseilliers et officiers du Roy es bailliai- 
ges de Tournay ‘et Tournesis. 

Et pluseurs notables bourgois et marchans de toutes 
les paroices de da cité, tous a ce euoquiez et appellez de 
par lesd. consaulx; ausquelz gens deglise, conseilliers 
du Roy, bourgois et marchans feut remonstré de par 
lesd. consaulx comment par le traictié de sceurté et 
communicacion fait auec les duc et ducesse dAusterice, 
ceste bonne cité et aussi le bailliage de Tournesis es- 
toit soulaigiez et ostez de miseres, pouretez et cala- 
mitez ou ilz auoicnt esté mis et constituez a cause 
de la guerre; parquoy estoit bien besoing que on 
pourueist ad re que chose preiudiciable aud. traictié 
ne feust faicte par les manans et habitans de la ville 
ne par aultres. Et nceantmoins, Guillemme de Thouart, 
qui est natif de cested. ville, auoit fait pluseurs exces 
et entreprinses en ceste ville, a lencontre de plu- 
seurs des subgés dudit duc conuersans en icelle ville 
soubz la confidence et sceurté dud. traictié, et y con- 
tinuoit de plus en plus. Et auec ce esleuoit et rete- 
noit compaignons de la ville en grand nombre, les- 
quelz il armoit et leur donnoit hoquetons et armures, 
soy vantant quil les menroit en France et se partiroit 
de ceste ville en assemblée darmes. Et a ce proppos 
auoit fait faire ung pignon armoyé des armes du Roy 
et de la ville et une baniere seruant a une trom- 
pette armoyée de semblables armes. Lesquelles choses, 
se elles auenoient, sembloient estre ‘deroghans audit 
traictié, et par ce faisoit a doubter que la ville et 
led. bailliage feussent remis en guerre, dont se pour- 
roit ensuir la totalle destruction de lad. ville et dud. 
bailliage, actendu leur scituacion et quelle est enclose 
de toutes pars de fortes villes et pays aduersaires au 

Roy nostre s'. Et pour ce que ceste matiere estoit de 
grand importance et touchoit tout le corps uniuersel 
de lad. ville et cité, lesd. consaulx auoient requis la 
conuention desd. estas, et leur prioient que sur ce 
leur pleust baillier leur bon conseil, aduis et delibe- 
racjon. Sur quoy lesd. gens deglise, conseilliers et off- 
ciers du Roy, bourgois et marchans se retrayrent cha- 
cun a part, et apres la matiere entre eux debatue, 
lesd. gens deglise prindrent delay pour ladite matiere 
referer ausd. de chapitre et y prendre conclusion, qui 
se comprinrent de rapporter ausd. consaulx inconti- 
nent quilz aueroient conferé auec lesd. de chappitre. 
Et assez tost apres, lesd. depputez de chappitre retour- 
nerent en lad. halle, et en la presence de tous lesd. 
consaulx et des autres éuoquiez et assemblez, feut, 
pour lesd. de chappitre, par la bouche dud. maistre 
Jehan Quintin, dit et propposé que tout led. chappitre 
assemblé per juramentum et qui grandement et meu- 
rement auoit debatu ladite matiere estoit et est tres 
ennuieux de teles nouuellitez et monopolles, ear il sen 
pouoit et peult ensuir de grans et meruilleux maulx, 
inconueniens et dangiers en pluiseurs et diuerses ma- 
nieres, car la matiere touchoit grandement au Roy 
nostre sire, qui si grandement auoit traueillé et la- 
bouré pour mectre sa ville hors de gucrre et le oster 
des miseres et tribulatoirs ou elle estoit a cause dicelle 
guerre, et se lesd. inconueniens auenoient, le Roy 
aueroit matiere den estre mal content, car il se attend 
a ceulx de la ville de le garder en paix et sans 
guerre. 

Se on souffroit led. Guillemme mettre une arméc sus 
et emmener compaignons en armes, ce scroit contre la 
teneur du traictié par lequel ceulx de la ville ne pe- 
uent soustenir gens darmes ne leur donner passaige. 

Se ainsi estoit que le traictié feust rompu, ceste 
ville seroit en grant pcril, attendu son enclauement 
et nest doubte que on ne lui feroit des maulx inesti- 
mables et dont le Roy, considerant que ce aueroit procedé 
par la negligence de ceulx de la ville, qui seroit 
remis en guerre, en pourroit auoir tele indignacion 
quil delairoit la ville et les habitans dicelle en dan- 
gier. 

Posé que si grans maulx nen aduenissent que la 
routure dud. traictié, sy gisoit autre tres grand peril 
et dangier en telz monopolles et assemblées, car pos- 
sible seroit quand les assemblez et armez verroient 
quilz ne pouroient partir ou faire leurs voulentez, ilz 
pourront tourner leurs mains sur les gouuerneurs et 
gens de justice de la ville, qui seroient choses de tres 
perilleuse consequence. 

Et pour tant ont esté et sont tous lesd. seign de 
chappitre de aduis ct oppinion et dune meisme voix 
que telz assemblées et monopolles ne soient souffertes, 
mais y soit resisté en maniere que led. traictié soit 
entretenu et que la ville puist demourer en paix 
soubz la vraye et entiere obeyssance du Roy nostre s". 

Et lesd. lieutenant, conscillicrs et officiers du Roy 
ont respondu quilz sont de tele et semblable oppinion 
et aduis que lesd. scign'* de chappitre. 

Et lesd. bourgois, marchans et gens de pratique ont 
baillié leur aduis et deliberacion par escript en Ja 
fourme que sensuit : 

« Laduis des esleuz et éuoquiez des paroisces de Tour- 
nay, sur les remonstrances a eulx faictes pour lentre- 
tenement du traictié de la ville est tel : 

« Que publicacion soit faicte nouuelle aux bretesques 
de lad. ville que lintencion desd. esleuz et éuoquiez 


APPENDICES, 237 


que le traictié fait auec le duc dAustrice et ses pays 
soit entretenu de point en point, et que nulz des ma- 
nans et habitans de lad. ville ne sauance de faire, 
dire ne procurer chose, de bouche, par escript ne 
autrement, contraire ou preiudiciable aud. traictié, sur 
‘peine cappital, etc. 

« Et pour ce que non obstant aucunes deffences et 
publicacions deja faictes , aucuns ont fait le contraire 
et sefforcent encores faire, que le chicf soit empri- 
sonné , detenu et gardé honnestement ct sceurement 
par gens de justice, et de ce aduertir le Roy ou ses 
licuxtenans et cappitaines voisins, et des voies et ma- 
nieres quil a tenu cet tient. 

« Et que ceulx qui se ingerent et efforcent assister et 
mettre soubz led. chief, soient emprisonnez et pugnis 
par prison et aultrement selon lexigence des cas. Et 
se, depuis lad. publicacion, ilz faisoicnt chose contraire 
aud. traictié et ne se vouloient depporter de assister 
led. chief au preiudice dud. traictié, quilz soient pu- 
gnis de peine cappital. 

« Que ceulx qui ont fait les pignons dud. chief et 
aussi ceulx qui ont fait parures de guerre et armurcs, 
soient emprisonnez et pugnis a le discrecion des juges. » 


Lesquelles deliberacions oyes , lesd. consaulx sc re- 
trayrent chacun en leurs colleges, et apres la matiere 
debatuc entre eulx, ont déclairé, par plain assens et 
uniformement, quilz se tiennent aux aduis et delibera- 
cions dessus declarées, et que led. Guillemme et tous 
ceulx qui ont transgressé ou transgresscront les ordon- 
nances et publicacions faictes de par les consaulx, tou- 
chant lesd. armées et assemblées, soient emprisonnez et 
pugnis selon lexigence des cas. 

Mardj vij° jour de juing lan laxvij. 
— Des lettres maistre Oliuier le Dain, eappitaine de 
Mulan, par lesquelles il requiert que loffice destre ser- 
gent bastonnier que soloit excerser Martin Corrijer soit 


conferré a Lyon Rigault, quil dist estre son serui- 
teur. 


Ordonné est que on lui escripue quil ny a point dof- 
fice vaquant, et que quant elle vaquera, on aura led. 
Lyon pour recommendé. 


— Des lettres enuoyées par le duc dAusterice tou- 
chant le fait de Guillemme de Touwart, et des lettres 
responsiues a icelles qui ont esté leues ausd. con- 
saulx. 


Ordonné est que les lettres soient enuoyées en la forme 
conceue et leue. 


— Se on escripra a la loy de Douay touchant au- 
cunes nouuelles suruenues de le prinse daueuns com- 
paignons que on disoit porter lettres au preiudice de 
la ville. 

Soit rescript a lad. loy afin de sauoir que lesd. lettres 
contiennent et qui les a enuoyées. 


Mardj xv° jour de juing lan mil ïüj° lxxix. 


— De aduiser quil est de faire touchant lemprison- 
nement de la personne Guillemme de Thouart. 

Ordonné est que il en soit escript au Roy en la fourme 
leue aux consaulx, et que sire Simon de Clermes et maistre 
Loys Fauconnier y soyent enuoyez, el que led. Guillemme 
demeure prisonnier. 

Du joedi xvij® jour de juing lan lxxix. 


Jehan Cottrel, \ comparurent en halle, de. 
Anthoine de Touwart, uant les consaulx qui, a 
Jhcromme de Hellemmes,\ leur requeste, estoient as- 
Maistre Roland Bourgois,| semblez, et ont remonstré, 

Jaques Denneticres, par la bouche dud. Jehan 

Jehan de Touwart, Cottrel, que Guillemme de 
Touwart , frere dud. Anthoine, qui est del hostel du 
Roy, auoit ja esté prisonnier long temps, et pour ce quilz 
estoicnt ses parens, affins et allyez, ilz desiroient son 
eslargissement, requerans que on le voulsist eslargir 
et mettre a deliurance, disans quilz auoient tousiours 
oy dire aud. Guillemme que onques neubt intencion ne 
voulenté de nuire ne faire aueun mal ou preiudice a 
la ville ne aux habitans dicelle, mais se estoit tousiours 
offers et offroit de faire plaisir et seruice a tous ceulx 
de la loy et autres habitans de lad. ville. 

Sur laquele requeste lesd. consaulx se retrairent cha- 
cun en son college, ct apres la matiere debatue entre 
eulx , les escheuins ont dit que lemprisonnement dud. 
Guillemme a esté fait par la deliberacion des gens de- 
glise, des conseilliers du Roy et de pluiseurs notables 
bourgois, marchans et gens de pratique, sans lesquels 
lesd. escheuins ne voellent conclure nc deliberer sur 
lad. requeste. 

Et les aultres trois consaulx sont dassens de le met- 
tre es mains et garde desd. requerans tout prisonnier, 
pourucu que tous iceulx requerans le voellent prendre 
a leur charge et promettre de lc maintenir et garder 
telement quil ne face chose preiudiciable a la ville, en 
assemblées ne aultrement, et de le remettre es mains 
des consaulx incontinent que requis en seront, en cas 

que led. Guillemme ne sen feust allé et party de la 
ville, du consentement et en Ice veuc de mess” les 
quatre chiefz, sur peine destre tenus des meffais dud. 
Guillemme. 

Et en celle fourme et maniere a esté la responce 
bailliée ausdiz requerans. 

Lesquelz requerans , apres quilz en heurent deliberé 
ensemble , ont respondu quilz ne voellent point led. 
Guillemme prendre a leur charge ne eulx en rien de 
ce lyer. 

Et pour ce que la voix couroit que gens darmes du 
Roy nostre s° doibuent en brief temps venir querir led. 
Guillemme et le mener en France, lesd. consaulx en ce 
cas ont conclu et sont dassens que led. Guillemme leur 
soit deliuré, et de ce ont rechargié lesd. chiefz. 


Merquedj xxjij® jour dudit moys. 

— Des lettres des duc et ducesse dAusterice, par les- 
quelles ilz requierent que au xxvj° de ce mois on en- 
uoye vers lui aucuns depputez de la ville ayans pooir 
de traitier touchans les biens de labeye Saint Amand 
estans en Tournay et Tournesiz , et de la responce sur 
ce baillée par les chiefz. 


On se tient a ce qui en est fait, et du surplus les 
chiefz en sont rechargiez. 


— De le remonstrance faicte au chiefz par demoiselle 
femme Guillemme de Touwart, contendans que led. 
Guillemme qui est prisonnier feust cslargy et a lui 
rendu, offrant de le maintenir et conduire telement quil 
ne fera mal ne preiudice a la ville ne aux habitans. 


On est dassens de le eslargir en prenant la promesse 

de sa femme de le maintenir et conduire telement quil ne 
face chose preiudiciable a la ville ne aux habitans, en 
assemblées ne aultrement. 


— De mectre prouision sur les monnoyes dor que on 
fait courir en Tournay a plus haut pris que es autres 
parties de France ne es pays voisins. 


En delay pour ceste fois. 


— Et aussi de aduiser de faire faire de le monnoye 
noire, pour le peuple sen ayder. 

Accordé que on face de la noire monnoye, et pour en 
trouuer la maniere les chiefz en sont rechargiez. 


Lundj veille de Saint Pierre et Saint Pol xxviij® jour de juing lan xlxix. 


— De pourueoir aux monnoiïes dor que on fait cou- 
rir en Tournay a plus hault pris que es aultres parties 
de France ne es pays voisins. 

On sen depporte jusques a xv jours prouchainement 
venans. 


— Del aduis des chiefz et jurez pour mettre sol- 
doyers aux portes pour la garde de la ville, actendu que 
les x°° sont fort diminuées, lesquelz auront salaire aux 
despens de la ville. 

On se tient al aduis choisy, et que led. quet soit con- 
tinué tant que autrement y soit pourueu. | 


— De aduiser se on fermera les portes Coquerel et 
Moreau porte. 


On est dassens de clore la porte Coquerel en tenant 
MEN. T, Il, 94. 

luicquet ouuert, et de laulre on nen a point parlé, fors 
entre les jurez. 


— De renouueller les x"° pour faire le ghet ordi- . 
naire. 
… Soyent renouuellées. 


Mardj vj° jour de juilet lan mil üiije Ixxix. 
— De aduiser se on choisira xlviij hommes en xxiiij 
 banieres les plus peuplées, ct xij aultres es aultres ba- 
nieres moins peuplées, tant pour assister justice que pour 
faire le guet aux portes et autrement se employer a le 
garde, tuicion et deffence de la ville aux despens desd. 
banieres. 
On sen depporte. 


— De le remonstrance faite aux chiefz et jurez par 
demoiselle femme Guillemme de Touwart, afin dudit 
Guillemme estre eslargy de prison. 


Accordé quil suit eslargy et mis es mains de ladite 
demoiselle et muistre Jehan de Manuel, qui ont promis 
tellement le conduire quil ne face mal ne preiudice a 
là ville. | 


— De le requeste de pluisieurs carpentiers qui feu- 
rent a Condé, contendans quilz ayÿent porcion daucuns 
deniers venans de certain carbon a eulx donné par les 
cappitaines, et aüssi que on les tiengne quictes daucune 
quantité quilz heurent du pain de la ville. 


Les chiefz en sont rechargiez. 

— De  mectre prouision aux :monñoyes der que on 
fait courre en Tournay a plus hault pris que ‘es autres 
parties de France et es pays voisins. 

Les chiefz cet le conseil en sont rechargiez. 


Mard xiüij® jour de jollet lan Txxix. 


— De le vefyc de feu Mathieu Vilain, touriere de 
le porte Ferrain, qui requiert cstre payée de pluiseurs 
sommes et parties quelle dist auoir payées et souste- 
nues a cause des emprisonnements Guillemme de 
Thouwart. 


Les chiefz en sont rechargiez. 


Mardj xx° jour de jullet lan mil iij® lxxix. 


— De. Pasquier ‘Grenier, qui est content de payer a 
maistre Oliuier de Dain le pris que monte le sel par 
lui liuré.a la ville, pourueu que les consaulx, ou nom 
dicelle ville, permectent le payer et restituer aud. Pas- 
quier en dedens ;jung jour qui sera aduisé. 


Les chiefz sont rechargiez den conclure auec led. 
Pasquier. 


— Du rapport aultrefois fait par les chiefz touchant 
la prouision aduisée sur le fait des monnoyes dor. 

On se tient au rapport, cest assauoir que la mon- 
noye du Roy ait cours en Tournay ainsi que es autres 
parles de France, et les aultres tires de florins ainsi que 
es pays voisins. 


— De pluiseurs habitans es faulxbourgs de la ville 

qui requierent -que :les: portes Coquerel, More) et Valen- 
chinoise soient ouuertes. act, 


Accordé quelles soyent ouuertes, a condicion que aux 
despens des requerans soient mis deux hommes a.chacune 
des barrieres hors desd. portes pour les tenir closes et les 
ouurir a chacune foiz que besoing sera. 


Mard ïüij° jour de aoust lan mil iüj° Ixxix. 


— De deliberer son portera les saufz conduis de le 
france feste de le procession prouchaine. 


Soient portez en maniere accoustumée. 


— Du rapport de sire Simon de Clermes et maistre 
Loys Fauconnier, retournez de deucrs le Roy noste s', 
contenant que le Roy leur a fait dire que ce nest point 
son intencion que Guillemme de Touwart ne aultres 
face chose preiudiciable a sa ville de Tournay, ne a ce 
qui a esté fait par les gouuerneurs pour la conserua- 
cion dicelle. 


On adueue ce que par eulx a esté fait. 


— Des lettres closes enuoyées par maistre Jehan 
Maurre, par lesquelles il requiert que on lui paye deux 
années des gaiges de le premicre clergie de la ville. 


Les chiefz et conseil en sont rechargiez et a rappor- 
ler. 


Mardj darrain jour daoust lan mil üijc Ixxix. 
— De sire Martin de Bary, mayeur des aidons, 


Jehan de Courcelles, grand doyen, Jaques Destravelles, 
juré, ct maistre Jchan Lelcu, procureur general de Ja 

ville, depputez et esleus par les chiefz a aler vers 
mons" le duc d’Austerice et son conseil pour obtenir: 
prouision et remede aux grans maulx, dommaiges et 
pilleries que font journelement les subgés dud. duc 
aux subgés de la ville et du bailliage. 


Les consaulx ont aduoué lad. Fons et le voyage 
énchargié ausd. esleus. 

— Des lieuten. de bailly etc., qui requicrent que on 
leur distribue licu pour tenir leurs plais dedens la ville. 


On leur accorde terme de üij mois a compter du jour 
des plais prochains auenir et se leur est distribué de 
trois lieux lun lequel quilz pourront recouurer, est assa- 
uoir lostel sire Euxtace Sauary, le vefue Pierre Des- 
planques et maistre .Arnoul de Heurne, en baillant let- 
tres de non preiudice. 


Samedj xj° jour de septembre lan Ixxix. 


:— Des mandemens et prouisions impetrécs du duc 
dAusterice par sire Martin de Barÿ, mayeur des esgar- 
deurs et aultres depputez des consaulx sur les maux, 
oppressions et dommaiges que faisoient journelement les 
subgés dud. duc sur les habitans de ceste ville et ban- 
lieue et sur ceulx du bailliaige de Tournesiz. 

Les consaulx adueuent lesd. impetracions et rechur- 
gent les chiefz de les enuoyer es lieux et villes vu be- 
soing sera pour îlec les faire publijer. : 


— De le remonstrance faicte par sire Robert Le 
Louchier, preuost, touchant aucuns des efficicrs de la 
ville, qui se auanchoient de faire robes de parure dune 
couleur. 

Les jurez sont dassens que les deux procureurs, les 
deux greffiers, les deux clers des escheuins. et le clerc 
des doyens les portent dune couleur, et les aultres 
consaulx se tiennent au viez usaige. 


— Le venred] xvij° jour de septembre lan mil üiij° 
Ixxix feurent les consaulx assemblez, et leur feut, de par 
les chiefz, dit et remonstré que le jour dhier, estoient ve- 
nus a pié en la rue de le Val, dix sept compaignons 
qui se disoient estre de la garnison de Bethune, les- 
quelz contendoient entrer dedens la ville, disans quilz 
venoient en pelerinaige a Nostre Dame de Tournay. 
Et pour ce que, par le traictié de sceurté et com- 
municacion fait auec les duc et ducesse dAusterice, lon 
ne pouoit receuoir ne soustenir en lad. ville gens de 
guerre, soubz umbre de la garde dicelle ne autrement, 
lentrée leur feut empeichée par messieurs les preuostz 
et leur feut dit que on ne les pouoit receuoir en la 
ville ne en la banlicue dicelle, en leur requerant que 
pour éuiter tous dangiers, ilz se voulsissent retraire et 
en aller. À quoy ilz respondirent que ce nestoit point 
leur intencion de ycy longuement seiourner. Et sur ce 
sestoient lesd. compaignons logiez a lostel a le brouette 
es faulxbours hors le porte Saint Martin, et illec sc te- 
noient. De quoy la voix et renommée estoit ja espan- 
due es pays voisins a lad. ville, et faisoit a doubter que 
se ilz y estoient longuement, les aduersaires du Roy 
nostre s' vouldroient sur ce imposer linfraction dudit 
traictié ct par ce moyen arrester les marchans de lad. 
ville et leurs marchandises, estans a le feste dAnwers 
et auec ce remettre lad. ville en gnerre, dont se pour- 
roient ensuir dangiers et inconuenicns inreparables, a 
la grand desplaisance du Roy nostre s', qui sadite ville 

auoit voulu èt vouloit estre hors de la guerre. Par- 
quoy estoit besoing de sur ce donner prouision conue- 
nable, a la quele lesditz chiefz ne vouloyent touchier 
sans laduis et deliberacion desditz consaulx. Sur quoy 
lesd. consaulx se retrayrent chacun en son college, et 
apres la matiere debatue entre eulx, delibererent ct con- 
clurent que les chiefz se transporteroient vers lesd. gens 
de guerre et leur remonstreroient que par le traitié de 
lad. ville, len ne les pouoit soustenir en icelle ville ne 
en sa banlieue, en leur requerant que douchement et 
amiablement 1lz se voeillent retraire et en aler pour 
euiter tous perils et inconueniens. Et se ainsi est que 
partir ne se volsissent, en ce cas lesd. chicfz se feissent 
acompaignier des sergens et aultres gens de sermens de 
la ville en si bon nombre, quilz feissent lesd. compai- 
gnons partir et en aller par la meilleure fourme et ma- 
niere que faire se pouroit. | 


-. Eundj xx° jour de septembre lan mil eccc Ixxix. 


— De la responce choisie par les chiefz sur les let- 
tres enuoyées par maistre Jehan Maurre, lesquels chiefz 
sont doppinion de depposer maistre Simon Radin de 
loffice dé solliciter les affaires de la ville a Paris, et de 
commettre led. maistre Jehan Maurre a solliciter les af- 
faives dicelle aud. lieu de Paris, en lui baïllant iiijxx 
ou c. libz tourn. de gaiges par an, tant quil sera re- 
sident aud. lieu de Paris. 


On se tient à laduis desd. chiefz. 


_— De aduiser se on fera ouuerture des portes Valen- 
chinoise et Morel, dont requierent pluiseurs des manans 
de la villé prochain desd. portes. 

Il ny a point dassens de ouurir les portes, mais il y 
a assens de ouurir tous les huicqués. 


Mardj v° jour doctobre lan mil ccec lxxix. 


-— De le remonstrance faite aux chiefz par le rece- 
ueur de mons" de Romont, afin destre payé de la rente 
qui feut deue au duc de Nemours, pour lannée escheue 
a le Saint Remy darrainement passée. 


Les chiefz en sont rechargiez. Lesquelz, considerans 
les arrestz, emprisonnemens et empeschemens que ledit 
conte de Romont fist faire lannée passée sur les manans 
de ceste ville pour cause de lannée de lad. rente es- 
cheue a la saint Remy lan lxxviüj, que on differoit de 
payer audit conte, et neantmoins par force le conuint 
paier, auec tous les despens ensuys a celle cause, en 
quoy la ville feut grandement adommagée; considerans 
aussi lesditz chiefz les craintes et manaches que ledit 
conte et ses officijers faisoient de faire telz ou plus grans 
empeschemens que ceulx dessusd., se on refusoit paier 
lad. année, dont grans inconueniens se pouroïent ensuir, 
ont, pour obuyer ausd. inconueniens, et par protestacion 
de non preiudice, ordonné et accordé que lad. année 
escheue a la Saint Remy derrain passée , soit, par le 
massart de la ville, paiée et deliurée au receueur dud. 
de Romont, en aiant dud. s° quictance et descharge souf- 
fisante. 


Mardj ix° jour de nouembre lan mil cecc Ixxix. 


— Des lettres enuoyées par messire Anthoine bastard 
de Bourgongne, afin que les vj® 1bz t. que la ville doibt 
au Roy annuelement et qui lui sont assignez a certain 
tempz, lui soyent payées a forte monnoie du Roy. 

Les chiefz sont rechargiez de y garder le droit de la 
ville. 


— Le venredj xij° jour de nouembre lan mil cecc 
Ixxix, feurent assemblez les consaulx et a jceulx feurent 
leues unes lettres missiues enuoyées par le duc dAus- 
terice, desquelles mot apres aultres la teneur sensuit : 


Le duc dOstrice, de Bourgongne, de Lothier, de Brabant, de 
Lembourg, de Luxembourg et de Gheldres, conte de Flandres, 
de Tyrol, d'Artois, de Bourgongne, etc. 

Tres chiers et bons amis. Reuerend pere en Dieu, nostre tres 
chier et feal conseiller et chancellier de nostre ordre de la 
Thoison d'or, messire Ferry de Clugny, euesque de Tournay, nous 
a remonstré comment durans ces derrenieres et presentes guerres 
et diuisions, feu maistre Simon de Luxembourg, jadis preuost de 
Saint Omer, au moyen de certain don quil se disoit auoir obtenu 
du Roy de France, de tous les prouflis, rentes, reuenues et emo- 
lumens tant de lespirituel que du temporel de la dignité episco- 
pale dicellui remonstrant, a prins et apprehendé, receu et leué, et par 
certains ses commis et depputez aud. lieu de Tournay, a fait prendre, 
receuoir et leuer tous les fruis, rentes, reuenues, prouffis et emo- 
lumens qui sont prouenus tant de lespirituel que du temporel et 
de la court et juridicion episcopale dicellui euesque et autres ex- 
plois dud. eueschié aud. lieu et bailliages de Tournay, Tournesiz, 
Saint Amand, Mortaigne et les appartenances. Et combien que, par 
la treue dentre le Roy et nous, qui a esté entretenue de nostre 
part, il fust consenty et accordé expressement que tous prelas, 
gens deglise et quelzconques personnes dune partie et dautre, 
deuoient retourner en la joyssance de leurs biens, comme en la 
maniere quilz en joyssoient auant lesd. diuisions. Parquoy led. 
remonstrant deuoit auoir pleine, entiere et paisible joissance de 
tout son dit espirituel et temporel; aussi que par laccord de han- 
tise et communicacion que auons fait avec vous, il est expresse- 
ment dit et promis par vous que tous ceulx qui ont tenu et de- 
mouré en nostre party, de quelque estat quilz soient, sans nulz 
excepter , joyroient pleinement de leurs benefices, rentes, reue- 
nues et biens quelzconques quilz ont en lad. ville de Tournay, 

bailliages de Tournay, Tournesiz, Saint Amand et les apparte- 
nances, meismement et par especial led. remonstrant qui est 
vostre euesque et pere espirituel, ce nonobstant et quelque re- 
monstrance qui vous en ait esté souuent faicte de la part dud. 
euesque remonstrant, il na peu ne sceu auoir la joissance de 
sesd. temporel et espirituel, ne des rentes, reuenues, prouffis 
et emolumens diceulx , mais auez tousiours souffert quilz 
aient esté leuez par ledit maistre Simon de Luxembourg on 
sesd. commis, et auez tousiours prins vostre excuse non rai- 
sonnable sur la commission dudit feu maistre Simon. Et a ceste 
cause, led. remonstrant nostre conseiller se treuue grandement 
interessé et adommagié, et si sont les juridicion et .ediffices 
dud. eueschié par telz moyens et que led. remonstrant nen a peu 
prendre le soing, cure et dilligence, a perdicion , diminucion et 
ruyne, au tres grand dommaige et interest de. lui et de ses suc- 
cesseurs oud. eueschié, a quoy sans doute estes tenus par vertu 
desd. traictiez et ainsi quil fust expressement et souuenteffois dit 
a voz depputez par noz ambassadeurs estans lors en nostre ville 
de Valenciennes, et que en faisant lesd. traitiez vous estes a ce 
obligiez et astrains, et de faire joyr ceulx qui ont tenu ou demou- 
ré en nostred. party. Or est il que led. maistre Simon de Luxem- 
bourg est puis nagaires allé de vie a trespas, parquoy nauez plus 
aucune couleur ne excuse que lesd. empeschemens ne doiuent 
cesser totalement, ne plus deuez souffrir que aucune chose soit 
doresenavant faicte au preiudice dud. remonstraut ne en la joys- 
sance de sond. temporel et espirituel, autrement seroit directe- 
ment et notoirement contreuenu ausd. traictiez, lesquelz de nostre 
part auons entretenu et voulons entretenir. Pour ces causes, es-: 
cripuons presentement par deuers vous, et vous sommons et re- 
querons, par ces presentes, sur les peines de infraction dud. traic- 
tié, communicacion et hantise, que vous faictes, souffrez et lais- 
sez joyr et user led. euesque de Tournay, nostre conseiller, de 
sond. temporel et espirituel aud. lieu de Tournay, Tournesiz, Saint 
Amand et appartenances, sans lui faire ne souffrir estre fait soubz cou- 
leur de don ne autrement, en quelque maniere que ce soit, aucun 
destourbier ou empeichement ne en la perception des fruis, ren- 
tes, reuenues, prouflis et emolumens de sond., eueschié. Et auec 
ce lui paiez ou faictes paier et rembourser entierement de tous 
les interests et dommaiges quil a euz et soustenuz a ceste cause ; 

aultrement et aussi se aucune chose se fait doresenauant au con- 
traire et preiudice. dud. euesque, nostre conseiller, nous lui pour- 
uoirons a lencontre de vous, sans plus de delay, tellement quil 
poura. auoir et recouurer par effect les interests et dommai- 
ges quil a eu soustenus et quil poura auoir et soustenir a la 
cause dessusdite, comme raison est. Car en ce faisant et lui 
pourueant, nous nentendons en riens contreuenir au contenu esd. 
traitiez et hantise. Tres chiers et bons amis, nostre s’ soit garde 
de vous. Escript en nostre ville de Gand, le ix° jour de nouem- 
bre an Ixxix. Et estoient soubscriptes, Maxi. et signées de Gou- 
debault. Et au dos desd. lettres estoit escript : À noz tres chiers 
et bons amis les preuost, jurez et escheuins de la ville et cité de 
Tournay. 


Apres laquelle lecture, feut declairé ausd. consaulx 
que les chiefz dentre eulx auoient ensemble consulté et 
dcbatu la matiere touchié en icelles lettres , et tout 
consideré auoient aduisé, se cestoit le plaisir des con- 
saulx de enuoyer lettres closes aud. duc dAusterice , 
contenans responce ausd. lettres par lui enuoyées. Et 
parcillement de enuoyer lettres et ambaxade vers mons' 
leuesque de Tournay, pour lui monstrer et declarer quil 
nestoit pas en.la possibilité de ceulx de la ville de faire 
ne acomplir ce quil requeroit, et poursuir, afin quil se 
voulsist desister de faire ne susciter chose preiudiciable 
au traictié de communicacion que lad. ville a auec led. 
duc. Lesquelles lettres responsiues lesd. chicfz auoient 
fait fourmer, et feurent leues presens lesd. consaulx. 
Sur quoy lesd. consaulx se retrairent chacun en leurs 
colleges, et la maticre discutée ct debatuc entre eulx, 
feurent dassens que lesd. lettres responsiues feussent 
enuoyées, est assauoir celles dud. duc par le poursui- 
uant qui auoit apporté les lettres dud. duc, et celles 
de leuesque par ung homme de loy et ung du conseil 
de lad. ville. Desquelz choisir et ceslire lesd. consaulx 
rechargerent lesd. chiefz, lesquelz y ont choisy et or- 

donné Jehan Canonne, soubz mayeur des eswardeurs, et 
maistre Jehan du Haueron, conseillier de lad. ville. 


Tres excellent et tres puissant prince, nostre tres grand et tres 
redoubté seign', nous nous recommandons tres humblement a vostre 
bonne grace. Tres excellent etc., plaisir vous soit de sauoir nous auoir 
receu voz lettres closes par Charolois, vostre poursuiuant, soubz la 
remonstrance de tres reuerend pere en Dieu, nostre tres grant et 
tres honouré seign' mons" leuesque de Tournay, touchant le fait de 
la joyssance de lespirituel et temporel de son eueschié, le contenu 
desquelles lettres tenons estre assez en vostre tres noble memoire. 
Sur quoy, tres excellent etc., en respondant a jcelles, ainsi que autref- 
fois auons escript et fait dire a mond. s° leuesque, nous sommes ceulx 
qui, de tout nostre coer et autant que possible nous est, desirons 
faire chose agreable à sa tres reuerende parternité; mais il nous 
semble, sauz vostre tres benigne correction, que mond. s° leuesque 
na cause de adreschier ses doleances sur nous, car il scet et congnoit 
mieulx que ne faisons que de la dignité episcopale dud. Tournay ne 
du reuenu dicelle eueschié, soit en espirituel ou en temporel, quand 
il seroit aussi bonne paix que il fut jamais, nous nauons aucune con- 
gnoissance et nest pas en nous de y pourueoir, meismement car lem- 
peichement qui a esté mis aud. eueschié ne procede point a cause de 
la guerre , dont sourde et procede nostre traictié, mais par mande- 
ment particulier, nais et fondé soubz couleur de justice. Ce neant- 
moins, en faueur de mond, s' leucsque, nous auons, par pluiseurs et 
diuerses fois, enuoyé vers le Roy nostre s° et nos s" de son grant 
conseil et ailleurs ou il nous a semblé estre expedient pour le bien de 
la matiere, et y fait, procuré et besoingné au mieulx que possible 
nous a esté, de toutes lesquelles poursuites et dilligences nous auons 
aduerty mond. s', tellement que en bonne raison il nous doibt tenir 
pour excusez. Et soubz la correction de sa tres reuerende paternité 
la promesse que lui auons faicte, soit par nostre traictié ou aultre- 
ment, nest pas de le faire joyr, car lobligacion, quand a nous, seroit 
a impossible, a quoy nul ne doit estre obligié, maistres bien de le 
laissier et souffrir joyr, ce que voulons et entendons faire. Et a cesie 
cause, incontinent vosd. lettres reccues, pour nous mettre en tous 
deuoirs, nous auons icelles communiqué aux gens et officiers du Roy 
en cested. ville de Tournay, lesquelz nous ont dit que depuis le tres- 
pas de feu maïstre Simon de Luxembourg, ilz nont teuchié au fait de 

lad. eueschié ne empeichié que mond. s° leuesque ou ses commis ne 
joysse des fruis, reuenues et emolumens diceluy. Pourquoy, tres ex- 
cellent etc., nous vous supplions que il vous plaise en ceste partie 
nous tenir pour excusez et croire que voulons et sommes deliberez de 
nostre part entretenir led. traictié selon sa fourme et teneur. Ja soit 
ce que en contreuenant a icellui nous soient journellement fais par 
pluiseurs de voz subgés infinis maulx dont ne sauons auoir quelque 
reparacion, justice ne execucion, quelques dilligences que ayons 
faictes et fachons journellement, sur les prouisions par vous données, 
dont auons bien cause et matiere de nous doloir, et aussi que nayons 
encores a present receu quelque chose de tout le reuenu que noz 


. subgés et manans ont en voz pays, terres et seignouries, combien que 


de nous ilz soit journellement paiez sans difficulté, qui est directe- 
ment contreuenu aud. traictié. À quoy, tres excellent etc., de vostretres 
benigne grace. vous plaise pourueoir, ainsi que par raison faire se 
doit, selon le contenu dud. traictié, en nous commandant au surplus 
voz bons plaisirs pour les accomplir a laide du benoit filz de Dieu qui 
vous , tres excellent etc., doit lentier acomplissement de voz tres no- 
bles desirs. Escript a Tournay le xij* jour de nouembre an Ixxix. Ainsi 
souscriptes : voz tres humbles scruiteurs, les preuostz, jurez, esche- 
uins, esgardeurs, doyens et soubz doyens des mestiers de la ville et 
cité de Tournay, appareillez a voz commandemans et plaisirs. Et au 
dos desd. lettres estoit escript : Atres excellent et tres puissant 
prince nostre tres grand et redoubté seigneur monseigneur le duc 
dAusterice. 


Tres reuerend pere en Dieu, nostre tres grand et tres honouré 
seign', nous nous recommandons tres humblement a vostre bonne 
grace, et vous soit plaisir de sauoir que la veille de Saint Martin, mais- 
tre Pierre Bataille, vostre doyen de Helchin, se approcha de mons' 
le preuost de ceste ville et daucuns jurez dicelle, estans lors en leur 
halle et auditoire, ausquelz, en tel nombre quilz estoient, fist aucu- 
nes remonstrances de par vous et les somma de vous faire joyr du 
temporel de vostre eueschié; a quoy lui fut lors respondu que ou gou- 
uernement de lad. ville y auoit quatre consaulx et colleges, ausquelz 
ensemble, puisquil vouloit user de sommacion, se deuoit adreschier, 
et non pas seulement ausd. preuostz et jurez qui ne representoient 
que lun desd. consaulx et se nestoieut en assens, en lui offrant, par 

mond. s' le preuostz, de faire assembler lesd. consaulx, se bon lui 
sembloit. Lequel respondi quil lui souffisoit de ce que il en auoit fait. 
Et ce meismes jour, Charollois, poursuyant de mons: le duc dAuste- 
rice, presenta à mond. s° le preuost lettres de par icellui seign' 
touchant le fait de la joyssance de vostred. eueschié; par lesquelles 
lettres mond. s° le duc nous sommoit et requéroit sur les peines de 
infraction de nostre traictié de communicacion et hantise, que nous 
vous feissions, souffrissions et laissions joyr de lespirituel et tem- 
porel de vostred. eueschié, sans vous faire ne souffrir estre fait, 
soubz couleur de don ne autrement, en quelque maniere que ce soit, 
aucun destourbier ou empeichement, et que se aucune chose se fai- 
soit doresnauant au contraire, il vous pourueroit a lencontre de nous 
sans plus de delay, telement que pouriez auoir et poursuir par effect 
les interetz'et dommaiges que auez eu et soustenus, et que en ce 
faisant il nentenderoit en riens contreuenir au contenu esd. traictiez 
et hantise. Sur la teneur et contenu desquelles lettres auons conferé 
ensemble, et comme autreffois vous auons escript et fait dire, nous 
sommes ceulx qui desirons de tout nostre coer et autant que possible 
nous est, faire chose a vous agreable, mais vous congnoissiez mieulx 
que nous que de la dignité episcopale dud. Tournay ne du reuenu 
dicelle, soit en temps de paix ou de guerre, nous nauons quelque 
congnoissance, et que il nest pas en nous de y baiïllier la prouision, 
meismement, car comme bien sauez lempeichement qui a esté mis 
a vostred. temporel et espirituel ne a pas procedé a cause de la guerre, 
dont sourt nostre traictié, mais par mandement narré et fondé soubz 
couleur de justice. Parquoy nous entendons formelement que se, a 
Ja cause dite, aucun arrest, destourbier ou empeichement estoit 
fait a nous, noz subgés ou leurs biens, ce seroit directement contre- 
uenir aud. traictié, ce que ne pourrions croire que voulsissiez faire 
ne estre cause de si grans dangiers, infinis maulx et inconueniens, et 
que, par linfraction dicellui traictié pourroient aduenir, attendu que 
vous estes nostre pasteur et pere espirituel à qui auons nostre espe- 
rance et refuge, comme nous auons tousiours heu a voz predecesseurs. 
Auec ce vous sauez les grandes poursuites et continuelles dilli- 
gences que, pour ceste cause, auons fait tant, deuers le Roy nostre 
s', Son grant conseil et_.ailleurs ou il appartenoit, et quel chose nous 
a esté respondu, par quoy, en bonne raison, nous deuez bien tenir 
pour excusez. Vous ne voulez pas entendre que soyons obligié plus 
auant que nostred. traictié ne porte et contient, ne nous lyer a impos- 

sible, Ge neantmoins pour nous tousiours mectre en deuoir et que ne 
gligence ne nous puist estre imputée, nous auons communiqué lesd.. 
lettres de mond. s' le duc aux gens et officiers du Roy en cested: 
ville de Tournay, lesquelz nous ont dit que depuis le trespas de 
feu maistre Simon de Luxembourg ils nont touchié au fait de vostred. 
eueschié, en quelque maniere que ce soit, aultrement que ilz ont 
esté adnertis que Godefroy de le Venquiere ,; comme amy et bien 
voeillant de sire Jaques Grault, vostre recepueur, a laissié sauoir et 
aduerty aucuns de voz censiers et rentiers quilz ne payassent plus 
rien aux commis ou depputez dud. Luxembourg. Et dient quilz nem- 
peichent point-que voz officiers ou commis ne joyssent des fruis, 
reuenues'et emolumens dicelle eueschié, comme ces choses et aul- 
tres seruans a la matiere dessusd. auons chargié vous plainement 
estre declairées par noz bien amez Jehan Canonne, soubz mayeur 
des esgardeurs, et maistre Jehan du Haueron, conseillier de cested. 
ville, que pour ceste cause enuoyons presentement par deuers vous. 
Sy vous supplions, tres reuerend pere etc., que nosd. depputez vous 
plaise oyr et croire de ce quilz vous diront et exposeront touchant les 
choses dessusd. et vous incliner aux humbles requestes quilz vous 
feront ceste fois de par nous, en nous commandant voz bons plai- 
sirs que desirons accomplir, a layde de nostre Saulueur Jesus 
Christ, qui vous'Maiïintiengne en sa sainte garde. Escript le xij° 
jour de nouembre an Ixxix. Ainsi soubscriptes : voz humbles en- 
fans espirituelz, preuostz, jurez, escheuins, esgardeurs, doyens 
et soubz doyens des mestiers de la ville et cité de Tournay, appa- 
reillez a voz plaisirs ; et au dos desd. lettres estoit escript : À tres 
Fees pere en Dieu mons' HuRsqUe de Tournay. 


Samedj xxvij® jour de nouembre lan mil ccce Ixxix. 


— De laduis des chiefz et depputez des consaulx 
qui, pour aucunes nouuelles courans tant des mar- 
chans de Tournay qui sont constrains aler vers le Roy 
nostre s', comme de viures et marchandises que on 
dist estre empeichiées venir de France par decha, et 
aultres choses grandement touchans lestat et entretene- 
_ment de tout le corps uniuersel de ceste cité, ont 
esleu et depputé sire Guerard de Hurtebise, mayeur 

des escheuins de Saint Brixe, et maistre Jehan Leleu, 
procureur general de lad. ville, pour aler vers le 
Roy nostred. s° et les seign"* de son grand et noble 
conseil, afin de obuier a leur pouoir a toutes choses que 
lon voulroit procurer et faire au preiudice de cested. 
ville, pour a quoy paruenir pourroit estre besoing 
acquerir amis et faire aucunes despenses extraordi- 
naires, sil plaist aux consaulx. 


Lesd. consaulx se tiennent a laduis et election contenus 
aud. article. Et pour mectre la besongne a execucion et 
de la despence quil en conuenra faire, lesd. chiefz en sont 
rechargiez. Lesquelz chiefz ont rechargié lesd. de Hur- 
tebise et procureur de y faire pour le bien, prouffit et 
honneur de la ville, tout ce quilz verront estre licite et 
expedient de faire. 

— Du rapport de Jehan Canonne et maistre Jehan 
du Haueron, retournez de deuers mons' leuesque de 
Tournay, vers lequel ilz estoient enuoyez pour le des- 
mouuoir de faire faire contre ceulx de la ville aucuns 
explois rigoreux pour le fait de la joyssance de son 
temporel et espirituel en Tournay et Tournesis, et telle- 
ment y auoient besongnié que led. euesque surseoroit une 
espace sans faire nulles nouuelletez preiudiciables a la 
ville. 


Les consaulx adueuent ce qui a esté fait parlesd, dep- 
putez, en la forme quilz le ont rapporté. 


— De mons" dArgenton qui requiert estre payé de la 
rente hiretable qui feut deue par la ville a feu le duc 
de Nemours pour lannee escheue a la Saint Remy en 
cest an mil cccc Ixxix, de laquelle rente le Roy a fait 

don aud. seign' dArgenton, comme a lui confisquée par 
la mort dud. duc de Nemours. 


Combien que lad. année soit payée au conte de Romont 
pour euiter les arrestz et constraintes quil se vantoit faire 
sur les habitans de la ville et leurs biens, et comme il 
auoit lannée precedente, les consaulx sont dassens que lad. 
année soit aussi payée aud. seign' dArgenton. | 


— Des secondes lettres missiues enuoyées par maistre 
Jehan Maurre, parcydeuant premier greffier de la ville, 
par lesquelles il requiert estre payé des gaiges dud. 
office, escheus depuis quil se partj de ceste ville, que 
lors il feut par le Roy enuoyé a Paris, ou il est encore 
a present. : DS 

Les jurez et les doyens en rechargent les chiefz, et les 
escheuins et esgardeurs: accordent quil soit payé. 

Sur quoy lesd. chiefz se sont assamblez et apres les let- 
tres dud. Maurre par eulx veues et bien entendues, et ja 
soit que led. Maurre ait esté et soit par lesd. consaulx, 
par lordonnance et commandement de mons" de Moy, lors 
lieutenant du Roy nostre sire en ceste ville et ou bailliai- 
ge de Tournesiz, priué et depposé dud. office, et ung aul- 
tre mis et constitué en son lieu, si est leur aduis et deli- 
beracion telle que en consideracion des seruices quil a faiz 
a lad. ville en diuerses manieres et encore pourra faire. 
ou temps auenir, icellui Maurre soit recompensé dautant 
quil auoit de gaiges par an au temps quil excersoit led. 
office, depuis le jour quil se party derrenierement de 
ceste ville pour aler vers le Roy jusques au jour dhuy, 
et que ainsi il soit continué pour le temps auenir tant 
quil plaira ausd. consaulx, ce entendu que tout le temps 
que led. payement lui sera continué, il sera tenu de 

bien et loyaukment conseiller lad. ville en tous cas envers 
et contre tous, et de poursuir, soliciter et soustenir les 
petites besongnes et affaires dicelle ville a son leal pou- 
oir toutes et quantesfois que hesoing sera, pour le bien, 
prouffit et utilité de ladite ville et du commun peuple 
dicelle, ainsi que par sesd. lettres et que par la serment 
autrefoiz par lui fait a lad. ville il a promis et est 
tenu de faire. 


Mardj vije jour de decembre lan mil cccc luxix. 


— De sauoir sil plaist aux consaulx que le marchié du 
bled se puist par jour de samedj ouurir et comenchier 
a une heure apres disner depuis le Saint Remy jusques. 
a Pasques, afin que les bonnes gens de dehors puissent 
mieulx estre expédiez et retourner en leurs maisons. 

Les consaulx sont dassens que led. marchié se ouure 
a une heure apres disner, tant quil leur plaira et Jus- 
ques a leur rappel. 


Mardi premier jour de feuurier lan mil ecce Ixxix 

— De le requeste Jehan Dubois, conreur (?), afin quil 
soit restitué ou payé de la valeur de x} liures de pourre. 
de culeurine que pieca, par le commandement de pre- 
uostz de la ville, a aucunes culeurines qui feurent en- 
uoyez a Mortaigne, Saint Amand et ailleurs, pour cause 
de la guerre, et aussi de viij s. de gros quil dist auoir 
payé pour une culeurine mise en lartillerie de la ville. 


Les chiefz en sont rechargiez. 


Mardj viüj® jour de feurier lan mil cecc laxix. 


— De le remonstrance faite par plusieurs laboureurs 
du bailliage et du pouoir de la ville touchans les 

oppressions et dommaiges que leur font journelement 
les gens darmes du due dAusteriee. 

Ordonné est que prouision y soit poursuie vers le 
duc dAusterice, et que les lettres de oele de le Houardrie 
lui soyent portées en receuant le double. 


— De le requeste Gillart du Pont et aultres mar- 
chans de la ville qui ont esté constrains aler vers le 
Roy nostre s', lesquelz requierent estre restituez et 
recompensez de leurs despens, dommaiges et interestz 
des deniers de la ville, disant leurd. empeschement 
proceder pour le fait de la ville. 


Les chiefz en sont rechargiez et a raporter. 


— Du rapport de sire Guerart de Hurtebise, mayeur 
des escheuins de Saint Brixe et du Bruille, nouuelle- 
ment retourné de deuers le Roy nostre s', et des let- 
tres par lui rapportées contenant congié de vendre 
rentes viaigieres sur la ville. 


Les consaulx adueuent ce qui a esté fait par led. sire 
Guerart et le procureur de la ville, et sont les chiefz 
chargiez de aduiser comment on procedera a la vendicion 
desd. rentes. 


— Del aduiz des chiefz qui sont doppinion pour 
subuenir aux debtes et arreraiges en quoy la ville est 
encheue a cause de la guerre, de vendre rentes viai- 
gieres sur le corps de lad. ville jusques a cinq cens 
liures t. par an, et de racheter celles qui feurent ven- 
dues en lan Ixxvij a x d. le denier et les reuendre 
au pris de xij d. g. le denier a deux vies, et a x deniers 

a une vie. Toutes lesquelles rentes qui se venderont 
commencheront a auoir cours le xviij jour de mars pro- 
chainement venant. Et lesd. rentes a x d. qui se rache- 
teront coureront seulement jusques aud. premier jour 
de mars. | 


On se tient aud. aduis. 


— Du rapport de maistre Jehan Leleu, procureur 
general de lad. ville, renouuellé, retourné de deuers le 
Roy, qui a rapporté lettres patentes dud. s° contenant 
congié de passer viures leuez ou royaulme, auec lettres 
missiues par lesquelles il escript quil a sa ville en 
grande amour et recommandacion. 

On adueue ce quil a fait. 


Du mardj xxij° jour de feurier lan mil cecc Iuxix. 


— Led. jour les doyens et soubz doyens des mestiers 
de ceste ville et cité, le jour dhier creez et esleus esdiz 
offices par les colleges de banieres en maniere accoustu- 
mée, firent serment, present les autres consaulx et plui- 
seurs aultres bonnes gens de la ville, en la halle du 
conseil dicelle, a huis ouuers , de bien et loyaulment 
faire et excerser lesd. offices. | 

Et feut Pierre Cambier, brasseur, nd doyen ; 

Et Guerard Platoul, vairier, grand soubz doyen, 

Et les trois des six esleus creez par lesd. doyens 
de ceulx de leur college, feurent ceulx dont les noms 
sensuiuent ; cest assauoir : Jehan Canonne, doyen des 
merchicrs ; Jehan Repus, doyen des espenniers, et 
Simon le Leu, doyen des poissonniers. 

Et Lyon Mie est second regecteur. 


— Led. jour feurent rapportez en halle par les doyens 

et soubz doyens des mestiers les aduis et deliberacions 
des colleges de banieres , sur la remonstrance le jour 
dhier mise pardeuant eulx touchant la vendicion aduisée 
par les consaulx estre faicte sur la ville de cinq cens 
liures tournois par an, et de racheter les rentes qui en 
lan Ixxvij feurent vendues a x d. le denier, et les re- 
uendre au plus grand prouffit et au plus hault pris que 
faire se pourra, comme en lad. remonstrance est plus 
aplain contenu, par. lequel rapport est apparu que les 
xx desd. colleges se sont tenus al aduis des consaulx 
contenu en lad. remonstrance, et les aultres xvj en ont 
du tout rechargié lesd. consaulx. 

__ Surquoy iceulx consaulx, en continuant leur premier 
aduis et deliberacion, ont conclu lesd. rentes estre ven- 
dues a une vie ou a deux, au pris celles a une vie de 
dix deniers le denier, et celles de deux vies de xij d. 
Je denier, se a ce pris on les poet trouuer et recouurer. 


— De le requeste de pluiseurs laboureurs des faux- 
bourgs et du pooir de la ville, afin que prouision soit 
mise contre aucuns mauuais garnemens qui journele- 
ment leur font de grans maulx et oppressions. 


Les chiefz et le conseil en sont rechargiez 


Mardj darrain jour de feurier lan mil ïij® Jxxix. 


— Des laboureurs de dehors Maruis et Moreauporte, 
qui requierent prouision estre mise afin quilz puissent 
labourer les terres pour semer les mars. 


Les chefz en sont rechargiez avec le conseil, lesquelz 
ordonnerent led. jour que lesd. laboureurs meclent sus 
Jusques a xx compaignons destoffe pour eulx garder en 
faisant leurs labeurs, au pris de üij g. lomme, dont lu 
ville payera la moitié. 

— De Renauldin le Neult, clerc, qui requiert estre 
recompensé daucuns despens et dommaiges quil dist 
auoir heus et soustenus pour auoir presenté an Roy unes 
lettres de la ville touchant les ambaxadeurs et officiers 
de la ville detenus a Paris. 


Les chiefz et conseil en sont rechargiez, lesquelz sen 


sont depportez. 


— De le requeste des lieutenant de baillj, procureur 
et conseillers du Roy es bailliages de Tournay et Tour- 
nesiz, afin de pouoir tenir leurs plais en Tournay les- 
pace de trois mois, attendu lindisposicion du temps et 
quil ne ont point de lieu pour les tenir a Maire. 


Accordé terme pour ii] mois prouchainement venans, «el 
leur est ordonné lostel maistre Arnoul de Hornes, en 
prenant lettres de non preiudice. 


— De le requeste Gillart de Noyelle, carton et voi- 
turier de Lille, afin que on le face restituer de noef 
cheuaulx quil maintient par cy deuant lui auoir esté 
prins et ostez sur le chemin de Lille par Jennet Joseph 
et aultres ses compaignons, lesquelz comme il dist, le 
auoyent espyé et agaitié en ceste ville en laquelle il est 
a present retourné. | 

Ordonné est que se led. Gillart voelt soustenir et poursuir 
sa requeste en la fourme que faite la, led. Jennin Joseph 
soit apprehendé au corps et que justice soit administrée 
aux parhes telle que au cas appartient. | 


— De aduiser quil est expedient de faire touchant 
Quintin Joseph, Jennin Joseph et autres gens de guerre 

de lordonnanee du Roy nostre s°, qui se sont retrais 
en ceste ville, ja soit que aucuns deulx ayent fait des 
entreprinses et dommaiges sur les subgés des duc et 
ducesse dAusterisse au preiudice du traitié de sceurté et 
communicacion que auons auec lesd. seig" et dame et 
leurs. subgés. | 

Ordonné est quil ne soit souffert estre faite chose pretu- 
diciable aud. traité, et que pour lentretenement dicellui et 
euiter a tous inconueniens st auant que possible est, lon 
constrainde lesd. freres et autres gens de guerre eulx par- 
tir de la ville, se ainsi nest quilz se voulsissent declarer 
manans de la ville et eulx desister de la guerre et eulx 
conduire comme les aultres manans et subgetz de la ville. 


— De Lyon Rigault, lequel a par ci deuant aporté 
lettres recommandatoires a mess" les jurez de maistre 
Oliuier le Dein . cappitaine de Melen, adfin quil lui 
feust donné et aceordé loffice destre sergent bastonnier 
de ceste ville. 

On lui accorde. 


— De le requeste Gilles Descamain, adfin destre payé. 
et remboursé des sommes par lui payées a cause de 
son emprisonnement a Tours auec Grard Jacob, messai- 
gier, par le preuost de lostel du Roy. 


Les: chiefz en sont rechergiez. . 


Mardj second jour ds mer. jan mil ceec Ixxix, 

— Du rapport et aduis des chiefz touchant la re- 
queste des gliseurs de leglise Saint Nicolas au Bruille, 
lequel aduis est que du gardin Jehan de Gheïldres Ixii] 
pies de long et xxj piez de large, et del yssue du gar- 

din du curé de lad. paroice xlvij .piez de long et vij 
piez et demy de large, pour les ‘applicquer .au ragrange- 
men du cymetiere de lad. eglise, pourueu que tout de- 
mourra subget et justiciable a le loy de la ville, sans 
cheir.en amortissement ne y auoir aucune immunité ne 
franchise, et que a celle fin y soient mis bons ensel- 
gnemens. - | | 


“On se tient aud. rapport ne 


— De le requeste le vefue Aymery le Flameng, afin 


que on lui vende des viez fustz de flesches estans en 
lartillerie de la ville. 


On sen depporte. 


7 \ 


Mardj vj° jour de jaing ou .dit :an -quatrevingtz. 


:— De aduiser se on remectera les sceaulx de la 


ville. es -eglises : parroicialles, esquelles il y en a heu 
grand nombre de perdus et la pluspart diceulx gran- 


dement empirez et admenris par faulte de bonne garde. 


Les chiefz en sont rechargiez de aduiser ou on les met- 
tera. : Lesquelz. ont ordonné quilz soient remis es eglizes 


paroiciaulx et quil. soit enioinct aux: clers. et Ress des 


paroices den. faire banne ré EE one 


— De aduiser quil est de faire touchant les courses, 


entreprinses, prinses et pilleries qui se font a present 
par les subgetz du duc dAusterice. sur les habitans de 
Tournay et du bailliaige de Tournesiz, en contempt de 
la justice et execucion des trois hommes mis a mort 
dimence darrain passé. 


Ordonné. est que on escripue au. grand conseil, a mons" 

leuesque et ailleurs ou il appartiendra, et de ce faire et y 
pourueoir au mieulx que on pourra en rechargent les 
chiefz et le conseil. 


— Des lettres enuoyées par tres reuerend pere en 
Dieu mons' le cardinal et euesque de Tournay. 

Les consaulx sont joyeulx de sa promocion et ordon- 
nent quon, lui escripue en le remerchiant de sa bonne 
affection. 


Mardj xüje jour de juing lan mil cccc iij xx. 

— Des manans de Alain et dehors luicquet des cauf- 
fours, qui requiert auoir du trait et que on leur face 
faire deux bailles pour la deffence et tuicion deulx et 
de leurs bestes. 


On leur accorde leur requeste. 


Mardj xx° jour du mois de juing lan mil iije iii) xx. 

— Des lettres missiues enuoyées par mons® du Lude, 
lieutenant du Roy nostre s° en son pays dArtois, et 
des lettres responsiues a icelles choisies par les chiefz 
et le conseil. 

Ordonné est que les lettres choisies soient enuoyées aud. 
s' en le fourme leue aux consaulx. 


Mardj ïïj® jour de jullet lan mil iüje ïïij xx. 
— De renouueller les x°* du ghet de la‘ ville et 


que ceulx des x°° qui entreront es sermens de la ville 
demeurent en ghet toute lannée. 


Accordé quelles soient renouuellées et que ceulx qui 

entreront es sermens de la ville demeurent en ghet toute 
lannée. 

Et si est ordonné que le clerc du ghet apporte en 
halle le double desd. x°°*, afin que on ny puist rien 


muer. 


— De aduiser sil seroit bon de faire monstre et 
visitacion des gens de serment, pour sauoir lesquelz sont 
ydoisnes a y demourer, afin que les ynhabilles soient 
mis es x"* du ghet de la ville. 

Accordé que visitacion soit faicte, et que ceulx qui y 
sont entrez non habilles en soient mis hors et remis en 


ghet. 


Mardj xvij° jour du mois de jullet lan mil ïij üij xx. 

— Del ambaxade enuoyée par les chiefz par deuers 
mons® du Lude, lieutenant du Roy nostre sire, afin 
dicellui s' entretenir en lamour de la ville, et pour 
par son moyen trouuer maniere que le conte de Ro- 
mont se voeille contenter de ceulx de la ville, sans 
aucunement les vouloir molester ne traueillier, pour a 
quoy paruenir pourra estre besoing y faire despense 
extraordinaire. 

Les consaulx adueuent lad. ambaxade, et de la des- 
pence quil sera expedient de faire en rechargent les chiefz 
et le conseil. 


en vos 


— Del aduis des chiefz, ausquelz semble expedient 
pour subüenir aux affaires de la ville impetrer du 
Roy nostre sire, grace de vendre rente viaigiere sur icelle 


APPENDICES. 267 


ville jusques a mil liures t. par an, et que a ce prop- 
pos y soit enuoyé maistre Jehan du Haueron, qui desja 
est oultre les destrois. 


Les jurez, les eswardeurs et les doyens sont contens 
que lad. impetracion se face. Et les escheuins sont dop- 
pinion que on face payer ceulx qui doiuent et que on 
diminue les qaiges des consaulx et des officiers de la ville 
auant que chargier la ville de nouuel. 


— De Nicolas Lancry, seign' dAuteruille en Bauuoi- 
sis, qui requiert estre payé de iii termes dune rente 
viaigiere a lui deue montant x escus par an, dont le 
derrain escheu le x° daoust lan Ixxviij, attendu quil a 
touiours demouré en lobeyssance du Roy nostre sire. 


Soit payé desd. termes. 


Mardj xxix° jour daoust lan mil iüije üüij xx. 

— De le remonstrance des chiefz et mess” les jurez, 
touchant les cheuaulx Pierotin Houine, que Quintin 
Joseph, qui les a receus, differe rendre, parquoy len 
doubte que len ne voeille user de arrest sur les biens 
et marchandises de ceulx de la ville qui yront a la 
feste dAnuers et ailleurs. 


Les consaulx sont dassens que Quintin Joseph soit cons- 
raint a reshtucion desd. cheuaulx et adueuent la pour- 
suite contre lui encommenchée par les jurez, et ordonnent 
quelle soit acheuée telement que la ville ne les marchans 
dicelle ny ayent aucun dommaige et que paisiblement ilz 
puissent conuerser es pays voisins. Et que a ce propos 
on escripue au cappitaine de Courtray læ diligence faicte. 
Et aussi que on escripue au cappitaine Pombriant la 

verité du cas pour la descharge de ceulx de la loy et 
du gouuernemént de la ville. 


9, vec 


— De la sentence donnée par mons' du Lude tou- 
chant mons" de Romont, et des lettres missiues enuo- 
yées par icellui s' du Lude et par maistre Jehan du 
Haueron, contenant quil est appointié que la ville 
payera comptant aud. s' de Romont mil escus, xxxv 
onzains pour lescu. 


Les eswardeurs ne ont point esté en nombre dassens. 
Les jurez, escheuins et doyens adueuent et acceptent lad. 
sentence, sauf que ce nest point leur intencion que ceulx 
qui ont commis homicide sur la banlieue de la ville puis- 
sent jamais joyr de labitacion dicelle, pour tant que ce 
seroit contre les priuileiges de lu ville. Et le lendemain 
les eswardeurs assemblez en nombre dassens se tinrent 
a loppinion des aultres tj consaulx. 


— De le remonstrance du preuost des mareschaulx 
resident a Lille, afin que la ville lui face aucun ayde 
des deniers dicelle pour susporter les despens que lui 
et ses gens ont fais a cachier les malfaiteurs ou bail- 
liage de Tournesiz et ailleurs enuiron ceste ville de 
Tournay. 


Les jurez et doyens en rechargent les chiefz, et l 
escheuins lui accordent xx escus et endesoubz. Et lesd. 
eswardeurs led. jour de lendemain, accorderent aud. pre- 
uost xx escus dor ou xl l. Et sur ce les chiefz ont re- 
chargié les preuostz de le contenter le mieulx quilz 
pourront jusques a iüj l. de g. et en desoubz. 


— De le requeste des archiers du serment de sainte 

Chrestienne, afin que ceulx qui nouuellement ont ‘esté 
9 

priuez dud. serment y soient remis et ordonnez du guet 
ordinaire ou ilz ont esté mis. 


Les üj consaulx sen depportent, et aussi font les es- 
wardeurs. 


Mardj xxvj° jour de septembre lan mil cecc üij xx. 


— De sauoir se on continuera les gens de loy ct 
ceulx des sermens aux portes, attendu les treues. 


On est daccord quilz soyent depportez quant a present, 
en chargant les chiefz de y pourveoir toutes foiz quilz 
verront estre expedient. 


— Le dimence xv° jour du mois doctobre lan mil iiij° 
ilijx feurent les consaulx assemblez et leur feut remons- 
tré que le comte de Romont ne vouloit signer les let- 
tres de la sentence arbitraire donnée par mons' du 
Lude, mais estoit content de baillier ses lettres patentes 
par lesquelles il se tenroit content de ceulx de la ville, 
moyennant aussi que les consaulx, ou nom de toute la 
ville, lui bailleroient lettres contenant que ses gens 
pourroient paisiblement conuerser en Tournay et sur 
le banliene, comme :ïlz faisoient par auant le different 
esmeu par led. de Romont. Et si estoit led. de Romont 
resolu de auoir mil escus en especes dor, et ne les vou- 
loit receuoir a xxxv onzains pour lescu. Lesquelles mu- 
tacions les chiefz nauoient voulu consentir sans en auoir 
la deliberacion desdiz consaulx. à 

Lesquelz consaulx se retrayrent chacun en son college, 
et apres la matiere debatue entre eulx, feurent dassens 
de payer aud. de Romont lesd. mille escuz en or, et 
de baillier lettres audit de Romont en la forme qui 

lors feut leute deuant lesd. consaulx, sauf que de la 
deliurance des deniers on prenist quittance et descharge 
suffissant. 


— Le merquedj xxv° jour du mois doctobre mil iüij 
liiÿ* feurent rassemblez les consaulx et leur feut dit 
que le comte de Romont auoit yey enuoyé lun de ses 
seruiteurs, demandant a estre payé dune année de la 
rente qui soloit estre deue par la ville a feu le duc de 
de Nemours, escheue a la saint Remy darrainement 
_ passée, disant quil en auoit quittance dud. comte. Ce 
que le massart differoit payer pour ce que annuelle- 
ment le fault payer a mons'" dArgenton, qui en a le don 
du Roy par confiscacion etc. Lesquelz consaulx feurent 
dassens que pour obuyer aux damaiges que led. comte 
de Romont pourroit faire a ceulx de la ville, se on 
refusoit payer lad. année, icelle année feust et soit 
payée aud. comte, en prenant de lui descharge et quit- 
tance suffisant. 


CPL 


— Du voyaige fait par deuers le duc dAusterice par 
sire Simon de Clermes, preuost, et maistre Jehan du 
Haueron, et des prouisions par eulx obtenues dud. s° 
afin de ses gens darmes non faire logier en Tournesiz 
ne sur la banlieue, et pour faire deslogier ceux qui a 
present sont logiez aud. Tournesiz. 

Les chiefz et le conseil sont rechargiez de aduiser 
comment lesd. prouisions se melteront a execulion. — 
Lesquelz ont ordonné que le mandement en placquart 
soit porté pour estre*publié es villes voisines, afin quil 
soit manifesté a chacun. — Et quant a la commission 

adressant a mons. de Montegny, ordonné est par lesd. chiefz 
le mettre en suspens sans le presenter quant a present. 


Mardj xvj° jour du mois de januier lan mil cccc üij xx. 


— De le remonstrance des chiefz contenant que au 
darrain voyaige fait deuers le Roy par sire Guerart de 
Hurtebise, lors mayeur des escheuins de Saint Brixe, et 
maistre Jehan Leleu, procureur de la ville, pour auoir 
et obtenir la deliurance des marchans de Tournay et 
de Jehan Testelin et Guerard Jacop, arrestez et detenus 
a la court du Roy dont on ne sauoit les causes ne pour 
quoy, et aussy pour obtenir congié du Roy de passer 
viures et de vendre rentes sur la ville jusques a v° Ibz. t. 
par an, raccater celles a x d. et les reuendre le plus 
hault que faire se pourroit, et affin de attraire maistre 
Oliuier le Dain a lamour de la ville pour le bien et 
prouffit dicelle, feut promis aud. maistre Oliuier ij° frans 
de pencion monnoie royal, s’il plaist aux consaulx, dont 
a present est escheu une année. 


Les consaulx sont dassens que pour ceste foiz soit de- 
liuré et donné de par la ville aud. maistre Oliuier la 
somme de deux cens liures tournois, non point par ma- 
niere de pencion ne gaiges, mais par forme de courtoisie 
et gratuité, afin quil ait la ville et ses affaires pour re- 
commendez vers le Roy nostre s', ainsi quil a offert et 
promis par cy deuant. 


— Des lettres enuoyées par mons" de Baudricourt et 
de celles de mons" de Gente qui content estre satisffait 
dun cheual quil maintiennent lui auoir esté prins, afin 
quil tenist la main a appaisier le different lors estant 
entre la ville et mons" le conte de Romont. 

Les consaulx ordonnent quil soit rescript ausd. sieurs . 
afin de excusacion et sans rien donner. 


— Des lettres choisies et conceues pour enuoyer a 
mons' le cappitaine de Mulan. 

On se tient a la forme aduisée qui a esté leue aux 
consaulx, et est ordonné quelle soyent enuoyées par sceur 
messaige. 


— De aduiser se on clorra de jour les portes Morel 
et Valenchinoise, attendu que gens darmes font leurs 
monstres aupres de ceste ville. 


On est dassens de les tenir closes en tenant les huic- 
quets ouuers en y meltant bon ghet. 


— Des lettres closes enuoyées par mons' de Baudri- 
court, lieutenant du Roy a Franchise, et aussi de celles 
de Pasquier Grenier. 


Ordonné est que maistre Jehan du Haueron yra vers 
mons: de Baudricourt, afin de aduiser et conclure que les 
passaiges soient tenus ouuers pour auoir des viures de 
France. | 


\ 


— De aduiser quel gratuité on fera de Zegre Leleu 
pour cause des deniers quil a par cy deuant par longhe 
espace de temps presté a la ville a ses affaires et ne- 
cessitez. 


Les chiefz en sont rechargiez. 


— Du don de ïüüiy 1. de g. fait par lordonnance des 

chicfz «ux poures mesnaigiers des parroices de la ville 
durant ces presentes gellécs, auec autre somme de de- 
nicrs qui cstoit au change Henneron, appartenant aux 
cglises et poures desd. paroices. 


On adueue lad. aulmoisne. 


— Le merquedj xiij° jour de feurier lan mil iiije itijx 
feurent assamblez les consaulx, et Icur feut remonstré 
par les chicfz que ilz estoient aduertis que on ne pour- 
roit paruenir a louuerturc du passaige des viures de 
France venir par deca, sinon en faisant aucune despence 
extraordinaire, a quoy lesd. chiefz ne vouldroicnt tou- 
chier que ne feust lassens desd. consaulx, ou que par eulx 
lesd. chiefz en feussent rechargiez. 

Lesquelz consaulx, apres la matiere entre eulx debatue, 
chacun cn son college, feurent daccord et assens que 
ceulx qui seroient trouuez auoir deffailli en la distribu- 
cion des viurcs par culx tirez dud. pays de France, 
soyent pugnis comme au cas appartient. 

En oultre ont rechargié lesd. chicfz de trouuer fachon 
dauoir Îcd. passaige ouucrt, aux mendres despens que 
faire sc pourra. Et aucc ce dient les escheuins que ce 
que la ville y mectcra de despence soit recouuré sur lesd, 
delinquans. 


ss... 


— Des lettres enuoyées par sires Gilles de Loyaucourt, 
Lyon Haccart, maistres Salomon Testelin, Jchan de 
Tournay et Jchan Maurre, par lesquelles ilz requicrent 
la poursuite encommencéc pour leur deliurance estre 
continuéc. 

Les escheuins rechurgent les chiefz de poursuir leur 

deliurance sans le mettre en delay. Et les aultres üj con- 
saulx sont dassens de continuer la poursuite encommen- 
chée pour leur dite deliurance, afin de les recouurer le 
plus brief que faire se pourra, sauf que les jurez sont 
dassens daltendre la responce de mons' le cappitaine de 
Mulan, auquel on a escript de lad. matiere. 


see 


— Des lettres closes enuoyées par maistre Oliuier le 
Dain, capitaine de Mulan, par lesquelles il cede et 
transporte a la ville tout le droit quil a es biens des 
aduersaires du Roy estans en Tournay et es bailliages, 
tant du temporel de leuesque que dautres , requerant 
que les vj° frans quil doibt auoir pour leuer la main 
dud. temporel et les ij° frans qui lui ont esté accor- 
dez pour lentretenir en lamour de la ville, soyent deli- 
urez a Pasquier Grenier, offrant enuoyer et deliurer les 
lettres par lesquelles lesd. biens lui sont donnez, se la 
ville les voelt auoir. Et oultre led. cappitaine, par sesd. 
lettres closes, baïlle responce a la requeste a lui faicte 
pour les officiers et aultres de la ville retenus a Paris. 
Et aussi a donné responce touchant le fait de Rasse de 
Touroult, prisonnier en ceste ville. 

Sur lesquelles lettres Jaques Sauary a requis que les 
consaulx enuoyent vers le Roy aucun de par eulx pour 
y traiter et pourcacher la deliurance desdiz officiers et 
autres estans a Paris. 


Touchant les ij° frans, on est dassens quilz soyent 
payez en ayant quittance et descharge suffisant. Des vj° 
frans les chiefz sont rechargiez de aduiser ce qui en sera 
de faire pour le bien de la matiere et la descharge de la 
ville. Et ‘pour la deliurance de ceulx qui sont detenus a 

Paris, les consaulx en ont rechargié les chiefz pour ac- 
querir amis et trouuer fachon de obtenir lad. deliurance. 
Et pour en faire la poursuite y sont commis Jaques 
Sauary, escheuin, et maistre Loys Fauconnier, eswurdeur. 


Venredj penulticme jour de mars lan mil cece iïij xx auant Pasques. 


— Des lettres closes conceues par les chiefz cet le 
conseil, pour enuoyer lune au Rov, lautre a mons" le 
cappitaine de Mulan, lautre a mons" le chancellier et 
la quarte a messire Gilles de Loyaucourt, s' Lyon Ilac- 
cart, maistres Salomon Testclin, Jchan de Tournay et 
Jehan Maurre, seruans icelles lettres a poursuir la deli- 
urance et expedicion des cinq dessus nommez arrestez a 
Paris. 


Les consaulx se tiennent a la forme desd. lettres, telles 
quelles leur ont esté leues. Et ont ordonné quelles soyent 
grossées, scellées et deliurées a Jaques Sauary, escheuin, 
et maïstre Loys Fauquenier, eswardeur, depputez a faire 
lad. poursuite. Et leur ont lesd. consaulx donné pooir de 
faire en ladite poursuite le mieulx quilz pourront, et de 
acquerir amis pour lexpedicion et deliurance desd. sire 
Gilles et les aultres de sa compuignie. 


Mardj ïüj° jour dauril lan mil cecc iiij xx auant Pasques. 


— Des lettres closes enuoyées par mons" du Coulem- 
bier en la faueur de Renauldin le Neult, qui requiert 
estre recompensé daucuns dommaiges quil dist auoir 
supportez a cause dunes lettres de par la ville pieca 
par lui presentées au Roy nostre sire. 

Les chiefz et le conseil en sont rechargiez. Lesquelz 


lui ont ordonné pour toutes choses et pour une fois la 
somme de dix liures tournois. 

— De le remonstrance ct requeste de mons' de War- 
coing et aultres consëillers ct officiers du Roy en ces 
bailliages, touchant Anthoine de Touwart qui a impétré 
loffice destre lieutenant de mons' le baïlli desd. bail- 
liages, tendant lesd. Warcoing et conseillers que de ce 
on voulsist escripre de par la ville au Roy nostre s' en 
le aduertissant comment led. de Warcoing sestoit porté 
ct conduit oud. office, afin que ce feust le plaisir du 
Roy nostre s' le continuer en icellui. 

Et del aduertissement des chicfz touchans aucunes 
nouvelles courans que aucuns s" de France labouroient 
a remettre la ville en guerre. 


Les jurez, escheuins et doyens rechargent les chiefz et 
depputez de pourueoir aux deux poins mis en termes. Et 
les eswardeurs rechargent lesd. chiefz et depputez touchant 
la remonstrance desd. officiers du Roy. Et quant au se- 
cond point 1lz ont esleu sire Martin de Bary, preuost, et 
le grand doyen pour aler vers le Roy, et le procureur de 
la ville auec eulx. Sur laquele election les aultres tj con- 
saulx ont parlé par colege et se sont tenus a icelle elec- 
tion. Et ont les aucuns esté de aduis que les üj dessus 
nommez se joindent auec Sauary, escheuin, et Fauque- 
nier, eswardeur, qui sont par dela pour autre matiere. 

Et sont lesd. chiefz et depputez rechargiez de former 
lettres et instructions, telles quilz verront estre expedient 
pour le bien de la matiere. 


— De aduiser quil cst de faire sur ce que on main- 
lient que aucuns s'"* de la court du Roy nostre s' labeu- 
rent a remettre ceste villé en guerre, qui scroit la de- 

sercion ct desolacion dicelle, attendu son enuironnement, 
la poureté dicelle et quelle nest aduitailléc pour la 
guerre soustenir. 


Les üij consaulx ont ordonné et sont dassens que se 
gens darmes viennent pour mettre la ville en guerre, 
auant que Le Roy soit aduertj de lestat et disposi- 
cion de sa ville, il y soit obuyé par cloture de portes 
et barrieres et par toutes autres voyes et manieres licites 
et honnestes, tellement que entrée ne leur soit donnée. 
Et pour pourueoir a la sceurté et garde de la ville et 
des portes, lesd. consaulx en ont rechargié les chiefz et 
depputez auec les jurez et le conseil. Et oultre sont 
dassens que on fuce veillier et quectier les gens deglise 
et officiers du Roy en ces bailliaiges. 


Mardj viij® jour de may lan mil ccce üij xx et ung. 


— De le requeste Jehan Ployart, executcur des juge- 
mens criminelz, afin que de chacun quien tuer soit or- 
donné j d. t. ou que on le restituc aux gaiges de 11. t. 

Accordé quil ait ung denier du kien, jusques au rap- 
pel des consaulx. 


Mardj ïüj® jour de septembre lan mil cecce ïiij xx et ung. 


— Du rapport de Jaques Sauary, cscheuin, ct maistre 
Loys Fauconnier , cswardeur , retournez de deuers le 
Roy nostre sire, par lequel ilz maintiennent que non 
obstant tous les deuoirs et dilligences quilz ont sceu 
faire pour la deliurance de sire Gilles de Loyaucourt, 
Lyon [accart ct ics aultres officiers de la ville, cstans 
detenus a Paris, et ja soit que aucuns seig"* de la court 
leur eusent donné et les entretenus en espoir de y 
auoir ct trouuer bonne expedient, si non auoient ilz 

jusques a present peu venir a chief a lintencion deulx 
et de la ville. 


Les consaulx dient quilz soient les bien reuenus, et ce 
poise eulx quilz ne ont ramené les aultres auec eulx. 


Mardj xv° jour de januier lan mil cece lxxx et ung. 


— Des lettres enuoyées par les conseillers et officiers 
de ceste ville estans a Paris, contenant entre aultres 
choses que monseig" leuesque de Marseilles, lieutenant 
du Roy aud. lieu de Paris, est depputé par le Roy pour 
donner prouision en toutes matieres pour lesquelles 
ceulx de ceste ville, tant pour le corps dicelle que en 
particulier , aueroient besoing de enuoyer le Roy, et auoit 
declaré ledit euesque ausd. conseillers que le plaisir dud. 
seig' estoit que, pour quelque cas que ce feust, ceulx de 
Tournay ne alassent deuers lui, laquelle chose, si que 
led.“euesque disoit, le Roy auoit voulu pour le solaige- 
ment de ceulx qui en aueroient a faire. 


Les chiefz et le conseil sont rechargiez descripre en 
forme deue audit seigneur de Marseilles, tant pour les 
necessitez de la ville comme pour la deliurance de ceulx 
de Paris. 


SENSUIUENT les restrinctions et diminucions des gaiges et 
despences acoustumées de prendre sur la ville par les 
consaulx, conseilliers et officiers dicelle, faictes et aduisées 
par les chiefz et depputez des consaulx, le premier jour 
du mois de mars lan mil cecc quatre vingt et ung. 


Premiers, semble ausd. chiefz et depputez que les 
journées de halle de tous les consaulx et leurs offi- 
ciers, ou lieu de quinze deniers pour jour, quilz pren- 

dent a present, se doiuent restraindre et remettre a x 
d. pour chacun homme et les chiefz le double, selon 
la derreniere restrinction faite par les ambaxadeurs du 
Roy en lan lij, et que les journées extraordinaires depuis 
mises sus soient adnullées, en enioignant aux boursiers 
desd. consaulx, sur leurs sermens, de non escripre fors 
ceulx qui venront seruir en halle de temps et de 
heure, en quoy la ville prendra prouffit et descharge 
par an plus de ccc frans. 


Item, que les gaiges que les deux preuostz ont heu 
sur la ville puis aucun temps, montans a chacun xxv 
frans chacun an, dont leurs predecesseurs nauoient 
accoustumé de riens prendre ne auoir par cy deuant 
et seront diminuez de x 1. t. a chacun, soit de rabat 
par an xx L. t. 


Item, maistre Salomon Testelin, premier conseiller 
de la ville estant a Paris, qui auoit ixx* 1. t. ne aura 


dores en auant que vj*: liures tourn. de gaiges, qui est 
de rabat par an lc lt. 


Tiem, maiïstre Jehan du Haueron, premier conseiller, 
qui auoit ixxx frans de gaiges en labsence dud. mais- 
tre Salomon, nen aura que vij:* qui est de rabat par 
an al Lt. 


Item, maistre Jehan de Tournay, second conseiller, 
qui auoit xl 1. t., nen auera que xxxv, qui est de ra- 
bat par an cs. Î. 


Jtem , Oliuier de Temploeue, premier greffier, qui 
auoit c frans de gaiges, nen auera que ïüij® et x, qui 
est de rabat par an Fo d. t. 


Tiem, maistre Jehan Maurre, qui auoit de gaiges 
cent |. t., nen auera que iïijxx, qui est de rabat xx l. t. 

Item, le procureur general, qui auoit Ixxx et x L.t, 
nen auera que xxx, qui est de rabat par an x L. t. 


Item, le second clerc, qui auoïit vingt frans, nen 
auera que xvj, qui est de rabat par an du [. f. 


Item, le second procureur, qui prenoit xx 1. t. de 
gaiges, nen auera que xvj, qui est de rabat par 
an du L. 

Item, le procureur de la ville en la court de Cam- 
bray, qui auoit vij 1. x s. t., naura par an que c 8., qui 
est de rabat ls. 

Et si ne auera dores en auant plus nulles parures 
de la ville. 


Item, maistre simon Radin, soliciteur de la ville a 
Paris, qui par cy deuant auoiït Ix 1. t. de gaiges, ne 
aura dores en auant que xxv L., soit de rabat œxxv [. t. 


tem, lartillceur de la ville, qui auoit xij 1. t. auec 
sa demeure en la maison de la ville sur le porte 
Coquerel, ne aucra dores en auant que ix 1. aucc sad. 
demeure, qui est de rabat par an lc s. t. 


Item , les trois menestrelz, qui auoient chacun an 
xv 1. t. lan, naueront chacun que xij L., qui est de 
rabat par an v) Lt. 

Et quant a la trompette on ne y touche, pour ce 
que a present nen y a point. 


Item, lescailleur, qui auoit c s. t. de gaiges, nauera 
que Ix s., sont de rabat xl s. t. 

Et auec ce soit ordonné que dores en auant led. 
massart soit renouuelé de trois ans en trois ans, sans 
plus long temps y estre entretenu ne continué, comme 
le portent les anchiennes ordonnances. 

Item, quand aux quatre sermens des arbalestriers et 
archiers de lad. ville, qui pour garder le bois de 
Breuze les nuyt et jour de may, et pour aler aux dedi- 
casses dOrque et du Sauchoy, auoient sallaire chacun 
serment, tant de vins que dargent, est deuisé les des- 
chargier et depporter desd. gardes, et par tant cesse- 
ront lesdiz sallaires en leur delaissant leurs vins des 
dimenches de le procession, du my quarcsme et du 
jour Saint Andrieu, comme il est acoustumé, en quoy 
la ville prendera prouffit par an de xvj 1. v s. vi d. 
en argent, et de xij l. en vins, qui monte œxvi [L, t. 


Item, que les sergens bastonniers yront a la garde 
des dedicasses dOrque et du Sauchoy, et en auront 
leur sallaire acoustumé, mais quand a la garde dud. 
bos de Breuze, ilz en seront depportez, en enioingnant 
aux forrestiers faire en lieu leur deuoir de lad. garde, 
et par ce sera la ville quitte du sallaire que lesdiz 
sergens en prenoient, montant par an xxx S. t. 


Item, que dores en auant ne se feront aucuns pre- 
sens de vins aux compaignices priuées, si comme arba- 
lestriers de plaisance, de maugarny ne telz autres sem- 
blables, ausquelz puis aucuns temps on auoit intro- 
duit presenter vins de par la ville, quand ilz faisoient 
leurs trairies ou assemblées particulieres, en quoy ladite 
ville auera de descharge par an plus de dj Lt. 

Et quand aux seigneurs et dames qui venront en la 
ville, les preuostz et autres chiefz seront rcchargiez 
de leur faire telz presens que pour lonneur de la ville 
ilz verront estre expedient, les plus moderez et raison- 
nables quilz verront estre a faire selon la faculté dicelle, 
et de ce on satendera a leurs preudomies ct consci- 
ences. 

MÉM. T. IL, _ 36. 

Item , touchant les robes et parures que solloient 
auoir les ouuriers de la ville, dorcs en auant on ne 
donra icsdites robes, fors au maistre carpentier, au 
maistre machon, a lorlogeur et au varlet de la ville 
qui est garde de la maison des engiens, seullement une 
fois en deux ans. 

Et quand a lescailleur, lartilleur , le couureur de 
tieulles, le plomier, le cauchieur et le eordier, dores en 
auant ils nen auront plus, et si ne sera riens donné 
par forme dayde, de grace ne dauanchement au ghe- 
horlier ne pionnier qui de nouuel et par importunes 
requestes auoient desd. parures, lesquelles choses mon- 
tent en diminucion xxvj 1. t. en deux ans, qui est 
par an | œuy Lt. 


Item, que auec les diminucions dessud., soit ordonné 
pour le bien et prouffit de la ville, que dores en auant 
les regetteurs de la ville ne compteront en receptes ne 
a mises que a monnoye de xxxiiij gros pour xx s. t., 
comme a acoustume faire le receueur des explois de 
justice en toute la finance quil fault distribuer pour 
le gouuernement de la justice de la ville, en quoy la 
ville pourra grandement prouffiter en menre despence 
douuraiges. — Aucc ce que dores en auant le souue- 
rain regetteur ne puisse estre continué oud. office plus 
de trois ans ensuiuant, mais en son lieu y soit ung 
aultre csleu et commis pour le bien de la ville, prop- 
pice et y doine a ce, et seront tenus lesd. regetteurs 
de compter et paier toutes leurs mises, tant aux ou- 
uriers que aultrement, en la presence et veue des six 
esleuz, et que riens ne soit passé ne signé par lesd. 
six silz nont csté presens, aussi bien a faire le paye- 
ment que au compte, ainsi que faire user on soloit 
anchiennement. 

Item, que pour le bien et prouffit de la ville, dores 
en auant cesseront les souppers acoustumez faire par 
les regetteurs chacun quart de leur année, et seront 
les six esleuz rechargiez sur leurs sermens den rien 
a ceste éause en souffrir, mettre ne compter a la des- 
charge de la ville, et ne souffreront pour les claux ne 
aëtres choses et denrées quil conuient journelement 
acheter pour les ouuraiges de la ville compter plus 
hault pris que vendus ne sont au commun foer; ain- 
chois les feront acheter ct prendre au lieu ou on trou- 
uera le meilleur marchié, sans en tenir propre ne 
particuliere taule, qui sera le grant bien et prouffit 
de la cité. 


Item, que les disner et soupper qui se font en halle 
pour les nouueaulx eswardeurs a la creacion de la 
loy, soit fait et a menre coust et plus modere pris 
que on a fait par aucun temps par cy deuant, dont 
on recharge les preudomyes et consciences des com- 
mis a ce, en leur deffendant de plus riens deliurer ne 
paier le jour de le recreacion ausd. eswardeurs pour 
leur disner, come puis trois ou quatre ans auoit esté 
introduit, qui sera le prouflit et descharge de ladite 
ville. 


Somme que montent lesd. restrinctions et diminu- 
cions dessus dites ve lœvii L. 


Et pour ce quil reste encore enuiron deux cens francs 
pour le parfait du cours des dictes rentes viaigieres, lesd. 
commis ont aduisé de faire vendicion de pluiseurs offi- 
ces qui nont point esté vendues par cy deuant ct di- 
celles faire le prouffit de la ville, comme des autres 
offices acoustumées a vendre , pour les deniers qui 
en vendront employer et conuertir au racat des parties 

desd. rentes, si auant quilz se pourront extendre, des- 
quelles offices a vendre la declaräcion sensuit : 


Premiers, loffice destre eswars des warances en 
Tournay, .pour deux personnes qui soient gens expers 
et a ce congnoissans, non se meslans de la marchan- 
dise, lesquelz auec le maire auront de sallaire ung 
gigot de chacun cent quilz visiteront, en gardant et 
obseruant les ordonnances sur ce faictes. 


Item, les offices destre mesureurs des warances en 
Tournay et sur le pouoir dicelle, au lez du diocèse 
de Tournay par decha Escault pour certaines person- 
nes, aux drois et sallaires accoustumez. 


Item , pareïllement les offices semblables de mesurer 
warances en lad. ville, en la partie de leueschié de 
Cambray, en tel nombre quil est acoustumé. 


Item, que les estaulx de la basse halle, tant des 
couteliers que des petits merchiers, dores en auant ne 
se puissent transporter de main a aultre par louaige, 
transport ne aultrement, si non en le veue et par le 
consentement des commis aux hiretaiges de lad. ville 
et en prenant aucun prouffit pour la ville, soit en 
somme dargent pour une fois ou en haulche de leu- 
wier chacun an, selon quilz verront le plus grant 
prouffit pour jcelle ville. 


Item , que les estaulx de la halle de Paris dores en 
auant se bailleront a louwaige au prouflit de la ville 
par chacun an, hors des deux frances festes, au plus 
grant prouffit que faire se pourra, et de ce soient 
rechargiez le receueur des explois de justice et les 
commis aux heritaiges. 

Item, remonstrent lesd. chiefz ct depputez que il 
poet encores auoir pluiseurs autres offices propices a 
vendre, dont lesd. chiefz et depputez ne sont point 
aduertis a present et pour ce sen attendent à vous, 
mesd. s"° les consaulx, den faire enqueste et les faire 
vendre comme ceulx dessus dits. | 


IV. 
EXTRAITS DES REGISTRES AUX PUBLICATIONS. 
-. {a 


Du 5 juin 1477. 


Touchant ceulx de Saint Amand 
de eulx retourner oud. licu. 


« On vous fait assauoir, par lordonnance de mons” 
de Moy et autres cappitaines du Roy nostre s', estans a 
present en ceste cité, que ceulx de la ville, de Saint 
Amand qui se sont retrais en cested. ville, retournent 
incontinent et sans delay en lad. ville de Saint Amand, 
garnis de leurs bastons et armeures, pour la garde ct 
deffence dicelle ville de Saint Amand, sur peine de 
confiscacion de leurs biens quilz ont en cested. ville et 
aultrement estre pugnis. » 


De garder les fauxbours. 


» Et si commands, de par messieurs preuostz et jurez, 
que tous les hommes demourans es fauxbours de ceste 
ville et cité semploient de nuyt a la garde desd. faux- 
bours sans eulx retraire ne venir couchier dedens la 
ville se autrement ne leur est ordonné, sur peine de 
confiscacion de biens, ou aultrement estre pugnis a la 
discrecion de mess” preuostz et jurez. » 


4 

Da 19 juillet 1477. 
Cry de deffendre de non 
murmurer sur les princes. 


« Quil ne soit personne aucune, de quelque estat ou 
condicion quil soit, qui sauance ne entremette de semer, 
publyer ne raconter nouuelles non veritables ne qui 
murmure ne mesparle, en aucune maniere, des princes 
et seigneurs de la court du Roy nostre sire, sur peine 
destre emprisonnez , banis de la ville ou aultrement 
griefuement pugnis a la diserecion de messieurs les pre- 
uostz et jurez, selon lexigence des cas. » 


Du 12 feurier 1477 (1478, n. st.) 

| De sarmer. 
« Que tous les manans et habitans de ceste ville et 
cité sarment incontitient, aient chacun ung baston en 
leürs mains et tiengnent armes, pour eulx employer a 
la garde de lad. ville et resister aux entreprinses des 
aduersaires du Roy nostre sire qui approchent de cesd. 
ville, et au surplus faire et accomplir tout ce a quoy 
ilz seront ordonnez, sur peine destre emprisonnez, ban- 
üis a x I. et autrement pugnis a la discrecion de mess" 

les preuostz et jurez. » | 


Du derrain feurier 1477 (1478, n. st.) 


De ceulx ayans leurs maris ou femmes 
es pays contraires partir de la ville. 


» Que toutes femmes a presens residens en ceste ville, 
es fauxbours et sur le pooir et banlieu dicelle, qui ont 
leurs maris demourans es pays tenant parli contraire 
au Roy nostre sire, se partent et se retrayent hors dj- 
celle ville et du pooir djcelle, endedens tiers jour prou- 
chainement venant , sur peine de confiscacion de corps 

et de biens ou autrement estre pugnis a la discrecion 
de mess les preuostz et jurez. Et quil ne soit homme 
resident en cested. ville et au pouoir dicelle, ayant sa 
femme esd. pays tenant party contraire, qui communi- 
que ne ait quelque conuersacion en lad. ville ne dehors 
a leursd. femmes ne a leurs seruiteurs, sur autel peine 
que dessus. » 


Du 1° mai 1478. 
Dune procession faite au 
command du Roy. 

» On vous fait assauoir que , a la contemplacion et 
requeste du Roy nostre sire, et pour pryer Dieu nostre 
createur et la tres glorieuse vierge Marie pour la con- 
seruacion et prosperité de la personne du Roy nostred. 
s® et de son armée qui, a present, tient les champs 
pour, a ceste bonne ville et cité, faire passage et ouuer- 
ture, mess” de cappitle sont deliberez de a demain au 
matin faire une messe solempnele deuant lymage de 
lad. vierge Marie et procession generalle, laquelle pren- 
ra son tour par la cordewanerie, la rue aux rattes, la 
rue cappon et autres rues que on nomme le grand tour, 
et a icelle procession sera portée la fiertre nostre Dame, 
le chief mons' saint Eluthere et autres dignes reliquai- 
res. Si commandent et. enjoindent aux subgés et ma- 
nans de lad. ville quilz voizent a lad. processign en 
toute deuotion et humilité et facent les prieres dessud. » 


Da 7 mai 1478. 
Des hotteurs et pyonniers 
aller a Condé. 


« Que tous les compaignons pyonniers , porteurs a 
le hotte et autres qui, le jourdhuy matin, ont esté es- 

leus et nommez en halle pour aler ouurer a la fortifi- 
cacion de la ville de Condé, se partent incontinent de 
ceste ville et se transportent sans delay aud. lieu de 
Condé par deuers mons" de Moy, lieutenant du Roy 
ilec, qui a la charge de les mettre en oeure et led. s° 
les payera et contentera de leurs salaires, et que en ce 
ilz ne facent faulte, sur peine de ceulx qui en seront 
defaillans en estre griefment pugnis a le diserecion de 
mess'* preuostz et jurez. » | 


Du 18 juin 1478. 
De non courre sur les 
terres dennemis. 

» On vous fait assauoir que, pour ce que le Roy nos- 
tre sire a escript et mandé que ceulx de ceste ville de- 
moureront neutres, ainsi quilz estoient du temps de feu 
le duc Charles, et que de jour en jour on attent nou- 
uelles du Roy nostred. seigneur, par lesquelles on 
pourra auoir plaine declaracion du bon plaisir dicellui 
s" touchant lad. neutralité et comment ceulx de la ville 
se auront a conduire, mess" les consaulx ont ordonné 
et deffendu, ordonnent et deffendent quil ne soit per- 
sonne aucune des manans et residens en cested. ville 
qui voist ne puist aler en pays ne sur terre dennemis, 
en quelque lieu que ce soit, ne y face aucune entre- 
prinse, pillerie ou dommaige, jasques a ce que on sera 
plainement aduertis de lintencion et bon plasir du Roy 
nostred. s', sur peine den estre criminelement pugnis 
en corps et en biens, a le discrecion de messieurs pre- 
uostz et jurez, chacun qui fera le contraire, » 


Da # juillet 1478. . 
De lescargaite du beffroy. 


» On vous fait assauoir que mess” les consaulx de 

ceste ville ét cité, pour mieulx pourueir « la tuition, 
garde et deffence dicelle ville et des fauxbours, et resis- 
ter aux entreprinses que les anemis et aduersaires du 
Roy nostre s° et de lad. ville pourroïent ou voulroient 
faire, ont ordonné que touteffois que la trompette et 
gaitte du beffroy sonriera sa trompette veant appro- 
chiér lesd. anemis , que tous: arbalestriers , archiers et 
eanonniers des sermens de lad. ville se mettent en ar- 
mes ct viengnent prestement garnis chacun de leurs 
arbalestres, ars et culeürines sur le grant marchié vers 
les preuostz et autres chiefz pour iceulx énuoyer où il 
sera necessaire, sur peine de ceulx qui en seroïent dé- 
faillans ou delayans estre tenus et repputés comme non 
bien voeillans au Roy et a là ville et comme telz estre 
pugnis a lexemple daultres. 

Et auec ce ont en oultre ordonné que quant les cap- 
pitaines et leurs gens feront aucunes salies hors de la 
ville, que nulz ne sauanche de widier la ville quil ne 
soit armé et embastonné, et du congié et licence del un 
des preuostz ou de l’homme de loy qui seroit a la 
garde de la porte, sur peine destre emprisonnez et aul- 
trement pugnis a le discrecion de messieurs preuostz et 
Jurez. » 


Du # septembre 1478. 


De non partir ne se desdomicillier 
de la ville. 


». On vous fait assauoir que, heu regard a ce que 
pluiseurs manans et habitans de ceste ville se partent 
et se desdomicillent et emmaynent et transportent jour- 
nelement leurs biens en diuers lieux au dehors dicelle 
ville, par quoy se remedyé ny estoit, se pourroit en- 

MÉM. T. Ill, 37. 

suir grand diminucion du peuple dicelle, mgssieurs les 
consaulx pour a ce pourueoir et rernedyer, ont, par 
grande et meure deliberacion, ordonné et deffendu, or- 
donnent et deffendent que depuis maintenant en auant 
il ne soit personne aucune, de quelque estat ou con- 
dicion quil soit, qui se parte ne desdomicilie de ceste 
ville et cité, ne qui transporte ne fasse transporter hors 
dicelle quelconques biens meubles, ustensilles, vaisselles, 
poix, feues, grains ne autres choses, que ce ne soit en 
la veue et par la grace et licence de mess” les pre- 
uostz et jurez, sur peine de confiscacion de biens et 
estre tenus et reputez aduersaires a lad. ville , a ceulx 
qui feroient le contraire. 
Et oultre ont mesd. s'* les consaulx ordonné et com: 
-mandé, ordonnent et commandent a tous les manans 
.€t.subgés de lad. ville qui, depuis la treue presente se 
sont partis et desdomiciliez, retournent et reuiengnent 
en cestedite ville tenir leurs residences et domicilles, 
ainsi, quilz faisoient par cy deuant, en dedens du jour 
dhuy. en xv jours prouchain venant, sur encourre les 
peines. dessusd. » 


Da ler juin 1479. 

De non partir la ville. 

»°On-vous fait assauoir que mess" les quatre con- 
 saulx de ceste ville et cité, aduertis que pluiseurs ma- 
_nans et habitans de icelle ville, josnes et ruddes, en 
grand nombre, propices et utilles a la garde, tuition 
et deffence de cested. ville, se mettoient sus et faisoient 
congregacion et assemblées pour eulx departir et delais- 
sier lad. ville , dont plusieurs grans inconueniens sen 
pouroyent ensuÿr en diuerses 'manieres, mesd. s" les 
consaulx, pour ad ce obuyer, pourueir , remedier et 

euiter le demmaige et deppopulacion dicelle, ont, par 
grand auis et meure deliberacion, ordonné et deffendu, 
ordonnent et deffendent que lesd. manans et habitang 
ne se assemblent ne partent en armes de lad. ville et 
banlieue, sans lexpres congié et licence de mess’ les 
chiefz desd. eonsauix et les jurez de lad. ville, sur 
peine destre emprisonnez et pugnis eriminelement a Îe 
diserecion de mess’ les preuostz et jurez. » 


V. 


EXTRAITS DES COMPTES DE LA VILLE DB TOURNAI. 


COMPTE DE JASPART HACCART, RÉCEVEUR GENERAL. 


(Da 1+ octobre 1473 au dernier jour de mars avant Pasques.) 


4. — À maistre Jehan Maurre, premier clercq ét 
greffier de la ville, pour ung voyage par lui fait es villes 
de Compiengne et Senlis a lassamblée et conuention te- 
nue illecq es mois de januier et feurier lan Ixxiij sur le 
fait de la paix dentre le Roy nostre s° et mons' le duc 
de Bourg”°, affin de enquerir et sentir de ce que fait y 
seroit et de obuier a tout ce qui pouroit touchier et 
preiudicier a ceste cité, fust a lalienation dicelle se 
question en estoit ou aultrement , et en ce garder et 
conseruer les drois , franchises et preuilleges dicelle ville 
si auant que faire se pouroit, comme aussi pour faire 
aucunes requestes et remonstrances tant aux s'° et am- 
bassadeurs du Roy nostre s' que ailleurs, affin que 
cested. cité, en cas de treues communicatives, fust des- 
chargiée des grans finances que a cause de la guerre 
et jusques a la paix lui conuient payer, et surtout 
besongnier au bien de la ville comme la chose le re- 

queroit; en quoy: led. greffier sest: employé a toute dili- 
gence le mieulx..quil a peu, et -poursuy et solicité les 
choses. dessusd., tant enuers le Roy. nostre s° que sesd. 
ambassadeurs, sur..quoy. na esté.faite aucune determi- 
pacion ostant que en le matiere principalle de lad. paix 
ne sest peu trouver finable conclusion, mais auoit esté 
reprinse entre lesd. s'° nouuelle journée de se rassem- 
bler en auril ensuiant pour y besongnier, et a.ce pro- 
pos ralongié les treues jusques au xv° jour de may en- 
suiuant, si comme led. greflier a relaté a son retour a 
mesd. s'*, esquelles choses faisant il a vacquié a deux 
cheuaulx liij journées finies le second jour de mars led. 
an Ixxiij, au pris pour les despens de lui, son valet et 
chevaulx, de xv s. t. pour jour, homme et cheval, sont 
Ixxix 1. x s. t. Item aux personnes cy apres denommées 
que payé leur a esté pour les causes qui sensuiuent : Pre- 
miers, a ung:des cheuaucheurs dud. mons" de Bourg”° 
qui, au commandement de mons' leuesque de Tournay, 
conduisi ledit greffier , pour le seurté de sa personne, 
depuis Pieronne jusques a Hem, pour le doubte et peril 
des chemins, a lui payé, parmyÿ aucuns despens de lui 
et son cheual, ung escut dor de xxxj s. vj d. t. Item a 
deux compaignons de guerre qui, au retour dud. gref- 
fier, le conduisirent et ghiderent ix ou x lieuwes, pour 
ce que voix couroit que aucuns contendoient prendre 
et detenir ledit greffier silz leussent trouué, a eulx 
donné pour leur sallaire et despens, iüij 1. x} s. t. Item 
pour curialitez faites affin dauoir logis tant a Compien- 
gne que a Senlis, ou il y ot grant presse de gens et 
cheuaulx, a esté payé en diuerses partics ung escu de 
xxx] S. vj d. t. Item pour laccat fait a Ernoul Hanneron de 
iiyxx mailles dUtrecht qui lors estoient les pieces dor de 
la mendre perte qui fust pour .alouer en France , selon 

la. haulce et mutation des monnoies, au prix de demy 
gros le pieche, font xxiij s. iii] d. t. Aud. greffier pour les 
paines et trauaulx quil a fait et pertes durant trois 
voyages par lui fais pour la ville en lannée dessud., 
si comme a le premiere conuention qui se tint sur 
le fait de lad.. paix aud. lieu de Senlis, lautre en sep- 
tembre led. an Ixxiij, deuers le Roy nostre s' pour 
le fait de leueschié de ceste cité lors vacant, affin. que 
tellement y fust pourueu que aucun inconuenient. nen 
sourdist a la ville comme il na fait, et le tierch celui 
dessusd., pour lesquelz voyages il: n’a eu aultre sal- 
laire que le taux accoustumé , sans auoir eu aucune 
recompense des pertes quil en a susportées par delais- 
sier  lexcersice de son office ne esté sallairié des re- 
questes, :escriptures et memoires par lui faicts a cause 
desd. voyages, et pour ceste cause lui a esté ordonné 
la somme de xx escus dor valant xxxj 1. x s. t.; toutes 
lesquelles parties montent ensemble c. xix L. œvij s. ij d. 


COMPTE DU MÊME JASPART HACCART, RECEV. GÉN. 


(Du 1er avril 1473 av. Pâques au dern. de sept. 1474.) 


2. — A maistre Salomon Tiestelin, conseiller gene- 
ral de la ville, pour auoir esté en la ville dArras 
deuers mons' le comte de Romont, lieutenant de mons” 
de Bourg", et y poursuy la deliurance de Nicolas 
Presin, detenu prisonnier par gens de guerre en la 
ville dArsy par les gens du conte de Cambasse lom- 
bart, et aussi affin que maistre Guillaume de le Vin- 
court et Jehan Blance, manans de ceste ville, qui 
auoient esté prins es termes de ces baïlliages et menez 
en:la ville de Ghisnes prisonniers aux Anglois fuissent 
deliurez, dont led. Presin a esté despechié et lesd. de 


294 APPENDICES. 


le Vincourt et Blance encore detenuz par lesd. Englois. 
Et dilecq ledit Tiestelin se transporté es villes de 
Senlis, Paris et Compiengne, ou pays de France, deuers 
le Roy nostre s°, mess'® ses commis et depputez peur 
le traietié de la paix et aultres bons amis de lad. 
ville, ausquelz il a baillié aduertissemens pour lentre- 
tenement de ceste ville en le vraye obeissance du Roy 
nostred. s', par donnacion ou engaigement et que se 
treues longhes estoient, quelle fuist deschargié de le 
somme de x" escus quelle paye chascun an aud. duc 
de Bourgr* durant la guerre et jusques a la paix pu- 
. bliée, et que lad. somme fuist moderée, combien que 
sur lad. paix et treues longhes ne y a point eu de 
conclusion, et ont lesd. treues ralongiés jusques au 
premier de may lan Ixxv. En quoy faisant il a vac- 
quié a deux echeuaulx lespace de Ixj jours finis le 
xxiije jour de juing lan Ixxiüij , au pris de xxx s. t. 
pour chascun jour, lui, son varlet et deux cheuaulx, 
sont ilijxx xj 1. x s. t. Item a deux archiers de mons le 
bastart de Bourg”° qui conduisirent led. maistre Salo- 
mon pour doubte des Anglois et le seurté de sa per- 
sonne jusques empres la ville dAmiens, a eulx pour 
ce payé parmy leurs despens fais en chemin x mail- 
les postulas valant viij 1. iij s. iij d. t. Item a lun des 
gens dud. s' de Romont pris par led. Tiestelin auecq 
lesd. deux archiers en lad. ville dArras pour plus 
grant seurté, pour tant que led. s° estoit lieutenant 
dud. duc et garde dicellui pays, a lui deliuré ung lyon 
dor valant xlij s. t. Item a lun des gens du capitaine de 
Gournay, qui le conduisy dud. lieu de Gournay jusques 
en la ville de Senlis et le mena a le capitaine de la 
garde du Roy nostre s', pour ce payé ung escu dor 
valant xxx) s. vj d. t. Item aux fouriers du Roy a plui- 

reurs fois que le Roy passoit et rapassoit par lad. ville 
de Compiengne, lesquelz ent deliuré logis aud. maistre 
Salomon, pour ce deliuré xx s. t. Item a ung clercq pour 
le double desd. treues que led. maistre Salomon a rapor- 
tées, a esté payé, compris v s. t. pour une certifficacion 
baillée aud. maistre Salomon a son partement, xv s. Les- 
quelles parties montent ensemble cl js.xd. 


5. — A Jaques Maupetit, huissier darmes de mons 
lé duc de Bourg”°, peur deux vovages par lui fais par 
deuers le Roy dEngleterre en icellui royaulme, portant 
a chacun diceulx voyages lettres missiues de par led. 
duc de Bourg”° aud. Roy dEngleterre, contenant le traie- 
tié fait entre led. duc et la ville pour tous les manans 
et habitans de ceste œité et du bailliage de Tournesis, 
St Amand et les appartenances, tendans affin quil pleust 
aud. Roy, selon et ensuiant led. traictié, faire deliurer et 
eslargir, quictes et deliures maistre Guillaume de le 
Vincourt et Jehan Blance, manans et subgés de cested. 
cité qui, par aucuns Anglois residens a Ghisnes, auoient 
esté prins et rauis aud. bailliage, emmenez et deteaus 
prisonniers aud. lieu a Ghisnes en enfraignant led, 
traictié; adfin aussi que tant pour lad. prise come pour 
aultres qui pouroient aduenir fust par led. Roy ordonné 
et deffendu non plus faire ne souffrir faire telles ne 
semblables prinses. Sur quoy apres pluiseurs poursuieu- 
tes et dilligences et en pluiseurs lieux pour ce faire 
par led. Jacques, led. Roy d’Engleterre auoit rechargié 
et commis le s° de Hastinghes, grant chambellan dEn- 
gleterre, pour en ce mettre et baillier prouision, lequel 
s' led. Jaques a aussi pluiseurs fois et en diuers lieux 
poursuy et sollicité pour sur ce auoir finable responce 
et appointement et tant que finablement led. s° soubz 

couleur de: ce que lad. prinse auoit esté faite auant que 
led. traictié euist esté signifié aud. Roy dEngjleterre, a 
dit et respondu que au regard desd. prisonniers ilz ne 
seroient point deliurez sans en faire aucune pacifficacion 
a ceulx qui auoient fait lad. prinse, mais au demou- 
rant ne seroit plus souffert fatre telles courses et prin- 
ses, si comme tout ce que dit:est led. Jaques auoit ra- 
porté a son retour, desquelz deux voyages a esté or- 
donné estre payé des deniers de lad. ville. a lencontre 
des parens et amis desd. prisonniers, qui aussi en doi- 
uent payer leur porcion, xxxij journées finies le xxiij® 
jour daoust lan Ixxiüij, au pris de xl gros pour jour, 
montent a le somme de . : …. xxxviÿ L. vj 8. vüj d. 

LL + EDR de Rs es tt -N # | Us : 

‘&, — A maistre Jehan de Latremoulle pour ung voyage 
par lui fait, par lordonnance de mess'* les consaulx :par 
deuers le Roy nostre s° pour et a‘cause du bruit et re- 
nommée qui couroit par décha es assemblées et conuen- 
cions qui se tenoient sur le fait de la paix dentre le 
Roy nostre s° et mons" le duc que on traictoit de lalie- 
nation de ceste cité dont on auoit grant crainte et 
doubte et a ceste cause pour le conseruacion des pre- 
uileges, noblesses et franchises de cested. ville on 
auoit par led. de Latremoulle escript au Roy nostred. 
sr comment mil ans et plus ceste sa ville auoit esté 
conjoincte et annexée a sa tres noble couronne sans 
onques en auoir esté separée, et que par preuilege 
expres jamais nen deuoit estre desjoincte ne ostée, en 
lui requerant entretenir et conseruer lesd. priuileges, 
lesquelles lettres led. de Latremoulle a presentées et 
tellement dilligenté et poursuy que led. s° a dit et res- 
respondu non auoir eu intencion ne voulenté en faire 
quelque alienacion et que encore ne le feroit comme 

led. de Latremoulle a rapporté a son retour, et aussi 
deliuré lettres dud. s' contenant comment il auoit la 
ville en sa bonne grace et entretenroit lesd. preuileges. 
Ouquel voyage il a vacquié a deux cheuaulx c xvij jour- 
nées, finies le xx° jour de nouembre lan ïiij® Ixxiiij, 
au pris de xvs.t. pour jour, chacun homme et cheual, 
sont © Ixxv 1. x s.t,. — Aud. de Latremoulle, quil a payé 
pour le salaire et despens d’un homme qui parauant son 
partement fu enuoyé a la court de Bourg"° pour obtenir 
sauf conduit pour lui poir sceurement passer, pour ce 
payé vij 1. t. — Item pour ghides qui le menèrent depuis 
Aras jusques a Amiens, iii} L. xviij s. t. — Item a cause de 
la mutacion des monnoies, il a perdu et frayé par ce que 
les deniers dor qui lui auoient esté assignez prendre 
a Paris pour sa despence nestoient point a si hault 
pris en cours que rendre lui a conuenu par decha, 
Ixx s. — Item au clercq qui a formé et fait les lettres 
closes du Roy adrechiés a mesd. s'° et pour la dilli- 
gence quil fist de les faire signer et sceller, xv s. t. — 
Item a certaines ghides qui ont ramené et ghidé led. de 
Latremoulle a son retour depuis St Quentin jusques a 
St Amand pour le sceurté de sa personne, a esté payé 
vij 1.t. — Item au clereq de lad. ville pour ung vidimus 
par lui fait de la chartre anchienne que lad. ville auoit, 
contenant que jamais ne deuoit estre aliennée de la 
couronne, lequel vidimus qui est de grant escripture 
fu enuoyé aud. de Latremoulle, pour ce xx s.; montent 
lesd. parties ensemble c tüipax mix L. au s. 


COMPTE DU MÊME JASPART HACCART, RECEV. GÉN. 
(Du 1e octobre 1474 au darrain jour de mars 1475, après Pâques.) 


5. — À Jehan Gantois, de Lille , lequel par vertu 
MÉM. T. Ille | 38. 

dunes lettres ct mandement donné de mons! le duc 
de Bourg”, impetrées : par le conte de Meghe, s° de 
Humberceurt, et que Pierart Parent, soy disant huissier 
darmes dud. mons" le duc, auoit ou pays de Henaw, au 
lieu du pourçelet, sur le chemin de Valenchiennes, saisi 
et arresté les biens et personnes de -Jaspart de. le. Porte 
et Philippart Moriel, marchans demorargs en-Tournay, 
lors retournans du: pays de France en- ceste eité, les- 
quelz icellui sergent auoit constitué. prisonniers. pour 
les constraindre a satisfaire et payer la somme de iiij° 
xlv L.-xviij g. 1'd.et:j parti xx gr. pour chacune liure 
que cested. cité doit annuellement au: duc de Nemours 
s® de Leuse, et lequelle somme led. ‘s° de Humbercourt 
disoit a lui appartenir comme deppendant de la seignou- 
rie de Leuze a lui donnée par: mond. s° de Bourg” a 
cause des. guerres. et differens de present, et ce pour 
une année escheue au jour Saint Remy lan Ixxiiij, au- 
quel-arrest et constrainte pour lacquit et descharge de 
ceste ville enuers led. s° de Nemours on a fait opposer. 
le procureur de cested. cité en requerant auoir jour pour 
en dire.les causes, a:quoy-led. exeeuteur na: volu led. 
procureur recepuoir que premiers namptissement ne lui 
fuist fait de lad. somme ainsi que sond. mandement 
contenoit, lequel nampt pour despechier et mettre -a 
deliurance lesd. marchans a -esté fait en la ville de Eille 
et parmy tant la ville a esté receue a lad. opposition 
et jour assigné au parlement de Malines au premier. 
jour dauril led. an, par quoy en furnissant led. ordon- 
nonnance a esté deliuré par fourme de nampt en le main 
dud. Jehan Gantois aud. lieu de Lille soubz mond. s° 
le duc, Had. somme de ïüije xlv 1. xviij s. ung denier et ung 
parti monnoie dite, valant deux cens Ix 1. üij s. iij d. t., 
soubz protestacion dicelle rauoir et estre deliurée ou et 

quarid par lad. court de parlement en sera ordonné. — 
Item aud. Pierart Parent, pour ses salairés, vacacions et 
exploits quil dist auoir fais en lad. execucion et ‘les des- 
pens ‘de lui ét pluiseurs compaignons qu’il a occupez 
pluiseurs ‘jotrnées en lad. besongne, desquélz despens il 
‘a voulu’ estre-contentez auant vouloir la ville recepuoir 
a ad. opposition ne lesd. marchans mettre a deliurance, 
et dont on lui ‘a ordonné ‘estre fait päyement soubz 
protestacion de lés'repeter et recouurer , montans lesd. 
despens, selon son compte, a la somme de xiiij 1. t. — 
Item a Robert Daudrunrez, pour auoir ésté aud.' lieu de 
Lille par deüérs led. Jehan Gantois faire faire led. 
namptissement ‘en lui portant sur ce lettres dud. mas- 
sart, lequel a sün retour a rapporté Îe coppie dud. 
mandement ‘et réseript dud. executeur, én quoy il a 
vacquié trois journées ‘a v s. le jour, font xv s.; montent 
lesd. ‘parties ensemble ije oritj L. œvij 8. üj d. 


COMPTE DUD. JASPART HACCART, RECEV. GÉN. 
[7 (Da ler avril 1478 après Pâques, au 80 sept. suiv.) 


= 6. — A sire Simon Sauary, preuost de le commune, 
s' Grard de Hurtebise, mayeur de Saint Brixe et du 
Bruille, et maistre Jehan Maurre, premier clercq et gref- 
fier de lad. ville, pour les despens deulx, leurs varlés 
et chevaulx, fais et soustenus en certain voyage quilz 
ont fait pour et au nom de lad. ville par deuers le 
Roy nostre s° a cause et pour le grant bruit et renom- 
mée qui couroit entre pluiseurs en cested. ville et ail- 
leurs de ce que, en traitant ou pourparlant de la paix 
entre le Roy et mons' de Bourg”, on eontendoit, si que 
aucuns disoient, faire alienacion de cested. ville et le 
transporter en aultre main que soubz le Roy nuement 

qui cuist esté ou grant desplaisance, grief et despointe- 
ment de lad. cité et de ses drois et previleges. Pour 
de quoy sauoir la certaineté et y obuicr et pourueoir 
par tous moyens possibles, a esté escript par maniere 
de supplicacion, tant au Roy nostred. s' comme a plui- 
seurs s'° de son noble conseil et y enuoyé les'‘“dessus 
nommez, qui ont presenté lettres et fait pluiseurs re- 
monstrances pour le bien et entretenement de lad. ville 
et de sesd. preuileges, et tant et tellement poursuy quilz 
ont sur ce obtenu du Roy nostred. s' sa declaracion et 
responce telle, cest assauoir que, ja soit ce que lad. ville 
lui euist esté demandée, si nauoit il eu ne auoit inten- 
cion le baillier ne transporter, mais le conserueroit a sa 
noble couronne comme tousiours auoit esté et garderoit 
les preuileges de la ville, de lequelle responce lesd, 
depputez ont rapporté lettres closes du Roy signées de 
sa propre main et scellées de son seel de secré. Ouquel 
voyage ilz ont vacquié led. preuost a trois cheuaulx et 
lesd. mayeur et greffier chacun a deux cheuaulx , est 
assauoir,'flesd. preuost et mayeur chacun xxvij Journées 
finies le xxij° jour de nouembre lan Ixxv, et led. gref- 
fier qui fu ordonné aler a Pieronne, ou lors se tenoit 
certaine conuention des ambassadeurs du Roy et de 
mons" de Bourg"*, adfin de entendre a ce quise y feroit 
pour le bien de ladite ville, a vacquié en tout xxxij 
jours finis le xxvij° jour dud. mois, qui monte au pris 
de xv s. t. pour jour, chacun homme et cheual, a le 
somme de c xlix 1. v s.t. — Item a ung de secretaires 
du Roy nostre s' qui fist et forma lesd. lettres du Roy, 
tant pour son sallaire que pour pluiscurs dilligences 
quil fist au bien desd. materes, tant a icelles lettres 
faire signer par le Roy que les enuoyer sceller a celui 
qui gardoit led, scel comme aultrement, fu payé qua- 

tre escus dor. — Îtem aux portiers de la court du Roy 
qui firent a diuerses journées adreche ausd. depputez 
en leur baïillant ouuerture et entrée en lostel dud. 
seig', fu baillé a departir entre eulx ensemble deux es- 
cus dor. — Item aux fouriers dud. s'° qui distribuërent 
logis a diuerses fois ausd. depputez, tant a Senlis que 
autre part ou ilz poursieuyrent le Roy, comme aussy 
aud. greffier aud. lieu de Pieronne, a eulx buillié 
deux escus dor., — Item aux seruiteurs daucuns grans 
s'* de lad. court du Roy ou lesd. depputez souuent 
poursuioient lesd. materes, ausquelz jusques au nombre 
de trois pour les paines et empeschemens quilz eub- 
rent a led. cause, a esté donné a chacun ung escu 
et au tierch demy escu, sont deux escus demy.—Item 
pour le sallaire de celui qui en le compaignie desd. 
depputez a porté a Paris toutes les procuracions, me- 
mores et explois dicelle ville, seruans pour le parle- 
ment de le Saint Martin diuier lan Ixxv et les gardées 
et conseruées en chemin , pour sa paine et deserte , 
ung escu dor, montent lesd. parties de mises a xj 
escus et demy dor valables , a Ivj gros le piece, xviij 1. 
XV 8. vij d. t. — Item aud. sire Simon Sauary, pour ung 
de ses cheuaulx, lequel, en faisant led. voyage, a esté 
fourfait et par fortune lui est mort entre ses mains, 
dont il a requis estre recompensé, et que a ceste 
cause consideré led. inconuenient estre aduenu sans 
sa coulpe, en vaquant au seruice de lad. ville, eu regard 
a la valeur dud. cheual qui estoit de grant pris, a 
lui ordonné xxx l., montent lesd. parties ensemble 

COMPTE DUD. JASPART HACCART , RECEV. GÉN. 


(Du Ler avril 1473, av. Pâques au dernier jour de sept. 1476.) 


7. — À Jehan le Bacre, tapisscur, en lacquit ct 

tantmoins de ce que jui doît hault et’ puissant s° messiré 
Philippe de Commiines, s° dArgenton, conseiller ‘et cham- 
bellan du Roy notre 's", pour ét a cause de la pro 
messe qui, par mésdits 8" -Tui adbit esté faicte, affin- quit 
tenist Ia main ‘enuers”‘le R6ÿ ñostred. s, “comme il fist 
au temps des treues faictes en septembre lan Ixxv éntré 
lé Roy nostred. set mons" de Bourg, en -obüiañt a: ce 
que césted. eité ne ‘fuist' donnée ou aliennée Hoïs de la 
couronne comme lors il éstoït grand bruit qué faire:se 
deuoit et ‘y‘cüntendoit led. due de Bourg”, si comme 
on disoit, qüi éust ésté contre Îles franchises et preuile- 
ges dicelle ville ‘ét ‘a ‘la desolacion et desplaismnce de 
tout le peuple dicelle, pour laquelle cause fu dit ët 
offert donner audit s° dArgenton une chambre de ta? 
pisserie ‘de la ‘valeur de xi 1. de gros, laquelle somme led. 
seign' ‘avoulu estre deliurée ‘audit le Bacre tantmoins 
daucane RRREARE qui lui deuoit, montant ladite som- 
me ij° tapss L. 


8. -— Aux fermiers du vin, a cause de lassis de 
quatre muis et cineq stiers de vin beu et dispensé en 
jcelle par certains commissaires du Roy nostre s' qui, 
par longe espace, ont seiourné en jcelle, vacant et be- 
songnant ou fait de leur commission touchant les francs 
fiefz et nouveaulx acquestz, sur lesquelz ilz ont pris et 
coeillié le droit du Roy nostred. s', excepté sur les 
fiefz des bourgois et manans de ceste ville et dont, sur 
les remonstrances qui leur ont esté faictes des priue- 
leges ‘et franchises de ceste ville, ilz se sont deportez 
en remettant la matere a lordonnance du Roy, duquel 
assis, pour lonneur du Roy nostre s', leur a esté 
par forme de curialité fait don et present par grace 
et sans preiudice, affin que tousjours ilz aient la ville 
et ses drois pour recommandez, montant a zxvÿ [. ævi s. 

9, — A maistre Jekan Maurre, premier clereq et 
greffier de la ville, tant pour son sallaire que pour 
les despens de lui, som verlet et deux cheyaulx, fais 
en certain voyage que il a fait par deuers le Roy 
nostre s‘estant lors ou:pays de Touraine, a cause : et 
pour le fait de- certains commissaires du Rey nostred. 
s". par lui ordonnez sur le. fait des franes fiefz et nou- 
ueaulx acquestz qui, en lesté de cest. an Ixxvj, sont 
venus en cested. cité et bailliage de Towrnesis,. lesqueln 
ont voulu prendre et: exhigier. finance de pluiseurs 
bourgois. et manans de cested.. ville. ayans. aucuns fiefs 
et- nobles tenemens esdis bailliage, qui euist esté: con- 
tre certain proces sur ce de long temps pendant et ap- 
pointié en arrest en parlement a Paris entre le procu- 
reur general dudit s° et cested. cité pour lesd: bour- 
gois pretendans, au moyen de leurs libertés et moyen- 
nant le service que lad. ville sur ce requise est tenue 
faire au Roy nostre s' en ost'ou armée, estre frans 
dotelz seruitudes et comme nobles ayans la gardé du 
corps dés Roys de France, pooir et deuoir possider 
lesd. nobles tenemens sans payer ledit droit, si comme 
il a esté remonstré pardeuers le Roy nostre s'. A quoy 
led. s’ dArgenton disant auoir le don du Roy du droit 
desd. frans fiefz, a baillié contredit soustenant  lesd. 
manans estre tenus faire payement desd. francs fiefz et 
soy finablement condéscant en aucun traïctié en la ma- 
niere que led. greffier a relaté a son retour , ouquel 
voyage led: greffier a vacquié xxxviij journées finies 
le xij jour de septembre lan Ixxvj, au pris de xv s. t. 
pour homme et cheual pour chacun jour, sont Ivij I. t. 
— Îtem a lui, tant a cause dun cheual ‘en valeur dé xxx 
escus quil a perdu et lui est demouré en chemin en 
faisant led. voyage, que pour cause des dommaiges quil 

a delaissié lexcercise de sond. estat, et pour en par- 
tie de ces choses le recompenser, lui a esté ordonné 
xxviij L. t.; montent lesd. parties ensemble ijxx v L, 


10. — A Jacotin Popet, sergent bastonnier, pour 
auoir esté de cheual en la court du Roy nostre s° par 
deuers led. s' dArgenton , conseiller et chambellan dud. 
s' et ly porté lettres de responce touchant le traictié 
par lui pourparlé a cause du droit des frans fiefz et 
nouueaulx acquestz, dont ci dessus est touchié et di- 
cellui s' raporté lettres de responce, ouquel voyage il 
a vacquié xv jours finis le jij° jour doctobre lan IxxvJ, 
a xv 8. t. pour jour sont x) lL. vs. 


COMPTE DE JEHAN HACCART, RECEVEUR GÉNÉRAL. 


{Du 1cr oct. 1476 au dernier jour de mars même année, avant Pâques). 


41. — A sire Grard de Hurtebise, preuost de le com- 
mune, et sire Simon Sauary, mayeur des.escheuins de 
Tournay , pour lannée passée, lesquelz et auecq eulx 
maistre Jehan Maurre, premier clercq et greffier dicelle 
ville, apres le trespas de feu le duc de Bourg"° qui 
nagaires estoit vancu et rué jus en bataille tenant 
siege deuant Nanssy en Loraine, se sont transportez 
deuers le Roy nostre s° qui des lors sestoit approu- 
chié es marches de par decha et recouuré sa ville 
de Pieronne, et lui presenté lettres de par la ville, 
en lui declarant le joye et consolacion de ses bons 
snbgés de cested. cité a cause de sond. approuche- 
ment, ayant esperance par ce moyen que la ville qui 
longtemps auoit esté enclose entre villes et pays non 
a lui obeissans pouroit doresenauant auoir meilleur 
passaige de aler es parties de France que on nauoit 

eu le temps passé, lui remonstrant comment et a cause 
des guerres qui longuement auoient rengné, la ville 
auoit esté en grant captiuité, et que comme tributaires 
pour cested. cité garder entiere en son obeissance 
auoit conuenu annuellement payer grans finances aud. 
duc de Bourg”, dont ceste cité estoit cheue en grans 
charges et arrierages, lui supliant que pour le resourse 
dicelle lui pleust sad. ville auoir pour recommandée 
en lui concedant aucun emolument tel que son noble 
plaisir verroit appartenir. Sur quoy led. s° depputa 
aucuns pour y aduiser et len faire le raport, qui pour 
les grans charges souruenues a la court nauoit peu 
encore estre fait. En quoy faisant lesdiz preuost et 
mayeur vacquierent chacun a trois cheuaulx lespace 
de xx jours, finans le xxij° jour de feurier led. an Ixxvj, 
au pris de xv s. t. pour chacun homme et cheual, 
sont iiij:x x 1. — Item et aud. greffier qui, par led. terme, 
fu auecq lesd. preuost et mayeur poursuiuant lesd. 
materes et lequel depuis leur partement demoura a la 
court et poursuy le Roy nostred. s° tant a Amiens que 
a Doullens, Lusstu (?) ct en cité lez Arras, tendant 
affin dauoir sur ce que dist est,.lordonnance et res- 
ponce dud. s', lequelle icellui s- auoit remise jusques 
apres le despeschement daucunes ses affaires sans y auoir 
volu encores conclure, si comme led. greffier auoit 
raporté a son retour. En quoi icellui graffier a vacquié 
a deux cheuaulx, tant en le compaignie desd. preuost 
et mayeur que depuis leurd. partement, xliij jours 
finis le xvij® jour de mars ensuiant, aud. pris de 
xv s. &. pour chacun homme et cheual le jour, sont 
Ixiij 1. x s. — Item a Gillet de le Becque, lun des mes- 
sagiers de lad. ville, qui fu euuoyé avec lesd. deppu- 

tez et y a vaequié ‘alant et seiournant zxliij jours, 'aud. 
‘pris de xv ss. t. pour :jour, sont xxxij il. v s. t. —— Item 
ipour pluiseurs parties qui ‘ont esté ‘payées durant lad. 
‘ambassade : premiers , pour ‘pluiseurs requestes. et re- 
monstrances par escript qui furent faictes et presentées 
‘par lesd. depputez ‘au Roy nostre sire ‘et son ‘grant 
vonseil, a lencontre üdaucuns commissaires :dud, ‘sr en- 
‘uôyez en este ville pour le fait des frans fiefz et 
‘nôouueaux acquestz dont ilz voloient prendre ‘et leuer 
finance sur les bourgois et manans de lad. ville, sur 
‘quoy ‘led. s' bailla sa prouision en ottroyant ses let- 
tres pour faire cesser lesd, commissaires ; payé pour 
tout cinen -escus dor. —— Item pour .le louage de trois 
granges es foubours dud. lieu de Pieronne, ou. furent 
-les cheuaulkx desd. depputez, et pour pluiseurs ouurai- 
-ges de carpenterie quil y conuient faire en rasteliers, 
&greble ét mengoire, quatre. .escus. «— Item aux fouriers 
et aux huissiers darmes :dud. s', qui se vinrent repre- 
‘‘senter ausd. depputez pour auoir aucune courtoisie, 
est assauoir ‘ausd. fouriers pour les logis quilz distri 
ibuerent pour les corps desd. depputez dedens la ville 
de Pieronne, et lesd. huissiers qui baillierent ouuer- 
‘ture et entrée en lostel du Roy nostre s°.a chacune 
fois que lesd. depputez y auoient a besongnier , leur 
fu payé a departir entre eulx tous, quatre escus dor. 
— Item pour le louage daucuns lis pour couchier lesd. 
depputez en lad. ville de Pieronne et depuis pour le 
logis dud. greffier tant:a Amiens, a Doullens et en 
cité lez Arras, payé pour tout a diuerses fois deux 
‘eseus dor; sont ensemble lesd. parties de despens xv 
escus dor, qui valent xxv 1. vijs. vj d. t. Toutes les- 
quelles parties montent ij° aij d. ij s. vj d. 

COMPTE DUD. JEHAN: HACCART, RECEVEUR GÉNÉRAL. 


@e 1 1er avril 1476, avant Paques, au dernier jour de LL 1477.) 


42. —, À Geromme de Calonne, recepueur des. explois 
de justice, pour le susport des. mises et, charges da 
sadite recepte, attendu que, a cause des toyrbles. et 
guerre presentement regnans, led. recepueur ne pooit 
recouurer aucuns deniers de sad, recepte, et neantmoins 
lui conuenait journelment payer et satisfaire les billés 
a lui adrechans, comme il aupit aujourdui x° jour de 
juing. lan Ixxvij remonstré à mesd. s". les congaulx, 
pour laquelle cause lIyi a esté ordonné estre deliuré 
par le massart et dont led, Geromme sera, tenu, ren- 
dre compte a. lad. ville, .la somme de y l, 


43. — Aud. Geromme. de Calonne qui, pareillement le 
ij° jour de septembre led. an lui fu deliuré, sur la requeste 
par lui faite aux consaulx de ce quil estoit chargié de 
faire pluiseurs grans missions tant pour. les draps des 
parures des conseilliers , çlers , procureurs, sergens, 
ouuriers et aultres officiers de lad. ville, que pour les 
journées de halle desd. consaulx et aultrement en plui- 
seurs manieres, lesquelles choses il ne pooit furnir ne 
acomplir des deniers ordinaires appartenant a sad. re- 
cepte, pour ce que, a cause des diuisions presentes, il ne 
sauoit ne pooit recouurer deniers sur les personnes qui 
deuoient a sad. recepte, dont la plus part sont poures 
et indigens et quilz nont aucun ne nul gaignage, pour 
quoy a esté ordonné estre deliuré aud. Geromme, et 
dont ïl sera tenu rendre compte a ladite ville, la 
somme de ua°: d. 


44. — A Nicolas De le bais, procureur du Roy nostre 

«. sf, pour ung voyage quil a fait par deuers le Roy 


nostred. s', auquel s' il a presenté lettres closes et à 
lui et aultres seigneurs de son conseil fait aucunes 
remonstrances et requestes concernans le bien et uti- 
lité de cested. ville et des habitans dicelle, si quil est 
apparu a mesd. s'° par les lettres closes du Roy nostred. 
s" et par celles de maistre Oliuier le Dain, conseiller 
et premier varlet de chambre dud. s', que led. Nico- 
las a raportées a son retour, ouquel voyage il a vac- 
quié a deux cheuaulx lespace de xj jours, finis le xx} 
jour de juing led. an Ixxvij; pour lequel voyage, attendu 
le peril et dangier des chemins ct aussi quil a delais- 
sié son practique et gagnaige pendant led. temps, lui 
a esté tauxé et ordonné xxiij |. x s. t.— Item a esté 
payé par led. Nicolas a maistre Estienne Petit, secre- 
taire du Roy nostred. s', pour auoir expedition des 
lettres dicellui s', quatre escus dor, et a pluiseurs gens 
de guerre de lordonnance dud. s° qui ont compaignié 
led. Nicolas en faisant led. voyage et le ramené et 
conduit jusques a Saint Amand pour le sceurté de sa 
personne , attendu le peril des chemins, a esté payé 
viij escus dor, sont ensemble xij escus dor, vallables 
xxij 1. viij s. t.; montent lesd. parties ensemble 

alo L. aœuti s. t. 


45. — À Gossuin de Maulde, pour ung voyage par 
lui fait aud. mois de juing lan Ixxvij par deuers le Roy 
nostre s° estant lors a Arras, pour aucunes affaires de 
de la ville, pour quoy lui a esté ordonné pour ses 
despens, peine et sallaire, et par appointement a lui 
sur ce fait vi LL. 


16. — À Pasquier Grenier ,'pour employer a deffrayer 

maistre Jehan de Chaumont, notaire et secretaire du 
Roy nostre s', des frais et despens quil a soustenus et 
fais depuis quil estoit arriué en ceste ville jusques a 
son partement, adfin quil euist icelle ville et ses af- 
faires pour recommandez, dont par lordonnance des 
chiefz et depputez desd. consaulx a esté fait present 
aud. maistre Jehan de Chaumont de la somme de xx 
escus dor, vaillables œxxvij LL. vj s. vi d. 


47. — À Ernoul Haueron, changeur, pour laccat 
a lui fait de une aighiere dargent pesans trois mars 
quinze estrelins, et six tasses dargent a bors dorez, pe- 
sans ensamble douze mars deux onches et cincq estre- 
lins, lesquelles tasses et aighiere ont esté presentez et 
donnez au nom de la ville a mons" maistre Philebert 
Boutillart, thesaurier de France, qui, par certaine es- 
pace de temps, sestoit tenu en cested. ville, adfin que 
lui, qui estoit commis de par le Roy nostre s° a vac- 
quier et entendre pour paruenir a aucun bon traictié 
amiable entre le Roy nostred. s' et la damoiselle de 
Bourg"°, quil euist en ce faisant et aultrement ceste 
bonne ville pour recommandée et mesmement que a son 
retour il lui pleust aduertir le Roy nostred. s' des 
grans dangiers, pouretez et perilz esquelz cested. ville 
estoit constituée a cause de la gherre et diuisions pre- 
sentes, et comment viures, marchandise et gaignaige y 
deffaloient de tous poins, et tenir la main vers le Roy 
nostred. s° que sur ce il lui plaise faire et baillier 
prouision conuenable , a quoy led. maistre Philebert 
sestoit liberalement offert soy y employer, disant quil 
congnissoit bien toutes les necessitez de la ville; mon- 
tant led. accat, est assauoir led. aighiere au pris de 
xxxv} s. de gros le marcq, et lesd. tasses au pris de 

xaxiij s. iïij d. de gros. le marcq a xxvj L. wiij d.: de 
gros, qui valent C Üijux Ÿ LU. 8 x} d..t; 


48. — Au clereq dud. maistre Philebert Boutillart, 
pour auoir expedié les lettres des thesauriers de France 
attachiés aux lettres patentes du Roy nostre. s', conte- 
nant le quictance par lui faicte des xiij" escus dor 
dont ceste ville lui a fait don et aïde pour subuenir 
aux grans affaires que led. seigneur auoit a soustenir a 
cause de ses gherres, pour ce ordonné aud. clercq ung 
escu dor vaillable æxrvi) 8. ti). d. 


49. — À noble et puissant seigneur messire Colart 
st de Moy, de Chin et de Belencombre, qui le xxiiij° 
jour dudit mois de septembre, auoit fait remonstrer aud. 
consaulx comment lui estant chief des gens darmes 
du Roy nostre s' estans en garnison en ceste ville, il 
sestoit employé de tout son pooir a le garde, tuicion 
et deffence dicelle et des faulxbours et aultres lieux 
de la banlieue de lad. ville et ou bailliage de Tourne- 
sis, en quoy faisant il auoit exposé sa vie et son corps 
a toute dilligence de jour et de nuit, en repulsant et 
dommagant les ennemis et aduersaires du Roy si 
auant que possible lui auoit esté, et en ce auoit souf- 
fert et enduré de grans peines, labeurs et trauaulx 
comme il estoit tout notoire en lad. ville, qui estoient 
choses qui ne deuoiïent demourer sans aucune remune- 
racion; disant oultre que le Roy lauoit fait son lieu- 
tenant a Arras et lui baillié la conduite de viiy a x° 
lanches , et par ce estoit bien en lui de grandement 
seruir et faire prouffit a lad. ville en lui baillant se- 
cours et ayde se mestier en auoit, et aultrement en 
diuerses manieres, par quoy la ville ne se pooit excu- 

ser de lui faire aucune gratuité et courtoisie. Sur 
quoy, en consideracion des choses dessusdites et que 
cested. ville est en guerre ouuerte, enuironnée de tou- 
tes pars dennemis et aduersaires, par quoy elle a bien 
mestier destre et demourer en lamitié et bonne grace 
dud. s', mesd. s'° les consaulx ont ordonné lui estre 
donné des deniers de lad. ville, oultre et auecq las- 
sis du vin et de le ceruoise dispensé en son hostel 
durant quil a esté resident en lad. ville, la somme 
de deux cens escus dor, vaillables ïij ec. Ixxiij 1. vj s. 
vij d. t.— Item pour laccat de c 1. desd. escus au pris 
de ung blanc la pieche, Ixv s. vij d. t.; montent lesd, 
parties ensemble ü) c. lxxv) l. xij s. üj d. 


20. — A sire Grard de Hurtebise, mayeur des esche- 
uins de St Brixe et du Bruille, et maistre Jehan du 
Hauron, a present conseiller de la ville, pour ung 
‘voyage quilz ont fait par deuers le Roy nostre s', tant 
pour lui remonstrer et rafreschir les grans dangiers, 
pouretez et meschiefz en quoy ceste sa bonne ville et 
cité et le peuple dicelle estoit apparans de cheoir en 
brief temps a cause de la guerre, sil ne trouuoit 
fachon de faire ouuerture et passaige daucune ville 
pour aler en France querir viures et aussi faire ame- 
ner les vins et sel que maistre Oliuier le Dain ses- 
toit chargié enuoyer, si quil a fait depuis, comme pour 
solliciter les commissaires du Roy sur le fait du traic- 
tié de paix ou treues, adfin de obuier que rien ne 
‘feust: fait ou traictié ou prejudice de lad. ville. Ou- 
“quel'voyage ils ont vacquié, est assauoir : led. s° Grand 
a trois cheuaulx, lespace de xxviij jours finis le xxii] 
jour de septembre led. an Ixxvij, et led. du Hauron a deux 
cheuaulx lespace -de xlij jours finis le vij° jour doc- 

tobre ensuiant, qui montent, au pris de xv s. t. pour 
jour , chacun homme et cheual, a le somme de vi: 
vj 1. t. — Item a esté payé par eulx pour mises extraor- 
dinaires ce qui sensuit, cest assauoir : aux fouriers du 
Roy qui, en la ville de Bethune et en la ville dArras 
pourueyrent lesd. depputez de logis que aultrement ilz 
ne sauoient recouurer pour la multitude du peuple 
qui y estoit, ung escu dor. — Item aux portiers del hos- 
tel du Roy nostres', aflin que lesd. depputez peussent 
auoir ouuerture et entrée touteffois que besoing leur 
seroit, ung .escu. — Item pareillement aux fouriers de 
la ville et des capitaines de Lens en Artois qui, par 
pluiseurs fois, a grant difficulté, logierent lesd. deppu- 
tez aud. lieu, a esté payé a deux fois ung cscu dor. 
— Jtem aux clers des commissaires et ambassadeurs 
du Roy, pour auoir par deux fois deliuré le double 
des treues signées de tous lesd. commissaires que on 
a renuoyé par decha, ung escu dor. — Et pour ung 
mandement en fourme de relief dappel par eulx obte- 
nu contre le lieutenant de Tournay et Tournesis et 
messieurs de capitle de Tournay, touchant les vins 
par eulx leuez et prins ou celier Haynne du Tilloel, 
a esté payé demy escu; montent lesd. parties extraor- 
dinaires quatre escus et demy dor, vaillables viij 1. vii] 
s t.; sont ensemble vj2x ai] l. vu s. 


21. — A Pasquier Grenier et ses compaignons, ‘fer- 
miers del assis du vin de ceste presente année, pour 
et a cause de xxvij muis deux stiers de vin beus et 
dispensez .en lostel de noble et puissant s' mons" de 
Moy durant le cense desd. fermiers, ou terme que led. 
s', comme capitaine general et lieutenant du Roy 
nostre s' en Tournay et Tournesis, a tenu residence 

en cested. ville, auquel s', eu regard et considera- 
cion a le disposicion du temps et que cested. ville 
estoit et est en guerre ouuerte, enclose et enuiron- 
née de toutes pars des aduersaires du R6y nostre s', 
et adfin que led s' de Moy qui est de toutes les 
gens de guerre estans a Arras et ailleurs ou pays 
dArtois commis lieutenant du Roy, volsist auoir led. 
ville et ses affaires en sa grace et recommandacion et 
tenir la main tant a laduitaillement dicelle comme le 
secourir et aidier en ses aultres affaires, a esté fait 
don de lassis et maletotte quil deuoit ausd. fermiers 
a cause desd. xxvij” et deux st. de vins montans a 

c œüj L. xvj s. ti) d. 


22. — A sire Jaques Cottriel, Engherant Copet, jurez, 
et Pierre Cambier, doyen, pour les peines , labeurs et 
dilligences que, en ensuiant la charge a eulx donnée 
par les chiefz et depputez des consaulx, il ont fait et 
eu, tant a le reception du sel premierement enuoyé en 
ceste ville par maistre Oliuier le Dain, capitaine de 
Mulen, que pour auoir vendu et distribué led. sel aux 
gens de guerre et commun peuple de lad. ville, ainsi 
que enchargié leur auoit esté et dont ïilz ont fait 
et rendu compte par deuant lesd. consaulx, en quoy 
faisant ilz ont esté empeichiez et occupez par pluiseurs 
et diuerses journées, pour quoy leur a esté tauxé et 
ordonné pour leur sallaire en ce deseruy ui 


23. — A Pasquier Grenier et ses compaignons, fer- 
miers du vin de lannée Ixxvij, a cause de sept muis 
ung stier de vin beu durant le cense desd. fermiers 
par maistre Oliuier le Dain ou terme que, par le 


MÉM. T. Il, 40. 

commandement du Roy nostre s', il a tenu sa resi- 
dence en cested. ville, auquel, en consideracion du 
grant pooir, credence et auctorité quil auoit et a en 
le court du Roy nostred. s', et adfin qui lui plaise 
cested. ville et les habitans dicelle auoir et maintenir 
en son amour et recommandacion et tenir Ja main à 
ce que icelle ville puist estre aduitaillée, lui a esté 
fait don et quictance del assis quil deuoit ausd. fer- 
miers, montent a xxix 1. xij s. ij d. t.—Item pour deux 
cens quatre los de vin pareillement dispensez par led. 
maistre. Oliuier durant led. cense, pris par taille ou 
cclier de messieurs de capitle dont lesd. fermiers ont 
esté interessés, montant icellui assis a vii L. xvii] s. 
vj d. t.; montent lesd. parties ensemble a 

xxavüj l. x s. vi] d. 


COMPTE DU MÊME MAISTRE JEHAN HACCART, RECEVEUR. 


(Du 1er oct. 1477 au dernier jour de mars 1478, après Pâques.) 


24. — A Robert Blampain et Lyon Mie, recepteurs 
de la ville, qui leur a esté deliuré oultre leur du 
ordinaire, tant pour payer pluiseurs ouuraiges et repa- 
racions quilz ont fait faire de pionerie en faisant fos- 
sez et trenquis rencloans les maisons et faubours es- 
tans hors les portes Saint Martin et Valenchenoïise, 
comme de carpenterie et aultrement en pluiseurs et 
diuerses manieres..… 


25. — A Gerome de Hellemmes, chastelain de Leuze 
pour mons' du Lude, s' de Leuze et de Condé, par don 
a lui fait par le Roy nostre s', a cause de le rente que 
ceste ville doit chacun an au s° de Leuze et que parcy 
deuant on a payé a feu mons" de Nemours s' dudit 

Leuze, dont le premier payement depuis led. don eschey 
a le St. Remy lan Ixxvij, en ce toutesuoyes comprins la 
somme de x liures de gros que lad. ville a pieca deli- 
uré a Pierre Jehan, commis a payer certains gens de 
guerre estans en garnison de par le Roy nostre s° en 
ceste ville de Tournay, payé pour led. terme de St. 
Remy, par le commandement de mess" les consaulx 

ÿ°. lxÿ Lx s. 


26. — A Bernard Oudry, tabellion royal, pour son 
salaire dauoir baillie aud. receueur le copie des lettres 
du don fait par le Roy notre sire aud. seig" du Lude 
de lad. terre de Leuse, deux sols de gros valant œt s. 


927. — À Jehan Gale, thesaurier ordonné sur le fait 
des trois cens lanches del ordonnance du Roy nostre 
s', pour et a cause du traictié et appointement par lui 
fait ou nom de maistre Oliuier le Dain, capitaine de 
Mulan, auec les chiefz et depputez des consaulx tou- 
chant trois cens pipes de vin que led. maistre Oliuier, 
par licence du Roy nostre s', sefforchoit de vendre en 
ceste ville de Tournay sans en payer aucun assis ne 
maletotte, et desja en auoit led. Galle fait vendre au- 
cune quantité qui estoit une nouvellité tres domagable 
a lad. ville, qui a present tenoit led. assis en sa main 
et dont inconuenient inreparable sc eust peu ensuir 
se remedié ny eust esté, par lequel appointement led. 
Jchan Gale sest desisté du plus vendre dud. vin et 
auec ce, lui faisant fort dud. maistre Oliuier; a promis 
faire auoir et obtenir du Roy nostred. s' reuocatores 
del ottroy fait aud. maistre Oliuier touchant led. vin, 
et de aultres semblables impetrations que len aueroit 
fait et pouroit faire contre les drois, franchises, preui- 

leges et libertez de lad. ville en le fourme qui lui a 
esté baillée par mesd. s'° par escript, et moyennant ce 
et affin que tousjours led. maistre Oliuier voelle auoir 
lad. ville et les affaires dicelle pour recommandez et se 
employer a lauitaillement de ceste ville comme besoing 
estoit, lui a esté accordé auoir, pour le deliurer aud. 
maistre Oliuier, la somme de cineq cens escus dor de 
Ixiiij gros le pièce, vallables ix° iii] 1. vj s. viij d. t., 
lequelle somme led. Jehan Gale, ou nom et soy fai- 
sant fort dud. maistre Oliuier, a promis rendre et res- 
tituer a la ville ou au porteur de la cedulle quil en a 
baillié ou cas quil ne pouroit faire auoir et obtenir 
lesd. lettres. — Item pour laccat fait desd. ïïij° escus dont 
led. Gale ne sest volu contenter daucune monnoie est 
assauoir les iij° a Jehan de le Sauch et ung cent a 
Nicolas Baceler, cambgeur , au pris de ung gros chas- 
cun escu, xj 1. xiij s. iiij d. t.—Item aud. Jehan Gale, 
pour recompense des peines, labeurs et trauaulx quil a 
heus en la coeillotte des vins et sel de la seconde 
venue enuoyez par led. Oliuier le Dain pour lauitaille- 
ment de ceste ville , et voelle tenir la main enuers le 
Roy et led. maistre Oliuier a ce que la ville soit pour- 
ueue de viures, a lui donné de gratuité et courtoisie 
trente florins a le croix Saint Andrieu de lij gros le 
pièce. — Item a Cotin Vincent, facteur et Estienne... 
…, clercq dud. maistre Oliuier, qui aussi ont eu 
de grans peines et fait de grans dilligences en la 
conduite desd. vins et sel, et ont promis de semployer 
a ce que on ait encores des aultres, a esté donné a 
chascun deulx cineq florins telz que dessus, et a mais- 
tre Henry de la Riuiere, receueur du Roy nostre s° 
en sa chambre des comptes, affin que lui, qui a 
grande amitié et familiarité aud. Oliuier , voelle auoir 


APPENDICES. 317 


lad. ville et les habitans dicelle pour recommandez, 
tant enuers le Roy que enuers led. Oliuier , a esté 
donné vingt florins a le croix telz que dis sont, en- 
semble 1x florins dor, qui montent, aud. pris de lij 
gros le piece, iiijxx x} 1. t.; montent toutes lesd. parties 
ensemble mil xxxv) l. 


28. — A Pasquier Grenier, pour et a cause des frais 
et despens fais en ceste ville par mons" le preuost des 
mareschaux de France, ses gens, seruiteurs et cheuaulx 
en lespace de xij jours quil a seiourné en cestedite ville 
pour le fait de son office, estant logié en lostel dud. 
Pasquier, desquelz frais et despens les chiefz des con- 
saulx ayans consideracion que led. preuost est homme 
de grant auctorité, et que a cause de son office et au- 
trement pooit grandement aidier et secourir lad. ville 
en lauitaillement dicelle et aultres ses necessitez, ont or- 
donné aud. preuost estre deschargié et lui en a esté fait 
don et present, en lui remonsirant les grans affaires et 
necessitez de cested. ville, en requerant que jcelle et ses 
habitans il lui pleust auoir pour recommandez et se 
employer a lauitaillement et prouision dicelle ville, ce 
quil auoit offert et promis de faire, disant que de ce 
quil auoit expresse charge et commandement du Roy 
nostre s', montans lesd. despens, si quil est apparu par 
la cedulle du maistre dostel dud. preuost, a xliiij 1. x} s. 
xx patars pour la liure, vaillables 1j 1. xix s. v d. t. — 
Pour le sallaire daucunes femmes et ghides qui par led. 
preuost furent enuoyés a Arras adfin de faire venir les 
gens dilecq recoellier les ambassadeurs, marchans, 
caroy et marchandises de cested. ville et les mener et 
conduire sceurement hors des dangiers des passaiges et 
chemins, comme il a esté fait, a esté payé par led. 

Pasquier quatre escus dor, vaillables vi 1. ix s. iiij d. t.; 
montent lesd. parties ensemble lix L. via s. ix d. 


29. — A Rogier Duval, homme de guerre de la gar- 
nison de Lescluse lez Douay, pour ung voyage quil a 
fait en la ville dArras, par deuers mons de Moy pour le 
bien et prouffit de ceste ville, par marchié a lui fait, cincq 
escus dor de Ixiïij gros la piece, vallables 1x [. vj s. wiij d. 


30. — A Jehan le Flameng, pour laccat a lui fait 
dun poinchon de vin de Beaune, qui fu presenté et don- 
né au nom de la ville a messire Morice du Mene, lieu- 
tenant du Roy nostre s' en Tournay, en consideracion 
de le grant dilligence, peine et traueil que lui et les 
aultres s'° et gens de guerre du Roy nostred. s' estans 
en cested. ville prinrent ung peu parauant le Noel lan 
Ixxvij, pour amener et conduire en ceste ville le char- 
roy et quantité de vins et aultres vitailles qui lors fu- 
rent amenez dArras, en quoy faisant lesd. s' Morice et 
aultres dessusd. eubrent rencontre de grand nombre 
des aduersaires du Roy nostred. s', qui en armes les 
attendoient vers le pont a Bouuines a intencion de ra- 
uir et emmener par force led. caroy, ce quilz ne peurent 
faire, mais furent lesd. aduersaires ruez jus et mis en 
fuite, montant led. poinchon de vin par marchié a lui 
fait xxvuy E 


31. — A sire Engueran Coppet et Jaques de Gand, 
Jurez, a cause de le despence par eulx faite pour pre- 
parer et furnir le disner qui, par lordonnance desd. 
consaulx , a esté fait et donné pour le bien, honneur 
et prouffit du Roy nostre s', a messire Morice du Mene, 
lieutenant du Roy nostred. s° en Tournay, mons' du 

Buisset et aultres capitaines estans lors de par le Roy 
en cested. ville, lesquelz aud. disner furent acompai- 
gniés de pluiseurs gentilzhomes de leurs compaignies et 
des chiefz et depputez et aultres officiers de lad. ville, 
lequelle despence a monté, si quil est apparu ausd. 
consaulx, a le somme de  ijzz ii] |. œiu s. üj d. 


32. — A Jehan Dubos, Grard Senoncq, Philippart 
Adrijen et aultres canonniers de la ville, pour auoir, 
par lordonnance desd. consaulx, fait, composé et ordonné 
deux mil ix° iiijxx ii] liures et demie de pouldre de 
canon, est assauoir xilij° iiij** iii] 1. et demie seruant 
a culeurines et le sourplus seruans aux serpentines et aul- 
tres engiens de lad. ville, toute lequelle pouldre a esté 
et est mise cn lartillerie pour le prouision et garnison 
dicelle ville, en quoy faisant les dessus nommez et aul- 
tres leurs compaignons ont esté occupez grand espace 
de temps, pourquoy leur a esté tauxé et ordonné, est 
assauoir : pour lad. pouldre de culeurine e. gros du cent, 
et de celle des serpentines iii] 1. flandres de chacun 
cent, qui montent a le somme de xj I. ïij s. viij d. de 
gros, vallables Ixxvii] 1. vj s. t. — Item ausd. canonniers 
pour auoir rapointié et renforchié ix° de viese pouldre 
qui nestoit bonne ne souffisant pour sen aidier en les- 
tat ou elle estoit, a esté tauxé Ixx s. t.; sont ensem- 
ble digsx une L. xv) s. 


35. — A Gossart Plonderoy, feure, sur et en tant 
mains du pris que a monté lachat a lui fait par les 
chiefz et depputez des consaulx de ung engin a pou- 
dre appellé mortier et cineq carios a deux roes chargiez 
chacun de trois petites serpentines de fer qui sont mi- 

ses en le prouision et garnison de la ville, pour la for- 
tification et deffence dicelle lux L. 


34. — Pour les despens de bouche fais en ceste ville 
le joedy xij° jour de mars lan Ixxvi], en pluiseurs ca- 
barés et osteleries de lad. ville, par Ixitij compaignons du 
pays dAllemaigne qui sestoient departis du service et 
obeissance du duc dOsterice et led. jour sestoient ren- 
dus et retrais en cested. ville, declarans voulans estre 
franchois et seruir le Roy nostre s', a quoy ilz auoient 
esté receus par mess" Morice du Mene et les aultres cap- 
pitaines estans en lad. ville, par le conseil desquelz 
cappitaines considerans que lesd. compaignons nauoient 
de quoy faire leurs despens , a esté ordonné par les 
chiefz desd. consaulx jceulx compaignons estre deffrayez 
des despens par eulx led. jour es lieux qui sensuiuent : 
premiers, au cabaret de le monnoye en le rue de Coul- 
longne, xij 1. viij g. fl.; a lostel Saïnt George, liij gr.; 
a lostel au chierf sur le marchié, c xiiij g. fland.; a lostel 
a le vignette, xlviüj gr. fl., et a lostel au barisiel, Ixvij gr.; 
montent lesd. parties xv 1. ix s. i] d. t.— Item le lende- 
main xiij° Jour dud. mois, fu par Jehan de Hurtebise et 
par -lordonnance desd. chiefz, deliuré ausd. Allemans 
pour faire le despence de leur disner, vi] 1. t. — Et ce 
jour meismes, après que\lesd. Allemans heurent fait ser- 
ment au Roy, fu par laduis et conseil desd. cappitaines 
ordonné par les consaulx que lesd. Allemans, pour de 
lors en auant faire leurs despens comme bon leur sam- 
bleroit, a chacun xxxiiij gros et aux souuerains et cap- 
pitaines deulx, le double, qui monte a Ixv 1. ixs. t.; 
montent lesd. parties ensemble  tiij:x vi [. x) s. àj d. 


35. — À Jehan Danstain, escuier, homme darmes 

soubz le charge de messire Morice du Mene, lieutenant 
du Roy nostre s', lequel, a le requeste des chiefz des 
consaulx et dud. mess® Morice et aultres cappitaines es- 
tans en ceste ville, a porté lettres closes au Roy nos- 
tred, s' a Tours en Touraine, contenant le grant poure- 
té et indigence que souffroit et auoit ja longtemps endu- 
ré son loyal peuple de ceste ville, et le dangier et peril 
ouquel estoit icelle ville, par faulte de passaige et ou- 
uerture de chemin, en requerant au Roy qui lui pleust 
sur ce donner briefue prouision en maniere que ceste 
ville, qui estoit toute despourueue de viures, feust raui- 
taillie des biens et viures que les marchans dicelle 
auoient amassé en la ville dArras et qui demouroient illec 
et perissoient par faulte de passaige, lesquelles lettres 
led. Danstain auoit presenté au Roy et tellement dili- 
genté que led. s'auoit sur ce escript son bon plaisir et 
que depuis, par mons" du Lude et aultres s"”, a esté 
amené aucune portion de viures desd. marchans de la 
ville; ouquel voyage led. Danstain en passant et rapas- 
sant les destrois, a exposé sa personne en grant peril et 
dangier et y eu de grans despens, si comme il a re- 
monstré a son retour, à lui ordonné par traictié sur ce 
fait, c. escus dor vallables © ütij:x wj [. œitj s. tj d. 


36. — A sire Martin de Bary, nagaires preuost et a 
present mayeur des escheuins de Saint Brixe et du 
Bruille, Jehan Canonne, nagaires grant doyen, et mais- 
tre Jehan du Hauron, conseiller de lad. ville, pour ung 
voyage que par lordonnance desd. consaulx, en ensui- 
uant la conclusion sur ce prinse par pluiseurs des trois 
estas dicelle ville, ilz ont fait par deuers le Roy nostre 
s' en le compaignie daucuns aultres depputez par les 

gens deglise et les conseillers du Roy nostre s' en ces 
bailliages, ayans la charge de presenter aud. s' lettres 
closes et lui remonstrer les grans indigences et poure- 
tez que son peuple de Tournay auoit ja longuement 
souffert et souffroit journelement et de plus en plus, a 
cause de la guerre et parce quelle estoit enclose de 
toutes pars dennemis et aduersaires et nauoit quelque 
passaige pour aller en France se pourueoir de çe qui 
lui estoit nocessaire, et de sur ce humblement reque- 
rir et implorer le bonne prouision du Roy nostred. 
s', afin que cested. ville feust aduitaillie et que pas- 
saige et ouuerture fuist faite daucune bonne ville, 
ainsi que la necessité le requeroit; lesquelles remons- 
trances ont esté faites au Roy, qui sur ce auait baillié 
responce gracieuse, promettant de brief y mettre proui- 
sion. Ouquel voyage ilz ont vacquié et en seiournant 
aud. lieu dArras par faulte de passaige et conduit 
e. xxj journées, est assauoir led. preuost et grant doyen 
chacun a trois cheuaulx, et led. du Hauron a deux 
cheuaulx, qui montent au pris de xv s. pour jour, 
pour les despens de chacun homme et cheual, vij° 
XxV] L. — Item pour pluiseurs mises et despens extraor- 
dinaires quilz ont payé en le maniere qui sensuit, est 
assauoir : le premiere nuitie quilz arriuerent en la ville 
de Lens, ou lors pluiseurs maisons estoient arses par feu 
de meschief et par ce ne sauoient recouurer logis se 
neust esté par. moyen, par quoy fu donné tant au fou- 
rier que aux mayeur et chastelain dud. Heu, xxviij s. t. 
— Îtem pour le vin de pluiseurs gens de guerre qui 
conduirent lesd. depputez depuis Arras jusques en la 
ville dOrlens pour le sceurté de leurs personnes, iiij 
escus dor au soleil, vaillant vij k xäüj s. t. — Item en 
la ville de Tours, au fourier qui leur distribua logis , 


- 

ung escut dot de xxxvij s. v d. — Item aux portiers 
de lostel du Roy, au Plessiz du parcq lez-Tours, affin 
dauoir entrée en lostel dud. s', ung escu dor de 
xxxvij 8. v d. t. — Item a maistre Loys Tindo, secré- 
taire du Roy nostre s', pour trois lettres patentes im- 
petrées par lesd. depputez pour le bien de la ville, 
lune par lequelle le Roy a quitté son droit de leseut 
pour queue de tous les vins qui durant la guerre se 
amenront en ceste ville pour lauitaillement direlle, lau- 
tre pour la compaignie franchoise acordée aux mar- 
chans de la ville, le tierce pour recouurer charroy 
pour amener viures en icelle ville, et aussi pour plui- 
seurs lettres closes par lesquelles le Roy mandoit aux 
s" et capitaines des marches de par deca quilz condui- 
sissent et passassent les marchans de la ville ct leurs 
biens lors seiournans aud. lieu dArras, a esté payé xij 
escus au soleil, et pour le vin maistre Jehan Delaloyere et 
ses clercs, deux escus, sont ensemble xïiij escus, qui valent 
xv)j 1. xix 8. — Item pour les seaulx desd. lettres patentes 
payé iiij escus valent vij À. xiiij s. t. — Item pour 
latache des generaulx mise aux lettres dud. escu pour 
keue ; deux eseus vallables Ixxvij s. t. — Item a s° 
Jehan Lemaire, dit teste de bos, qui aporta lettres closes 
desd. Jehan Canonne et maistre Jehan du Hauron, estans 
a Paris, par deuers les autres depputez, estans 4 Arras, 
payé xiij s. t. —— Item a Jehan Tiestelin, qui fu enuoyé 
au deuant de mons" du Lude, portant lettres desd. dep- 
putez, lequel pour ce que son cheual lui failli en che- 
min fu constraint de retourner , payé xxvii} $. t. — 
Item a Regnauldin Le Neult qui pareillement fu en- 
uoyé au deuant dud. s' du Lude, quil trouua auec lesd. 
Canonne et Haueron , en quoy led. Regnauldin vacqua 
quatre jours, payé Ix s. t. — Item aud. Regnauldin 

pour auoir esté a Lens sauoir se larmée du duc dOte- 
risse estoit point retraite, xv s. — Îtem pour pluiseurs 
vidimus des lettres dessusd. fais a Paris et pour ung 
aultre fait a Arras, pour les deliurer aux marchans qui 
en auoient besoing, lvij s. — Item au fourier dud. s' 
du Lude qui, en la ville dArras, deffendi le logis desd. 
depputez contre le capitaine Doriolle et aultres, qui par 
force leur vouloient tollir leur logis, xxx] s. vj d. — 
Item le jour des Rois fu deliuré a une femme de Tour- 
nay nommée Jozine, iii] blans, a une autre femme que 
mons" de Moy enuoya pour retenir led. Jozine, deux 
grans blans, a le demiselle du Heaulme cincq gros, à 
le femme du triaclier , v gros, et a le caudreliere x} gros, 
sont ensemble xviij s. viij d. t. — Item a ung homme qui 
par mons' du Lude fu enuoyé de cheual en la ville d'Amiens 
porter lettres au grand maistre de l'artillerie du Roy 
affin dauoir du salpetre pour la ville, xxviij s. v. d. — 
Item aung poursuiant, pour. auoir porté lettres au Roy 
de par lesd. deputez, affin quil feist auanchier lauitail- 
lement de la ville, xxxvij s. v. d. — Item a plusieurs 
carpentiers et pionniers de la ville dArras, pour reparer 
et refaire le pont a Wendin qui estoit rompu, payé vi] 
1. t. — Item a ung homme qui fu enuoyé de cheual a 
Dourlers pour recouurer du charoy de lartillerie , xv. 
s. et au clercq du procureur du Roy pour auoir grossé 
les articles desd. deputez qui furent presentez au Roy 
nostre s' ou nom de la ville, x. s. Lesquelles mises 
extraordinaires montent ensemble a lxxü L. æix s. vi 
d. t. Sont en tout parmy lesd. journées, 

vie dijsx mix L. xij s. vi d. 


57. — À ung gentilhomme nommé Vergerat, de Îa 
compaignie de mons" de Lille, pour ung voyage que, a 

le requeste des consaulx et par lordonnance de mess. 
Morice et aultres capitaines estans en ceste ville, il feist 
ou mois de mars led. an Ixxvij en la ville dArras par 
deuers mons' du Lude, auquel il porta lettres et lui re- 
monstra, de par lesd. capitaines, le grant necessité et 
deffaulte de viures qui estoit en ceste ville , affin que 
led. s', qui estoit commis a laduitaillement dicelle ville, 
se avanchast de passer et conduire les marchans de la 
ville et leurs viures qui grant temps auoient seiourné 
aud. lieu dArras, pour lequel voyage lui a esté ordonné 
xx escus dor, au pris de Ixvj g. le piece, sont 

| xxxvi L x s. 


38. — A Jehan Repus et Jehan de Vrymont, pour 
auoir oud. mois de mars lan Ixxvij, porté lettres au Roy 
nostre s' par lesquelles lui estoit signiffié la grant def- 
faulte et necessité de viures qui estoit en ceste ville par 
faulte de passaige et ouuerture, en lui requerant qui 
lui pleust faire rauitaillier et faire led. passaige et ou- 
uerture et porté lettres aud. mons" du Lude, affin qui 
lui pleust faire auanchier led. aduitaillement , lequelle 
chose il fist tost apres. Ouquel voyage ïilz ont vacquié 
xv) jours finis le xxix° jour de mars chacun a ung 
cheual, qui montent, au pris de xv s. pour jour 
chacun homme et cheual, a xxiiij 1. t. — Item a Jeu- 
not de Castelnoue, escuier, homme darmes du Roy 
soubz la charge de mons' de Lille, pour auoir , a le 
requeste desd. consaulx et par lordonnance dud mons' 
Morice et aultres capitaines lors cstans en ceste ville, 
porté lettres closes au Roy nostred. s° contenant autelle 
substance et tendans afin pareille que celles portées 
par lesd. Repus et Vrymont, et auecq ce mené et con- 
duit auecq aultres compaignons de guerre lesd. Repus 


326 APPENDICES. 


oultre les destrois des aduersaires en faisant led. voyage 
et en retournant dicellui, et depuis ce pareillement 
conduit et mené maistre Jehan Leleu, procureur gene- 
ral de lad. ville, jusques a Arras ou estoit le Roy 
nostred. s', deuers lequel led. procureur estoit enuoyé 
pour les affaires de lad. ville, payé pour tout xx escus 
dor, vaillables xxxviij 1. x s. t. — Item aud. Jehan 
Repus, qui a deliuré a ung archier de le compaignie 
de mons" de Saint Pierre, qui perdi son cheual en le 
conduite quil fist auecq led. Castelnoue et aultres desd. 
Repus et Vrymont, au retour de leurd. voyage, vi] 1. t.; 
montent toutes lesd. parties ensemble lxix L. x s. 


39. — À sire Martin de Bary, Jehan Canonne et 
Ernoul Bernard, pour auoir, le mardj es festes de le 
Pentecouste lan ülij° Ixxvij, en ensuiant le plaisir du 
Roy nostre s', allé deuers led. s° en la ville de 
Bouchain, auecq et en le compaignie de sire Lyon Hac- 
cart, lors mayeur des escheuins, maistre Salmon Ties- 
telin , conseiller, et maistre Jehan Maurre, lors gref- 
fier de lad. ville, pour oir ce que le Roy vouldroit 
dire et enchargier, lesquelz sires Lyon, Tiestelin et Maurre 
furent, par lordonnance dicellui sire, pour aucunes causes 
ad ce le mouuans, enuoyez en la ville de Paris ou ilz 
sont encores a present , et les trois aultres dessusd. , 
apres que le Roy leur heubt dit ce que bon lui sambla, 
furent renuoyez par decha, ouquel voyage ilz vacquie- 
rent trois jours, est assauoir led. sire Martin, qui lors es- 
toit preuost, et led. Canonne grans doyen, chacun a trois 
cheuaulx, et led. Ernoul Bernard, qui estoit eswardeur, 
a deux cheuaulx, qui montent au pris de xvs. t. pour 
jour, pour les despens de chacun homme et cheual 

xviy L. 

COMPTE DUD. JEHAN HACCART , RECEVEUR GÉNÉRAL. 
(Du 1er avril 1478 après Pâques, au 30 sept. suiv.) 


40. — À Geromme de Calonne, recepueur des esplois 
de justice, tant pour furnir et payer les gaiges des of- 
ficiers de la ville comme aultres pluiseurs mises qui jour- 
nelment lui souruiennent a cause de la guerre, lesquel- 
les mises il ne poet furnir pour ce que un an et plus 
on na fait quelque pugnicion des delinquans a cause 
des explois de justice, ainsi que le xxvj° jour de may 
lan Ixxviij il a remonstré a mess" les consaulx, lesquelz 
a ceste cause luy ont aydé et ordonné auoir des deniers 
de la ville dj l. 


41. —- À Rogier de Thiennes, pour laccat a lui fait 
de ung poinchon de vin de Baune qui a esté presenté 
et donné pour bien et honneur de la ville a Jehan de 
Blon, capitaine de cent lanches de lordonnance du Roy 
nostre sire, tant pour auoir, lui estant acompaignié de 
pluiseurs et bon nombre de ses gens, conuoyé et mené 
s' Jaques Cottriel, preuost, et aultres depputez de ceste 
ville qui lors furent enuoyez vers le Roy nostre s° en 
la ville de Condé, quil auoit nouuelement prinse et 
conquise, que pour raconduit et ramené iceulx deppu- 
tez en ceste ville pour le seurté de leurs personnes, 
ainsi que besoing estait, contenant led. poinchon xxix 
s. t. qui monte, au pris de xxxiij escus dor le queue, a 
Ixvj gr. pour lescu xxx À. x 8. 7. d, 


42. — A Quentin Dare, pour laccat a lui fait dune 
petite aigiere dargent qui, le viij° jour de juing lan 
Ixxviij, par lordonnanee des chiefz de ce rechargiez par 
les consaulx, fu donnée et presentée a MWicolas Didier , 

second procureur de la ville, qui led. jour fist la s0- 
lempnité de ses nopces, pesant icelle aigiere sept onches 
iïij estrel. au pris de liiij gros lonche, qui monte, parmy 
trois gros quelle a cousté a le bruneir, xxxij s. viij d. 
de gros, qui valent x) L. vi s. vi d. t. 


435. — À xiij compaignons canonniers qui, par le 
commandement de mons® de Moy, lors lieutenant du 
Roy en Tournay et Tournesis, et par lordonnance des 
chiefz des consaulx, ont esté auecq aucuns arbales- 
triers de ceste ville, a le conduite des artilleries et 
aultres choses qui, de par la ville, furent enuoyez au 
seruice du Roy a son siege de Condé et auecq ce 
esté et seruy le Roy audit siege et a la conqueste 
dud. Condé, et depuis par aucuns jours aidié a garder 
lad. ville de Condé, jusques a ce quilz eubrent congié 
de retourner par deca. En quoy faisant ct besongnant 
ilz ont esté occupez chascun lespace de ix jours, a eulx 
ordonné a chascun ïiiij s. pour jour, qui montent a 
xxiij 1. viij s. t. — Item a Haquinet Quiequin, Wil- 
laume Bertoul et Lieuin Dusart, lesquelz comme varlés 
et serulteurs ont cesté durant lesd. ix jours auecq et 
en le compaignie des aultres canonniers dessusd. et 
furent commis a le garde de trois engiens a pouldre 
appelez courtaulx, ausquelz a esté pour ce tauxé a 
chascun trois solz tournois pour jour, sont ii] l. ung 
s. t.; montent lesd. parties ensemble  xxvi) d. ix s. 


44. — A sire Euxtace Savary, s' de Warcoing, 
Croquevillain, Jaques Destrayelles et Ghillain de Mours, 
pour payer et contenter viij® compaignons soldoyers 
prins et esleus en ceste ville, lesquelz soubz la con- 
duite des quatre dessus nommez ad ce ordonnez 

comme chiefz et capitaines se sont employez a le 
garde , tuition et deffence de cested. ville et ont re- 
sisté a pluiseurs assaulx et emprinses que les anemis 
aduersaires auoient fait a intencion de gaignier et 
passer les trenquis et barrieres foraines et venir pil- 
lier et ardoir les fauxbours de lad. ville comme ïilz 


_se vantoient, lesquelz en ont esté prescruez par la 


resistence et dilligence desd. capitaines et soldoyers 
et auecq ce s1 sont pluiseurs et diuerscs fois employez 
a rescourre le bestail des habitans de lad. ville que 
lesd. aduersaires se efforchoient cocillier et emmener 
sur la banlieue de lad. ville, esquelles choses faisant 
ilz ont continué est assauoir, les cinq cens depuis le 
mardj darrain jour de juing led. an Ixxviij, et les 
aultres trois depuis le ïiij® jour de jullet ledit an 
jusques au xvj° jour dicellui mois de jullet inclus, qui 
montent, au pris de quatre gros pour jour chacun 
homme, selon Ie taux a culx fait a leur retenue, a le 
somme de ij° vj 1. xiij s. iii] d. de gros, qui valent 
xiiij® xlvij 1, xiij s. ïiij d. t. — Item aux quattre 
cappitaines dessus nommez, pour le peine, labeur et 
travail quilz ont eu en la conduite desdits soldoyers 
par le temps et espace dessusdit, en quoy ïilz ont 
grandement et diligemment labouré et y exposé leurs 
personnes, touteffois que besoing en a esté, tant de 
jour que de nuit, a esté tauxé ordonné a chacun trois 
I. de gros, vaillables ensemble ïïijxx jiij 1. t., et a 
Philippot Vilot, clerc, pour son sallaire dauoir mis 
et redigié par escript tous les noms desd. soldoyers, 
estre present aux monstres et fait les rolles de cha- 
cun desd. cappitaines, ainsi que necessité estoit, a esté 
tauxé Ixx s. t.; montent toutes lesd. parties ensemble 

au œamiuip L. tj s. tj d. t. 

45. — A sire Jaques Cottriel, preuost, Pierre Cam- 
bier, souuerain doyen, sire Martin de Bary, mayeur 
des escheuins de Saint Brixe, sire Grard de Hurtebise, 
juré, Jehan Cottriel, esgardeur, Jehan Repus et Lyon 
Mie, doyens, et maistre Jehan du Hauron, conseiller 
de lad. ville, pour et a cause des voyages fais en la 
ville dArras deuers le Roy nostre sire, auecq maistre 
Simon de Proisi et aultres gens deglise, et pour aultres 
choses contenues et declarées en certain quayer conte- 
nant deux foclles de papier, parmy lequel quayer le 
mandement sur ce fait et adrechié au receueur est 
infixé, montans toutes les parties | 

ve auijxs xt) L. vi s. v d. t. 


46. — À Jehan du Cheron, home darmes du Roy 
nostre sire, soubz la charge de mons' Morice du Mene 
qui , par lordonnance dud. mons' Morice et de mess” 
les chiefz, sest employé a le conduite del ouuraige des 
trenquis fais a lenuiron de cested. ville pour la garde, 
tuition ct deffence dicelle et de ses fauxbours qui 
tous les jours estoient en peril destre fars ct brulez, 
en quoy faisant led. du Cheron a eu de grans peines 
et labeurs par lespace de trois mois ou enuiron, a 
lequelle cause et aussi pour aucunes pieces de bos quil 
a delaissiées en le main et au prouffit de le ville, lui 
a esté ordonné ati) À. t. 


© 47. — À Pierart Flan, doyen des piremans, tant 
pour son gallaire desseruy ou voyage du siege de 
Condé, que pour les despens et mises par lui faites 
pour les causes et en le maniere contenues ct declarées 
en certain quayer contenant quatre foelles de papier 
parmy lequel quayer le mandement sur ce fait et 

adrechié au recepueur est infixé, la somme de x |. de 
gros et de iiijxx xij 1. xvij s. t., montans ensemble 
c drij l. œvi s. 


48. — A Gossart Plonderoy, feure, pour et a cause 
du marchié a lui fait par cy deuant de ung mortier 
de fer et quinze serpentines de fer assises sur cinq 
caryos mises en le garnison et prouision de la ville, 
qui ont pesé ensemble deux mil trois cens Ixix 1. 
valables au pris de ij gros et demy le liure le somme 
de viijx*x xij À. xiiij s. ix d. t. — Item pour plui- 
seurs ferailles seruans aux affust desd. cinq carios et 
des roes diceulx, pesans six cens xxxili] 1. a vii] d. 
le liure, sont xx] 1. ij s. viij d. — Item pour lesd. 
cincq paires de roes au pris de xxxvj gros le paire 
valent © v s. t. — Item pour cinq limons scruans 
ausd. carios au pris de x s. chacun, sont cincquante 
sols. — Item et pour ‘auoir liuré Iles roes et le fa- 
chon desd. affust lviij s. iti] d. t.; montent lesd. 
parties ensemble deux cens quatre liures x s. 1x d.t., 
sur quoy lui a esté payé Ixx 1. t., ainsi lui est deu 
de reste c «x d. x s. ix d. 


49. — À ung poursuiant du Roy nostre s', qui cs- 
toit venu par deca et aporté lettres de mess'® les can- 
chelier et aultres du grant conseil du Roy nostre s° 
adrechans aux gens du conseil de mons" le duc dAus- 
terice, touchans les empeschemens que les gens dud. 
duc donnoient en la Joyssance de la treue presente, 
tendans afin de faire cesser lesd. empeschemens, les- 
quelles lettres led. poursuiant a portées et presentées 
a ceulx ausquelz elles adrechoient et dicculx raporté 
responce par cscript, auquel pour susporter la despence 

par lui faite aud. voyaige a esté ordonné et baillié 
par fourme de courtoisie quatre escus dor de Ixx gr. 
le piece, vaillables vij 1. iij s. iiij d. t. — Item a 
Haquinet, seruiteur de sire Grard de Hurtebisc, pour 
auoir compaignié led. poursuiant de ceste ville jusques 
a Lannoy et en la ville de Bruges, affin de lui mons- 
trer et enseigner les chemins, lesquelz il ne congnissoit, 
en quoy faisant il a vacquié iiij jours qui montent a 
xv s. pour jour, Îx s. t.—Et pour les despens de bouche 
fais par led. hecrault auec le procureur de la ville et 
aucuns sergens qui le compagnierent au souper le pre- 
mier jour quil vint en ceste ville, xxx s.; montent lesd. 
parties ensemble xij l. ip s. tip d. 


50. — À Denis Descamps dit Leroux, pour et ou nom 
de mons' de le Gruerie, a cause de pluiseurs seruices 
et plaisirs que led. sire a fais a ‘ceste ville et cité en 
laissant passer pluiseurs marchans tant de France que 
de ceste ville, lesquelz ont amené en icelle pluiseurs 
viures, denrées et marchandises, non obstant que par le 
duc dAustrice lui eust esté escript et mandé que ceulx 
de ceste ville nestoient point compris en la treue pre- 
sente, et auecq ce fait deliurer aucuns marchans de 
ceste ville et Icurs denrées qui estoient prins sur les 
champs et menez a Lille, pour lesquelles choses a esté, 
par traictié sur ce fait, ordonné et deliuré aud. sire c. 
escus dor en le valeur de Ixx gros le pièce, mon- 
tans ije ti L. tj s. üj d. 


51. — Comme pour sauluer et garder ccste ville et 
cité en la vraye obeissance du Roy nostre sire et eui- 
ter la depopulation et destruction totalle dicelle, en- 
semble les pais et bailliage de Tournesis, Saint Amand 

et les appartenances, enclos et enuironnez de toutes 
pars de villes et pays tenans party contraire au Roy 
nostred. sire et qui, par lespace de an et demy, ont 
esté en guerre ouuerte et priuez de tout passaige et 
communicacion et tous les biens, heritaiges, rentes et 
reuenues des habitans desd. ville, cité et bailliage es- 
tans es pays du duc et ducesse dAustrice saisis, dete- 
nus et arrestez et, par ces moyens, estoit cested. ville 
tellement despourueue et desgarnic de viures et aultres 
choses neccssaires a laliment du corps humain et le 
peuple dicelle tellement appoury par faulte de gaignaige, 
quilz estoient en voye de perir et cheoir en totalle 
desolation et ruyne se remede ny heust esté. Pourquoy 
mess'* les consaulx et la communité de lad. ville, par 
bon conseil, aduis et meure deliberacion, ‘aient fait cer- 
tain traictié de sceurté, communicacion et main leuée 
desd. biens, rentes et heritaiges auecq lesd. duc et 

ducesse dAusterice, occupeurs desd. villes et pays te- 
nans party contraire, en la fourme et manicre que les 
lettres sur ce faites et expediées dun costé et dautre 
le portent et contiennent, et pour a icellui paruenir 
et mesmement trouuer fachon de non paycr finance 
annuelle ausd. duc et ducesse dAustrice et aussi de 
pooir frequenter les pays de France marchandamment 
en temps de guerre ou de treues non marchandes, de 
quoy lon sefforchoit priuer lad. ville et le lyer a payer 
led. finance annuelle, comme lon faisoit du temps de 
feu le duc Charles, il ait esté besoing et necessité de 
acquerir et gaignier divers moyens et amis entre les 
seigneurs du grant conscil desd. duc et ducesse, a 
layde desquelz on a finablement obtenu led. traictic | 
sans payer finance annuelle et paruenu de pooir mar- 
chander aud. pays de Franec, et a ceste cause soit 


334 APPENDICES. 


cested. ville tenue enucrs iceulx de leur recongnois- 
tre et desseruir, ainsi que pluiseurs fois leur a esté 
dit et promis. Pour quoy pour icelle ville acquiter et 
descharger enuers eulx, comme raison est, a esté bail- 
lié et deliuré pour conuertir et employer en ce que 
dit est les sommes et parties de deniers et pour les 
personnes dont la declaration sensuit : Premiers a reue- 
rend pere en Dieu mons" Ferry de Clugny, euesque de 
Tournay, lequel principalement et plus que nulz au- 
tres, a tenu la main et sest employé tant vers lesd. 
duc et ducesse que enuers les seign'* de son conseil, a 
la concession et ottroy dud. traictié, et tellement con- 
duit la matiere que on y est paruenu sans payer fi- 
nance annuelle et en ayant permission de mener mar- 
chandises oud. pays de France, comme dit est, ce que 
jamais neuist esté accordé se neust esté par le moyen 
dud. sire qui, par grandes et extremes dilligences et 
labeurs par lui faites en le faueur de lad. ville, a 
trouué fachon et maniere de oster et abatre les em- 
peschemens et difficultez que aultres y mettoient, a 
esté prescnté et donné, comme promis lui auoit esté, 
deux mil escus marchans vaillables, deux mil vijs |. t. 
— Item a noble et puissant sire mons" de Fyennes, qui 
aussi sest grandement employé et tenu la main a ob- 
tenir led. traictié en le maniere que dit est et a ce 
propos gaignié et fais amis a lad. ville de aucuns des 
plus grans scign'® dud. duc, a esté donné et presenté 
mil liures t. — Item a messe Guy de Rochefort, sire de 
Labregement, cheualier et docteur en loys, lequel porta 
les fourmes et minutes des lettres dud. traictié de la 
ville de Valenchiennes ou lesd. lettres furent concheucs 
a le court dud. duc, et fist pluiseurs dilligences et bon- 
nes adrcches au bien de lad. ville ct aduanchement 

dud. traictié, a esté presenté ct donné trois cens liures 
t. — Item a maistre Grard Munan, lun des secretaires 
dud, dAustrice, qui pareillement porta de lad. ville de 
Valenchiennes a la court dicellui duc a Brouxelles, les 
raisons et allegacions faites par les depputez de ceste 
ville estans aud. lieu de Valenchiennes, affin dauoir 
declaracion et impetracion sur deux poins et articles 
contenus oud. traictié principal qui pooient cheoir 
en obscurité au prejudice et dommaigec de lad. ville, 
lequelle declaracion et impetracion fu obtenue par la 
maniere es lettres sur ce faites et auec ce fait plui- 
seurs aultres dilligences et labcurs en la signature 
desdites lettres et aultrement en diuerses manieres, a 
csté payé deux cens 1. t. — Item a maistre Loys de 
le Valée, secretaire dud. duc, et au clercq de mond. 
s' levesque pour pluiscurs labeurs et dilligences quilz 
ont fait pour laduanchement et expedicion dud. traic- 
tié pour leurs sallaires en ce deseruy, € 1. — Item 
a maistre Jehan Dauffay, maistre des requestes del 
hostel, et maistre Thomas de la Papoire, procureur 
general dud. duc, pour pluiseurs dilligences par eulx 
faictes en le matiere dessusd., a châcun c I. t. sont 
deux cens 1. — Item pour le droit des seaulx desd. let- 
tres de traictié ct de celles de lad. impetracion et pour 
le vin ct sallaire des clercs des sccrctaires de lad. court 
et des poursuians qui, pour cause dud. traictié, ont fait 
pluiseurs diliigences et voyages , a esté payé deux cens 
liures t.; montent toutes lesd. parties #17 m. vi c. l. 


02. — A sire Simon de Clermes, preuost, Pierre 
Cambier, grant doyen des mestiers, maistre Jehan du 
Havron, conseiller, et maistre Jehan Leleu, procureur 
general de la ville, pour pluiseurs voyages par cy 

deuant par eulx fais au nom et pour lad. ville, tant 
conjointement que diuiseement , pour les causes cy 
après declarées : Premiers led. preuost et procureur le 
xxvij® jour de jullet lan Ixxviij, par lordonnance et en 
ensuiant laduis et deliberacion des estas de lad. ville, 
se transporterent deuers le Roy nostre s' qui retour- 
noit en France des marches de par decha, et lui pre- 
senterent les lettres desd. estas contenans creance, ct 
lui declarèrent comment ses aduersaires empechoient 
ceulx de ceste ville par voyes de fait et de tous 
poins priué de la joyssance de la treue generalle, com- 
municatiue et marchande, et que non obstant icelle 
treue sesd. aducersaires faisoient la guerre sur les sub- 
gés ct manans de ceste ville et du bailliage de Tour- 
nesis en les prenant aux corps et pillant et robant 
leur bestail et aultres biens comme en temps de 
guerre, et luy dirent comment le s° de Lannoy estoit 
venu en lad. ville et, de par le duc dAustrice, auoit 
exposé aux chiefz des consaulx pluiseurs choses affin de 
les esmouuoir a accepter le traictié quil disoit auoir 
esté fait au Quesnoy, par lequel ceste ville deuoit de- 
mourer en neutralité, ainsi quelle estoit du temps 
du feu duc Charles, et que quant a la treue ceulx de 
Tournay nen joyroient point. Et par ces moyens es- 
toit cested. ville demourée impourueue et nestoit possi- 
ble quelle se peust rauitailler ne le peuple dicelle soy 
viure ne entretenir se briefue prouision ny estoit mise, 
requerans que de sa grace il luy pleuist sur ce pour- 
veir, lequel sire renvoya lesd. depputez a mons le 
chancelier de France lors estant a Paris, les chargant 
illecq poursuir la prouision quilz demandoient, comme 
ilz firent en exposant aud. mons' le chancelier les cho- : 
ses dessusd., lequel et aultres seig'® du grand conseil 

lors estans a Paris, apres la matiere debatue entre eulx, 
fourmerent et ordonnerent pluiseurs lettres missiues 
quilz deliurerent audit procureur pour les aporter par 
deca et lui baillierent ung poursuiant du Roy pour les 
porter aux s® du grant conseil dud. duc dAustrice et 
aultres s°° qui auoient esté a faire lad. treue, lesquelles 
lettres auecq unes lettres adrechans a mesd. s'°, furent 
par led. procureur aportées en ceste ville et dicelles 
fait et usé comme nosd. s'° du grant conseil du Roy 
lauoient ordonné, et tellement y fu besongné que lesd. 
ge du conseil dud. duc baillerent lettres aud. pour- 
suiant contenant leur responce, lesquelles lesd. procu- 
cureur et poursuiant porterent.a mond. sire le chan- 
celier et aultres s" a qui elles adrechoient , lesquelz 
s'* en aduertirent le Roy de la teneur dicelles, telement 
que assez tost apres led. sire enuoya ses lettres a mond. 
sire le chancelier touchans led. prouision, lequel chan- 
celier en aduerti led. procureur qui les auoit sieuy 
jusques a Estampes et lui dist que mess'’ les commis- 
saires du Roy ordonnez a traictier de la paix et qui 
tiroient a Saint Quentin estoient du tout rechargiez de 
par le Roy de pourueoir a la necessité de lad. ville, et 
de fait led. chancelier baillia ses lettres aud. procureur 
adrechans ausd. commissaires contenant la charge des 
dessud., lesquelles led. procureur porta aud. lieu de Saint 
Quentin et se joindi auecq led. preuost qui sestoit separé 
de lui pour solliciter lesd. commissaires ausquelz lesd. 
lettres furent presentées, et a iceulx furent par lesd. 
preuost, procureur, et maistre Jehan du Hauron, qui 
sestoit ilec transporté et joinct auecq led. preuost pour 
la matiere estre mieulx conduite et remonstré bien et 
au long toutes les necessités de lad. ville, en requerant 
auoir sur ce briefue prouision ainsi que le cas le reque- 
MÉM, T. JIL 43. 

roit, lesquelz s'*, apres les lettres dud. chancelier veues 
et la matiere debatue entre eulx par pluiseurs journées 
et voyans quilz ne pouoient paruenir que cested. ville 
euist la joyssance de la treue comme les aultres, nonobs- 
tant que a ce propos ilz heussent pluiseurs fois fait 
communiquier par aucuns dentre eulx auecq les commis- 
saires dud. duc estans lors a Cambray, qui baillierent 
leur responce finable, que lesd. preuost et procureur 
raporterent par deca. Et depuis lesd. chiefz de ce rechar- 
giez renuoyerent lesd. preuost et procureur et en leur 
compaignie led. Pierre Cambier, grant doyen, pour pour- 
suir lad. prouision et auecq eulx led. du Hauron, qui 
auoit esté delaissié pour poursuir a Douay la deliurance 
de pluiseurs marchandises illec arrestées, et finablement 
apres quilz eurent audit lieu de Saint Quentin vers 
mesd. sieurs les commissaires du Roy, ilz se tirerent a 
Valenchiennes par deuers le reuerend pere en Dieu 
mons" leuesque de Tournay, mons" de Fyennes et aul- 
tres s®® du conseil dud. duc, et ilecq apres pluiseurs 
debas et difficultez, conclurent et accorderent pour et ou 
nom de lad. ville, si c’estoit le plaisir de mesd. s" et 
de la communaulté dicelle, le traictié de sceurté, com- 
municacion et main leuée de biens en le maniere que 
les coppies et minutes qui, au retour desd. depputez, 
furent leuées par deuant mesd. s'° le contenoient, esquelz 
voyages faisans, besongnans et retournans lesd. deppu- 
tez ont vacquié les journées qui sensuiuent, est assa- 
uoir : led. preuost a trois cheuaulx pour une partie Ixv 
journées finies le penultieme jour de septembre et pour 
aultre partie xxxv Journées finies le v° jour de nouem- 
bre led. an; led. Pierre Cambier pareillement a trois che- 
uaulx xxxv journées finies led. v° jour de nouembre; led. 
procureur a deux cheuaulx pour une partie xxv journées 

finies le xx° jour daoust, et par aultre partie xxxiii} 
journées finies led. penultieme jour de septembre, et par 
tierce partie xxxv journées finies led. v° jour de nouem- 
bre, et led. maistre Jehan du Hauron pareillement à 
deux cheuaulx lxiïij journées finies le v° jour dud. 
mois de nouembre, montent toutes lesd. journées en- 
semble au pris de xv s.t. pour jour de chacun homme 
et cheual a le somme de cinq cens xl 1. xv s. t. — 
Item que en faisant lesd. voyages, lesd. depputez ont 
soustenu et payé les parties de mises dont la déclara- 
cion sensuit: premiers, a deux heraulx darmes dud. duc 
dAustrice qui esd. voyages conduisirent et menercnt 
lesd. preuost et procureur de ceste ville par les des- 
trois des pays voisins pour le sceurté de leurs pcrson- 
nes, attendu le grant peril lors estans cs chemins, a 
esté payé viij escus dor a Ixv g. le piece vaillant xvj 1. 
v) s. viij d. — Item au seruitcur du fourier qui distri- 
bua logis ausd. preuost et procureur vj s. vj d. t. — 
Item au clercq et secrétaire de mond. sire le chance- 
lier, pour pluiseurs dilligences par lui faites pour le 
bien de la ville, Ixx s. t. — Item payé par led. pro- 
cureur les despens que le poursuiant dessus touchic fist 
en son chemin depuis Paris jusques en ceste ville, mon- 
tans xxxix 8. t. — Et pour ce que led. poursuiant 
apres quil cubt acompli sa charge vers Iles gens dud. 
duc comme dit est dessus, et en retournant auecq led. 
procureur vers mond. sire le chancelier, se plaindy 
quil auoit esté desrobé en retournant de la court dud. 
due, led. procureur lui deliura pour faire ses despens 
Xxxvi) s. ©, — [tem à ung nommé le Roux, archier de 
mons" de la Gruerie, qui vint en ceste ville ct amena 
de Lille en ceste ville deux aultres archiers dud. de la 
Gruerie pour ghider et conduire led. du Hauron en 

 sceurté, a esté payé par led. du Hauron x s. t. — Item 
a deux aultres archiers pour auoir conduit led. du 
Hauron a Cambray, en ce comprins les despens deulx et 
leurs cheuaulx, tant en Tournay que sur le chemin 
et aussi en lad. ville de Cambray, ou ilz seiournerent 
deux jours , a esté payé xj I. iii} s. t. — Item le jour 
Saint Michel led. an, que lors lesd. preuost, Haueron 
et procureur retournans de Saint Quentin, arriuerent a 
Douay et fu donné au messagier de lad. ville pour auoir 
fait entrer les dessusd. a Douay, xxj s. — Item pour 
ce que lors lesd. preuost et procureur deuoient retour- 
ner en ceste ville, ilz requirent a mons' de Fiennes quil 
leur volsist prester aucuns de ses archicrs pour les con- 
duire en sceurté, comme il fist, lesquelz frayerent en- 
semble, tant au disner que au souper que lesd. deppu- 
tez ont payé Ixiiij s. ix d. t. — Item led. jour Saint 
Miquiel le peuple de la ville de Douay se esmeult con- 
tre le personne dud. du Hauron qui estoit demeuré pour 
poursuir la deliurance des marchandises des marchans 
de ceste ville par quoy led. du Hauron, pour euiter le 
peril de sa personne, se party hastiuement de lad. ville 
et retourna a Cambray et donna a deux sergens qui 
laiderent a salver, deux postulas vaillables xlij s. t. — 
Item au secretaire de mons' de Fiennes qui secretement 
le conduisi et mist hors par une posterne entre quatre 
et v heures du vespre, ung escu dor vaillable xl s. x d. 
t. — Item a deux archiers dud. sire de Fiennes qui 
reconduisirent lesd. preuost et procureur dud. lieu de 
Douay en Tournay, et depuis de ceste ville conduisirent 
lesd. preuost , grant doyen et procureur a Cambray, a 
esté payé xvij 1. x s. t. — Item a ung messagier de 
pié, qui porta lettres desd. depputez estans a Cambray 
vers nosd. s'° les commissaires estans a Saint Quentin, 

x s. vj d. — Item a ung aultre bomme qui aporta 
lettres dud. mons" leuesque de Tournay estant a Valen- 
chiennes ausd. depputez de la ville, vi] s — Item a 
ung homme de guerre pour son sallaire dauoir conduit 
et ghidé lesd. depputez de Cambray a Valenchiennes, 
xliij s. ij d. t. — Item a ung homme du ghet dud. 
Valenchiennes pour auoir esté prendre grace pour lesd. 
depputez entrer en la ville, iij s. vj d. — A ung nom- 
mé Mahieuet, del hostel mons' de Fiennes, et a ung 
aultre folastre nommé Bernis pour les faire cesser de 
pluiseurs mauuais et villains langaiges quilz profferoient 
souuent de jour et de nuit deuant lostelerie desd. dep- 
putez aud. lieu de Valenchiennes durant quilz poursui- 
rent led. traictié, en escandele et desrision, a esté 
donné xxviij s. t.; montent lesd. parties de mises a lxv]j 
1. iij s. x] d. Toutes lesquelles parties de journées et 
mises joinctes ensemble montent a le somme de 

vj ©. vu) L. œvuü s. xj d. t. 


53. — A sire Simon de Clermes, preuost, Pierre Cam- 
bier, grand doyen, maistres Jehan du Hauron, conseiller, 
et Jehan Leleu, procureur general, pourles despens deulx, 
leurs seruiteurs et cheuaulx, fais a auoir allé en la ville 
de Valenchiennes et apres eulx trois en la ville de 
Saint Quentin, en laquelle ville de Valenchiennes ilz 
ont porté aux seig"* du conseil du duc dAustrice illecq 
estans, les lettres obligatoires scellées du seel de la com- 
mune de cested. ville contenans les poins et articles en 
quoy cested. ville estoit tenue ct obligié vers les duc 
et ducesse dAustriec a cause et pour parvenir au traic- 
tié de sceurté, communication ct main leuée de biens 
nagaires fait par lad. ville et communité avecq lesd. 
due ct ducesse pour la saluation et entretenement 
dicelle, ensemble deux aultres lettres scellées dud. seel 

de le commune contenant la reception des lettres prin- 
cipalles de le fourme et teneur dud. traictié et diuers 
aultres contenant la declaration et interpretation faite 
par lesd. s° et dame sur deux poins contenus en icellui 
traictié, qui pooient cheoir en obscurité au preiudice de 
lad. ville se neuist esté lad. interpretacion, lesquelles 
trois lettres lesd. depputez ont deliurées aud. lieu de 
Valenchiennes aux seig'* qui de par led. duc auoient la 
charge, et aussi ont receu desd. seig'* les lettres desd. 
duc et ducesse es fourmes et teneurs que les coppies 
le portoient. Et apres ce que led. traictié eust esté pu- 
blié en lad. ville de Valenchiennes led. Pierre Cambier 
retourna en cested. ville et raporta et deliura lesd. let- 
tres desd. s' et dame dAustrice, et lesd. preuost , Haue- 
ron et procureur, en ensuiant la charge a eulx baillié, 
se transporterent par deuers nos sires les commissaires 
du Roy nostre s° en la ville de Saint Quentin et les 
aduertirent de la fourme et teneur dud. traictié et de 
toutes les conditions dicellui et des termes soubtilz et 
rigoreux que ceulz de parti dud. duc auoient tenu en 
le poursuite dicellui traictié, lesquelz sires baillierent 
sur ce leur responce telle que lesd. depputez ont rapor- 
té a leur retour. Esquelz voyages ilz ont vacquié, est 
assauoir , lesd. preuost, Haueron et procureur lespace 
de xij jours finis le xix° jour de nouembre, et led. grant 
doyen trois jours finis le x° jour dud. mois, dont lesd. 
preuost ct grant doyen ont esté chacun a trois cheuaulx, 
et les deux aultres chacun a deux cheuaulx, qui mon- 
tent, au pris de xv s. t. pour chacun homme et cheual, 
a le somme de Ixix 1. xv s. t. — Item, a eulx pour les 
mises extraordinaires par eulx payées pour les causes et en 
le maniere qui sensuit : Premiers, au clercq de lad. ville 
de Valenchiennes pour son vin davoir publié led. traic- 

tié en lad. ville de Valenchiennes et en fait notte au 
dos des lettres principalles dud. traictié, a esté payé 
xv s. ix d. t. — Jtem pour pluiseurs copies desd. let- 
tres et aussi de celles de lad. interpretation faictes en 
lad. ville de Valenchiennes et icelles collationner aux 
originaulx et signer par lun des secretaires dud. duc 
pour sur icelles faire la publication dud. traictié es lieux 
ou en verroit estre expedient pour le bien de ceste ville 
et des marchans dicelle, a esté payé six 1. j s. iv d. t. 
— Jtem pour auoir enuoyé a Mons vers mons le grant 
bailli de Henau, pour illecq faire publier led. traictié, et 
pareïllement au Quesnoy et a Bouchain, en ce comprins 
laccat dune boiste ou les lettres desd. traictié et inter- 
pretation furent encloses et raportées par deca , a esté 
payé Ixiiij s. ix. d. t.; lesquelles parties de mises x 1. 
j s. xj d. t.; lesquelles parties de mises et journées 
joinctes ensemble montent a lxxix L. xvj s. x d. 


54. — A maistre Jehan Leleu, procureur general, 
pour pluiseurs voyages par lui fais ou nom de la ville 
pour les causes et en le maniere qui sensuit : Premiers, 
ou mois dauril lan Ixxviij deuers le Roy nostre s° en 
la ville dArras porté lettres aud. sire et lui remonstrer 
les dangiers et neccssitez de ceste ville par faulte de 
rauitaillement, ouuerture et passaige, adfin que sur ce 
lui pleust donner prouision conuenable comme parauant 
il auoit pluiseurs fois esté requis; apres que sur ce 
led. procureur eubt obtenu dud. s' lettres de responce, 
icellui procureur se transporta en la ville de Paris pour 
poursuir et solliciter le procès encommenchié entre 
Pasquier Grenier et aultres ses consors fermiers du vin 
pour lannée finie a le Saint Remy lan Ixxvij, appellans 
dune part la ville, led. procureur et maistre Jehan 
Haccart, massart, inthimez, dautre part, ouquel proces 

lesd. appellans contendoient repeter et rauoïir certaine 
grant somme de deniers dont ilz auoient esté executez 
a cause de lad. ferme et a ce propos en releuant leurd. 
app et aultrement en auoient fait de grans et rigo- 
reux explois contre la ville et dont led. procureur en 
auoit appellé; ouquel voyage il a vacquié a deux che- 
uaulx xxiij jours finis le iij° jour de may ensuiant, 
qui montent, au pris de xv s. t. pour jour, chacun 
homme et cheual, a xxxiiij 1. x s. t. — Item pour 
pluiseurs mises faictes et payées par led. procureur 
oud. voyage, est assauoir : a mons" maistre Oliuier Île 
Dain pour faire expedier les lettres responsiues dud. s' 
dont dessus est touchié, xl s. t. —— Item a Pierre 
Pommereux , soy disant lieutenant du bailli dAmiens et 
commissaire dud. seign' en ceste partie, pour la copie 
de la relation et explois par lui fais contre lesd. appel- 
lez et intimez oud. nom, en vertu des lettres de relief 
impetrées par lesd. appellans, x s. vj d. t. — Item a 
maistre Grard le Cocq et aultres conseillers aud. Paris, 
pour auoir consulté et debatu la matiere contre lesd. 
fermiers, adfin de obtenir contre eulx prouision quilz ne 
peussent impetrer ne se pourueoir ailleurs que de le 
court de parlement, et aussi pour auoir visité et con- 
sulté certaines lettres de don obtenues pour lad. ville, 
pour rentes par elle deues aux estrangiers, adfin de sa- 
uoir comment on si conduira, xl s. t. — Item, a mais- 
tre MWicolles Follet, pour auoir ordonné les lettres de 
relief de lappellation interjectée desd. explois rigoreux 
fais par led. Pommereux a le requeste desd. fermiers 
auecq unes Îcttres dauctorisacion des adiournemens qui 
estoient necessaires de faire touchans le don desd. ren- 
tes, aultres lettres datache des tresoriers de France ata- 
chiés aux lettres dud. don, et aussi une requeste par 

escript pour auoir audienee en la court de parlement, 
pour tout xl s. t. — Item au clereq dud. Follet, pour 
son vin, VS. v d. t. — Item ou premier huissier de 
lad. court pour auoir entrée au parcq dicelle court et 
led. cause estre appellée, xviij s. v d. t. — Item pour 
le seel desd. lettres de auctorisacion des adiournemens 
dont dessus est touchié, iii] 1. t. — Item pour le droit 
des lettres datache des tresoriers parmy le vin du clercq, 
xxij s. x d. —- Item pour le seel desd. lettres de re- 
lief dappel fait dud. Pommereux, ïiij 1. — Item a ung 
sergent royal a Amiens pour auoir, en vertu desd. let- 
tres de relief dappel, fait les inhibitions et deffences 
contenues en icelles au bailli dud. lieu dAmiens qui 
auoit esté celui auquel les lettres de relief desd. fer- 
miers auoient esté presentées et par qui led. Pomme- 
reux auoit esté commis a faire lesd. exploix et pour les 
lettres dataiche dud. bailli, par lesquelles il se tenoit 
pour adiourné atachiez au relief dapel de la ville, 
XvViij s. x d. t. — Item au bastart Du Bus quil delais- 
sa a Condé pour recepuoir aucuns vins et aultres viures 
que maistre Oliuier le Dain sestoit comprins enuoyer 
aud. lieu pour lauitaillement de ceste ville, xvij s. 
jy d.; montent les mises dud. voyage, oultre lesd. 
journées, xviij 1. xiij s. iiij d. t. — Item pour auoir 
par led. procureur, ou mois de juing led. an Ixxviij, 
se transporté auecq et en le compaignie de mons' 
maistre Simon de Proisy, sire Jaques Cottriel, pre- 
uost de le commune, et aultres commis et depputez 
par les trois estas dicelle en le ville dArras ou lors 
on traitoit de la treue, affin de remonstrer au Roy 
nostred. sire lestat de sad. ville et que par led. treue 
ou traictié ne fuist faicte aucune chose ou preiudice 
dicelle, anchois fuist pourueue ainsi que besoing cestoit. 
MÉM,. T. Il. 44. 

Pendant lequel voyage led. procureur se transporta en 
la ville de Paris et y porta pluiseurs munimens et en- 
seignemens seruans en la cause que la ville auoit en 
parlement contre Pasquier Grenier et ses consors, 
dont dessus est touchié. En quoy faisant et beson- 
gnant il a vacquié a deux cheuaulx xliiij jours finis- 
sans le xvj° jour de jullet ensuiant, montans au pris 
de xv s. pour jour chacun homme et cheual, Ixvj 1. 
— tem, pour pluiseurs parties par lui payées oud. 
voyage, est assauoir a maistre Grard. Lecocq et aultres 
conseillers de la ville a Paris pour leur vin d’auoir 
visité et consulté les munimens et enseignemens. illecq 
enuoyés pour seruir a le production de la cause con- 
tre lesd. fermiers et sur ce baillié leur deliberacion et 
aduis, lx s. t. — Item a mons" Sogeres, serg. en par- 
lement, pour auoir presenté a led. court une requeste 
et ung mandement obtenu par led, procureur. de 
mons' le chancelier adfin que la ville fuist receue a 
faire lad. production pour ce que le terme qui estoit 
prefix estoit expiré, payé xl s. — Item au greffier de 
lad. court pour le double et extrait du. plaidoyé et 
appointement de lad. court, auec unes lettres de com- 
pulsore pour plus deuement faire ladite production ; 
lvij s. viiÿ d. t. — Jtem au clercq dud. greffier pour 
son vin, üj s. üij d. t. — Item pour le seel de lad. 
compulsore, iüij 1, t, — Item a maistre Nicolles Foel- 
let, pour auoir minuté lad. requeste et presentée a led, | 
court, pour xix S. v] d. t. — Item au clercq dud. Foellet, 
vs. vd — Item a maistre Jehan de Tournay, pour 
recouurer les escriptures de le part de la ville contre 
lesd. Pasquier et ses consors de la main maistre 
Grard Lecocq, xl s. t.; lesquelles parties de mises 
faites oud. voyage montent xv I. vij s. t. — Îtem 

pour auoir porté lettres a mons’ le duc dAustrice en 
la ville de Lille, en lui remoustrant les excès et dom- 
mages que ses subgés faisoient journelement contre le 
teneur de la treue, adfin que par lui y feust mise et 
donnée prouision telle que de justice appartenroit, sur 
quoy léd. procureur raporta lettres de response et ung 
extrait que mond. s° le duc maintenoit auoir esté fait, 
estoit et acordé entre le Roy et lui, par lequel cested. 
ville déclarée neutre , en quoy faisant il a vacquié 
cinq jours finis le A) jour de jullet led. an, montant 
au pris dessusd. vij I. x s. t. — Îtem a esté payé par 
led. procureur pour les despens de bouche de Namur, 
hirault dud. duc, par lespace de cincq jours pour ce 
quil conduisy et raconduisy led. procurèur, il Jauoit 
deffrayé tant aud. lieu de Lille que en ceste ville a 
laller et retourner, pour ce payé xxviij s. ij d. t. — 
Item pour le aire dud. hirault par acord a lui fait 
par lun des preuostz, six 1. t. — Item au clercq de 
maiïstre Jehan de le Bouuerie, president du conseil de 
mond. sire le duc, pour auoir expedié les lettres dud. 
duc et led. extrait de neutralité, v s. iij d. t. Toutes 
lesquelles parties, tant en journées que en mises extraor- 
dinaires, montent ensemble a cælix l. œij s. ix d. t. 


COMPTE DUD. MAISTRE JEHAN HACCART y REGEV. GÉN. 
(Da 1cr jour d'octobre 1478 au dern. jour de mars suiv.) 

55. — A Pierre Leblanc, comme receueur de le ville, 
terre et seignourie de Leuze, ou nom et pour mons’ 
Jaques de Sauoie, conte de Reumont, seigneur du pays 
de Vaulx, de Leuze et Condet ete., par don a lui fait 
par mons" le duc et ducesse dAutriche, a cause de le 
rente que ceste ville doit chacun an au seig: de Leuze et 
que par cy deuant appartenoit a feu monsg' de Nemours, 

sgn' dud. Leuze, et dont, par lordonnance de mess'* les 
consaulx, a esté payé pour le payement esrheu a le 
Saint Remy lan mil äij° Ixxviij, la somme de 

ÿj° lxij l. x 8. xj d. 


56. — Aux vingt arbalestriers prins, les xiiij ou grant 
serment et les vj au petit serment de ceste ville, qui, 
a le requeste de mons" de Moy, lors lieutenant du Roy 
nostre sire en Tournay, et par lordonnance des chiefz, 
furent ordonnés a conduire certains vasseaux, nauires, 
artillerie et aultres choses qui, pour et ou nom de la 
ville, furent enuoyez ou seruice du Roy nostred. sire 
a son siege et conqueste de la ville de Condet, en quoy 
faisant et besongnant ilz vacquierent lespace de ix jours, 
pour ce a eulx ordonné et tauxé a chacun ïüiij s. t. pour 
jour, sont xxaxv) L. 


57. — A Bastijen de la Tieulloye, escuier, preuost 
des marescaux, ordonné par mons' de Fiennes, conser- 
uateur des treues de la part du due dAustrice pour 
pugnir les delinquans et infracteurs desd. treues, lequel 
preuost en usant de son pooir et commission auoit fait 
rendre et restituer a pluiseurs manans de ceste ville 
demorans a Rumegnies xix vaches a eulx appartenans 
qui, durant lesd. treues, leur auoient esté prinses et 
desrobées ausd. de Rumegnies par pluiseurs compaignons 
qui les auoient menées et vendues cn Henau, desquelz 
compaignons il a fait prendre et executer a mort les 
aucuns, esquelles choses faisant led. preuost et ses ser- 
uiteurs ont eu pluiseurs paines et labeurs et fait et sous- 
tenu pluiseurs mises et despens, tant en cnquestes et 
informations, que a cachier, poursuir et executer lesd. 
malfaiteurs, si quil a fait remonstrer aux chiefz des 

consaulx, offrant faire a la ville tous plaisirs et ser- 
uices et tenir la main a la conseruacion desd. treues, 
pour quoy lui a esté ordonné la somme de vingt escus, 
xlviij g. pour leseu, et a Pierot de Hanon, clercq dud. 
preuost, qui sest employé es choses dessusd. au bien 
des manans de ceste ville, cincq escus telz que dessus, 
sont xxv escus qui valent xaxxv l. 


58. — À ung poursuiant darmes du duc dAutrice qui 
sestoit comprins de aler auecq Josse de Courouble, no- 
taire , es villes dAudenarde, Gand, Anuers, Berghes, 
Malines, Brouxelles et aultres villes et places de lobeis- 
sance dud. duc ou led. Josse estoit enuoyé par les chiefz 
des consaulx pour es dites villes faire publier le traictié 
de sceurté et communicacion nagaires fait, pour et ou 
nom de la communité de ceste ville, auecq led. duc 
et madame la ducesse dAuterice, pour, au moyen de 
lad. publicacion, les habitans de ceste ville et cité et 
bailliage, pooir sceurement communiquier es pays desd. 
duc et ducesse, ainsi que la necessité le requeroit, le- 
quel Josse neuist osé emprendre led. voyage a cause 
des grans haynnes que ceulx desd. pays auoient a le 
ville, sil neuist esté assisté dud. poursuiant ou daultre 
officier dud. duc, auquel poursuiant lui a esté ordon- 
né, par marchié a lui sur ce fait, iij 1. de gros vail- 
lables ‘ xx) L. 


59. — A Pierre de Henau, fourier de mons' le conte 
de Reumont, lequel a poursuy ct dilligenté vers Glaude, 
cappitaine des gens darmes et lieutenant dud. conte de 
Reumont, pour faire deslogier et partir grant nombre 
de gens de guerre dud. conte, qui sestoient logiés ou 
bailliage de Tournesis et y faisoient de grans domma- 

ges, en quoy il sest tellement employé que lesd. gens 
de guerre se sont partis et deëlogiez et que led. lieu- 
tenant auoit tourné le grosse armée qui y deuoit ve- 
nir logier par aultre chemin sans passer ne logier 
oudit bailliage. Par quoy lui a esté donné par mesd. 
sr les chiefz, pour son vin, viij florins dor a le croix 
Saint Andrieu. — Item au clereq de mons' le preuost 
des marischaux de mons" de Fiennes qui aussi sest em- 
ployé a lad. matere, au bien et prouffit dud. bailliage 
et de ceste villé, a esté donné deux florins telz que dit 


60. — A Jacotin Popet, sergent bastonnier, pour auoir, 
par lordonnañce de sire Simon de Clermes, preuost, 
Pierre Cambier, grant doyen, et aultres depputez de 
ceste ville, lors estant a Valenchiennes , esté de cheual 
en le compaignie de Anthonin, trompette de mons" de 
Fiennes, es villes de Douay, Orchies et Lille, et illecq 
fait publier le traictié fait par ceste ville aveeq mons” 
le duc et madame la ducesse dAutrice , ainsi que be- 
soing estoit pour le bien de la ville. En quoy faisant 
il vacqua parmy une journée quil seiourna aud. Valen- 
chiennes cineq jours finis le xiij° jour de novembre. — 
Item a lui pour auoir esté pareïllement es villes dipre 
et Courtray a intencion de faire publier led. traictié, a 
quoy ceulx desd. villes ne volrent optemperer tant que 
led. publicacion seroit faite en la ville de Gand, ou il 
vacqua cincq jours. — Item a lui pour se estre trans- 
porté et mis sur les champs jusques empres Saint Quen- 
tin pour enquerir et sauoir se mess"® les euesque dAlby 
et aultres commissaires du Roy nostre sire, depputez au 
traictié de la paix, estoient partis dillecq et retournés 
vers le Roy, lequel Jacotin trouua en son chemin lun 

des gens de leucsque qui certiffia quilz estoient retour- 
nés, ouquel voyage il vacqua trois jours, sont ensem- 
ble xiij jours, qui montent, au pris de xv s. pour jour, 
ix 1. xv s. — Item pour le copie des lettres dud. traic- 
tié qui fu fait aud. lieu de Lille et delaissié au gou- 
uerneur dicelle ville, xv s. ïij d. — Item aud. Antho- 
nin, trompette de mons" de Fiennes, qui fu enuoyé 
auecq led, Jacotin pour faire led. publicacion, en quoy 
faisant led. Anthonin vacqua ix jours montans, au pris 
de ung escu dor chacun jour, par marchié sur ce fait, 
a ix escus dor, vallables les ilij escus a Ixx gr. et les 
aultres cincq a Ixliij gr., le somme de xvi] 1. x s.; 
lesquelles parties montent ensemble xxvaj l. tij d. t. 


614. — A Clais Sempin, marchant de bleds, pour 
laccat a lui fait par les chiefz des consaulx de ce re- 
chargiez, pour et ou nom de lad. ville, de xxvj muis 
ilij rasieres de soille, lesquelz sont mis es greniers 
de la ville pour le prouision et garnison dicelle et 
ont monté au pris de liij gros. le rasiere liuré en icelle 
ville a le somme de Ixxix 1. xv s. viij d. gros, valables 
ii ©. üipex viij 1. ix s, viij d. t. — Item a Jehan de 
Grantrain , changeur, pour lachat a lui fait de lad. 
somme de Ixxix 1, xv s. viij d. g. en forte monnoie 
coursible ou pays de France, pour faire le payement de 
lad. somme ainsi quil auoit esté devisé en faisant led. 
marchié, au pris de xüij gros de la liure de gr., 
lij . ung solz jiij d. g. valent xxviij 1. ix s. ji] d. 
t.; montent lesd, parties ensemble #v c xvj l. xix s. 


62. — A Josse de Courouble, notaire de la court 
espirituelle de Tournay, qui, a le requeste des chiefz 
des consaulx, sestoit transporté es villes dAudenarde, 

Tenremonde, Gand, Brouxelles, Malines, Louuain, 
Anuers, Berghes, Bruges, Dixemude, Ypre et Courtray 
et en tous lesd. lieux fait notiffier et publier le traic- 
tié de sceurté et communicasion faicte pour et ou 
nom de ceste ville et a ceulx des bailliages et pays 
de Tournesis, Saint Amand et les appartenances faict 
auec mons" le duc et madame la ducesse dAutrice 
pour le saluacion et entretenement desd. ville, cité et 
bailliage, lequel publicacion estoit necessaire pour le 
bien et sceurté des marchans et aultres bonnes gens 
qui voldroient hanter et conuerser les ungs auecq les 
aultres, lequel Josse cn poursuiant lad. publicacion a 
trouué de prime face aucunes difficultés esd. villes de 
Gand et Bruges, esquelles a ceste cause lui a conuenu 
seiourner grant nombre de journées en attendant ct 
poursuiant lad. publicacion, dont son retour en.a esté 
plus lontain, et a vacquié en lad. poursuite faisant et 
retournant quarante trois journées finies le xxiiij° jour 
de decembre lan Ixxviij, qui montent au pris de xv s. 
t. pour les despens de lui et son cheual, a le somme 
de xxxi] 1. v s. t. — Item pour ce que led. Josse a 
delaissié ses propres affaires et pratiqué led. temps 
durant dont il a affermé auoir oud. voyage frayé et 
despendu lui et sond. cheual autant et plus que lesd. 
xv sous pour jour, a ceste cause esté autant adommagié 
a lui ordonné et tauxé vij 1. t. — Item a led. Josse 
affermé que pour paruenir a le publicacion dessud., il 
a payé et soustenu pour lad. ville es villes dessud. 
les mises et parties extraordinaires qui sensuiuent : 
Premiers au bailli et greffier de lad. ville dAudenarde 
pour vin et acte de lad. publicacion , xxxvj gr. — 
Item a ung souper ou furent le petit bailli et deux 
escheuins dAudenarde, affin dauoir briefue expedicion 

payé xvj gr. — Item au greffier de le chambre de Flan. 
dres a Gand, pour auoir translaté le vidimus dud. traic- 
tié de franchois en flameng, affin que en la publica- 
cion le peuple de Flandres le comprenist et entendesist 
plus facilement, et pour iiij coppies par lui faictes dud. 
traictié translaté signées de son saing manuel, dont les 
deux demourerent a Gand, le tierch a Audenarde et 
le quart a Tenremonde, a esté payé vj 1. x s. flan- 
dres.—Item aux clers de ladite chambre et a ung huis- 
sier dicelle et a ung messagier qui fu enuoyé a Brou- 
xelles auant que ceulx de Gand voulissent consentir 
lad. publicacion, a esté payé pour leur vin xxxvj g. 
— Îtem aux bailli et greffier de ladite ville de Gand, 
pour leur vin dauoir fait ladite publicacion aud. lieu 
de Gand, payé xlviij g. — Item aux bailli, escheuins 
et greflier dud. lieu de Tenremonde, pareillement payé 
Xxxvj g. — Item a le chanchelerie de Brabant, pour 
auoir translaté led. traictié de franchois en thioïis et 
en fait vj vidimus signez et lettres missiues auecq cha- 
cun vidimus pour faire la publicacion es villes dud. 
pays de Brabant, parmy le vin aux clers, a esté payé ix 
1. xij s.— Item a laman, crieur, clercq et aultres officiers 
de la ville de Brouxelles qui furent occupez a publier 
led. traictié en icelle ville, Ixvj g. — Item au maire, 
crieur et clerc de Louuain, pour pareille cause, Ixxij 
g. — Item a lescoutete de Malines, tant pour les clere 
et crieur, 1x g. — Item au marcgrave, escheuins, clerc 
et aultres officiers dAnuers, pour autel cause, Ixxij g. 
— Item au scouttete et aultres officiers de Berghes sur 
le son, cincq livres ij g. — Item a ung cheuaucheur 
de mons' le duc dAutrice auquel fut marchandé de 
compaignier led. Josse en le pluspart des villes dessusd., 
lequel, a cause du seiour quil lui conuint faire en 
MÉM, T. HI. 45. 

lad. ville de Gand, en attendant lad. publicacion qui 
fu differé tant que lesd. de Gand eubrent enuoyé vers 
le grant conseil dud. due ne fu point content du mar- 
chié quil auoit fait, led. Josse paya sur le rescription 
desd. chiefz, vj 1. — Item au bailli, scoutette, aman et 
greffier de la ville de Bruges, tant pour leur vin de faire 
lad. publiceacion que pour les despens de bouche fais a 
ung disner auecq deux conseillers et deux escheuins 
de lad. ville, ix 1. x s. fland. — Item a ung messa- 
gier de piet qui aporta lettres dud. Josse estant aud. 
lieu de Bruges, contenant les termes rigoreulx que on 
lui tenoit et les difficultez que on fait de publier, a 
esté payé xlviij g. — Item au greffier de le cham- 
bre de Flandres pour auoir grossez et signez iiij vidi- 
- mus dud,. traictié en flameng auecq ïiij lettres missi- 
ues, lesquelz vidimus et lettres furent portez audit 
lieu de Bruges, Dixemude, Ypre et Courtray ou ilz 
furent publiez, a esté payé viij 1. — Item a ung 
huissier de le chambre de Flandres qui fu distribué 
aud. Josse pour Île compaignier es dites villes ou il a 
marchié a lui fait, qui montent xxv 1. iiij g — 
Item au bailli, escheuins et scribbe de Dixemude pour 
faire lad. publicacion, ii 1. x s. — Item au bailli 
et scouttete de le ville dipre, pour pareille cause, 
Ixvj g. — Item aux escheuins et greffier dud. lieu, 
xxilij g. — Item a ung huissier darmes dudit duc, 
prins en lad. ville dYpre, qui presenta, de par icellui 
duc, a la loy dicelle ville led. traictié, xxxvj g — 
Item au grant bailli de Courtray , affin de faire lad. 
publicacion dud. traictié, a esté payé 1x g. et au 
petit bailli , escoutette , aman et escheuins dud. lieu, 
xlviij g.; toutes lesquelles parties de mises jointes en- 


APPENDICES. 39) 


semble montent c x 1. xij s. flandres, vallables 
cu) L xvs. ui d. 


63. — A Gillequin de le Becque, messagicr de la 
ville, pour auoir, par lordonnance de sire Simon de 
Clermes et aultres depputez de par la ville, lors es- 
tans a Valenchiennes, allé par deuers mons" le grant 
bailli de Heneau estant a Mons, et lui porté ung dou- 
ble collationné des lettres du traictié de sceurté et 
communicacion fait ou nom de la ville auecq mons' 
le duc et madame la ducesse dAutrice, affin de les 
faire publier en lad. ville de Mons, ce que led. sire 
fist et se charga de les faire publier es aultres villes 
ct places dudit pays de Henau, et auec ce fist faire 
et deliura aud. Gillequin trois lettres missiues qui ra- 
porta a nosd. depputez au moyen desquelles led. traic- 
tié fu publié es villes de Valenchiennes, Quesnoy et 
Bouchain; ouquel voyage il seiourna trois jours qui 
montent, au pris de xv s. pour jour, xlv s. — Item, 
au clercq del officc dud. baïilly, pour auoir fourmé, 
ordonné et grossé lesd. lettres missiues, a esté payé 
par led. Gillequin xxij s. ij d. t. — Item aud. Gille- 
quin pour auoir esté en le compaignic dud. Josse de 
Courouble es villes de Gand, Audenarde, Tenremonde, 
Anwerps, Brouxelles, Malines, Louuaing, Berghes, Bru- 
ges, Ypre, Dixmude et Courtray, esquelles villes led. 
Josse a poursuy la publicacion dud. traictié, ouquel 
voyage led. Gillequin a vacquié xxix jours finis le 
veille du Noel led. an Ixxviij, au pris de xv s. pour 
jour, sont xxix 1. v s.; lesquelles parties montent cn- 
semble xxx] l. x) s. ÿ d. 


64. — À Gillequin Deleguste qui, en retournant de 

le feste dAnwers lan Ixxviij vers ceste ville, eust esté 
en passant son chemin, par les officiers de mons' le 
comte de Reumont, arresté, prins et mené prisonnier en 
la ville dEnghien ou pays de Henau et illecq enserré et 
mis en garde contendans led. sire par lad. prinse et 
detention contraindre ceste ville et cité a lui faire 
payement de trois années quil disoit estre deues de la 
rente heritable qui, par lad. ville, solloit estre deue 
a feu le duc de Nemours a cause de la seignourie des 
cauffours et du bos de Breuse, lequelle rente led. sire 
de Reumont dist a lui appartenir, par don a lui fait par 
les duc et ducesse dAutrisse, et combien que de le part 
de la ville et aussi du costé dud. Gillequin ayent esté 
faictes pluiseurs poursieutes enuers led. sire de Reu- 
mont et ses officiers, affin dicellui Gillequin estre mis a 
deliurance en leur remonstrant que lad. rente nestoit 
au temps de la prinse dud. Gillequin quelque chose 
deu ne escheu, mais auoit esté tout escheu et payé ou 
il appartenoit et quoy quen fust, si ne pooit lad. rente 
appartenir aud. sire de Reumont au moyen de lad. 
donacion, car elle nestoit point deue a lad. seignourie 
de Leuze, et posé que deu y fust, si estoit il vray que 
par le teneur de la treue chacun deuoit auoir pendent 
la treue la joissance de ses rentes et heritages, par quoy 
lad. rente estoit deue a mons’ le gouuerneur de Daulfiné 
a qui le Roy en auoit fait don et lauoit commenchié a 
recepuoir et poursuyent lad. ville affin dauoir paye- 
ment de lannée escheue a le Saint Remy lan Ixxvii] 
auecq pluiseurs aultres raisons. Ncantmoins led. sire de 
Reumont et ses officiers, en mettant Iesd. remonstran- 
ces en nonchaloir et en usant de haulteur ct puissance 
voluntaire, ont respondu tant de bouche que par cscript 
que jusques a ce que led. s° seroit plainement satisfait 

de lad. rente led. Gillequin ne seroit mis a deliurance 
et que autant quil trouueroit des manans de ceste ville 
et de leurs biens, il les feroit prendre et arrester tant 
quil seroit payé, et en exécutant ceste conclusion ont 
depuis fait arrester et emprisonner a Leuze Jehan Le- 
blanc dit lermite, aussi subget de ceste ville, et si ont 
detenu led. Gillequin enserré en gränt destroit depuis 
le xix° jour de septembre dud. an jusques au xvij* jour 
de decembre ensuiant, que lors il fu mis au deliuré, 
au moyen de ce que, comme constrains et pour redi- 
mer plus grans vexacion et dommage, la ville a fait 
payer aud. de Reumont une année de lad. rente es- 
cheue a led. Saint Remy, a cause de lequelle prinse et 
pour les despens de bouche et aultres fais par led, 
Gillequin durant sond. emprisonnement, tant pour sa 
garde que aultrement, lui a conuenu payer xxij escus a 
xlviij g. pour lescu auant quil ait peu yssir de prison, 
et auecq ce a grandement frayé et despendu en voyages 
et messagiers qui de par lui ont esté fais vers led. s° 
de Reumont et lui estoit perilz et perdu certaine can- 
‘tité de frommages dEngleterre parce quil ny auoit 
peu entendre, desquelles choses led. Gillequin en a 
plus a plain fait remonstrance ausd. consaulx en re- 
querant rauoir sesd. pertes et dommages, par quoy con- 
siderées les choses dessud. a esté payé aud. Gillequin, 
pour sesd. pertes et dommages, la somme de viij 1. de 
gros vallables lo L. 


65. — A Jehan Leblanc dit Lermite, subget de 
ceste ville, lequel assez tost apres le traictié de commur- 
nicacion fait comme dit est, sestoit transporté en la 
ville de Leuze pour aucunes ses affaires, et illecq par 
aucuns officiers de mons' le conte de Reumont auoit 

esté arresté, prins ct detenu prisonnier certaine espace 
de temps, jusques a ce que, auecq les officiers dud. 
conte, a esté accordé et appointié lui payer une année 
de le rente dessusd., a cause duquel arest et emprison- 
nement led. Jehan Leblanc a payé et soustenu pluiseurs 
despens, tant pour le sallaire de ceulx qui le prinrent, 
comme pour les despens de bouche de lui et de ceulx 
qui le gardoïent jour et nuit et aultrement en diuerses 
manières, lesquelz despens il extimoit a six liures de 
gros et plus, comme il a remonstré ausd. consaulx, 
requerant den estre satisfait, sur quoy les chiefz desd. 
consaulx rechargiez de ceste matere auoicent ordonné et 
tauxé aud. Lermite, pour lesd. despens et aultres in- 
teretz, par traictié fait auecq lui pour mit) |. 


66. — À maistre Loys Fauquenier, pour ung voyage 
par lui fait au nom et pour lad. ville es pays de Ver- 
mendois et Normendie jusques en la ville de Rouen, 
pour enquerir et sauoir se on y poroit recouurer bonne 
cantité de bleds a pris raisonnable pour en pourueoir 
et aduitailler cested. ville qui grandement en estoit des- 
garnie, et aussi la maniere par laquelle on le pouroit 
plus facillement amener jusques icy, et combien il cous- 
teroit icy arriués, desquelles choses led. Fauquenier a 
fait dilligence et trouué que oudit pays de Normendie 
se pouroit recouurer et acheter bleds a souffisance et a 
pris competent, pourueu que on eust le congié de le Lis 
pour mener par la mer jusques a Anwers et dilleeq par 
la riuiere jusques en ceste ville, mais de les amener 
par charoy jusques a Douay ou Valenchicnnes seroit 
chose difficile, led. maistre Loys par laduertissement des 
chiefz est retourné par decha, esquelles choses faisant 
il a vacquié a deux cheuaulx depuis le iiij® jour de 


APPENDICES. 339 


decembre jusques au xxj° jour de januier ensuiant lan 
Ixxviij, xlix journées, au pris de xv s. pour jour pour 
les despens de chacun homme et cheual, a le somme de 
Ixxiij 1, x s., et pour le sallaire dun messagier a 
piet, que led. maistre Loys enuoya de lad. ville de 
Rouen en cested. ville par deuers lesd. chiefz auquels 
il a porta lettres contenant lestat de ce quil auoit trouué, 
pour ce payé, par marchié a lui fait, xlvj s. viij d. t., 
montent lesd. parties lxxv l. xvj s. vij d 


67. — À maistre Anthone de Vaulx, huissier de la 
chambre des requestes du Roy nostre sire, qui estoit 
venu en ceste ville garny dune commission donnée de 
mons" de Baudricourt, lieutenant du Roy nostre sire en 
la cité dArras, en vertu de laquelle led. maistre Anthone 
volloit et sefforchoit faire aucuns explois, contraintes et 
execucion a lencontre des subgés et manans de ceste 
ville, lesquelz explois euissent esté a la grant foule et 
lesion des previleges de la ville, derogans au traictié 
fait contre les duc et ducesse dAutrice qui lui fu re- 
monstré il se rendy difficile, pour quoy lui a esté or- 
donné pour payer les despens de son voyage vj mailles 
dUtrecht au pris de xlviij g. le pieche, vaillent 

vi L. vu s. 


68. — A Ernoul Haueron, changeur, pour laccat a 
lui fait de ïij° escus dor qui par lordonnance des chiefz 
ont esté deliurés a sire Simon de Clermes, lors preuost, 
et maistre Leleu, procureur general de ladite ville 
pour culx en aidier, se besoing estoit, ou voyage quilz 
ont fait par deuers le Roy nostre sire et les sires de 
son noble conseil pour poursuir la ratifficacion du traic- 

tié de sceurté faict pour la ville auecq le duc dAutrice 
ou au mains obtenir lettres de descharge pour la ville, 
montant led. achat au pris de deux gr. chacun escu 
xvij 1. x 8. t., et pour ce que lesd. preuost et procu- 
reur ont aud. voyage aloué Ixij desd. escus pour faire 
leurs mises et nen ont raporté en espece que les deux 
cens xxxviij, par quoy leur a conuenu rembourser led, 
Ernoul desd. Ixij escus de monnoie coursable en cested. 
ville, iceulx lxij escus ont esté aprecyés selon le cours 
de lad. monnoie a lix g. le piece, sont, oultre les deux 
g. dachat, trois g. sur chacun desd. Ixij escus, qui mon- 
tent eviij s. vj d. t., sont ensemble æxij [. œvij 8. vj d. 


69. — À sire Simon de Clermes, lors prouost, et mais- 
tre Jehan Leleu, pour ung voyage par eulx fait tant 
deuers le Roy nostre sire que par deuers nos seign'* 
leuesque dAlby, le conte de Castres et aultres s'° dep- 
putez et commis de par le Roy sur le fait de larbitrage 
et traictié de paix, qui sestoient partis de le ville de 
Saint Quentin et retournoiïent vers led. sire, ausquelz 
s' Jesd. preuost et procureur ont porté et poursuy 
dauoir ratiflication du traictié fait auecq lesd. duc et 
ducesse dAutrice et tellement y ont besoignié que a leur 
retour ilz ont raporté lettres patentes du Roy nostred. 
sire, par lesquelles appert que nonobstant led. traictié 
sommes demourez en sa bonne grace et tient ceulx de 
ceste ville ses vrais et loyaulx subgés, sans ce que a loc- 
cacion dicellui traictié on peuist ores ou le temps auenir 
aucunement notter les justicijers, manans et habitans de 
cested. ville, ne que a ceste cause a eulx ou a ceulx 
qui ont pourchassé led. traictié on leur en peuist jamés 
rien imputer ou aucune chose demander en corps ou 
en biens, Auquel voyage ilz ont aussi poursuy et obte- 

nu prouision pour aduitailler et furnir de bleds et aul- 
tres viures prins et cocillics ou royalme auecq le conti- 
nuation de lexemption de payer lescu pour queue des 
vins amenez en Tournay, pour lesquelles choses obtenir 
a conuenu lesd. preuost et procureur aler jusques a 
Thouars en Poitou et depuis a Chinon et aultres lieux 
ou le Roy se transportoit, et en ce faisant et besong- 
nant ont vacquié, est assauoir led. preuost a trois che- 
uaulx, led. procureur a deux cheuaulx, lespace de Ixxvj 
jours, commenchans le ïiij° jour de decembre et finans le 
xvij° jour de feurier ensuiant aud. an Ixxviij, au pris de 
xv 8. t. le jour, pour chacun homme et cheual, ije iiijxx 
v l. — Item ont esté par lesd. depputez fais oudit 
voyage les despens extraordinaires qui sensuiuent : Pre- 
micrs, aux fouriers du Roy, pour auoir logis tant a 
Thouars que a Chinon ct Tours, trois escus dor. — Item 
au portier de lostel du Roy, pour auoir entrée en icellui 
ostel, ung escu dor. — Item a Martin Courtin, secre- 
taire, pour auoir signé et expedié les lettres patentes 
du Roy que lesd. depputez ont aportées touchant led. 
traictié, xiuj escus dor. — Item a son clercq, pour cn- 
registré ou registre dud. commissaire lcsd. lettres, pour 
son vin, ung escu dor. — Item pour le seel desd. lettres 
en cire verd et laps de soye, cincq escus et demy dor. 
— Item a celui qui enregistra les lettres ou registre de 
la ehanchelerie, deux escus d’or.—Item, a ses deux clers, 
ung escu dor.—A Nicolas, clerc de mons' le chancelier, 
pour par son moyen plus facillement auoir acces et fait 
pluiseurs diligences pour lexpédition desd. lettres, ung 
escu dor. — Item parcillement a ung nommé Aubert, 
clereq aud. mons" le chancelier, pour auoir porté auecq 
led. Leleu lesd. lettres quant elles furent expediées par 

le grant conseil, auant quelles fussent signées ne scellées, 
au Roy qui pour lors cstoit a Forges lez Chinon, pour 
sauoir se elles estoient a son plaisir, pour sa paine, 
trois escus dor. — Item, pour les despens, ung escu 
dor.— Item, aud. Cinon, pour lors trouuer logis duquel 
on ne pooit recouurer a cause que tous estoient pris et 
marquiés par les fouriers, demy escu dor. — Item a 
ung aultre clerc de mons' le chancelier, appelé Simon, 
ung cscu dor. — Item aux archiers de le porte hault, 
lesquelz le Roy auoit illecq commis pour empechier que 
personne ne le seuist, fu donné ung escu dor affin 
dauoir congié de passer oultre a ung de leur seruiteur 
pour soy leuer matin et conduire led. Leleu jusques 
au bacq et le faire entrer dedens, xj g. Flandre. — 
Item a ung sire du conseil de le chanchelerie qui ra- 
porta les lettres deuant le conseil pour auoir visité 
lesd. lettres patentes et les regrosse du conseil dud. 
sire le chancelier, a cause que au commenchement 
dicelles au premier gros ny auoit point ceste clause : 
sauoir faisons a tous etc. pour auoir ordonné dud. cseu 
pour queue, lesquelles pour ce quelles ne seruoient de 


riens nont point esté scellées, deux escus dor. — Item 
a son clercq, demy escu dor; montent lesd. parties de 
mises jointes ensemble xxxvij cscus demy dor. — Item 


aud. Leleu pour pluiseurs despens quil lui a conuenu 
soustenir en allant et venant de Tours a Chinon a 
cause des riuieres qui estoient grandes, et pour auoir 
doublé led. traictié pour le deliurer ausd. s'° et minuté 
en ce voyage, et aultres pluiseurs lettres de supplica- 
cions, quatre 1.; montent lesd. parties ensemble 

je lix Lx s.t. 


LA 


70. — À maistre Jehan du Hauron, pour ung voyage 


€ 

par lui fait vers le grant conseil de mons' le duc dAus- 
trice, pour auoir et obtenir prouision touchant certaines 
lettres de commission dud. sire adrechans a Jchan 
Aubert, son preuost de Mons, en vertu desquelles led. 
preuost et ses commis auoient encommenchié leuer et 
de fait leuoient ou pays de Henau tout ce que ilz trou- 
uoient estre deu aux bourgois, manans ct habitans de 
ceste ville a cause de leurs rentes heritables, pencions 
et rentes viageres de parauant de la datte du traictié 
fait par led. sire a la ville; en quoy faisant ledit du 
Haueron a vacquié a deux cheuaulx cincq jours finis 
le xj° jour de januier, a xv s. le jour pour chacun 
homme et cheual, sont vij 1. x s. — Et pour ce que 
au temps de son partement on destoursoit journelment 
gens sur les chemins, icellui du Hauron auoit prins une 
ghide qui le compaigna jusques a Gand et le detint 
pour le compaignier a son retour, lequelle ghide vacqua 
pareillement cincq jours, qui monte aud. pris Ixxv s. — 
Et pour le sallaire dun secretaire qui, par lordonnance 
dud. grant conseil, baïlla lettres de prouision aud. du 
Hauron , lesquelles incontinent on a fait presenter par 
certain huissier dud. duc aud. preuost de Mons, a esté 
payé quatre escus dor au soleil au pris de vij 1. xvj s. 
t., et au clercq dud. secretaire demy escu dor de 
xix S. vj d. t. — Item pareïillement pour ung aultre 
voyage fait comme dessus a Arras vers mons' de Bau- 
dricourt, lieutenant du Roy nostre sire en son pays 
de Picardie, affin de conferer auecq lui touchant le 
passaige des viures pour la prouision de cested. ville, 
ouquel voyage icellui du Hauron a vacquié cineq jours 
finissant le xxij° jour de januier, valent aud. pris vi] 
1. x 5. — Et pour le vin et sallaire du messagier 
dArras, qui auoit aporté lettres dud. sire de Baudri- 

court a mess", ung cscu de xl s.; montent lesd. par- 
tics axix l. x 8. vj. d. t. 


71. — A Ghillain de Mours, pour et ou nom de no- 
ble et puissant seig" messire Philippes de Commines, 
scig" dArgenton et conseiller du Roy nostre sire, pour 
le rente heritable par cy deuant deue par lad. ville a 
feu le duc de Nemours, disant led. rente lui competer 
ct appartenir par donnacion a lui faite par le Roy nos- 
tre sire, confisquié par la condempnation et exeeucion 
de la personne dud. feu duc, disant oultre led. sire que 
posé que la ville euist payé lad. rente au conte de 
Reumont, ce auoit esté par force et contrainte et ny 
auoit nul droit, pourquoy mess" les consaulx auoient 
ordonné led. rente estre payé aud. sire dArgenton pour 
le terme escheu a le Saint Remy lan Ixviij, montant 

ij° lxij L x 8. xp d. 


72. — À maistre Jehan Leleu, procureur general de 
la ville, pour ung voyage par lui fait vers mons' le 
duc dAustrice et lui porté lettres et a ceulx de son 
grant conseil pour remonstrer Îles grans griefz et dom- 
mages que fassoient journelment ses gens de guerre, 
non pas en logant cn ees bailliages, mais en robant ct 
pillant les chemins et aussi en empeschant tous viures 
venans en cested. ville, lequel à raporté a pluiseurs 
mandemens patens par lesquelz estoit mandé sur le hart 
ausd. gens de guerre de deslogier prestement desd. bail- 
liages et non plus y logier sur le meisme paine, et que 
a leur partement contentassent leurs hostes de ce quilz 
auoient despendu, auecq pluiseurs aultres lettres misiues 
dud. duc adrechans a pluiseurs ses bonnes villes, con- 
tenans que nulx empeschemens ne feuist mis ou donné 

aux viures venans en lad. ville, nonobstant quelque def- 
fence par lui faite; auquel voyage il a vacquié lespace 
an, montent, au pris de xv s. t. pour jour, pour 
chacun homme et chcual, xij 1, t. — Item, pour plui- 
scurs despens par lui payés, est assauoir ung escu dor 
pour les seaux desd. lettres, mains iii] g. — Item au 
secretaire, iiij escus dor. — Item aux clers dud. secre- 
taire, xxv g. — Îtem au greffier dAudenarde pour la 
publicacion dun mandement et daucunes lettres misiues 
sur le dos dud. mandement, xij g. — Item a ung no- 
taire qui copia led. mandement pour en baillier coppie 
au bailly de lad. ville dAudenarde, xiïij g. demy. — 
Item xxxilij g. que led. procureur soustint a Audenarde 
a ung disner, a cause quil auoit eu les presens de la 
ville et gens notables de la loy et comprins le disner 
du commissaire qui estoit venu auecq led. procureur 
pour deslogier lesd. gens de guerre. — Item xxv g. 
que led. procureur auoït oublié mettre en briefvet de 
son derrenier voyage en France en le compaignie de 
sire Simon de Clermes deuers le Roy, lesquelz xxv g. 
furent deliurez au elercq mons' le general Buffardin, a 
cause daucunes Icttres misiues que led. procureur ra- 
porta touchant lescu pour queue; montent lesd. mises 
jointes ensemble xxv |. à s. 


75. — À Julyen Parent, homme darmes de mons' le 
duc dAutrice , soubz la charge de messire Jehan de 
Lussembourg, qui, en vertu de certaines lettres et man- 
dement dud. duc, auoit fait deslogier grant nombre et 
quantité de gens darmes dud. duc qui estoient logiés 
en pluiseurs lieux et villages ou bailliage de Tournesis 
et y faisoient de grans maulx et dommages aux bons 

subgetz du Roy; en faisant lesquelz deslogemens il vac- 
qua et a esté occupé lespace de viij jours, a lui or- 
donné xij florins a la croix saint Andrieu. — Item a ung 
aultre homme de guerre dud. duc dOstrice, pour auoir 
assisté led. Julyen a faire desd. deslogemens, a esté 
ordonné quatre telz florins, sont ensemble xvj florins 
telz que dessus, qui valent xxv L. iùg s. 


74. — À cent compaignons de ceste ville qui, en 
auril lan Ixxviij, furent enuoyez a Condet pour lartille- 
rie, bateaux et aultres choses de par ycelle ville, pour 
seruir le Roy au siege quil mist aud. lieu de Condet, 
ausquelz fu payé c g. qui valent lui] s. tj d. 


75. — A maistre Jehan du Hauron, conseiller de 
ceste ville, pour ung voyage par lui fait vers le Roy 
nostre sire a Tours pour le bien de la ville, conserua- 
tion et entretenement du traictié, et aussi pour estain- 
dre et obuier a pluiseurs mauuais et sinistres rapors fais 
au preiudice de lad. ville et des manans dicelle, ouquel 
voyage allant et besongnant cet retournant il a vacquié 
a deux cheuaulx lespace de xliij jours finis le xxvij° jour 
dauril ledit an, qui montent pour jour xv s., pour 
chacun homme et cheual, Ixiiij 1. x s. — A deux ar- 
chiers de mons" de Habourdin, qui conduirent et ghide- 
rent led. du Hauron de ceste ville jusques a Douay, a 
chacun deulx ung eseu, sont iïij 1. ij s. t. — Item a 
quatre hommes darmes et ung desd. archiers de mons” 
de Habourdin ausquelz led. sire commanda, sur leur 
vie, de conduire led. du Hauron et aultres de sa com- 
paignie jusques aupres de la ville dArras en toute 
sceurté, comme ilz firent, fu payé pour sa part trois 
drolyons et deux mailles postes, qui valent viij 1. 

xvij s. vj d. — Item a mons' le capitaine de Meulan, 
pour aucuns seruices par lui fais au bien et proufft 
de lad. ville, a esté donné trois cens liures t. Et pour 
lachat de lad. somme qui a esté leuée a Paris, a esté 
payé a Jehan de le Sauch, cambgeur, xvij 1. x s. — 
Item a mons" de Fama, pour auoir conduit et ghidé 
led. du Hauron ct aultres, depuis le ville de Cambray 
jusques en ceste ville de Tournay, a esté payé pour 
sa part et portion, ix 1. üij s. vj d. t.; lesquelles par- 
ties jointes ensemble montent ui) ©. hip L. ti s. 


COMPTE DUD. MAISTRE JEHAN HACCART , RECEV. GÉN. 
(Da 1er avril 1478 av. Pâques, au 30 septembre 1479.) 


76. — Comme enuiron le mois de septembre lan 
Ixxviij, Pierre Cambier, lors grans doyen des mesticrs 
de lad. ville, heust esté esleu et depputé auecq sire 
Simon de Clermes, lors preuost, et maistre Jehan du 
Hauron, consciller, et Jehan Leleu, procureur general 
dicelle ville, pour aller faire et conclure le traictié 
de sceurté et communication qui, le xxij° jour doctobre 
ensuiant, feut fait et passé par cested. ville auecq les 
duc et ducesse dAuterice, pour lequel voyage faire 
furent achetez deux cheuaulx qui furent deliurez aud. 
Pierre et cousterent ij 1. xvij s. de g., dont par le 
commandement de lun des preuosts led. recepueur fist 
le prest des deniers de lad. ville. Et depuis que led. 
voyage feust acheué et led. Pierre retourné par decha, 
lun desd. chcuaulx feut deliuré a maistre Loys Fau- 
connier pour faire ung voyage en Normendie affin de 
pooir recouurer des bleds pour la prouision de lad. 
ville, et lautre feut deliuré a Jacotin Popet, sergent 
bastonnier, qui sur icellui fist deux voyages pour les 

affaires de lad. ville ou pays de Flandres et ailleurs 
et par ainsi sont icceulx cheuaulx demourez es mains 
et a la charge dicelle ville, et depuis ont esté vendus 
par les rejecteurs par le commandement desd. chiefz, 
lun dix sept solz de g. et lautre xj s. ïii] d. de g., 
ainsi y a de perte xxix s. vilij d. de g. qui a esté 
ordonné estre aux despens de la ville, si comme de 
tout est deuement apparu, qui valent a le monnoye 
de ces presens comptes «al vi s. vùj d. t. 


77. — A Jehan Tarle, orfeure et joyelier, pour 
laccat a lui fait de deux gobelés dargent pesant vii) 
onches et 1j cstrelins, lesquelz furent donnez et presen- 
tez de par la ville au reuenir des noepces de Simon Dai- 
gremont, clercq des doyens et soubz doyens des mestiers 
de lad. ville et aussi des rejetteurs de lad. ville, ainsi 
quil est accoustumé de faire aux noepces des ofliciers 
portans des parures de la ville, sur quoy a csté ordon- 
né lui presenter lesd. deux gobelés, qui montent, au 
pris de liij g. lonche, la somme de xt l. x s.vj d. t. 


78. — A maistre Jehan du Hauron, conseiller de 
lad. ville, pour ung voyage par lui fait par lordonnance 
des consaulx vers le Roy nostre sire, mons" le chan- 
cellier et les aultres seig'* de son grant conseil, pour 
le bien et  entretenement de nostre traittié, en leur 
remonstrant, comme aultrefois a esté fait, lestat, scitua- 
tion et enclauement de lad. ville, et les grans dangiers 
ct inconueniens ou elle a esté a cause de la guerre et 
meismement de la garnison, et comment par led. traictié 
elle a esté et est prescruéc desd. grans inconueniens ; 
ainsi pour obuier que par rapors sinistres que Guillem- 
me de Touwart ou aultres se vantoient faire au Roy 

des consaulx ou daucuns autres notables bourgois et 
manans de lad. ville, riens ne feust fait au preiudice 
dicelle ne desd. bourgois et manans. Ouquel voyage led. 
maistre Jehan du Hauron, tant en la compaignie de sire 
Simon de Clermes ét maistre Loys Fauconnier comme 
aultrement, a vacquié a deux cheuaulx par cet xix 
journées, commenchant le ïüij° jour de juing Jan mil üijo 
Ixxix et finant le darrain jour de septembre ensuiant, 
qui monte, au pris de xv s. t. lé jour, pour chacun 
homme et cheual, a la somme de c Ixxii] 1. x s.t. — 
Îtem pour le vin et’sallaire du bastart de Lalain et aul- 
tres gens de guerre, qui conduisirent led. du Hauron et 
aucuns marchans de cested. ville jusques aupres dArras, 
feust payé v !. de g., qui monta en la part dud. du 
Hauron, xxiii] s. g., sont viij I. vii] s. t. — Item au 
retour dud. voyage, feust payé par led. Hauron, par 
contrainte et composition, a xx hommes de guerre pie- 
tons, qui le jour Saint Michiel, en partant du Castiel en 
Cambresis, losterent hors des mains de ses ghides et le 
menérent premiers en la tour de Boussics et la nuit cs 
faulxbours du Quesnoy, vj escus dor, lors vallables Ixx 
g. le pieche, sont xij 1. v s. t. — Item pour le soupper 
desd. xx pietons, feust payé aud. lieu du Quesnoy xl 
g., sont xxlj Ss. ii] d. t. — Item a ïiiij desd. pietons 
qui de nuit conduisirent led. du Hauron desd. faulx- 
bours du Quesnoy jusquelz a Quieurain, feust payé 
parmÿ xi] g. que ilz despendirent aud. Quieurain, xii] 
s. g., sont jiij 1. xj s. t. — Item pour deux espées a 
ceuauchier que lesd. gens darmes prindrent et osterent 
aud. du Hauron et son seruiteur, xlix s. t. — Et se 
presta led. du Hauron a Jehan Tiestelin, sergent baston- 
nier de lad. ville, cstant prisonnier a Prouins, deux 

mailles dUtrech et iüij g., vaillables 1x s. viij d. t.; tou- 
tes lesquelles parties montent ensemble a la somme 
de ÿ° x L. vi s. 


79. — À Jehan Preuost, marchant de carbon, demo- 
rant a Saint Ghillain en Henau, pour laccat a lui fait, 
pour ou nom de lad. ville, de Ixvij muis et demy de 
carbon de feure qui a esté receu et est mis en la mai- 
son de la ville en la taille pierre pour la garnison et 
prouision dicelle ville et sen aïdier en temps auenir, en 
cas de deffaulte et necessité qui poroit souruenir par 
cloture de passaige ou aultrement, comme aultrefois est 
aduenu qui redonderent au grand detriment, preiudice 
et dommage de lad. ville; pour a quoy remedier a csté 
faite ladite prouision et garnison qui monte, au pris de 
1. g. monnoie de Flandres chacun muy, parmy laccat de 
lad. monnoie, au pris de xvj. g. le liure de g., auecq 
les sallaires des porteurs qui ont porté led. carbon de 
la riuiere dEscault en la maison de la ville, au pris de 
x d. g t. le muy, a la somme de xv I. viij s. iiij d. 
de g., qui valent c vi L. xvi s. ij d. 


80. — A sire Simon de Clermes, juré, et maistre Loys 
Fauconnier , esgardeur , pour ung voyage quil ont fait 
par deuers le Roy nostre sire et les seign'* de son grant 
conseil, et a jceulx porté et presenté lettres et les infor- 
mé et aduerty de pluiseurs oultrages, entreprinses et 
assemblées que Guillaume de Touwart faisoit journel- 
ment en ceste ville, lesquelles tendoieut a linfraction 
et routure du traictié de sceurté et communicacion fait 
auecq les duc et ducesse dAusterice , dont se pooient 
ensuir de grans et inréparables inconueniens; pour aus- 
quelz remedier auoit esté necessité de emprisonner led. 

Guillaume, lequel comme len disoit, auoit informé et 
aduerty le Roy et aultres desd. seign'® de son conseil 
de choses sinistres et non veritables a la charge des 
gouuerneurs de cested. ville, et couroit le voix que le 
Roy nostred. sire et ceulx de son dit conseil en estoient 
indignés et malcontens, lesquelz par nosd. depputez 
aduertis de la verité et de la conduite dud. Guillaume 
se sont demonstrez bien contens de lad. ville ct des 
gouuerneurs dicelle, et a fait dire le Roy a nosdits 
depputez par la bouche de monsg' le chanchelier, que 
ce nestoit pas son intention que ledit Guillaume ne 
autres feissent chose préiudiciable a sad. ville, ne a ce 
que auions fait pour la conseruation dicelle, si comme 
lesd. depputez ont fait rapport a leur retour. Ouquel 
voyage allant, besongnant et retournant ils ont vac- 
quié, a chacun deux cheuaulx, depuis le jeudy xvij° 
jour de juing lan Ixxix jusques au xxix° jour de jullet 
ensuiant, faisant ensemble xliij journées, qui mon- 
tent, au pris de xv s. t. pour jour, pour chacun 
homme et cheual, a le somme de vjxx ix 1. t. — 
Item a Guerard Jacob, len des messagiers de lad. ville, 
qui, par lordonnante desd. chiefz a esté auccq lesd. 
depputez oud. voyage affin de plustost sauoir la dispo- 
sition de la matiere dessusd. , lequel Grard ilz renvoy- 
erent par decha incontinent quils feurent aduertis de 
lintencion du Roy nostred. sire et par icellui Guerard 
le rescripuirent et firent sauoir ; en quoi faisant led. 
Guerart a vacquié jusques au xix° jour dud. mois de 
juillet , faisant xxxiij® journées , au pris de xv s. t. 
pour jour a le somme de xxiiij ]. xv s. — Item 
ont esté par lesd. depputez oud. voyage faictes les 
mises et despenses extraordinaires qui sensuivent : 
Premiers, pour les despens de bouche fais par Grard de 

le Houardrie , lequel acompaignié de xx hommes 3 
cheual, conduisi lesd. depputez de ceste ville jusquelz 
a Cambray pour le sçeurté de leurs personnes, vüj 1. 
fland. — Item aud. Grard fu lors donné pour sa paine 
et trauel dauojr fait lad. conduite, xij L. — Item, fut 
par eux donné aux gens darmes gardans la porte de 
lad. ville de Cambray, xj g.—lItem a ung compaignon qui 
conduisi lesd. depputez au dehors de Beaureuoir, a esté 
donné iii] g. — Hem a Fusil, kerault darmes du duc 
dAustrice, pour auoir ghidé et conduit les dits depputez 
de lad. ville de Cambray jusques en la ville de St Quen- 
tin, a esté payé vij 1. — Item que nonobstant la condui- 
te dud. Fuzil, lesd. depputez feurent poursuis par aucuns 
gens de guerre dud. due, lesquels les arresterent et ou- 
urirent la malle dud. sire Simon et y prinrent vj 1. 
xij g. — Item a auçuns qui pardoient prisonnier Jehan 
Tiestelin , sergent bastonnier de lad. ville, affin de 
trouuer maniere de parler audit Tiestelin , feut donné 
quinze g.—Îtem aux fourriers dy Roy qui, en plu 
sieurs lieux , firent logier lesd. depputez en, ensuiaat 
la court du Roy, a esté donné. Ixx g. — Ïtem aux 
portiers de la ville de Douay, qui, au retour de nosd. 
depputez, conduirent iceulx depputez a leur logis et 
aussi vers ceulx de la loy de lad. ville de Douay, pour 
la sceurté de leurs personnes, a esté donné vi] g. 
— Jtem au bastart de Lalain, lequel, accompaigaié de 
pluiscurs gens de guerre, ramena et conduisi lesd. 
depputez de Jlad. ville de Douay jusquelz en cested. 
ville, a esté payé, par marchié sur ce fait, xiiij escus 
dor, vallables xlix 1. fl., et pour perte faicte par 
lesd. depputez a cause de treize ducas et xiij escus 
dor empruntez en France a Gossart Pie, lesquelz ont 
cours en ceste ville a plus haut pris que oud. pays de 

France, a esté fraié vj 1.; montent lesd. parties de mi- 
ses a ke somme de ij° vi d. x) s. vi d. 


81. — A Jehan de Courchielles, marchant de vin, 
pour laccat a lui fait de deux ponchons de vin, lun 
claret de Bar sur Aube, lautre de Raïins, lesquelz 
ont esté donnez et presentez a mons' de Fiennes, tant 
pour le remunerer de pluiseurs grans biens, plaisirs 
et amistiés quil a fait a cested. ville, aux marchans 
et aultres habitans dicelle, depuis le traictié fait avecq 
les duc et ducesse dAustrice, comme pour et adfin que 
en temps aduenir il lui plaise avoir lad. ville et ses 
affaires pour recommandez, ainsi quelle en a bien 
besoing, attendu lautorité du s', la scituacion de lad. 
ville et disposition du temps, montant led. accat, au 
pris de xl s. g. le muy, a la somme de v I. deux 
s. g. vallables. xxx |. xt] s. 


82. — A sire Martin de Bary, mayeur des esgar- 
deurs, Jehan de Courchielles, grant doyen, Jaques Des- 
trayelles, juré, et maistre Jehan Leleu, procureur ge- 
neral de lad. ville, pour ung voyage par eulx fait, ou 
nom de lad. ville, par deuers mons' le duc dAustrice 
et les seign'* de son grant conseil, lors estant en la ville 
de Bruges, et a iceulx ct aussi aux escheuins de la ville 
de Gand porté et presenté lettres de creance et en ex- 
posant icelle creance, remonstré et declairé les grans 
maulx, violences, roberies, pilleries et oppressions que 
faisoient journelment les subgetz dud. duc et aux ma- 
nans et habitans de ceste ville et banlieue et du pays 
et bailliage de Tournesis, et aussi a noz marchans pas- 
sans et rapassans parmy les pays dud. duc pour le fait 

de leurs marchandises et aultrement , en contreuenant 
le traictié de sceurté et communicacion fait auecq led. 
due dAustrice; sur quoy par icellui duc a esté ottroyée 
et bailliée prouision ausd. depputez et leur fait deliurer 
trois mandemens patens et pluiseurs lettres misiues par 
lesquelles il a declaré volloir entretenir led. traictié sans 
contreuenir, et deffendu a tous ses subgetz sur la hart 
de plus user desdites roberies , pilleries et oppressions , 
lesquelles lettres et mandemens ont esté depuis portez 
et presentez a qui elles adressoient et iceulx mande- 
mens publiés en toutes les villes voisines ; ouquel voyage 
ils ont vacquié, est assauoir led. maycur et grand doyen 
chacun a trois cheuaulx, et lesd. Destrayelles ct Leleu 
chacun a deux cheuaulx, lespace de xj jours continuelz, 
commenchant le darrain jour daoust qui se partirent de 
cested. ville, qui monte au pris de xv s. t., pour cha- 
cun homme ct cheual, la somme de ïiijzx ij 1, x s. t. 
—- ]tem pour pluiseurs frais, mises ct despens payez ou 
nom de lad. ville oudit voyage, premiers pour partir 
hors de la ville dAudenarde deuant le jour, par le con- 
seil des escheuins dicelle ville, a cause daucunc meuta- 
tion qui se commenchoit a esleuer contre culx de plui- 
seurs gens de guerre brabenchons, a esté donné au 
portier de lad. ville dAudenarde pour son vin, ix g. 
Flandres. — Item au bailli dud. lieu dAudenarde pour 
icelle matinée auoir conduit lesd. depputez deuant le 
jour deux lieues pour le sceurté de leurs personnes, 
pour son vin une maille au monde, au pris de lij g. 
— ltem pour auoir donné a souper a ung secretaire 
qui estoit chargié de leur expedition ct ung aultre 
gentil homme quil amena auecq lui, xij g. — Item au 
secretaire dicellui sire, pour auoir formé lesd. iij man- 
demens et lettres misiucs pour pourucoir aux plaintes 

et remonstrances par eulx faites, vij mailles dUtrech 
a xlviij g. le piece. — Item aux clers dud. secretaire, 
pour leur vin et diligence, une maille a le eroix a 
liüiÿ g. — Item au bailli de Gand pour auoir fait pu- 
blier lesd. mandemens , une maille a le croix aud. 
pris. — Item a celui qui fist lad. publication et res- 
cription, une maille postulat a xxxi] g. — Item au 
clercq qui ala querir led. seel et qui scella lesd. man- 
demens , pour ses diligences , xij g. — Item pour les 
seaux et placquars desd. mandemens, xxxvij g. — Item 
au paige Jaques Sauary , pour lauoir fait venir dud. 
Audenarde a Gand et de Gand en ceste ville hastiue- 
ment, a porter lettres desd. depputez touchans Ic fait 
des marchans pour aller a le feste dAnwers, pour son 
sallaire , xxiiij g. — Item pour auoir donné a disner 
au baïilli de Gand et aultres de la justice, une maille 
a le croix au pris dessusd. — Item au bailli dAu- 
denarde pour son droit de illecq faire publier lesd. 
mandemens et au crieur a le bretesque pour auoir fait 
assembler le peuple, xxx g. — Item au greffier et 
celui qui leut et publia lesd. mandemens et pour les 
rescriptions , faictes au dos, une maille a le croix au 
pris dessusd. — Item pour les despens de bouche de 
Guerard Quinghien, de lui, ung seruiteur et deux 
cheuaulx tout led. temps qui les a compaignié, con- 
duit et ramené en sceurté en cested. ville, xv 1. üij g. 
— Îtem pour les pertes et interetz quilz ont soustenu 
a cause des monnoies et desd. florins qui ont cours 
en cestedite ville a plus hault pris que ou pays de 
Flandres, tant en faisant lesd. mises comme en ce quilz 
ont frayé et despendu durant led. voyage pour eulx 
et leurs cheuaulx, en faisant laquelle despence ont 
frayé xxx escus dor a lxiiij g. le piece, qui valent en 

cested. ville Ixviij g.. lesquelles pertes et interestz 
montent e x s.,t. — Îtem depuis quilz furent retournez 
en cested. ville, a esté donné aud. Grard de Quin- 
ghien xij mailles a le croix pour son sallaire, a lviij 
g. le piece; toutes lesquelles parties de mises mon- 
tent a la somme de Ivj 1. xvj s. j d. t.; sont ensemble 
la somme de | caxxix D. vj 8. 7 d. t. 


83. — Veu les remonstrances faictes ausd. consaulx par 
maistre Jaques Alegambe, clercq et greffier de lesche- 
uinage de Tournay, contenant que tant a cause de 
labolissement par cy deuant fait des briefues dheure, 
comme a cause du fait de la guerre qui auoit eu cours 
en ceste ville et cité et es enuirons, les fruis et emo- 
lumens de lad. clergie estoient grandement diminués 
et admenris et en ce estoit led. maistre Jaques gran- 
dement adommagié et interessé, remonstrant aussi led. 
maistre Jaques que puis iij ans encha , en labsence de 
maistre Salomon Tiestelin et Jehan de Tournay , con- 
seillers de lad. ville, qui, puis led. temps, ont esté 
et sont encore detenus par lordonnance du Roy nostre 
sire en la ville de Paris, icellui maistre Jaques à con- 
tinuelment esté appellé et euocquié au conseil de lad. 
ville es grans maticres et affaires dicelle, en quoy il 
sestoit bien et diligamment employé en faisant lettres 
misiues et aultrement, en quoy il auoit eu de grans 
paines et labeurs en pluiseurs et diuerses manieres , 
tant de jour que de nuit, requerant led. maistre Ja- 
ques des choses dessusd. estre recompensé et satisfaits 
lesquelles remonstrances ont esté trouué estre vérita- 
bles, lesquelles choses dessusd. considérées, lui a esté 
ottroyé et accordé pour recompense et satisfaction des 

choses dessusd. , lui a esté deduit et rabatu de ce 
quil doit a lad. ville a cause de lad. clergie, la 
somme de a, L, 


COMPTE DE MAISTRB JEHAN HACCART, RECEV. GÉN. 
(Du 1er octobre 1479 au dernier jour de mars suivant, av. Pâques.) 


84. — À Ghillain de Moure, procureur et receueur 
de noble et puissant seigneur mgr. Philippes de Com- 
mines, seig' dArgenton, a cause de rente que ceste ville 
doibt chacun an au seig' de Leuze et par cy deuant 
appartenant a feu mgr de Nemours, seig" dud. Leuze, 
auquel de Nemours le Roy nostre sire en a piecha fait 
le don, comme a lui confisquié par la mort dud. de 
Nemours, a esté payé pour le payement escheu a le St 
Remy lan ïiij° Ixxix, a le somme de 17° lxij L. x 8. xj d. 


85. — À Pierre le blancq, comme recepueur de le 
ville, terre et seignourie de Leuze, ou nom et pour 
mgr Jaques de Sauoie, conte de Romont, seigr de 
Leuze, Vaulx et de Condet, pour le don a lui fait par 
mgr le duc dAustrice, a cause de la rente que ccste 
ville doibt chaeun an aud. seigr de Leuze et que par 
cy deuant appartenoit a feu mgr de Nemours, seig° 
dud. Leuze, et dont par lordonnance de mess' les 
consaulx a esté payé pour le terme escheant a le St 
Remy (1479) la somme de 1° lœij l. x s. xj d. 


86. — À Pasquier Grenier, pour laccat a lui fait de 
deux ponchons de vin de Beaune presentez a reuerend 
pere en Dieu monseig" leuesque de Tournay, tant pour 
Jui remunerer de pluiseurs plaisirs et amitez quil a 
faites a lad. ville, que pour lentretenir de touiours auofr 

les grans affaires dicelle ville en bonne recommendation 
ainsi que besoing est, attendu la situation de lad. 
ville et la disposicion et estat du temps present, con- 
tenant lesd. deux ponchons deux muys seize stiers, au 
pris de xl s. g. le muy a le somme de xxxix [. tj s. 


COMPTE DU MÊME JEHAN HACCART. 
(Da 1er avril 1479 avant Pâques, au 30 septembre 1480.) 


87. — À Denis Bournel, bastard de Naulx, receueur 
pour le Roy nostre sire de la composicion des vj m. 
1. t. que la ville doibt chaque an a nostred. sire pour 
son aumosne, auquel a esté payé en lacquit dicelle ville 
a cause de que de lad. composicion estoit deu au Roy 
pour les termes escheus es darrains jours des mois de 
jullet et octobre led. an (1480), comme il appert par 
la quittance seellée et signée de son saing manuel, la 
somme de _ üj m. L. 


88. -— À maistre Jehan Leleu, procureur general de 
lad. ville, pour pluiseurs voyages par lui fais pour et 
ou nom de lad, ville, par lordonnance et commande- 
ment de mess'* les quatre consaulx, pour les causes et 
en le maniere qui sensuit : Premiers, ou mois doctobre 
lan Ixxix en la ville de Douay, portant lettres desdis 
consaulx aux escheuins dud. Douay, pour par leur moien, 
se possible estoit, recouurer pluiseurs pertes tant dar- 
gent come de boefz et pourceaux que aucuns marchans 
de cested. ville auoient eu et soustenu par Glaude 
Mettra et aultres gens de guerre, estant en garnison en 
lad. ville de Douay, et sur ce raporta led. procureur 
lettres de par lesd. escheuins, les unes adrechant au 
duc dAustrice et les aultres au seig® de Romont; en 
quoy faisant il a vacquié a deux cheuaulx lespasse de 

trois jours qui valent a xv s. t. pour jour, chacun 
homme et cheual, iiij 1bz. x s. t. — Item pour les des- 
pens de Philippes de Hem et ses gens qui conduisi et 
ghida led. procureur du consentement desd. consaulx, 
a esté payé en tout xxx 1. j g. Flandres, valent xvij 
1. xs. vij d. t. — Item pour ung aultre voyage fait 
oud. mois doctobre led. an en la ville de Bruges, por- 
tant lettres de par lesd. chiefz et les escheuins de lad. 
ville de Douäy aud. seig" de Romont, touchant la ma- 
tière dessusd., sur quoy led. procureur raporta lettres 
closes dud. sgr, les unes adrechans ausd. consaulx et 
les aultres ausd. escheuins de Douay et aultres qui 
auoient fait lad. prinse sur lesd. marchans, par les- 
quelles led. sgr leur mandoit faire restitucion desd. 
choses tolues, ouquel voyage il a vacquié a deux che- 
uaulx cinq jours au pris dessusd. , sont vij 1. x s. t. 
— Item pour les despens dun homme guerre lequel, 
du consentement desd. consaulx, il mena auecq lui pour 
le sceurté de sa personne en pluiseurs parties, a esté 
payé iiij 1. xv s. vi] d. t. — Item pour ung aultre 
voyage par lui fait en lad. ville de Douay portant let- 
tres de par led. seig" de Romont aux escheuins dicelle 
et unes aultres a Glaude Mettra, bastard de Lalaing, de 
Briane et leurs consors, pour au moyen dicelles obte- 
pir restitucion desd. choses prinses et tolues a nosd. 
manans, sur quoy led. procureur a raporté lettres dud. 
Glaude, par lesquelles il se exeusoit et ny peult led. 
procureur aultre chose faire ne besongnier, en quoy il 
a vacquié a deux cheuaulx trois jours, sont iiij 1. x 
s. t. — Item pour les despens de bouche dud. homme 
de guerre et de son cheual, que pour lauoir conduit de 
ceste ville a Bruges et de Bruges a Douay et ramené 
jusquelz en ceste ville de Tournay, a esté payé en tout 

vij 1. xv s. ij d. t. — Item et pour depuis auôir led. 
procureur, ou mois de nouembre éhsuiant, porté lettres 
oudit seig' de Romont a Dunequerque sur la mer ou 
il estoit, en tousiours poursuiant la reparacion désd. 
marchans et auoir solicité et fundé ung proces encom- 
menchié pardeuant les beurghemaistre et escheuins de 
lad. ville de Bruges touchant ung arrest fait en la per- 
sonne de Jehan de le Sauch, manant de ceste ville, à 
le requeste et poursuite dun appellé Clais Fierin, ma- 
nant de lad. ville de Bruges, soubz umbre daucunes 
parties de rente quil disoit lui estre deues par le corps 
de cested. ville, et sur quoy apres quil eubt pourueu aud. 
proces raporta lettres dud. sgr adrechans ausd. con- 
saulx contenant comment il auoit apointié en la presen- 
ee dud. Mettra que reparacion fust faite ausd. mar- 
chans de ce que tolu leur auoit esté, ouquel voyage il a 
vacquié comme dessus a deux cheuaulx ix jours, au 
pris dessusd., xiij 1. x s. t. — Item feust alors baillié 
par led. procureur a ung praticien dud. Bruges pour 
copier la demande dud. Fierin, sa partie aduerse, et 
la translater de flameng en franchois, xij g. Flandres, 
pour auoir fait passer une procure deuant lesd. esche- 
uins contre led. Fierin en lad. cause darrest, xxiiij g. 
— Item pour auoir fait adiourner led. Fierin pour dire 
les causes dud. arrest, ung gros, sont ensemble xxj s. 
vij d. t. — Item pour led. procureur auoir esté icellui 
mois iteratiuement en lad. ville de Bruges, sur quoy 
feust par lui telment besongnié et poursuy que apres 
audience et parties oyes feust led. Nicolas Fierin, partie 
aduerse, condempné a reformer sa demande et retin- 
drent Îles seigneurs beurghemaistre et escheuins de 
lad. ville de Bruges leur aduis sur le different de bail- 
lier caucion a certain jour ensuiant pour ordonner se 

led. Fierin le bailleroit ou non, ouquel voyage il a 
vacquié vij jours, qui valent, au pris dessusd., xij 
1. t. — Item feust lors baillié par led. procureur «a 
ung praticien dud. Bruges, pour et ou nom de lad. 
ville, une maille a le croix Saint Andrieu, montant 
led. voyage xiij 1. xiij s. x d. t. — Item pour la 
perte et interrest des monnoies despendus es pays voi- 
sins, iiij 1. t.; toutes lesquelles partiés montent en- 
semble a le somme de lixvij L. «up 8. x d. 


89. — A sire Enguerant Coppet, cscheuin, pour les 
frais et despens par lui payez et soustenus a cause de 
par l’ordonnante des consaulx, a esté osté et leué dun 
celier appartenant a Jehan de Braine le josne, et de 
illeeq mené et transporté èn lune des tours de lad. 
ville appellée le tour Warin, desquélz despens la decla- 
racion sensuit : Premiers aud. Jehan de Braine, pour 
leuwier de sond. celier pour demy an fini a le Saint 
Jehan Bap'° lan ïïije*, ix 1. fland. — Item aux mesu- 
reurs de scel de lad. ville, pour leur sallaire dauoir 
mesuré ledit sel adfin de sauoir le juste cantité , a 
esté payé ij d. t. de le rasière, montant ïiij 1. v. 
g. flandres. — Item a pluiseurs cartons qui menerent 
led. sel depuis led. celier jusquelz aupres de lad. tour, 
dont ilz firent xxx voitures au pris de iij g. chacune 
voiture, sont ill] 1. x g. — Item a pluiseurs porteurs 
au sacq, tant pour auoir porté led. sel hors du celier 
et le chargié sur les carettes desd. cartons , que pour 
lauoir deschargié et porté en lad. tour , a esté payé 
1j g. demy de chacune voiture, sont vj 1. xv gr. 
— Îiem a deux compaignons qui feurent occupez a 
receuoir led. sel en lad. tour et le gecter et assem- 

bler en ung mont, a esté payé ix g. — Item pour 
le leuwier dun van qui seruy a receuoir et assembler 
led. sel, ij g. — Et pour le salaire desseruy par led. sire 
Enguerant Copet et Quentin Dare, tant pour auoir 
par cy deuant receu led. sel des mains de Pasquier 
Grenier qui en fist la deliurance pour et ou nom de 
maistre Oliuier le Dain, cappitaine de Mulan, comme 
pour auoir este presens a faire led. mesuraige dud. sel 
et le fait mener et conduire en lad. tour, ou ilz 
feurent occupez chacun deux journées, dont leur a 
este tauxé chacun x s. t., sont xx s.; montent lesd. 
parties ensemble xv d. xi 8. j d. 


. 90. — A Pierre Darras, lieutenant du preuost des 
mareschaux de lost du ducq dOstrice, qui, accompai- 
gnié de pluiseurs compaignons de guerre, est venu 
en ceste ville par pluiseurs fois estant accompaigniés 
daucuns sergens royaulx et aultres, sest transporté en 
pluiseurs lieux ou bailliage de Tournesis et aultres pla- 
ces en lenuiron de cesd. ville, eulx mettant en paine 
de trouucr et prendre pluiseurs malfaiteurs qui jour- 
nelment desroboient les bonnes gens sur les chemins 
oud. bailliage et ailleurs et sc logoicnt en icelui bail- 
liage et soubz umbre destre gens de guerre y faisant 
de grant maulx. En quoy ilz besongnerent tellement 
quilz en prinrent et ramenerent aucuns, dont lun diceulx 
a esté executé a mort par la justice du Roy esdiz bail- 
liages et aucuns aultres feurent requis comme clers et 
rendus es prisons de leuesque, et a celle cause plui- 
scurs aultres se sont restrais et cslongiez dont les che- 
mins et led. bailliage ont esté plus sceurs. Esquelz 
choses faisant, led. Picrre ct ses gens ont eu grant 
paine et soustenu pluiscurs mises et despens, si comme 

icelui preuost a remonstré ausd. consaulx en requerant 
dauoir aucune subuencion des deniers de lad. ville 
pour aidier a sousporter lesd. despens, lui a esté 
ordonné la somme de quatre liures de gros, val- 


lant __ œxviü] lt. 


94 — A Simon Martin et Collelte Coulombe , a cause 
dune rente et pencion viagiére montant par an xij 
escus et demy a xlix g. pour lescu, aquise sur le 
corps et communité de lad. ville par feu sire Simon 
Martin, prebtre ; laquelle rente par son testament et 
ordonnance de derniere volenté il a donné et laissié 
ausd, Simon et Collette Coulombe, de laquelle rente 
auoit trois termes cscheus dont le darrain eschey le 
xx° jour de septembre lan mil ïiij® Ixxviij , lesquelz 
trois termes ont esté appliquiés et conuertis et comptés 
au prouffit de lad. ville a cause que led. receueur 
auoit entendu lesd. Simon et Collette auoir demouré et 
tenu residence en pays tenant party contraire au 
Roy nostre sire durant les diuisions courans auant le 
traictié fait par lad. ville auecq les duc et ducesse 
dAustrice. Neantmains est vrai que led. Simon et 
Lotart Delestrée, bail et mary de lad. Collette, ont 
fait apparoir que durant le temps desdites diuisions , 
ilz ont tenu continuelle residence, est assauoir led. 
Simon en la ville de Paris estudiant en luniuersité 
dicelle et ledit Lotard en ceste ville et cité de 
Tournay , en poursuiant lad. ville destre payez et sa- 
tisfais desd. trois termes. Pourquoy, attendu ce que 
dit est, led. receueur , au commandement desd. con- 
saulx , leur a fait payement et deliurance desd. trois 
termes montant xviij escus et trois quarts, comme il 
appert par les quittances des dessusdits, montant 

xxv) L. æv s. x) d. 


384 APPENDICES. 


99. — Aux religieuses de leglise et abeye du Vergier 
lez Oisy, a cause que durant tout le temps des 
guerres et diuisions presentes, lesd. religieuses ont tenu 
le party du Roy nostre sire, comme ont fait les ha- 
bitans de lad. terre dOisy; et pareilement est apparu 
de dame Jehenne ‘de le Gruerie dite de Sirault, reli- 
gieuse de lad. abeye a durant led. temps continuelle- 
ment résidé en icelle abbeye, sans sen estre absentée 
ne partie, pourquoy leur a esté ordonné que dud. rece- 
ueur leur feust payé et deliuré ausd. religieuses trois 
termes de la rente de xiiij l. t. quelle prendent chacun 
sur cested. ville a la vie de lad. dame Jehenne de le 
Gruerie, escheus lun au xv° jour de may lan Ixxvij, 
lautre au xv° jour de nouembre oud. an et le tiers au 
xv® jour de may lan Ixxviij, montant lesd. trois termes 
a le somme de | xxp b. 


_COMRTE DUD. MAISTRE JEHAN HACCART ,; RECEV. GÉN. 
(Da 1er avril 1480 av. Pâques, au 30 septembre 1481.) 


93.— A sire Martin de Bary, preuost, Jehan Ca- 
nonne, grant doyen, et maistre Jehan Leleu, procureur 
general de la ville, pour ung voyage par eulx fait de- 
vers la Roy nostre sire en la ville de Tours, portans 
lettres de par lad. ville aud. sire affin de la desmou- 
uoir aeroire aucuns sinistres rapors, lesquelz on main- 
tenoit lui auoir esté fais tant de lestat de ceste sad. 
ville en le disant souffisamment estre rauitaillié pour 
long temps, tendans par ee moyen ceulx qui faisoient 
lesd. rapors la remettre en guerre, qui eust esté et se- 
roit sa totalle destructions comme aussi de pluiseurs 
notables, manans ct habitans dicelle que len notoit 
contre verité estre bourguignons et autres que bons et 

loyaulx aud. sire. Lesquelz rappors et moyens pouuoient 
causer en icelui sgr indignation contre sad. ville se il 
neuist esté informé de la verité. Lesquelz depputez, 
apres quilz eubrent presenté aud. sire lesd. lettres, 
fait les remonstrances et le aduerty de verité, raporte- 
rent dicelui sire lettres de responce et contenant entre 
autres choses quil nauoit eu des habitans de lad. ville 
que bons rapors et quil tenoit lesd. habitans pour ses 
bons et loyaulx subgés, et ne pouroit croire que jamais 
feussent auerés. Ouquel voyage ilz ont vacquié, est assa- 
uoir : led. preuost et grant doyen a trois cheuaulx et 
led. procureur a deux, lespasse de cinquante jours qui 
monte aud. pris de xv s. t. pour jour, chacun homme 
et cheual, a la somme de iij® 1. t. — Item pour plui- 
seurs frais, mises et despens fais et payez par eulx ou 
nom de lad. ville oud. voyage, tant en ghides comme 
autrement, comme il appert par le mandement sur ce 
fais et adrechiés aud. receueur poet apparoir, montant 
xlvj L. vj s. ïüi] d. t.; montent lesd. parties ensem- 
ble a la somme de dj° xlvj L. vj s. ti d. 


94. — À Jaques Sauary , escheuin, et maistre Loys 
Fauconnier, eswardeur, pour ung voyage quilz ont 
fait deuers le Roy nostre sire estant au Plesseis du 
Parcq lez Tours, chargiés de plusieurs lettres missiues 
adreschans au Roy nostred. sire et pluiseurs seigneurs 
de son grant conseil, touchant les sires de Loyaucourt, 
Lyon Haccart, maistres Salmon Tiestelin, Jehan de Tour- 
nay et Jehan Maurre, conseilliers de lad. ville, japieca 
par lordonnance dud. sgr. enuoyez et detenus en la ville 
de Paris, pour au moyen dicelles lettres et autrement, 
selon le charge donnée ausd. Sauary et Fauconnier, pro- 

curer et obtenir dud. sire, se faire se pooit, son con- 
gié et licence que lesd. de Loyaucourt et autres dessus 
nommez peuissent retourner par decha en leur franchise 
et liberté et entendre et besongnier a leurs negoces et 
affaires. En laquele poursuitte lesd. Sauary et Faucon- 
nier se sont employez au mieulx quilz ont peu, tant 
par deuers le Roy nostre sire que par deuers autres 
seigneurs qui leur donnoient grand espoir dauoir et ob- 
tenir en lad. matiere expedicion, et en ceste esperance 
ont esté demenez par long temps, mais neantmoins 
pour ceste fois quelque poursuite quilz ayent peu faire, 
ilz ne ont peu lad. matiere traire a fin et ont delaissié 
lad. poursuitte en la main dun seigneur de lad. court 
qui sest chargié den faire son possible, ainsi que les 
dessusd. ont raporté a leur retour. Ouquel voyage ilz 
ont vacquié, chacun a deux cheuaulx, lespasse de cent 
lv jours, au pris de xv s. t. pour chacun homme et 
cheual, a la somme de ïïij® Ixv 1. t. — Item pour 
pluiseurs frais, mises et despens fais et payez oud. voya- 
ge, tant en ghide comme aultrement, montant xxv 1. 
iij s. iii] d. t.; montent lesd. parties ensemble 

dij° dugas à |, üj 8. ti d. 


95.— À Michiel de Grantmez, juré, pour et a cause du 
remerciem. et present par lui fait, pour et ou nom de la 
ville, par lordonnance des consaulx, a (le nom est en blanc) 
doyen des blans caprons de la ville de Gand, qui, par 
ses lettres missiues et autrement, scstoit recommandé a 
lad. ville, pryant que en consideration des paines et 
labeurs quil auoit eu auecq aultres a deliurer et despes- 
chier le pays al enuiron de cested. ville de pluiseurs 
manieres de gens, lesquelz, soubz umbre de la guerre, 
viuoient sur le plat pays, tant ou bailliage de Tourne- 

sis que ailleurs et souuent pilloient et desroboient les 
marchans de ceste ville et autres bonnes gens quilz 
trouuoient aux champs, on lui vosist faire aucune cour- 
toisie a la solempnité de ses noepces quil a depuis faite 
en la ville de Gand. Sur quoy pour les causes dites, et 
affin quil feust plus enclin a cachier et prendre les 
malfaiteurs, lui a esté donné et presenté par led. Mi- 
chel, la somme de huit florins dor a le croix Saint 
Andrieu, vaillant mi l. x 8. vu d. 


96. — À Willaume Desremaulx, tapissier, qui auoit 
marchandé a mons' du Lude, gouuerneur du Dauffiné, 
de lui faire et liurer une tapisserie de verdure pour 
une chambre, de laquele tapisserie a esté fait don et 
present de par la ville aud. seig" du Lude, en remune- 
racion de pluiseurs plaisirs et amitiés que par ci deuant 
il a fais a jcelle ville, et afin que tousiours il ayt lad. 
ville et ses affaires en sa bonne grace et recommenda- 
tion. Sur le pris duquel marchié et en tant moins dice- 
lui, a esté ordonné aud. Willaume, pour et afin de 
auanchier et expedier loeuure de lad. tapisserie, la som- 
me de x I. de gros, vallant lxx Lt. 


97. — Aud. Willaume Desremaulx, pour le parpaye 
de lad. tapisserie contenant en tout iiij° Ivij aunes au 
pris de iüij s. g. laune quarrée, comme led. seig’ du Lude 
auoit fait et marchandé qui, ensuiant lad. deuise, la fait 
faire et estoffer de soye en pluiseurs et diuerses pieces et 
tappis, qui monte aud. pris de iiij s. g. launc, 1iijxx 
xj Jbz. viij s. de g., vallant vj° xxxix 1. vxj s. t. 
sur quoy fault deduire et rabattre lad. somme de Ixx 
1. t., ainsi lui estoit deu de reste v° Ixix I. xvj s. 
t. — Item a Jeromme de Calonne qui, au commande- 

ment des chiefz desd. consaulx, a solicité les ouuriers 
qui ont fait lad. tappisserie en pluiseurs et diuers ou- 
uroirs, et auecq ce visité les estoffes qui y ont esté mi- 
ses en oeuure pour sauoir se elles estoient loyales et 
passables, en quoy il a eu grandes et longues occupa- 
tions, pour quoy lui a esté tauxé Ixx $. t.; sont en- 
semble | v° lxxitj L. vj s. 


VI. 
EXTRAITS DES REGISTRES DE LA LOI. ( 1) 


4. — Jehan Daniel, ue. est one à a ij 
fois x 1. et St Nicollay de Warengeuille a la ville, pour 
auoir de nuyt recepté en sa maison ung nommé Massin, 
caudrelier, qui estoit prisonnier: eschappé des mains 
daucuns gens de guerre de lordonnance du Roy nostre 
sire, soubz la charge de messire Morice du Mene, et ad 
ce que lesd. gens de guerre sestoient transportez en la 
maison dud. Jehan Daniel et le interroghié ou estoit 
led. prisonnier , icellui Daniel lauoit denyé et recelé 
jusques ad ce que par le preuost des marescheaulx il a 
esté requis et restitué, auquel ou a lun de ses sergens 
il la rendu et deliuré; en faisant laquelle recepcion et 
denegacion led. Daniel a fauorisié led. Massin, au pre- 
judice et dommaige desd. gens de guerre, en griefment 
delinquant. Publyé le viij° jour du mois dauril lan mil 


(1) On appelait ainsi les registres contenant les noms des membres 
de Ja magistrature qu'on y inscrivait à chaque renouvellement ; on y 
trouve la loi de la ville depuis l’année 1313 jusqu'à 1795. Ces regis- 
tres renferment en outre les condamnations qui étaient Rés 
par les Prévôts et Jurés. 

lüij° lxxviij apres Pasques. Depuis mué led. ban de'ij 
fois x 1. a nostre dame de Rocemadour a la ville. 


2. — Pietre Wyt, drappier, ij fois x l., pour auoir, 
puis ung an encha, alé pluseurs fois es faulxbours et 
aultres lieux hors de a ville au deuant des bonnes 
. gens qui apportoient bledz, auoines, sel et aultres vi- 
ures en la ville, et illec acheté iceulx viures sans les 
delaissier venir ne apporter en la ville; en quoy faisant 
il a esté cause de tenir les viures en lad. ville en plus 
grande chiereté, au prejudice du bien publique de lad. 
ville et transgressant les ordonnances sur ce faictes. 
Publyé le xxviij° jour daoust lan mil iüij° Jxxviij. 


3. — Jehan Boussart, boulenghier, x 1bz., pour ce que 
le xix° jour de septembre lan Ixxvij, que lors led. 
Boussart auoit en garde pluiseurs prisonniers de guerre 
es tours et prisons de le viese porte de Maruis , iceulx 
prisonniers par la negligence ct petit soing dud. Bous- 
sart , auoyent recouuré du feu. et icellui mis et bouté 
en leurs littieres et estrains pour ardoir et purgier le 
vermet estant dedens, lequel feu sestoit telement esprins 
quil estoit monté en une loge ou led. Boussart auoit 
mis et entassé pluseurs garbes de bled, esqueles led. 
feu sestoit ahers et esprins telement que le comble de 
lune des tours de lad. porte en feut ars et demoly, au 
grand prejudice et dommaige de la ville, et auec ce 
feut apparant de encores sen ensuir plus grand dan- 
gier et inconuenient, tout par la negligence dud. Bous- 
sart. Et oultre led. ban, est led. Boussart condempné de 
payer comptant a la ville la somme de xiiij 1bz. t. pour 
employer en la reparacion desd. dommaiges. Et na esté 
procedé contre lui a plus grande amende et condempna- 

cion heu regard a la poureté dud. Jehan Boussart et a 
la maniere et aduenue dud. cas. Publyé le xij° jour de 
feurier lan mil ïiij° Ixxviij. 


4. — Arnoulet Meuret, gardeur, ij fois x 1., pour 
auoir le darain jour de septembre darrain passé, acompai- 
gnié dautres garnis despées et autres bastons, soy arro- 
ghié et prins de parolles a Hughes Reubin et autres 
estrangiers des pays voisins estans aux estuues du Mo- 
linel, en les appellant trahitres, bourghegnons, et leur 
disant quilz leur feroient mengier les. croix St Andrieu 
que aucuns deulx portaient, et auec ce fait astiues de 
les injuryer de fait, se on ne leur heust empeichié, en 
griefment delinquant. Publyé le xxiij° Lu du mois 
doctobre lan Ixxix. 


*; pour 
ce que a certaine nuitie ou mois de mars lan Ixxvij, 
lui et Haquinet Ribot sestoient transportez aux estuues 
du Molinel etillec, contre le gré de lostesse de layens 
esquerre et fusté les chambres et en lune dicelles par 
haulteur et menaches constraint une josne fille soy 
releuer de son lit et icelle emmenée auec eulx, contre 
le gré delle. Et pour ce que lad. hostesse leur auoit 
blasmé leur emprinse , led. Haquinet Riez lauoit me- 
nachié de le ferir de sa daghe et lui dit pluiseurs 
injures et vilonnies, en griefment delinquant. Publié 
le x° jour de decembre lan Ixxix. Depuis mué comme 
clerc a le Magdelaine des desers. 


6. — Haquinet Leclerc dit Ribot, cordewanier, x Ibz., 
pour auoir en mars lan Ixxvij compaignié et assisté 
de nuit Haquinet Riez, bonnetier, a faire pluiseurs 

ruidesses et violences aux estuues du Molinel ou ilz 
firent une josne fille couchié auec ung homme releuer 
de son lit contre le gré delle et lemmené auec eulx 
et autrement delinquié. Publyé led. x° jour. Depuis 
mué a St Nicolay de Warengeuille, comme clerc. 


7. — Jehenne Dufour, femme Gillart Delemotte, cor- 
dewanier , a ung an, pour ce que combien que passé 
grant temps elle et son dit mary aient demouré et tenu 
residence en ceste ville et y prins et gaignié leur vie et 
substance, neantmoins lad. Jehenne Dufour sest de- 
monstrée estre encline et affectée au parti contraire du 
Roy nostre sire, et entre autres parolles a dit quelle amoit 
mieulx morir bourgheignonne que viure franchoise et 
autres parolles malsonnans, en soy rendant suspecte, 
non sceure ne prouffitable a demourer en la cité. Et 
ne poura rauoir la ville au boult de lan se aura paié 
ung ban de x Ibz. Publyé le xvj° jour de januier lan 
mil iiij® Ixxvi}. 


8. — Jehenne Plonnier , vefue de feu Estieuenart 
Thourie, a ung an, pour ce que a certain jour na- 
gaires passé, sachant que ung nommé Gillequin de le 
Cappelle, prisonnier a aucuns gens de guerre, leur 
estoit eschappé et reprins par deux aultres qui lauoient 
recelé, icelle Jehenne auoit trouué fachon que lesd. 
gens de guerre lui auoient deliuré led. prisonnier, 
lequel elle auoit conduit et mené en la maison delle, 
et le lendemain lauoit achemé en guise de femme et 
luy afullé ung mantel et ung chapperon de femme, et 
en icellui estat auoit led. prisonnier sans sauf conduit 
mené et conuoyé jusques au dehors de la porte du 
Bruille a intencion de le rendre en son pays celéement 

et en fraulde desd. gens de guerre qui lauoient perdu. 
En quoi faisant elle et led. prisonnier auoient esté 
trouuez, apprehendez et ramenez en la ville. Par la- 
quelle maniere de faire lad. Jehenne Plonnier, qui est 
subgecte et manant de cested. ville, sest demonstrée 
plus fauorable aux aduersaires que aux gens du Roy 
nostre sire , en griefment delinquant. Et ne poura 
rauoir la ville au boult de lan se auera payé ung ban 
de x 1bz. Publyé le viij® jour dauril lan mil cece 
Ixxviij, apres Pasques. 


9. — Miquiel le Museur, foullon de bonnés, a ung 
an, pour ce que a certain . jour ou mois dauril lan 
Ixxvij, a une assemblée de peuple qui se fist lors au 
Moncel sans lauctorité de justice , a laquele estoit sur- 
uenu lun des preuostz de la ville pour deffaire lad.. 
assemblée , et entre les aultres se adrecha aud. le 
Museur et luy dist quil sen allast, icellui le Museur 
auoit inreueraument respondu aud. preuost quil nen 
feroit rien, et a ce que led. preuost lui dist que sil 
ne sen alloit il le feroit mener prisonnier, led. le 
Museur par desrision et en persistant en mauuais prop- 
pos, demanda aud. preuost se on les y menroit tous, 
qui estoient parolles malsonnans et sentant commocion 
et sedicion, en griefment delinquant. Et ne poura ra- 
yoir la ville au boult de lan se aura payé ung ban 
de x Ibz. Publyé le xviij® jour de januier lan mil 
ij° Ixxviij. 


10. — Polette Guerard, fille Gossuin, a ung an, 
pour parolles malsonnans que ou quaresme lan Ixxvj, 
elle proffera demonstrant auoir affection contraire au 
bien et prosperité du Roy nostre sire, en griefment 

delinquant. Et ne poura rauoir la ville au boult de 
lan se aura payé ung ban de c s. Publyé led. jour. 


44. — Christofle Fauconnier, escripuain, a ung an, 
pour parolles malsonnans par lui profferées en nostre 
juridicion en lan Ixxvij, par lesqueles il sest demonstré 
enclin et affecté au contraire du bien et honneur de 
la personne du Roy nostre sire et de sa querelle, en 
se rendant non sceur ne prouffitable a demourer en le 
cité. Et ne poura rauoir la ville, au boult de lan, se 
aura payé ung ban de deux fois x Ibz. Publyé led. 
xviij° jour. 


42. — Mahieu Gambe dor, faiseur de tissus au pié, 
a ung an, pour parolles mal sonnans par lui profferées 
en quaresme Jan Ixxvj, par lesquelles il sest demonstré 
estre enclin et affecté au contraire du bien et honneur 
et prosperité du Roy nostre sire, en soy rendant non 
prouffitable ne ydosne a demourer en la cité. Et ne 
pourra rauoir la ville au boult de lan, se aura payé ung 
ban de deux fois x 1bz. Publyé le ïij® jour de fevrier 
oud. an. 


45. — Henry Dauldenarde, barbieur, fil de feu 
Miquiel , a tousjours, et a esté batu de verghes en le 
menant. hors de la ville ,. pour ce que la veille de 
Toussains derrenierement passée, apres disner, led. Henry 
estant en son ouuoir ouquel estoient pluiseurs personnes 
attendans pour estre barbiez, se prinst a parler de 
ceulx qui auoient heu ladministration et fait la distri- 
bucion du sel amené de France en cested. ville, disant 
de felon et animé coraige que ceulx qui auoient heu 


MEM. T. Il, 50. 


594 APPENDICES. 


gouuernement dud. sel se y estoient mal conduis et que 
- les grans auoient tout heu et les petis nen pooient au- 
oir, et en y auoient telz qui en auoient vj ou vij ra- 
sieres et que a jceulx on deueroit rompre et effondrer 
leurs huys et en prendre sil en y auoit, en chargant 
et nottant contre verité, raison. et sans cause, les admi- 
nistrateurs. dud. sel. et en continuant de: mal en pis et 
et pcrseuerant en sa dampnable affection , auoit dit que 
jusques ad ce que on aueroit espouti les testes daucuns. 
des plus grans.on nen aueroit autre chose , disant oultre 
que ne les assomme on par le mort, ct je les assome- 
roie. Par lesquelles parolles led. Henry sest demonstré 
estre homme sedicieulx et tendant a faire commocion 
et esmouoir le peuple de ceste cité, dont maulx et 
inconueniens inreparables se eussent peu ensuir et par 
ce tres griefment delinquant. Et ne poura jamais re- 
couurer labitacion de lad. ville, se auera paié ung ban 
de vj fois x !. et fait ung voyaige a Saint Pierre a 
Romme, tout au prouffit de lad. ville. Publijé le xxviij° 
jour de novembre lan mil iij° Ixxvij. 


44. — Watier Godebrie, carlier, natif de Potes en 
Haynau, a tousjours, et a esté mis a leschielle mitrez et 
si a heu la langhe perciée dun chault fer publiquement, 
pour ce que lui qui, par longhe espace de temps, a esté 
résident es fauxbours hors la porte du Bruille de ceste 
ville de Tournay, et y prins et gaignié la substance de 
lui, sa femme et enffans, par quoy il estoit tenu de 
porter fidelité et honneur au Roy nostre sire et amer sa 
querelle et son party, a de froit sang et de pervers et 
mauuais corraigc, depuis que les gens de guerre du 
Roy nostred. sire sont venus en cested. ville, dit, semé 
et profferé pluiseurs fois et en diuers lieux pluiseurs 

parolles rmalsonnans «et vituperables de la tres noble et 
sacrée personne dud. seigneur. ‘Cest assauoir que icellui 
sire faisoit ses choses auantaigeusement et ny auoit gai- 
res donneur, et que le feu ducq de Botrrgogne les faisoit 
bien plus honnorablement par forche et par vaiflance; 
‘et oultre que se la damoiselle de Bourgongne, qui lors 
estoit a marier, se feust tirée en Franche, le Roy leust 
Maryé a son plaisir, ou on lui eust donné a boire pour 
le faire morir, adfin que la conté ‘de Flandres ‘et nu- 
tres ses seignouries feussent retournées à la couronne. 
Et en continuant en son dampnable proppôs, ad ce que 
aucuns auoient dit que le Roy venroit brief en ecste 
ville, led. Wattier auoit respondu quil vouldroit que 
nous euissions paix, et le Roy et son armée feussent au 
derrain buisson de la Lille, avec pluiseurs autres parol- 
les malsonnans, par lesquelles parolles led. Waïtier a 
grandement touchié la ‘personne du Roy nostred. sire 
et soy demonstré enclin et affecté a la querelle et parti 
contraires a icellui seigneur, en delinquant tres grief- 
ment et soy rendant indigne de plus viure ne resider 
auec les bons et loyaulx subgez du Roy nostred. sire. 
Et ne poura led. Wattier jamais rauoir ne recouvrer 
labitacion de lad. ville, se auera payé ung ban de iiij 
fois x 1. et fait ung voyaige en personne a saint Pierre 
a Romme. Publijé le ñij° jour de mars lan mil cecc 
Lxxvi]. 


45 — Pierart Planchon, fustailleur ; a toujours, pour 
ce ‘que la feste du jour Saint Mahicu darrainement pas- 
sée, led. Pierart esmeu et tourblé par jalousie contre 
la personne de Marie Roideroque , sa femme, laquelle 
il denotoit auoir commis le pechié de adultere , sestoit 
de propos deliberé et de froit sang approuchié de lad. 

Marie, sa femme, estant en sa chambre et refaisant son 
lit, et en parlant douchement a elle et monstrant signe 
damour , lauoit ahers et abatu par terre et dun coutel, 
dont a ce proppos il sestoit garny, auoit coppé et tran- 
chié tout le nez et le leure de deseure du visage de sad. 
femme et lemporté et tiré jus dont les dens de deseure 
en estoient decouuers , et auec ce lui auoit fait deux 
aultres playes ou visaige, a loccasion desquelles playes 
elle auoit esté tenue en peril de mort , daffolure et de 
deffiguracion, et en est demourée et demoura a tousjours 
inhumainement desmenbrée, deffigurée et deshonnourée, 
en excedant par led. Planchon les termes et manieres 
permis au mary de castier, sa femme et corrigier et com- 
mectant cas vilain et deshonneste et griefment delinquant. 
Et ne poura jamais recouurer labitacion de lad. ville, 
se aura payé ung ban de soixante liures et fait ung 
voiaige a Saint Jaques en Galice au prouffit de la ville. 
Publyé le xxvj° jour du mois doctobre oud. an (1478). 


16. — Pierart Leclerc, fustailleur, a tousiours, pour 
ce que lui qui se entremet de faire et composer boistes 
et meusures de grains et de sel et aussi sest par ci de- 
nant entremis de acheter et reuendre sel, a fait et com- 
posé deux boistes et mesures chacune dun hottel ser- 
uant a mesurer sel, et icelles fait enseignier par les 
escheuins de Tournay de lenseigne a ce ordonnée en 
lad. ville. Et depuis ce led. Pierart tempté et esmeu de 
ardante et desordonnée conuoitise, a rapetichié lune 
desdites mesures par dessoubz, osté le fond dicelle et le 
rassis plus hault et le mis en tel estat que icelle me- 
sure a esté par juste gauge et mesure trouuée trop 
petite de deux boistelés, qui portent bien ung hottel a le 
rasiere de sel; de laquelle mesure ainsi par lui rapetichée 

led. Pierart a usé certaine espace de temps , en me- 
surant a icelle mesure le sel quil vendoit et liuroit aux 
bonnes gens. En quoy faisant led. Pierart a falsifié len- 
seigne publique de la cité et grandement frauldé et de- 
cheu les bonnes gens de la ville et aultres qui lui ont 
acheté led. sel, en delinquant tres griefment. Et est 
ordonné que lad. mesure sera arse et brulée deuant la 
maison dud. Pierart, et si est priué a tousiours de pooir 
vendre sel en la ville, et si ne poura jamais rauoir ne 
recouurer labitacion ded. la ville si aura payé ung ban 
de itij fois dix liures, et fait ung voiaige a le Magde- 
laine des desers au prouffit dicelle ville. Publyé le iiije 
jour de decembre lan Ixxviij. : 


47. — Colart Bauchant , brasseur , natif du Pont de 
Remy, empres Abbeuille, a tousjours, pour ce que 
non nobstant quil soit natif des pays del obeyssance du 
Roy nostre sire, et ait puis aucun temps encha re- 
sidé en cested. ville, icelluy Collart sest arroghié a lun 
des manans dicelle et en estriuant a icelui manant a 
dit et profferé pluiseurs parolles malsonnans, en de- 
monstrant son coraige estre enclin et affecté contre le 
bien et honneur du Roy nostre sire et partant non y- 
dosne a demourer en cested. ville, et ne poura jamais 
rauoir ne recouurer labitation de lad. ville, se aura payé 
ung ban de deux fois dix liures et fait ung voiage a 
le Magdelaine des desers au prouffit dicelle ville. Publyé 
le xviij° jour dud. mois de decembre. 


48. — Pierart Lepaige, dit Verbled, soyeur days, a 
tousiours , pour ce que lui qui puis nagaire sestoit re- 
trait et venu demourer en ceste dicte ville, sest prins 
et arroghié de parolles a aucuns de noz manans et sub- 


t 
598 APPENDICES. 


gets, entre lesqueles de felon et animé coraige et en 
jurant les playes Dieu, il a dit que les Franchois qui 
auoient esté en garnison en cested. ville, auoient cou- 
chié auec toutes les femmes dicelle et que tous leurs 
marys estoient wihos, et auec ce a profferé pluseurs aul- 
tres parolles malsonnans, par lesqueles il sest demons- 
tré auoir voulenté et affection contraire au bien et hon- 
neur du Roy nostre sire, de ceste cité et des manans «et 
habitans dicelle , et partant non ydoisne ne prouffitable 
a y demourer ne conuerser auec les bons subgets di- 
celle. Et ne poura jasmais rauoir la ville, se auera payé 
ung ban de quatre fois dix liures, et fait en personne 
ung voiaige a le Magdelaine des desers. Publyé le pe- 
nultienne jour dud. mois de decembre. 


19. — Jaquemart Rogier, brasseur, a tousiours, pour 
ce que en mars lan Ixvj, lui qui estoit subget et 
mapant de ceste ville et par consequent se deuoit es- 
joir du bien et honneur et prosperité du Roy nostre 
sire, icelluy Jaquemart a ce quil sestoit trouué entre 
aucuns qui se deuisoient de la prinse que led. sgr. 
auoit nouuellement faicte de la ville de Arras, se es- 
toit demonstré indigne et malcontentt et auec se sou- 
haidié que tous ceulx qui croyoient lad. prinse heuis- 
sent les yeulx creuez, et oultre ce auoit profferé 
pluseurs autres parolles malsonnans et injurieuses et 
se rendant non sceur ne prouflitable a demourer en la 
cité et griefment delinquant. Et ne poura rauoir ne 
recouurer lJabitacion de lad. ville, se aura payé ung 
ban de deux fois dix liures, et fait ung voiaige a le 
Magdelaine des desers tout au prouffit de lad. ville. 
Publyé le xx° jour dud. mois de januier (1478). 


20. — Jehan Lefastre, dit Carlier, aultrement dit bou- 

que armée, soyeur days, a tousiours, et a esté mis 
en leschelle mittré et ayant deux queneulles a sa chain- 
ture, pour ce que par sa proppre confession est deue- 
ment apparu que dixnoef ans il espousa et prinst par 
mariaige une nommé Margueritte Leclerc , de laquele il 
sest depuis retrait et separé; et rombien que icelle 
Margueritte encores viuant, led. Jehan Fastre enuiron 
les quaresmeaulx darainement passez, espousa et prinst 
par mariaige en ceste dicte ville, une aultre femme nom- 
mée Jehane Pauuillon, auec laquele ik a couchié et con- 
summé mariage. Pour auquel mariage paruenir led. 
Jehan: Fastre a pratiquié et fait faire unes faulses let- 
tres certiffians lad. premiere femme estre terminée vie 
par trespas, en habusant par led. Fastre du saint sacre- 
ment de mariaige et commectant erisme de faulx en 
griefment delinquant. Et ne poura jamais rauoir ne re- 
couurer labitacion de lad. ville, se auera fait ung voiaige 
et pelerinaige a Saint Pierre a Romme, et dicellui auoir 
rapporté bonnes lettres certifficatoires. Publyé le xxj° 
jour de juing lan mil iüj° Ixxix. 


24. — Roland Baulmer, brasseur, natif de Laleue, a 
tousiours, pour ce que lui qui est subget et manant de 
ceste ville et partant doibt desirer et amer le bien, 
honneur et prosperité des gouuerneurs dicelle cité et 
leur porter toute honneur et reuerence, sest de felon 
et pcruers coraige ingeré de profferer parolles mau- 
uaises et malsonnans a la charge desd. gouuerneurs 
en les notant contre verité et sans cause destre au- 
tres que loyaulx , soubz umbre du traictié fait auec les 
duc et ducesse dAusterice , en sc demonstrant led. Ro- 
land homme perilleux et de mauuaise voulenté et par- 
tant non prouffitable a resider en cested. cité. Et a este 

led. Roland le jour dhuy par nostre sentence et ordon- 
nance amené en jugement et illec empur sa chemise a 
jenoulx flechis, tenant ung chierge de cire ardant pesant 
trois liures , a dit publiquement que les parolles quil a 
dictes comme fol et mal aduisé et contre verité, quil 
en est dolent et repentent, en a pryé merchy a Dieu, 
a nous preuostz et jurez pour justice, et dillec a porté 
led. chierge en la chapelle de la halle du conseil de 
lad. ville pour y estre et ardoir durant le seruice diuin 
tant quil poura durer. Et ne poura jamais led. Roland 
rauoir ne recouurer labitacion de lad. ville, se aura payé 
ung ban de deux fois x Ibz. Publyé le xiij° jour daoust 
lan mil iij° Ixxix. 


22. — Melcior Ducrin, lormier , natif de Hauines, a 
tousiours, pour ce que non obstant le traictié de sceu- 
reté et communicacion que ceste ville et les habitans 
dicelle ont auec les duc et ducesse dAustrice, led. 
Melcior qui se dist estre homme de guerre au serment 
et seruice dud. duc, sest nagaires auec autres trans- 
porté a la cense de Philippe Quarré, appellée le mote 
Castelaine, a intencion que len lui donnast del auaine 
pour son cheual , et pour ce que lostesse de layens 
ne lui auoit voulu faire ouuerture de la porte de lad. 
cense, icelui Melcior auoit rompu et desclaué une 
asselle seruant a lad. porte par embas, et par ce moyen 
estoit entré layens par dessoubz luisserie dicelle porte, 
et lui estant illec auoit contendu que lad. hostesse 
lui donnast lad. auaine, de quoy elle sexcusa disant 
que point nen auoit et a tant led. Melcior sestoit dep- 
party de Jlad. cense et dilec auec ses complices sestoit 
transporté a la cense du casteau Bourlut, ou ilz auoient 
trouué la porte fermée contre laquelle ilz auoient vio- 

lentement heurté de gourelos et autres bastons pour 
en faire ouuerture. Et pour ce que ïilz ne peurent par- 
uénir a icelle ouuerture, ilz auoient abatu et demoly 
deux joées de machonnerie seruans au pont estant de- 
uant lad. porte et auoient rué des pierres desd. joées 
es fossez de lad. cense. Et en retournant de commec- 
tre led. cas, ilz auroient rencontré le censier qui leur 
promist donner de lauaine, laquelle il leur porta ou fist 
porter parmy les champs. Et auec ce a led. Melcior 
auec aultre exigié indeuement de la femme Josse Ba- 
taille xxx g. dont led. Melcior heubt la moitié. Tous 
lesquelz crismes et malefices led. Melcior a commis et 
perpetré en contreuenant aud. traictié et griefment de- 
linquant. Et ne poura jamais rauoir ne recouurer labi- 
tacion de lad. ville, se auera paié ung ban de ïüij fois 
x J. Publyé le xiij° jour doctobre lan mil iiij® Ixxix. 


25. — Jaquot Nauel, dit le mauuais bacre, | chacun 

fil Engheran, a 

et Gillot de Hem, bazenier, tousiours, 
pour ce que le xv° jour de septembre darrain passé , 
lesd. Jaquot Nauel, Gillot de Hem et Arnoulet Meuret, 
acompagniez daultres pourueuz despées et autres bas- 
tons, sestoient transportez al.huys des estuues du 
Molinel en ceste ville de Tournay, ou ilz auoient trouué 
aucuns compaignons de guerre soubz la charge messire 
Jehan de Luxembüurg qui portoient en parure la croix 
Saint Andrieu. Ausquelz compaignons de guerre led. 
Jaquot Nauel , sans cause ne motif raisonnable , sestoit 
prins de parolles en leur disant quilz muchassent leurs 
chiuieres et que silz ne le muchoient ilz leur feroient 
mengier, et nestoit point ceste ville le lieu ou ilz les 

deuoient porter, en les nommant trahitres bourghegnons. 
A cause desquelles parolles se esmeult noise et estrif 
entre lesd. compaignons de guerre et lesd. Faquot Nauel 
et ceulx de sa compaignie, a laquelle noise estoient 
venus Hughe Reubin et autres qui a celle heure estoient 
es chambres desd. estuues, lesquelz et meismement led. 
Hughe blasmerent ausd. Jaquot et ses compliees les 
parolles dessusd., et neantmoins ilz y persisterent et 
continuerent et feut par les aucuns deulx dit aud. Hughe 
Reubin en jurant de grans sermens quil nestoit point si 
grand maistre quilz ne lui feissent bien mengier :lesd. 
croix et que sil en grouloit on lui donroit des musu- 
lées., et auee ce auoïent les aucuns deulx mis main a 
leurs espées , faisans astiues et maniere de vouloir courre 
sus led. Hughe et ceulx de sa compaignie, :ce qui leur 
feut empiechié, en perturbant par led. Jaquot Nauel et 
ses complices la paix et transquilité de la cité et en 
alant contre le traitié de sceurté et communicacion fait 
auec les duc et ducesse dAustrice dont ïl feu lors grand 
murmure et esclande entre pluiseurs ‘en lad. ville. Et 
a ce que maistre Jehan Leleu, procureur general de 
Jad. ville, sestoit transporté en la rue desd. estuues et 
y fait informacion dud. cas, en laquelle il auoit trouué 
ed. Jaquot Nauel et que il eubt fait mectre la main 
de justice a sa personne par Jaquemart Duploych dit 
Dubus, sergent bastonnier, pour le constituer prisan- 
nier , led. Jaquot auoit respondu quil ny entreroit ja. 
Pourquoy led. procureur .en assistant led. sergent anoit 
aussi mis la main aud. Jaquot pour le faire obeyr, et 
peantmoins led. Jaquot auoit persisté en son mauuais 
proppos, disant quil he yroit point voirement prison- 
nier, et en son ayde sestoit mis led. Gillot Dubem, 
disant ces mos : par les playes Dieu, procureur, il ne 

yra peint voirement prisonnier, et de fait dun gaurelot 
sestoit affranchié ferir et estequier led. procureur, Pour 
quoy icelui procureur et led. sergent furent constrains 
de delaissier led. Jaquot Nauel et se tirer vers led. 
Duhem , lequel apres quil feut dessaisi de son dit gau 
relot en persistant en son dampnable proppos, tira 
coutel ou dollequin et sefforça den ferir led. procureur, 
ce qui lui feut empeichié par aucuns illec presens, et 
telement se y maintinrent que lesd. procureur et ser- 
gent ne peurent acomplir lesploit par eulx encommen- 
chié, en commectant voye de fait, rebellion et deso- 
beyssance , en grand esclande, vitupere et desrision de 
justice et tres griefment delinquant. Et ne pourront ja- 
mais rauoir ne recouurer labitacion de la ville, se aue- 
ront paié chacun ung ban de iii] fois x 1. et fait chacun 
ung voiaige, et assauoir led. Nauel a Notre Dame de 
Rochemadour et led. Gillot Duhem a le Magdelaine des 
desers. Publyé le xiij° jour doctobre lan mil ïiij° Ixxix. 


24. — Pierrechon Belle, natif de Douay, eaigié de 
xilij ans ou enuiron, fil de feu Jehan, a tousiours, pour 
aucunes mauuaises et malsonnans parollcs par lui pro- 
ferées le jour dhuy en ung cabaret en ceste ville, de la 
tres noble et digne personne du Roy nostre sire, en 
griefment delinquant. Et ne poura jamais rauoir ne re- 
couurer labitacion de lad. ville se auera impetré et ob- 
tenu du Roy nostred. sire, pardon et remission dud. 
cas, et que ce soit deuement apparu. Et na esté contre 
lui procedé a plus rigoreuse pugnicion attendu son 
eaige. Publyé le xiij° jour du mois doctobre lan mil 
1j Ixxix. 


25. — Hennequin Dries , manouurier, natif de Bernes, 

fil de feu Arnequin, a touisours et a esté batu de 
verghes par le bourreau en le menant hors de la ville, 
pour ce que a certain jour de dimanche, ou mois de 
septembre darrain passé, de nuit, led. Hennequin es- 
tant garny darc et flesches, sestoit transporté a une 
tauerne a Bernes ou aucuns compaignons eulx poñtans 
gens de guerre auoient mené et detenoient aucuns 
marchans de ceste ville venans de la feste dAnuers, 
lesquelz marchans feurent illec desuestus et aultrement 
mal traitiez, telement quilz se proposerent a une liure 
de gros que depuis ilz firent porter ausd. compaignons. 
Et comme len desuestoit et molestoit lesd. marchans 
dedens lad. tauerne , led. Hennequin profera aucunes 
parolles par lesquelles il desmonstra estre consentant a 
ce que faisoit ausd. marchans, disant entre autres 
choses que lui meismes estoit content de les pendre. 
Et pareillement le lendemain led. Hennequin auoit aud. 
lieu de Bernes compaignié et assisté les compaignons 
dessusd. a prendre, detenir et arrester pluiseurs mar- 
chans de ceste ville, lesquelz sur pluiseurs cars retour- 
noient de lad. feste dAnuers et passoient aud. lieu de 
Bernes, auquel lieu ïilz feurent tensez et composez a 
aucunes sommes de deniers auant quilz heussent congié 
de partir dillec. Et encores depuis led. Hennequin 
auoit esté present vers le cappélle de Moulenbaix ou 
aucuns de cested. ville auoient esté composez a xxiii} 
g. dont led. Hennequin auoit heu deux gros et demy. 
Lesquelles choses ont esté faictes par led. Hennequin 
auec les autres dessusd. en alant contre le traitié de 
sceurté et communicacion fait auec les duc et ducesse 
dAusterice et en troublant et empiechant le utilité et 
sceurté que les habitans de cested. ville par led. trai- 
tié doibuent auoir auec les subgés et es pays desd. 

due et ducesse, en tres griefment delinquant. Et ne 
poura jamais rauoir ne recouurer labitacion de lad. 
ville, se auera paié ung ban de ilij fois x 1. et fait 
ung voiaige en personne a Saint Pierre a Romme. 
Publyé le xv° jour dud. mois doctobre. 


96. — Maistre Leurens Escarset , fil Jaquemart, natif 
de Valenchiennes , a tousiours, pour ce que lui qui 
puis nagaires sestoit retrait et prins sa residence en 
ceste ville de Tournay et qui par informacion est 
trouué mal renommé es lieux et places ou il a residé 
et conuersé, sestoit auanchié et ingeré de faire plui- 
seurs assemblées et congregacions illicites de gens de 
legiere condicion et de petite faculté enclins a mur- 
murer et mesparler, et, qui pys est, led. maistre Leu- 
rens soy demonstrant de peruers coraige ct totalemeut 
enclin a diffamacion et detraction de lonneur, fame 
et bonne renommée daultrui, a puis un an ença con- 
senty a faire porter a la court du Roy nostre sire unes 
lettres missiues contenans pluiseurs parolles detracti- 
ues , diffamatoires et injurieuses daucuns notables gens 
du conseil du Roy nostre sire en ces bailliages et au- 
tres habitans de lad. ville, par lesquelles ilz estoient 
notez contre verité destre autres que loyaulx au Roy 
nostred. sire. Et combien que icelui maistre Leurens 
heust oy la lecture dicelles lettres, si estoit il auan- 
chié de les presenter a ung des seigneurs du grand 
conseil dud. seigneur qui ne les auoit volu veoir ne 
receuoir. Et non contens de ce, led. maiïstre Leurens 
a semé et proferé en pluiseurs lieux parolles detrac- 
tiues, petulentes et malsonnantes a la charge de ceulx 
de la loy et gouuernement de ceste ville et aultres bons 
habitans dicelle en les notant et chargant contre verité 

et sans raison destre plus bourgheignons que franchois 
et que lesd. de la loy deueroient perdre leurs offces. 
Et auec ce, en perseuerant en son mauuais et dampna- 
ble proppos ét procedant de mal empis a ce que lun 
des manans de lad. ville qui estoit retourné de deuers 
le Roy nostred. sire auoit en se deuisant aud. maistre 
Leurens dit quil auoit parlé a icelui seigneur et loé les 
gouuerneurs et habitans de lad. ville, en disant quilz 
auoient esté, estoient et seroient a tousiours ses bons et 
loyaulx subgets , icelui maistre Leurens auoit dit et res- 
pondu que cestoit mal parlé en'se demonstrant desplai- 
sant et enuyé de lad. loenge et par ce suspect den 
auoir aultrement parlé a la court du Roy nostred. sire 
ou ailleurs. Esquelles parolles , malefices et detractions 
led. maistre Leurens a perseueré et continué ja par 
long temps en pluiseurs et diuers lieux et a pluiseurs 
personnes , sy comme de tout ce est souffisaument ap- 
paru, en se rendant et declarant homme suspect et 
enclin a sedicion, mauuais, fort perilleux et dange- 
reux a demourer ne conuerser en ceste cité. Et si est 
icelui maistre Leurens condempné destre amené en juge- 
ment par deuant nous preuostz et jurez ou parc de 
nostre auditoire et illec tenus par mains de sergent, 
robe deschainte, chief nu et genoulx flechis, tenant en 
ses mains ung chierge ardent pesant trois liures de 
chire, dire que les parolles quil a proferées a la charge 
et contre lonneur des gens de loy et du gouuernement 
de la ville, il les a dites contre verité et comme mal 
aduisé, que de les auoir dites il est dolant et repentant, 
en pryer a Dieu merchy, a nous pour justice et que 
lui voeillions pardonner et quil ne scet que tout bien 
et honneur ausd. de la loy et gouuerneurs, quoy quil 
en ait dit. Et ce fait, porter led. cierge en la chappelle 

de cheens pour y ardoir et alumer au seruice diuin 
tant quil pourra durer. Et ne pourra led. maistre Leu- 
rens rauoir ne recouurer labitacion de lad. ville, se 
auera fait en personne ung voiaige a saint Pierre à 
Romme. Publyé et led. escandit fait en jugement le 
lundi disnoefieme jour du mois de mars lan mil 
cecc ilijzz . 

